id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
86db7386-77be-42b1-83cc-cefc0f40cd2b | ADB: កម្ពុជាធ្វើបានយ៉ាងល្អក្នុងការទប់ស្កាត់ផលប៉ះពាល់នៃជំងឺកូវីដ-១៩ បើធៀបនឹងប្រទេសដទៃនៅក្នុងតំបន់ ! (Video inside) | លោកស្រី Sunniya Durrani-Jamal នាយិកាប្រចាំប្រទេសកម្ពុជា របស់ធនាគារអភិវឌ្ឍន៍អាស៊ី (ADB) នៅថ្ងៃទី២៣ ខែកញ្ញា ឆ្នាំ២០២០នេះ បានគូសបញ្ជាក់ថា កម្ពុជាធ្វើការងារបានល្អបើបៀបធៀបនឹងប្រទេសដទៃនៅក្នុងតំបន់ ក្នុងការទប់ស្កាត់នៃផលប៉ះពាល់ដោយជំងឺកូវីដ-១៩ ដែលមិនសូវមានភាពធ្ងន់ធ្ងរ។ ការគូសបញ្ជាក់យ៉ាងដូច្នេះ របស់លោកស្រី Sunniya Durrani-Jamal ធ្វើឡើងក្នុងកម្មវិធីផ្សាព្វផ្សាយអំពី បច្ចុប្បន្នភាពរបាយការណ៍ ស្ដីពី ទស្សនវិស័យអភិវឌ្ឍន៍អាស៊ីផ្ដោតលើកម្ពុជា (ហៅកាត់ថា ADO Update) ឆ្នាំ២០២០ នាព្រឹកថ្ងៃទី២៣ ខែកញ្ញា ឆ្នាំ២០២០នេះ។ លោកស្រី Sunniya Durrani-Jamal បានបញ្ជាក់យ៉ាងដូច្នេះថា ។ លោកស្រី Sunniya Durrani-Jamal បានឲ្យដឹងថា ជំងឺរាតត្បាតបណ្ដាលពីវីរុសកូរ៉ូណា ជាបញ្ហាប្រឈមពិភពលោក ដែលមិនធ្លាប់មានពីមុនមក ប៉ុន្តែជាសំណាងល្អ ប្រទេសកម្ពុជា មិនបានមានវិបត្តិផ្នែកសុខាភិបាលនោះទេ។ លោកស្រីបានបន្ថែមទៀតថា លោកស្រីបានបញ្ជាក់ថា វិធានការណ៍ទាំងនេះ រួមជាមួយនឹងការកែទម្រង់រចនាសម្ព័ន្ធ ដែលចាំបាច់ នឹងកាត់បន្ថយផលប៉ះពាល់ដោយផ្ទាល់ និងដោយប្រយោល នៃកូវីដ១៩ ទៅលើគ្រួសារ និងអាជីវកម្មនានា ហើយនឹងជួយឲ្យសេដ្ឋកិច្ចកម្ពុជា ងើបឡើងខ្លាំងជាងមុនក្រោមកូវីដ១៩។ លើសពីនោះទៀតនាយិកាប្រចាំប្រទេសកម្ពុជា របស់ធនាគារអភិវឌ្ឍន៍អាស៊ី បានគូសបញ្ជាក់ថា ការធ្លាក់ចុះយ៉ាងខ្លាំង នៃការបញ្ជាទិញពីអឺរ៉ុប និងអាម៉េរិកខាងជើង បាននាំដល់ការបិទទ្វារនៃ រោងចក្រសម្លៀកបំពាក់ ទំនិញធ្វើដំណើរ និងស្បែកជើង (GTF) ប្រហែល ១ភាគ៣ ក្នុងឆមាសទី១ នៃឆ្នាំ ២០២០។ លោកស្រីបន្ដថា ប៉ុន្តែកំណើននៃការផលិតកង់ និងគ្រឿងអេឡិចត្រូនិច បានជំរុញឲ្យការនាំចេញ ផលិតផលក្រៅពីទំនិញកាត់ដេរ របស់កម្ពុជាកើនឡើង ៣០.៣% ឆ្នាំលើឆ្នាំ ក្នុងឆមាសទីមួយនៃឆ្នាំ២០២០។ បើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន ADB បានដំឡើងតួលេខ នៃការព្យាករសេដ្ឋកិច្ចកម្ពុជា សម្រាប់ឆ្នាំ២០២០ ដោយផ្អែក លើភាពប្រសើរជាងមុន នៃផលិតកម្មវិស័យកសិកម្ម និងការកើនឡើង នៃការនាំចេញផលិតផលមិនមែនសំលៀកបំពាក់ ដូចជា កង់ និង គ្រឿងអេឡិចត្រូនិច។ សូមជម្រាបផងដែរថា ក្រោមយុទ្ធសាស្ត្រភាពជាដៃគូប្រចាំប្រទេស សម្រាប់ឆ្នាំ២០១៩-២០២៣ ធនាគារអភិវឌ្ឍន៍អាស៊ី នឹងផ្តល់ជាប្រាក់កម្ចី ជំនួយឥតសំណង និងជំនួយបច្ចេកទេសចំនួន ១.៤៥ ពាន់លានដុល្លារ ដល់ប្រទេសកម្ពុជា។ ជំនួយទាំងនោះ ដើម្បីគាំទ្រការគ្រប់គ្រងវិស័យកសិកម្ម និងធនធានធម្មជាតិ ធ្វើឲ្យប្រសើរឡើង នូវស្ថានភាពរស់នៅទីក្រុង និងជនបទ គាំទ្រហេដ្ឋារចនាសម្ព័ន្ធថាមពល កកើតឡើងវិញ ព្រមទាំងលើកកម្ពស់ការអប់រំ និងការអភិវឌ្ឍជំនាញ៕ | 2020-09-23T22:33:00+07:00 | freshnewsasia.com | https://m.freshnewsasia.com/index.php/en/localnews/171527-2020-09-23-08-33-42.html |
7e5a47d0-1fad-4d3f-8a3f-27247e3d8281 | មេបញ្ជាការវរសេនាតូចលេខ៥៣៣ ចុះសាកសួរសុខទុក្ខ និងនាំយកអំណោយប្រគល់ជូនភរិយាមេបញ្ជាការរងកងអនុសេនាធំទី១ ដែលកំពុងសម្រាកជំងឺនៅផ្ទះ | លោកវរសេនីយ៍ត្រី ម៉ែន មូលី មេបញ្ជាការវរសេនាតូចលេខ៥៣៣ នៅថ្ងៃទី២២ ខែកញ្ញា ឆ្នាំ២០២០ បានដឹកនាំកម្លាំងចំនួន១០នាក់ អញ្ជើញចុះសួរសុខទុក្ខភរិយាលោកអនុសេនីយ៍ឯក ពៅ ចំរើន មេបញ្ជាការរងកងអនុសេនាធំទី១ ដែលកំពុងសម្រាកជំងឺនៅផ្ទះ សិ្ថតិនៅក្នុងភូមិចំបក់ ឃុំជ្រៃសីមា ស្រុកសំពៅលូន ខេត្តបាត់ដំបង។ ក្នុងឱកាសនោះដែរលោកមេបញ្ជាការបាននាំយកនូវ អង្ករ គ្រឿងភេសជ្ជៈ និងថវិកា ១ ៨០០ ០០០រៀល ដែលជាការជួយឧបត្ថម្ភរបស់លោកមេបញ្ជាការ និងសប្បុរជន។ លោកអនុសេនីយ៍ឯក ពៅ ចំរើន បានថ្លែងអំណរគុណយ៉ាងជ្រាលជ្រៅដល់លោកមេបញ្ជាការ និងសប្បុរជនដែលបានជួយឧបត្ថម្ភដល់លោក ក្នុងគ្រាដែលលោកកំពុងជួបលំបាក។ លោកវរសេនីយ៍ត្រី ម៉ែន មូលី បានឲ្យដឹងថា អំណោយដែលប្រគល់ជូនភរិយាលោកអនុសេនីយ៍ ពៅ ចំរើន នេះ គឺកើតចេញវប្បធម៌នៃការចែករំលែក ស្របតាមអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលស្ថាបនិកនយោបាយឈ្នះ ឈ្នះ ដែលបាននាំមកនូវសុខសន្តិភាព និងការឯកភាពជាតិពេញលេញ។ លោកវរសេនីយ៍ត្រីបានលើកទឹកចិត្ត និងជូនពរដល់ភរិយាលោកអនុសេនីយ៍ឯក ពៅ ចំរើន សូមប្រឹងប្រែងថែរក្សាសុខភាពឲ្យបានល្អ និងឆាប់ជាសះស្បើយពីជំងឺ៕ | 2020-09-23T17:42:00+07:00 | freshnewsasia.com | https://m.freshnewsasia.com/index.php/en/localnews/171492-2020-09-23-03-42-54.html |
31f4e863-03d5-49ae-a12c-7f0df7188c6a | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ, ១០ថ្ងៃជាប់គ្នាហើយដែលគ្មានករណីឆ្លងថ្មីនៅកម្ពុជា ! (Video inside) | ក្រសួងសុខាភិបាល នៅព្រឹកថ្ងៃទី២៣ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ គិតចាប់ពីថ្ងៃទី១៤ ដល់ ថ្ងៃទី២៣ ខែកញ្ញា ឆ្នាំ២០២០នេះ មានរយៈពេល១០ថ្ងៃហើយ ដែលក្រសួងសុខាភិបាលប្រកាសថា គ្មានករណីឆ្លងជំងឺកូវីដ១៩ថ្មី នៅកម្ពុជា។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២៣ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-23T14:16:00+07:00 | freshnewsasia.com | https://m.freshnewsasia.com/index.php/en/localnews/171472-2020-09-23-00-16-17.html |
57ea4cf0-cab0-4009-b446-2461f79867db | សពស្ត្រីដែលលួចហែលទឹកអូរឆ្លងដែនពីថៃ ជាមួយប្ដីនិងកូន មិនទាន់រកឃើញទេ | សាកសពស្រ្តីរងគ្រោះដែលលួចហែលឆ្លងអូរព្រំដែនជាមួយពលករខ្មែរដទៃទៀត ពីទឹកដីថៃ ចូលមកទឹកដីខ្មែរវិញ ហើយត្រូវជំនន់ទឹកភ្លៀងអូសតាមទឹកទៅបាត់នោះ រហូតដល់ល្ងាចថ្ងៃទី២២ ខែកញ្ញា ឆ្នាំ២០២០ សាកសពមិនទាន់រកឃើញនៅឡើយទេ ។ លោកផាន់ ចាន់ធុល អភិបាលខេត្តប៉ៃលិន បានចុះពិនិត្យមើលដល់កន្លែងកើតហេតុ និងដឹកនាំកងកម្លាំងចម្រុះ បន្តស្វែងរកសពស្ត្រីរងគ្រោះ ដែលត្រូវជំនន់ទឹកភ្លៀងអូសតាមទឹកបាត់នោះ។ តែដោយសារប៉ុន្មានថ្ងៃនេះ មានភ្លៀងធ្លាក់ច្រើន នៅតាមតំបន់ភ្នំផ្នែកខាងលើ បណ្តាលទឹកស្ទឹងប៉ៃលិន និងតាមអូរនានាក្នុងខេត្ត មានសភាពឡើងខុសប្រក្រតី បង្កទៅជាជំនន់ទឹកភ្លៀង ដូច្នេះធ្វើឱ្យការស្វែងរកសពស្ត្រីរងគ្រោះជួបការលំបាក។ លោកអភិបាលខេត្តប៉ៃលិន បានជំរុញដល់កម្លាំងចម្រុះទាំងអស់ ត្រូវសហការជាមួយសាច់ញាតិជនរងគ្រោះ និងភាគីថៃ ធ្វើការរុករកសពស្ត្រីរងគ្រោះនៅតាមបណ្តោយអូរព្រំដែនឱ្យឃើញ ដើម្បីប្រគល់ឱ្យក្រុមគ្រួសារសព យកទៅធ្វើបុណ្យតាមប្រពៃណីនៅ ឯស្រុកកំណើតវិញ។ គួររម្លឹកថា កាលពីរសៀលថ្ងៃទី១៩ ខែកញ្ញា ឆ្នាំ២០២០ ត្រង់ចំណុចភូមិអូរឈើក្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន ឈមនឹងស្រុកពោណាំរ៉ន ខេត្តច័ន្ទបុរី ប្រទេសថៃ ពលករខ្មែរ០៣នាក់ ត្រូវជាម្តាយឪពុក និងកូន ក្នុងនោះប្តីមានឈ្មោះ ឆោ ឆេង អាយុ៤១ឆ្នាំ, ប្រពន្ធឈ្មោះសេង ស្រីម៉ៅ អាយុ៤១ឆ្នាំ និងកូនស្រីឈ្មោះ ឆេង ដាណេត អាយុ១៥ឆ្នាំ បាននាំគ្នាលួចហែលទឹកឆ្លងដែនពីប្រទេសថៃ ចូលមកកម្ពុជាវិញ តាមអូរព្រំដែនកម្ពុជា-ថៃ ខណៈស្ថានភាពទឹកកំពុងឡើងខ្លាំង ដោយជំនន់ទឹកភ្លៀង បណ្ដាលទឹកហូរកួចអូសជនរងគ្រោះជាប្រពន្ធឈ្មោះសេង ស្រីម៉ៅ ទៅតាមទឹកបាត់ទៅ៕ | 2020-09-23T10:07:36+07:00 | kbnnews.com | https://kbn.news/archives/181886 |
61cfba5b-2398-496b-be2b-a94bbe1eb36a | ពលករខ្មែរ៣នាក់ទៀត ត្រូវសមត្ថកិច្ចថៃចាប់បញ្ជូនមកកម្ពុជាវិញ ពាក់ព័ន្ធករណីឆ្លងដែនខុសច្បាប់ | អគ្គនាយកដ្ឋានអន្តោ ប្រវេសន៍ បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិចាំយាមនៅថ្ងៃទី២២ ខែកញ្ញា ឆ្នាំ២០២០ វេលាម៉ោង ១៦និង៣០ នាទី បានទទួលពលករខ្មែរចំនួន ៣នាក់ទៀត ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ៣នាក់នេះ មាន ១-ឈ្មោះ លី សុខ ភេទប្រុស អាយុ ៣៤ឆ្នាំ ភូមិក្រូច ឃុំក្រូច ស្រុកព្រៃឈរ ខេត្តកំពង់ចាម, ២-ឈ្មោះ គង់ នឿន ភេទប្រុស អាយុ ៤២ឆ្នាំ ភូមិកណ្តាល ឃុំសុង ស្រុកសំលោត ខេត្តបាត់ដំបង, ៣-ឈ្មោះ ឈុន ចន្ថា ភេទស្រី អាយុ ៣៤ឆ្នាំ ភូមិ៤ ឃុំដងទង់ ក្រុងខេមរភូមិន្ធ ខេត្កោះកុង និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន ០២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-09-23T08:59:34+07:00 | kbnnews.com | https://kbn.news/archives/181848 |
2c3d58f2-45a5-4f9f-802c-dc7daac316c5 | កុំចេះតែហ៊ាន ! ថៅកែហាងគុយទាវអង្គរជុំ ប្ដឹងទារសំណងជំងឺចិត្ត១០ម៉ឺនដុល្លារ ក្រោយពីប្រធានការិយាល័យប្រឆាំងភេរវកម្ម ដកកាំភ្លើងគំរាមបាញ់សម្លាប់លោក និងភរិយា | កាលពីវេលាម៉ោង១២ថ្ងៃត្រង់ ថ្ងៃទី២០ ខែកញ្ញា ឆ្នាំ២០២០ មានករណី ។ នេះបើយោងតាមពាក្យបណ្ដឹងដែលបណ្ដាញព័ត៌មានទទួលបាននៅយប់ថ្ងៃទី២២ ខែកញ្ញា ឆ្នាំ២០២០។ ម្ចាស់ហាងគុយទាវអង្គរជុំសាខាទួលគោក រាជធានីភ្នំពេញ បានដាក់ពាក្យប្តឹងប្រធានការិយាល័យប្រឆាំងភេរវកម្ម នៃក្រសួងមហាផ្ទៃ ឈ្មោះ ថ្លាង ភិនរ៉ា បន្ទាប់ពី | 2020-09-23T08:37:48+07:00 | kbnnews.com | https://kbn.news/archives/181837 |
9c476203-63db-4892-9bdf-41e07bacd6fb | កម្មវិធីស្បៀងអាហារពិភពលោកភ្ជាប់បញ្ហាអត់ឃ្លាន ទៅនឹងជម្លោះ ការប្រែប្រួលអាកាសធាតុ និងជំងឺកូវីដ១៩ | អង្គការកម្មវិធីស្បៀងអាហារពិភពលោកលើកឡើងថា ប្រទេសជាច្រើនដែលទទួលរងប៉ះពាល់ដោយសារជម្លោះ ដោយសារជំងឺកូវីដ១៩ និងការប្រែប្រួលអាកាសធាតុនោះ កំពុងជួបប្រទះនូវភាពអត់ឃ្លានកម្រិតខ្ពស់ ដែលមិនធ្លាប់មានពីមុនមក ដែលគំរាមកំហែងជីវិតមនុស្សរាប់ពាន់នាក់ ដែលពុំមានស្បៀងអាហារគ្រប់គ្រាន់សម្រាប់បរិភោគ។ មន្រី្តកម្មវិធីស្បៀងអាហារពិភពលោកនិយាយថា គេមានការបារម្ភថា មនុស្សដែលនឹងស្លាប់ដោយសារគ្រោះទុរ្ភិក្សដែលបណ្តាលមកពីបញ្ហាសេដ្ឋកិច្ចដែលរងប៉ះពាល់ដោយសារជំងឺកូវីដ១៩ នឹងមានច្រើនជាងការស្លាប់ដោយសារការរាតត្បាតនៃជំងឺនេះ។ ជំងឺកូវីដ១៩ រហូតមកដល់ពេលនេះ បានឆ្លងដល់មនុស្សជាង៣០លាននាក់ហើយនៅជុំវិញពិភពលោក ហើយមានមនុស្សជិតមួយលាននាក់ បានស្លាប់ដោយសារជំងឺនេះ។ អង្គការកម្មវិធីស្បៀងអាហារពិភពលោកព្រមានថា មនុស្សក្នុងប្រទេសជាច្រើនដែលមានជម្លោះកំពុងហៀបនឹងមានគ្រោះទុរ្ភិក្ស ដោយសារតែវិធានការបិទប្រទេស ក្នុងការទប់ស្កាត់ការរាតត្បាតនៃវីរុសកូរ៉ូណា ដែលនេះជាការបំផ្លាញនូវឱកាសការងារ និងជីវភាពរបស់ប្រជាពលរដ្ឋ។ ជាឧទាហរណ៍ កម្មវិធីស្បៀងអាហារពិភពលោកលើកឡើងថា មនុស្សប្រមាណ២២លាននាក់ក្នុងសាធារណរដ្ឋប្រជាធិបតេយ្យកុងហ្គោ ត្រូវគេរំពឹងថា នឹងប្រឈមនឹងវិបត្តិអត់ស្បៀងអាហារ ដោយសារតែអំពើហិង្សាដែលបន្តកើនឡើង គួបផ្សំនឹងជំងឺកូវីដ១៩។ លោក Tomson Phiri អ្នកនាំពាក្យកម្មវិធីស្បៀងអាហារពិភពលោកបានលើកឡើងថា ជម្លោះច្រើនឆ្នាំដែលបង្កើតឲ្យមានភាពអត់ឃ្លានក្នុងប្រទេស Yemen នោះ បានធ្វើឲ្យប្រទេសដែលមានពលរដ្ឋជាង៣០លាននាក់នេះ ងាយទទួលរងគ្រោះដោយសារជំងឺ និងការស្លាប់ដោយសារការឆ្លងនៃជំងឺកូវីដ១៩នេះ។ លោក Tomson Phiri បានថ្លែងក្នុងសម្តីដើមថា៖ «ពលរដ្ឋប្រមាណ២០លាននាក់ មានការខ្វះខាតស្បៀងអាហារជាខ្លាំង ដោយសារសង្គ្រាម ការដួលរលំនៃសេដ្ឋកិច្ច និងការធ្លាក់ចុះនៃតម្លៃរូបិយបណ្ណជាដើម ដែលនេះបានធ្វើឲ្យតម្លៃស្បៀងអាហារមានការឡើងខ្ពស់ និងបំផ្លាញហេដ្ឋារចនាសម្ព័ន្ធសារធារណៈជាដើម។ យើងជឿជាក់ថា ចំនួនមនុស្សប្រមាណ៣លាននាក់បន្ថែមទៀត អាចជួបគ្រោះទុរ្ភិក្សដោយសារវីរុសកូរ៉ូណា»។ លោក Phiri ដែលពេលថ្មីៗនេះ ជាអ្នកនាំពាក្យរបស់កម្មវិធីស្បៀងអាហារពិភពលោកក្នុងប្រទេសស៊ូដង់ខាងត្បូងបាននិយាយថា លោកមានការបារម្ភពីផលប៉ះពាល់ដោយសារជំងឺកូវីដ១៩ ទៅលើពលរដ្ឋដែលមានភាពទន់ខ្សោយ ដោយសារអំពើហិង្សាឥតឈប់ឈរ ដែលបានកើតឡើងច្រើនឆ្នាំមកហើយនោះ។ លោកបន្តទៀតថា៖ «សេដ្ឋកិច្ចប្រទេសស៊ូដង់ខាងត្បូងបានធ្លាក់ចុះតាំងពីមុនមានការឆ្លងរាតត្បាតនៃជំងឺកូវីដ១៩ម៉្លេះ ដោយមនុស្សប្រមាណ៦,៥លាននាក់ ត្រូវគេរំពឹងថា នឹងប្រឈមការខ្វះខាតស្បៀងអាហារ នៅពេលដែលរដូវកាលនៃភាពអត់ឃ្លានក្នុងខែកក្កដាកើនឡើងខ្ពស់។ យើងទាំងអស់គ្នាបានគិតថា យើងនឹងស្ថិតនៅលើមាគ៌ាមួយទៅរកសន្តិភាពក្នុងប្រទេសស៊ូដង់ខាងត្បូង ហើយនៅពេលនោះស្រាប់តែមានអំពើហិង្សាកើតមានឡើងភ្លាមៗ។ ពេលនេះ យើងមានអំពើហិង្សាដែលនៅកើតមានឡើងវិញ និងមានអំពើឃោរឃៅជាច្រើនកើតឡើងក្នុងរដ្ឋចុងឡេ (Jonglei)»។ ពេលនេះ ជារដូវដែលមានភ្លៀងធ្លាក់ខ្លាំងក្នុងប្រទេសស៊ូដង់ខាងត្បូង។ លោក Phiri ថ្លែងថា រដ្ឋ Jonglei កំពុងរងគ្រោះដោយទឹកជំនន់ សេដ្ឋកិច្ចកំពុងប្រឈមការលំបាកជម្លោះ និងជំងឺកូវីដ១៩ជាដើម។ លោកនិយាយថា មនុស្សរាប់លាននាក់ក្នុងប្រទេសនីហ្សេរីយ៉ា បួគីណាហ្វាសូ និងប្រទេសដទៃជាច្រើនទៀត កំពុងប្រឈមនឹងវិបត្តិជំងឺកូវីដ១៩ ក្នុងកម្រិតខ្ពស់ដែលបង្កើតឲ្យមានភាពអត់ឃ្លាន។ លោកព្រមានថា មនុស្សជាច្រើននឹងស្លាប់ដោយសារតែពុំមានលទ្ធភាពរកអាហារបំពេញក្រពះរបស់ខ្លួនបាន៕ | 2020-09-23T07:00:00+07:00 | khmer.voanews.com | https://khmer.voanews.com/a/wfp-links-record-hunger-levels-to-conflict-climate-change-covid-19/5594662.html |
a36cc4dd-05d2-41df-881f-6244449fac9a | ទីភ្នាក់ងារឱសថអាមេរិកពិចារណារឹតត្បិតដំណើរការយល់ព្រមលើវ៉ាក់សាំងការពារជំងឺកូវីដ១៩ | ប្រព័ន្ធផ្សព្វផ្សាយជាច្រើនរាយការណ៍ថា រដ្ឋបាលស្បៀងអាហារនិងឱសថសហរដ្ឋអាមេរិក ហៅកាត់ថា FDA សហរដ្ឋអាមេរិក កំពុងធ្វើការពិចារណា ក្នុងការដាក់គោលការណ៍ណែនាំថ្មី ដែលមានភាពតឹងរ៉ឹងជាងមុន សម្រាប់ការអនុញ្ញាតឲ្យប្រើប្រាស់វ៉ាក់សាំងការពារជំងឺកូវីដ១៩នោះក្នុងគ្រាបន្ទាន់។ គោលការណ៍ថ្មីដែលត្រូវបានដាក់ស្នើសុំនេះ តម្រូវឲ្យក្រុមហ៊ុនផលិតវ៉ាក់សាំងនោះ ត្រូវតាមដានពិនិត្យមើលសុខភាពអ្នកដែលបានទទួលការចាក់វ៉ាក់សាំងសាកល្បង ក្នុងដំណាក់កាលចុងក្រោយនោះ ក្នុងរយៈពេលយ៉ាងហោចណាស់២ខែសិន បន្ទាប់ពីគេបានទទួលការចាក់វ៉ាក់សាំងក្នុងដំណាក់កាលទី២និងចុងក្រោយ ដែលជាប្រភេទវ៉ាក់សាំងសម្រាប់ការសាកល្បងនោះ។ ក្រុមហ៊ុនផលិតឱសថពីររបស់អាមេរិកដែលកំពុងស្រាវជ្រាវបង្កើតវ៉ាក់សាំងការពារវីរុសកូរ៉ូណានោះ គឺក្រុមហ៊ុន Moderna និងក្រុមហ៊ុន Pfizer ទើបចាប់ផ្តើមសាកល្បងធ្វើតេស្តវ៉ាក់សាំងលើកទី២ ទៅលើអ្នកស្ម័គ្រចិត្តរបស់ខ្លួន។ បើការណែនាំថ្មីនេះត្រូវបានគេអនុម័តនោះ វាជាការច្បាស់ហើយថា ការអនុញ្ញាតដាក់ឲ្យប្រើប្រាស់វ៉ាក់សាំងប្រភេទថ្មីប្រឆំាងជំងឺកូវីដ១៩នោះ នឹងកើតមានឡើងក្រោយការបោះឆ្នោតប្រធានាធិបតីអាមេរិក នៅថ្ងៃទី៣វិច្ឆិកាខាងមុខនេះ។ កាលពីថ្ងៃអង្គារ ទី២២ ខែកញ្ញា ចំនួនអ្នកស្លាប់ដោយសារជំងឺកូវីដ១៩ នៅសហរដ្ឋអាមេរិកបានកើនលើស២០០.០០០នាក់ ខណៈដែលអ្នកវិភាគខាងសុខភាពនៅសាកលវិទ្យាល័យវ៉ាស៊ីនតោនលើកឡើងថា ចំនួនអ្នកស្លាប់ដោយសារជំងឺកូវីដ១៩ អាចឡើងដល់ចំនួន៤១០.០០០នាក់ត្រឹមដំណាច់ឆ្នាំ២០២០នេះ៕ | 2020-09-23T07:00:00+07:00 | khmer.voanews.com | https://khmer.voanews.com/a/us-gov-drug-agency/5594907.html |
3d0637cd-84cd-4189-b401-3624cc9f7f27 | ប៉ាគីស្ថានចាប់ផ្តើមសាកល្បងដំណាក់កាលទី៣នៃវ៉ាក់សាំងជំងឺកូវីដ១៩ផលិតដោយចិន | ប្រទេសប៉ាគីស្ថាន នៅថ្ងៃអង្គារ បានចាប់ផ្តើមសាកល្បងដំណាក់កាលចុងក្រោយនៃវ៉ាក់សាំងការពារវីរុសកូរ៉ូណា ដែលផលិតដោយប្រទេសចិន ដែលនេះជាការសាកល្បងលើកដំបូងដោយប្រទេសអាស៊ីខាងត្បូងមួយនេះ។ មន្រ្តីនៃវិទ្យាស្ថានសុខភាពជាតិប៉ាគីស្ថាន លើកឡើងថា ប្រទេសចិនដែលមានទំនាក់ទំនងជិតស្និទ្ធជាមួយប៉ាគីស្ថាន បានផ្តល់វ៉ាក់សាំងការពារជំងឺកូវីដ១៩នេះ ដែលផលិតដោយក្រុមហ៊ុនចិនឈ្មោះ CanSinoBio ដែលធ្វើដៃគូជាមួយវិទ្យាស្ថានជីវបច្ចេកវិទ្យារបស់ក្រុងប៉េកាំង ទៅឲ្យរដ្ឋាភិបាលទីក្រុង Islamabad ដែលជាផ្នែកមួយនៃកិច្ចព្រមព្រៀងក្នុងការធ្វើតេស្តសាកល្បង។ ប្រធានវិទ្យាស្ថានសុខភាពជាតិលោកឧត្តមសេនីយ៍បណ្ឌិត Aamer Ikram បានប្រាប់សន្និសីទសារព័ត៌មានមួយដែលមានការផ្សាយផ្ទាល់តាមកញ្ចក់ទូរទស្សន៍នៅទូទាំងប្រទេសថា អ្នកស្ម័គ្រចិត្តរាប់ពាន់នាក់ នឹងចុះឈ្មោះចាក់វ៉ាក់សាំងក្នុងដំណាក់កាលសាកល្បងវគ្គទី៣ នៅតាមមន្ទីរពេទ្យសំខាន់នានានៅទូទាំងប្រទេសប៉ាគីស្ថាន។ លោក Ikramថា វ៉ាក់សាំងការពារជំងឺកូវីដ១៩នេះ នឹងមានលក់នៅតាមទីផ្សារ នៅពេលដែលវាមានប្រសិទ្ធភាព ហើយលទ្ធផលរបស់វាត្រូវគេវិភាគក្នុងរយៈពេល៤ទៅ៥ខែខាងមុខនេះ។ វ៉ាក់សាំងរបស់ចិននេះ កំពុងត្រូវបានគេធ្វើតេស្តសាកល្បងក្នុងដំណាក់កាលទី៣ ទៅលើមនុស្សក្នុងប្រទេសជាច្រើន ដែលក្នុងនោះមានប្រទេសចិន រុស្សី ឈីលី និងអាហ្សង់ទីនផងដែរ។ មកទល់ពេលនេះ ប្រទេសប៉ាគីស្ថាន មានអ្នកឆ្លងវីរុសកូរ៉ូណាចំនួនជាង៣០៦.០០០នាក់ ដែលក្នុងនោះអ្នកស្លាប់មានចំនូនជាង៦.៤០០នាក់ ក្នុងចំណោមប្រជាជនជាង២២០លាននាក់៕ | 2020-09-23T07:00:00+07:00 | khmer.voanews.com | https://khmer.voanews.com/a/pakistan-begins-phase-three-trial-of-chinese-covid-19-vaccine/5593692.html |
9e7a3842-9a06-4f97-a73c-2a4684b64d38 | ប្រទេសជាង១៥០ចូលរួមគម្រោងវ៉ាក់សាំងជំងឺកូវីដ១៩សាកល COVAX ដឹកនាំដោយ WHO | អង្គការសុខភាពពិភពលោក WHO បានប្រកាសនៅថ្ងៃចន្ទថា ប្រទេសចំនួន ១៥៦ នៅជុំវិញពិភពលោក នឹងចូលរួមក្នុងកម្មវិធីគំនិតផ្តួចផ្តើមជាសាកល ក្នុងការស្រាវជ្រាវបង្កើតផលិត និងចែកចាយដោយស្មើភាពនូវវ៉ាក់សាំងការពារជំងឺកូវីដ១៩ ដែលហៅកាត់ថាកម្មវិធី COVAX។ លោកបណ្ឌិត Tedros Adhanom Ghebreyesus អគ្គនាយកអង្គការសុខភាពពិភពលោក បានឲ្យដឹងថា ប្រទេសអ្នកមានចំនួន ៦៤ បានយល់ព្រមចូលរួមក្នុងកម្មវិធី COVAX នេះ ដែលជាគម្រោងរួមដែលអនុវត្តដោយ WHO អង្គការសម្ព័ន្ធភាពត្រៀមខ្លួនប្រឆាំងជំងឹឆ្លង ឬ Coalition for Epidemic Preparedness Innovations and Gavi និងសម្ព័ន្ធភាពវ៉ាក់សាំងការពារ ដែលជាអង្គការដែលផ្តល់ថវិកាដោយមូលនិធី Bill and Melinda Gates ដើម្បីផ្តល់វ៉ាក់សាំងការពារជំងឺកុមារក្នុងប្រទេសក្រីក្របំផុតនានា នៅក្នុងពិភពលោក។ កម្មវិធី COVAX នេះ មានបំណងផលិតវ៉ាក់សាំងការពារដែលមានប្រសិទ្ធភាពនិងសុវត្ថិភាពរហូតដល់ចំនួន ២ ពាន់លានដុស នៅជុំវិញពិភពលោក នៅត្រឹមចុងឆ្នាំ ២០២១ និងមានគោលដៅដំបូងផ្តល់វ៉ាក់សាំងដល់ ៣% នៃចំនួនប្រជាជាននៃប្រទេស ដែលបានចូលរួមក្នុងកម្មវិធីនេះដែលក្នុងនោះមានបុគ្គលិកសុខាភិបាល និងអ្នកដែលងាយទទួលរងជំងឺ។ កម្មវិធីនេះក៏មានគោលដៅបង្ការប្រទេសមួយចំនួនតូច មិនឲ្យដណ្តើមទិញវ៉ាក់សាំងស្តុកទុកនោះ។ ប្រទេសដែលមិនបានចូលរួមក្នុងកម្មវិធីនេះ មានដូចជាសហរដ្ឋអាមេរិក ចិន និងប្រទេសរុស្ស៊ី ដែលសុទ្ធតែបានបង្កើតកម្មវិធីអភិវឌ្ឍន៍ និងផលិតវ៉ាក់សាំងផ្ទាល់ខ្លួនរបស់គេ។ សហរដ្ឋអាមេរិកធ្លាប់បានប្រកាសថា ខ្លួននឹងមិនចូលរួមក្នុងកម្មវិធី COVAX ដោយសារតែអង្គការសុខភាពពិភពលោកជាអ្នកដឹកនាំនូវកិច្ចខិតខំប្រឹងប្រែងនេះ។ ប្រធានាធិបតីអាមេរិកលោក ដូណាល់ ត្រាំ (Donald Trump) បានដកសមាជិកភាពរបស់អាមេរិកចេញពីអង្គការសុខភាពពិភពលោក កាលពីខែកក្កដា ក្រោយពីលើកឡើងថា អង្គការនេះមិនបានគ្រប់គ្រងឲ្យបានត្រឹមត្រូវពីការផ្ទុះឡើងនៃវីរុសកូរ៉ូណា ហើយជួយការពារប្រទេសចិន ដែលជាកន្លែងដែលគេបានរកឃើញវីរុសកូរ៉ូណាដំបូងនៅទីនោះ។ រដ្ឋបាលរបស់លោក ត្រាំ បានបង្កើតកម្មវិធីផលិតវ៉ាក់សាំងការពារជំងឺកូវីដ១៩ ដោយខ្លួនឯង ដែលមានឈ្មោះថា Operation Warp Speed ដែលមានបំណងផលិតវ៉ាក់សាំងការពារជំងឺកូវីដ១៩ ចំនួន ៣០០ លានដុស នៅត្រឹមខែមករាឆ្នាំក្រោយ ប្រសិនបើមានការយល់ព្រមឲ្យផលិតវ៉ាក់សាំងនោះ។ គិតត្រឹមថ្ងៃអង្គារ ទី២២ ខែកញ្ញា វីរុសកូរ៉ូណាបានឆ្លងដល់មនុស្សជាង ៣១,៣ លាននាក់ នៅជុំវិញពិភពលោក និងសម្លាប់ជីវិតមនុស្សសរុបជាង ៩៦៥.០០០ នាក់៕ | 2020-09-23T07:00:00+07:00 | khmer.voanews.com | https://khmer.voanews.com/a/over-150-countries-to-join-who-lead-global-covid-19-vaccine-project/5593486.html |
683515ed-f1ca-4125-b4a1-15168b867794 | ប្តឹងទារសំណងជំងឺចិត្ត១០ម៉ឺនដុល្លារ និងស្នើឲ្យចាត់វិធានការច្បាប់ ចំពោះប្រធានការិយាល័យប្រឆាំងភេរវកម្មក្រសួងមហាផ្ទៃ ដកកាំភ្លើងភ្ជង់គំរាមថៅកែហាងគុយទាវអង្គរជុំ ក្នុងវង់ផឹកស៊ី | ភ្នំពេញ៖ ក្នុងពាក្យប្តឹងរបស់ម្ចាស់ហាងគុយទាវអង្គរជុំសាខាទួលគោក រាជធានីភ្នំពេញ បានលើកឡើងថា ឈ្មោះ ថ្លាង ភិនរ៉ា ប្រធានការិយាល័យប្រឆាំងភេរវកម្ម នៃក្រសួងមហាផ្ទៃ ជាភ្ញៀវដែលគេមិនអញ្ជើញឲ្យចូលរួមក្នុងតុផឹកស៊ីទេ តែចៃដន្យ គាត់បានដើរចូលកន្លែងហូបចុករបស់លោក ដោយសារធ្លាប់ស្គាល់គ្នាទើបអ្នករួមតុអនុញ្ញាតឱ្យលោក ថ្លាង ភិនរ៉ា រួមតុតែម្តង ហើយស៊ីផឹកបានមួយសន្ទុះ ក៏កើតទំនាស់ទាញកាំភ្លើងភ្ជង់គំរាមម្ចាស់ហាងតែម្តង។ ហេតុការណ៍ខាងលើបានកើតឡើងនៅវេលាម៉ោង១២ថ្ងៃត្រង់ ថ្ងៃទី២០ ខែកញ្ញា ឆ្នាំ២០២០។ បើយោងតាមពាក្យបណ្ដឹងរបស់ម្ចាស់ហាងគុយទាវអង្គរជុំសាខាទួលគោកថ្ងៃទី២២ ខែកញ្ញា ឆ្នាំ២០២០ ដែលប្តឹងសុំអន្តរាគមន៍ពីសម្តេចក្រឡាហោម ស ខេង ឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃ ទារសំណងចំនួន១០ម៉ឺនដុល្លារ និងស្នើឲ្យចាត់វិធានការតាមនីតិវិធីច្បាប់។ ជនរងគ្រោះឈ្មោះ ជុយ សុខហេង ភេទប្រុស អាយុ៥៣ឆ្នាំ ទីលំនៅសព្វថ្ងៃផ្ទះលេខ៩១ ផ្លូវ៥៩២ សង្កាត់បឹងកក់២ ខណ្ឌទួលគោក រាជធានីភ្នំពេញ ជាម្ចាស់ហាងគុយទាវអង្គរជុំសាខាទួលគោក បានប្ដឹងលោក ថ្លាង ភិនរ៉ា ជាមន្ត្រីនគរបាល ឋានៈជាប្រធានការិយាល័យប្រឆាំងភេរវកម្មនៃក្រសួងមហាផ្ទៃ ។ ជនរងគ្រោះឈ្មោះ ជុយ សុខហេង បានប្តឹងទៅកាន់ស្ថាប័នចំនួន៣ គឺ១) ប្តឹងទៅកាន់សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ ។ ២) ប្តឹងទៅអយ្យការអមសាលាដំបូងរាជធានីភ្នំពេញ និង៣) ប្តឹងទៅកាន់គណៈមេធាវីនៃព្រះរាជាណាចក្រកម្ពុជា។ លោក ជុយ សុខហេង បានរៀបរាប់នៅក្នុងពាក្យបណ្តឹងថា នៅថ្ងៃកើតហេតុថ្ងៃទី២០ ខែកញ្ញា វេលាម៉ោងប្រមាណ ១២ថ្ងៃត្រង់ លោកបានរៀបចំការហូបចុកជុំជាមួយមិត្តភក្តិប្រមាណ៨នាក់ជាលក្ខណៈមិត្តភាព នៅទីតាំងហាងគុយទាវរបស់ខ្លួន ព្រោះមិនមានការបើកលក់នោះទេជាថ្ងៃបុណ្យភ្ជុំ។ លុះការហូបចុកបានមួយសន្ទុះ ក៏លោក ថ្លាង ភិនរ៉ា ដើរចូលកន្លែងហូបចុករបស់លោកដោយមិនមានការអញ្ជើញនោះឡើយ តែដោយសារធ្លាប់ស្គាល់គ្នាទើបអ្នករួមតុអនុញ្ញាតឱ្យលោក ថ្លាង ភិនរ៉ា រួមតុតែម្តង។ ការហូបចុកបានបន្តរហូតដល់ម៉ោងប្រមាណ២រសៀល មិត្តភក្តិមួយចំនួនបានត្រឡប់ទៅផ្ទះអស់ នៅសល់មនុស្សប្រមាណតែ៥នាក់ប៉ុណ្ណោះ រួមមានរូបលោក និងភរិយាផង អង្គុយហូបចុកមួយតុរួមគ្នា។ ពេលនោះលោក ថ្លាង ភិនរ៉ា ដែលមានអាការៈស្រវឹងស្រាផងនោះ ក៏បានចាប់ផ្តើមប្រើពាក្យសម្តីព្រមានពីការបិទហាង ឬដាក់នគរបាលចាំត្រួតពិនិត្យជាតិអាល់កុលនៅមុខហាងគុយទាវជាដើម។ មិនត្រឹមតែប៉ុណ្ណោះ លោក ថ្លាង ភិនរ៉ា ថែមទាំងបានអួតអាងថា ខ្លួនអាចទូរស័ព្ទទៅនាយឧត្តមសេនីយ៍ ស ថេត ស្នងការនគរបាលរាជធានីភ្នំពេញ ឱ្យបិទហាងគុយទាវអង្គរជុំពេលណាក៏បានថែមទៀតផង។ ក្រោយមានការលើកឡើងបែបនេះ លោកក៏បានតមាត់ទៅវិញថា ហាងរបស់លោកលក់គុយទាវ កាហ្វេ មិនបានលក់គ្រឿងញៀនអីនោះទេ ហេតុអ្វីក៏ចង់បិទហាងរបស់លោក។ ក្រោយពីប៉ះសម្តីគ្នា លោក ថ្លាង ភិនរ៉ា បានដកកាំភ្លើងពីចង្កេះរួចអាមេបញ្ចូលគ្រាប់ភ្ជង់ទៅលើរូបលោក និងភរិយា។ លោក ភិនរ៉ា បានប្រើសម្តីធ្ងន់ៗគំរាមសម្លាប់រូបលោក និងភរិយាថែមទៀតផង។ ក្នុងពាក្យបណ្ដឹងដដែលនេះជនរងគ្រោះបានទាមទារសំណងជំងឺចិត្ត ១០ម៉ឺនដុល្លារអាមេរិក និងបានស្នើសូមឲ្យច្បាប់ផ្តន្ទាទោសលើមន្ត្រីនគរបាលនេះ៕ | 2020-09-23T06:54:19+07:00 | cen.com.kh | https://cen.com.kh/archives/246168.html |
843dc6de-16aa-4784-82a3-56978593c8cd | ប្រធានការិយាល័យប្រឆាំងភេរវកម្មក្រសួងមហាផ្ទៃ ដកកាំភ្លើងភ្ជង់ថៅកែហាងគុយទាវអង្គរជុំ ក្នុងវង់ផឹកស៊ី, ថៅកែអង្គរជុំសាខាទួលគោកប្តឹងទារសំណងជំងឺចិត្ត១០ម៉ឺនដុល្លារ (Video inside) | ម្ចាស់ហាងគុយទាវអង្គរជុំសាខាទួលគោក រាជធានីភ្នំពេញ បានដាក់ពាក្យប្តឹងប្រធានការិយាល័យប្រឆាំងភេរវកម្ម នៃក្រសួងមហាផ្ទៃ ឈ្មោះ ថ្លាង ភិនរ៉ា បន្ទាប់ពីមន្ត្រីនគរបាលរូបនេះបានដកកាំភ្លើងគំរាមបាញ់សម្លាប់លោក និងភរិយា។ ហេតុការណ៍ខាងលើបានកើតឡើងនៅវេលាម៉ោង១២ថ្ងៃត្រង់ ថ្ងៃទី២០ ខែកញ្ញា ឆ្នាំ២០២០។ នេះបើយោងតាមពាក្យបណ្ដឹងដែលបណ្ដាញព័ត៌មាន Fresh News ទទួលបាននៅយប់ថ្ងៃទី២២ ខែកញ្ញា ឆ្នាំ២០២០។ ជនរងគ្រោះឈ្មោះ ជុយ សុខហេង ភេទប្រុស អាយុ៥៣ឆ្នាំ ទីលំនៅសព្វថ្ងៃផ្ទះលេខ៩១ ផ្លូវ៥៩២ សង្កាត់បឹងកក់២ ខណ្ឌទួលគោក រាជធានីភ្នំពេញ ជាម្ចាស់ហាងគុយទាវអង្គរជុំសាខាទួលគោក បានប្ដឹងលោក ថ្លាង ភិនរ៉ា ជាមន្ត្រីនគរបាល ឋាន:ជាប្រធានការិយាល័យប្រឆាំងភេរវកម្មនៃក្រសួងមហាផ្ទៃ ទៅកាន់ស្ថាប័នចំនួន៣ ទី១៖ ប្តឹងទៅកាន់សម្តេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ ទី២៖ ប្តឹងទៅអយ្យការអមសាលាដំបូងរាជធានីភ្នំពេញ ទី៣៖ ប្តឹងទៅកាន់គណៈមេធាវីនៃព្រះរាជាណាចក្រកម្ពុជា។ ការប្ដឹងនេះបានធ្វើឡើងបន្ទាប់ពីមន្ត្រីនគរបាលខាងលើ បានជេរប្រមាថ និងគំរាមបាញ់សម្លាប់ជនរងគ្រោះ និងភរិយា ដោយដកកាំភ្លើងពីចង្កេះអាមេបញ្ចូលគ្រាប់តម្រង់ ទៅលើជនរងគ្រោះ និងភរិយា ដែលកំពុងហូបអាហារថ្ងៃត្រង់នៅក្នុងហាគុយទាវអង្គរជុំ សាខាទួលគោកផ្ទាល់តែម្ដង។ លោក ជុយ សុខហេង បានរៀបរាប់នៅក្នុងពាក្យបណ្តឹងថា នៅថ្ងៃកើតហេតុថ្ងៃទី២០ ខែកញ្ញា វេលាម៉ោងប្រមាណ ១២ថ្ងៃត្រង់ លោកបានរៀបចំការហូបចុកជុំជាមួយមិត្តភក្តិប្រមាណ៨នាក់ជាលក្ខណៈមិត្តភាព នៅទីតាំងហាងគុយទាវរបស់ខ្លួន ព្រោះមិនមានការបើកលក់នោះទេជាថ្ងៃបុណ្យភ្ជុំ។ លោក សុខហេង រៀបរាប់ទៀតថា លុះការហូបចុកបានមួយសន្ទុះ ក៏លោក ថ្លាង ភិនរ៉ា ដើរចូលកន្លែងហូបចុករបស់លោកដោយមិនមានការអញ្ជើញនោះឡើយ តែដោយសារធ្លាប់ស្គាល់គ្នាទើបអ្នករួមតុអនុញ្ញាតឱ្យលោក ថ្លាង ភិនរ៉ា រួមតុតែម្តង។ លោក សុខហេង បន្តថា ការហូបចុកបានបន្តរហូតដល់ម៉ោងប្រមាណ២រសៀល មិត្តភក្តិមួយចំនួនបានត្រឡប់ទៅផ្ទះអស់ នៅសល់មនុស្សប្រមាណតែ៥នាក់ប៉ុណ្ណោះ រួមមានរូបលោក និងភរិយាផង អង្គុយហូបចុកមួយតុរួមគ្នា។ ពេលនោះលោក ថ្លាង ភិនរ៉ា ដែលមានអាការៈស្រវឹងស្រាផងនោះ ក៏បានចាប់ផ្តើមប្រើពាក្យសម្តីព្រមានពីការបិទហាង ឬដាក់នគរបាលចាំត្រួតពិនិត្យជាតិអាល់កុលនៅមុខហាងគុយទាវជាដើម។ មិនត្រឹមតែប៉ុណ្ណោះ លោក ថ្លាង ភិនរ៉ា ថែមទាំងបានអួតអាងថា ខ្លួនអាចទូរស័ព្ទទៅនាយឧត្តមសេនីយ៍ ស ថេត ស្នងការនគរបាលរាជធានីភ្នំពេញ ឱ្យបិទហាងគុយទាវអង្គរជុំពេលណាក៏បានថែមទៀតផង។ នៅក្នុងពាក្យបណ្តឹងលោក សុខហេង បានរៀបរាប់ថា ក្រោយមានការលើកឡើងបែបនេះ លោកក៏បានតមាត់ទៅវិញថា ហាងរបស់លោកលក់គុយទាវ កាហ្វេ មិនបានលក់គ្រឿងញៀនអីនោះទេ ហេតុអ្វីក៏ចង់បិទហាងរបស់លោក។ បើតាមការរៀបរាប់របស់លោក សុខហេង ក្រោយពីប៉ះសម្តីគ្នាបែបនេះ លោក ថ្លាង ភិនរ៉ា ប្រធានការិយាល័យប្រឆាំងភេរវកម្មក្រសួងមហាផ្ទៃ បានដកកាំភ្លើងពីចង្កេះរួចអាមេបញ្ចូលគ្រាប់ភ្ជង់ទៅលើរូបលោក និងភរិយា។ លោក សុខហេង បានបន្តថា មិនត្រឹមតែបានដកកាំភ្លើងមកភ្ជង់នោះទេ លោក ភិនរ៉ា បានប្រើសម្តីធ្ងន់ៗគំរាមសម្លាប់រូបលោក និងភរិយាថែមទៀតផង។ ក្នុងពាក្យបណ្ដឹងដដែលនេះជនរងគ្រោះបានទាមទារសំណងជំងឺចិត្ត ១០ម៉ឺនដុល្លារអាមេរិក និងបានស្នើសូមឲ្យច្បាប់ផ្តន្ទាទោសលើមន្ត្រីនគរបាលនោះធ្ងន់ធ្ងរជាទីបំផុត មិនអាចលើកលែងបាន៕ សូមមើលវិដេអូមន្រ្តីនគរបាលដកកាំភ្លើងគំរាមបាញ់ និងអានពាក្យបណ្ដឹងខាងក្រោម៖ | 2020-09-23T06:41:00+07:00 | freshnewsasia.com | https://m.freshnewsasia.com/index.php/en/localnews/171467-2020-09-22-16-41-44.html |
34b884c9-041e-4a21-ac19-961ebbfb256a | សម្តេចតេជោ ហ៊ុន សែន ផ្តល់អនុសាសន៍ចំនួន៧ ដល់វេទិកាសេដ្ឋកិច្ចពិភពលោក ដើម្បីស្តារសេដ្ឋកិច្ចប្រទេសកំពុងអភិវឌ្ឍន៍ពីវិបត្តិជំងឺកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅរសៀលថ្ងៃទី២២ ខែកញ្ញា ឆ្នាំ២០២០នេះ បានអញ្ជើញចូលរួមកិច្ចប្រជុំកំពូលនៃវេទិកាសេដ្ឋកិច្ចពិភពលោកឆ្នាំ២០២០ ដែលធ្វើឡើងតាមរយៈប្រព័ន្ធវីដេអូ។ ក្នុងកិច្ចប្រជុំក្រោមប្រធានបទ នេះ សម្តេចតេជោ ហ៊ុន សែន បានគូសរំលេចនូវវិបត្តិក្នុងការអភិវឌ្ឍសង្គម និងសេដ្ឋកិច្ច ដែលបណ្តាលមកពីការរីករាលដាលនៃជំងឺកូវីដ១៩។ សម្តេចតេជោ បានលើកឡើងថា ជំងឺកូវីដ១៩ បាននិងកំពុងបង្កើនការព្រួយបារម្ភ និងភាពមិនប្រាកដប្រជាកាន់តែខ្លាំងឡើង ក្នុងកិច្ចសហប្រតិបត្តិការអភិវឌ្ឍសង្គម-សេដ្ឋកិច្ច ក្នុងតំបន់ និងសកលលោក។ សម្តេចតេជោនាយករដ្ឋមន្ត្រី បានលើកឡើងថា ក្នុងបរិការនេះ ការប្រយុទ្ធនឹងជំងឺកូវីដ១៩ ជាបញ្ហារួមរបស់ប្រទេសលើពិភពលោក ទោះបីជាប្រទេសនីមួយៗកំពុងប្រឈមនឹងការរីករាលដាលនៃជំងឺកូវីដ-១៩ នៅក្នុងដំណាក់កាលផ្សេងៗគ្នាក៏ដោយ។ ការកាត់បន្ថយនូវផលប៉ះពាល់ និង ធានាលំនឹងជីវភាពរស់នៅរបស់ប្រជាពលរដ្ឋ ក៏ដូចជាជួយរក្សាលំនឹងផលិតកម្ម, កិច្ចដំណើរការនៃធុរកិច្ច និងការវិនិយោគនានា គឺជាការងារដ៏សំខាន់ដែលរដ្ឋាភិបាលនីមួយៗ ត្រូវតែប្រឹងប្រែងអនុវត្តឱ្យបានជាអតិបរិមា។ ដើម្បីគោលដៅនេះ រាជរដ្ឋាភិបាលកម្ពុជា បានដាក់ចេញនូវវិធានការមុតស្រួច និងបន្ទាន់ចំនួន៥ជុំ រួចមកហើយ ហើយកម្ពុជាកំពុងតែបន្តតាមដានសភាពការណ៍ ប្រកបដោយការយកចិត្តទុកដាក់ ខ្ពស់ ដោយត្រៀមដាក់ចេញនូវវិធានការជាក់ស្តែងថែមទៀត តាមការចាំបាច់។ ទស្សនវិជ្ជារបស់រាជរដ្ឋាភិបាលកម្ពុជា គឺប្រែក្លាយការគំរាមកំហែងពីជំងឺកូវីដ-១៩ ទៅជាឱកាសសម្រាប់ការកែទម្រង់នៅក្នុងប្រទេសនីមួយៗ។ លើមូលដ្ឋាននេះ។ រាជរដ្ឋាភិបាលកម្ពុជា មិនបានបន្ថយល្បឿននៃការងារកែទម្រង់របស់ខ្លួននៅក្នុងគ្រប់វិស័យនោះឡើយ។ ផ្ទុយទៅវិញ គោលដៅរបស់យើង គឺបង្កើនភាពប្រកួតប្រជែងរបស់កម្ពុជា តាមរយៈការបង្កភាពងាយស្រួល និងការបង្កើតបរិយាកាសអំណោយផលដល់ការធ្វើធុរកិច្ច និងការវិនិយោគនៅក្នុងប្រទេស។ ជំងឺកូវីដ បាននាំមកនូវផលប៉ះពាល់ផ្នែកហិរញ្ញវត្ថុសាធារណៈ ជាពិសេសចំណូលរដ្ឋ។ ការបាត់បង់ចំណូលបានទាមទារឱ្យរដ្ឋាភិបាលដាក់ចេញយន្តការថ្មីៗ ដើម្បីកៀរគរ ធនធានហិរញ្ញវត្ថុ ដែលអាចយកមកប្រើប្រាស់ក្នុងការអភិវឌ្ឍនាពេលអនាគត។ ដើម្បីសម្រេចបានគោលដៅនេះ យល់ឃើញថា ការចាប់ដៃគូរវាងវិស័យសាធារណៈ និងវិស័យឯកជន គឺជាយន្តការស្នូលមួយមិនអាចខ្វះបាន ដែលនឹងជួយសម្រួលដោះស្រាយការលំបាកផ្នែកហិរញ្ញវត្ថុរបស់ប្រទេសកំពុងអភិវឌ្ឍន៍ ទាំងនៅក្នុងអំឡុង និងក្រោយវិបត្តិនេះ។ នៅក្នុងបរិការណ៍ដ៏លំបាកនេះ, ដើម្បីធានាជំរុញការកែទម្រង់របស់ខ្លួនទៅមុខ, ប្រទេសកំពុងអភិវឌ្ឍន៍ត្រូវការចាំបាច់នូវកិច្ចសហការជាសកល ពោល គឺការរក្សានូវភាពជាដៃគូ, ទាំងទ្វេភាគី និងពហុភាគី, សំដៅធានាបាននូវបរិស្ថាននៃការអភិវឌ្ឍ, សន្តិភាព និងស្ថិរភាពក្នុង តំបន់ និងពិភពលោក។ ជាមួយគ្នានេះផងដែរ, ការពង្រឹង និងរក្សាបាននូវរំហូរនៃការវិនិយោគ, ទេសចរណ៍អន្តរជាតិ និង រំហូរដោយសេរី និងរលូន នូវពាណិជ្ជកម្មឆ្លងកាត់ព្រំដែន ជាពិសេស ចរាចរណ៍នៃទំនិញចាំបាច់ ដូចជា ស្បៀងអាហារ និងបរិក្ខារពេទ្យ គឺជាកត្តាដ៏សំខាន់សម្រាប់ សុន្ទរកថាគន្លឹះរបស់សម្ដេចតេជោនាយករដ្ឋមន្ត្រី ហ៊ុន សែន ថ្លែងក្នុងកិច្ចប្រជុំកំពូលឆ្នាំ ២០២០ នៃវេទិកាសេដ្ឋកិច្ចពិភពលោក, ធានាស្ថិរភាព, សុវត្ថិភាព, លំនឹងជីវភាពសង្គម និងកិច្ចដំណើរការឡើងវិញនៃច្រវាក់ផ្គត់ផ្គង់ និងផលិតកម្ម, នៅក្នុងកម្រិតប្រទេសនីមួយៗ ក៏ដូចជាក្នុងកម្រិតតំបន់ និងពិភពលោក។ យើងទាំងអស់គ្នាត្រូវតែបន្តខិតខំពង្រឹងសកលភាវូបនីយកម្មដែលកន្លងមក បានចូលរួមចំណែកយ៉ាងសំខាន់ ក្នុងការជំរុញកំណើនសេដ្ឋកិច្ច និងបានបង្កើតលក្ខខណ្ឌមិន ធ្លាប់មានសម្រាប់ការកាត់បន្ថយភាពក្រីក្រ និងការលើកកម្ពស់ជីវភាពរស់នៅរបស់ប្រជាជន គ្រប់ស្រទាប់វណ្ណៈ។ ក្នុងបរិការណ៍នេះ, យើងត្រូវតែធានាឱ្យបានថា យន្តការកិច្ចសហប្រតិបត្តិ ការរបស់យើង នៅតែរក្សាបាននូវស្មារតីបើកចំហ និងការគាំទ្រប្រព័ន្ធពាណិជ្ជកម្មពហុភាគី ជាពិសេស ការពនឿនការតភ្ជាប់រវាងសង្គម និងសេដ្ឋកិច្ចរបស់យើង សម្រាប់ជំរុញរបៀបវារៈនៃ ការអភិវឌ្ឍរបស់ប្រទេសនីមួយៗ ប្រកបដោយចីរភាព និងបរិយាប័ន្ន។ ដោយមិនបង្អែរបង្អង់, យើងត្រូវនាំគ្នាគិតគូរជាយុទ្ធសាស្ត្រ អំពីកិច្ចការស្តារ និង ជំរុញការងើបឡើងវិញនូវកំណើនសេដ្ឋកិច្ច, បន្ទាប់ពីវិបត្តិកូដ-១៩ ត្រូវបានបញ្ចប់, តាមរយៈ ការពនឿននូវការអនុវត្តផែនការ និងយន្តការនានាដែលមានស្រាប់ និងដែលត្រូវបានរៀបចំ បន្ថែម ឱ្យបានលឿន និង ឱ្យមានប្រសិទ្ធភាពខ្ពស់ ។ ក្នុងកម្រិតសកល, យើងត្រូវតែបន្តធានាឱ្យបាននូវនិរន្តភាពនៃការផ្តល់ជំនួយ អន្តរជាតិ ជាពិសេស ជំនួយផ្នែកហិរញ្ញវត្ថុចំពោះប្រទេសកំពុងអភិវឌ្ឍ ដើម្បីបន្តជំរុញចលនការ នៃការងារកែទម្រង់ប្រកបដោយចីរភាព ដែលជារបៀបវារៈឆ្នាំ ២០៣០ នៃគោលដៅអភិវឌ្ឍ ប្រកបដោយចីរភាព។ ក្រៅតែពីការផ្តល់អនុសាសន៍នេះ សម្តេចតេជោ ហ៊ុន សែន ក៏បានឆ្លៀតថ្លែងអំណរគុណដល់ដៃគូអភិវឌ្ឍន៍ទាំងអស់ ចំពោះការផ្តល់កិច្ចសហការប្រកបដោយបុរេសកម្ម និងការផ្តល់នូវជំនួយហិរញ្ញវត្ថុ និងបច្ចេកទេស ដែលបានជួយឱ្យកម្ពុជាអាចគ្រប់គ្រង ការរីករាលដាលនៃជំងឺកូវីដ១៩ បានយ៉ាងល្អប្រសើរ៕ | 2020-09-23T00:25:00+07:00 | freshnewsasia.com | https://m.freshnewsasia.com/index.php/en/localnews/171445-2020-09-22-10-25-06.html |
197c6b19-7b72-4dd9-a5cd-129b55b9b04c | គណៈកម្មការអន្ដរក្រសួងប្រយុទ្ធនឹងជំងឺកូវីដ១៩ នឹងដាក់សំណើជូនសម្ដេចតេជោ អនុញ្ញាតឱ្យចូលទស្សនាឡើងវិញក្នុងការប្រកួតបាល់ទាត់ (Video inside) | គណៈកម្មការអន្ដរក្រសួងប្រយុទ្ធនឹងជំងឺកូវីដ១៩ ដែលមានរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង ជាប្រធាន នឹងលើកជាជម្រើស ដើម្បីដាក់សំណើសុំគោលការណ៍ អនុញ្ញាត ឱ្យទស្សនិកជនចូលទស្សនាការប្រកួត ដោយកំណត់ចំនួនពាក់កណ្ដាលនៃចំនួនអង្គុយសរុបក្នុងពហុកីឡដ្ឋាន នៃពានរង្វាន់សម្ដេចតេជោ ហ៊ុន សែន និងពានរង្វាន់ មិត្តហ្វូនខេមបូឌានលីគ ឆ្នាំ២០២០ គោរពជូនសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ ការដាក់សំណើស្នើសុំនេះ បានធ្វើឡើងបន្ទាប់ពីបានបើកកិច្ចប្រជុំពិភាក្សា គណៈកម្មការអន្ដរក្រសួងប្រយុទ្ធនឹងជំងឺកូវីដ១៩ ជាមួយសហព័ន្ធកីឡាបាល់ទាត់កម្ពុជា និងគណៈកម្មការប្រកួតបាល់ទាត់ ជាតិកម្ពុជា នៅព្រឹកថ្ងៃទី២២ ខែកញ្ញា ឆ្នាំ២០២០នេះ នាទីស្ដីការក្រសួងសុខាភិបាល។ កិច្ចប្រជុំពិភាក្សានេះ មានការអញ្ជើញចូលរួមពី រដ្ឋលេខាធិការក្រសួងអប់រំ យុវជន និងកីឡា លោក ស សុខា, លោក មាន ចាន់យ៉ា ដា អភិបាលរងរាជធានីភ្នំពេញ, លោក វ៉ាត់ ចំរើន អគ្គលេខាធិការនៃគណៈកម្មាធិការជាតិអូឡាំពិកកម្ពុជា, លោក ឌី វិជ្ជា អគ្គស្នងការរងនគរបាលជាតិ និងថ្នាក់ដឹកនាំរបស់ក្រសួងសុខាភិបាល។ ក្នុងឱកាសនោះ រដ្ឋមន្ដ្រីក្រសួងសុខាភិបាល នៅតែឈរលើជំហរស្ដង់ដារមួយយ៉ាងច្បាស់លាស់ ដើម្បីដាក់ចេញនូវវិធានការសមស្របនឹងកាលៈទេសៈ ក្នុងការគ្រប់គ្រងឱ្យបាននូវ ការចម្លងជំងឺកូវីដ១៩។ ជាពិសេស ក្នុងអង្គប្រជុំបានយកចិត្ដទុកដាក់ខ្ពស់ទៅកិច្ចការពារ ក៏ដូចជាពិភាក្សាយ៉ាងម៉ត់ចត់ជាទីបំផុត ទៅលើវិធានការនៃការទប់ស្កាត់ ដើម្បីកុំឱ្យមានការឆ្លងជំងឺកូវីដ១៩ ក្នុងចំណោមទស្សនិកជនចូលរួមទស្សនាបាល់ទាត់ ។ ជាងនេះទៅទៀត ក៏មានការកំណត់ចំនួនអ្នកចូលទស្សនា រួមទាំងអត្ដសញ្ញាណច្បាស់លាស់ និងនៅតែបន្ដគោរពឱ្យភ្ជាប់ខ្ជួននូវវិធានរបស់ក្រសួងសុខាភិបាល ដើម្បីកាន់បន្ថយឱ្យបានជាអតិបរមានូវហានិភ័យនៃការចម្លងជំងឺកូវីដ។ នេះបើតាមការបញ្ជាក់របស់អ្នកនាំពាក្យ និងជារដ្ឋលេខាធិការក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន។ គួររម្លឹកថា ការប្រកួតបាល់ទាត់នៃពានរង្វាន់ សម្តេចអគ្គមហាសេនាបតីតេជោ ហ៊ុន សែន និងពានរង្វាន់ មិត្តហ្វូនខេមបូឌានលីគ ត្រូ វបានអនុញ្ញាត និងចាប់ផ្តើមឡើងវិញ នៅថ្ងៃទី០៤ ខែកក្កដា ឆ្នាំ២០២០កន្លងទៅ តែត្រូវតម្រូវឱ្យគោរពទៅតាមវិធានរបស់ក្រសួងសុខាភិបាល ក្នុងការរៀបចំការប្រកួតដល់ក្លិបបាល់ទាត់ និងមិនអនុញ្ញាតឱ្យមានអ្នកចូលទស្សនាដោយផ្ទាល់នោះទេ។ ប៉ុន្ដែដោយយោងតាមស្ថានភាពធូរស្បើយនៃជំងឺកូវីដ-១៩ នៅកម្ពុជា ក៏ដូចជាវិធានការរបស់ក្រសួងសុខាភិបាលបានយ៉ាងម៉ឺងម៉ាត់ គណៈកម្មការប្រកួតបាល់ទាត់ជាតិកម្ពុជា បានសម្រេចស្នើសុំឱ្យការប្រកួតបាល់ទាត់ អាចផ្ដល់ឱកាសដល់ទស្សនិកជនអ្នកស្នេហាវិស័យកីឡាបាល់ទាត់ បានចូលរួមទស្សនាការប្រកួតឡើងវិញ ដែលនឹងប្រារព្ធធ្វើឡើងនៅថ្ងៃខាងមុខនេះ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២២ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-22T19:39:00+07:00 | freshnewsasia.com | https://m.freshnewsasia.com/index.php/en/localnews/171407-2020-09-22-05-39-44.html |
3b89cb67-216e-48c8-aa2a-a4eea7ed4ea3 | UN ប្រារព្ធខួប ៧៥ឆ្នាំនៃការចាប់កំណើត ចំពោះមុខវិបត្តិជំងឺរាតត្បាតសកល និងភាពតានតឹងរវាងចិន-អាមេរិក (Video inside) | មេដឹកនាំនៅជុំវិញពិភពលោកបានជួបជុំគ្នា តាមប្រព័ន្ធវីដេអូខុនហ្វ្រិននៅថ្ងៃចន្ទសប្តាហ៍នេះ (ពេលវេលានៅញូយ៉ក) ដើម្បីប្រារព្ធខួបឆ្នាំទី ៧៥ នៃការបង្កើតអង្គការសហប្រជាជាតិ (UN) ខណៈដែលជំងឺរាតត្បាតសកល COVID-19 នៅតែបន្តរីករាលដាល និងភាពតានតឹងរវាងសហរដ្ឋអាមេរិក និងចិននៅតែបន្តចោទ ជាបញ្ហាចំពោះប្រសិទ្ធភាព និងសាមគ្គីភាពនៃស្ថាប័នអន្តរជាតិ ដ៏ធំបំផុតមួយនេះ។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃអង្គារ ទី២២ ខែកញ្ញា ឆ្នាំ២០២០។ ចំពោះមុខភាពតានតឹងរវាងសហរដ្ឋអាមេរិក និងប្រទេសចិនដែលកំពុងអូសបន្លាយ បូករួមទាំងភាពក្តៅគគុក នៅជុំវិញបញ្ហានៃជំងឺរាតត្បាតសកល COVID-19 ទីក្រុងប៉េកាំងដែលជាតួអង្គដ៏សំខាន់មួយលើឆាកអន្តរជាតិ បានជំរុញឲ្យស្តារឡើងវិញនូវប្រព័ន្ធពហុភាគីនិយម ដើម្បីប្រជែងនឹងការដឹកនាំបែបគាំពារនិយមរបស់ទីក្រុងវ៉ាស៊ីនតោន។ នៅក្នុងសេចក្តីថ្លែងការដែលបានបញ្ចូនទៅឲ្យ UN ប្រធានាធិបតីចិនលោក ស៊ី ជីន ពីង បានគូសបញ្ជាក់ថា ។ ប្រទេសចិនបានដើរតួនាទីយ៉ាងសំខាន់ ដើម្បីពង្រឹងប្រព័ន្ធពហុភាគីនិយមឡើងវិញ ខណៈដែលប្រធានាធិបតីសហរដ្ឋអាមេរិកលោក ដូណាល់ ត្រាំ មិនដើរតាមកិច្ចសហប្រតិបត្តិការអន្តរជាតិ ហើយជាងនេះទៅទៀត ទីក្រុងវ៉ាស៊ីនតោនបានដកខ្លួនចេញពីកិច្ចព្រមព្រៀងពិភពលោក ស្តីពីបញ្ហាបម្រែបម្រួលអាកាសធាតុ។ តមកទៀត សហរដ្ឋអាមេរិកក៏បានដើរចេញពីកិច្ច ព្រមព្រៀងនុយក្លេអ៊ែរអ៉ីរ៉ង់ជាលក្ខណៈឯកតោភាគី និងបានដកខ្លួនចេញពីក្រុមប្រឹក្សាសិទ្ធិមនុស្ស របស់អង្គការសហប្រជាជាតិ និងអង្គការសុខភាពពិភពលោក (WHO) ផងដែរ។ គួរបញ្ជាក់ថា នៅក្នុងឱកាសនៃការប្រារព្ធខួបកំណើត ៧៥ឆ្នាំរបស់ UN ប្រមុខដឹកនាំកំពូលៗលើលោក រួមទាំងអតីតប្រមុខដឹកនាំ UN ផងដែរ សុទ្ធតែបានអំពាវនាវដូចៗគ្នា ឲ្យពិភពលោករួបរួមគ្នាឡើងវិញ ដើម្បីប្រយុទ្ធប្រឆាំងនឹងជំងឺរាតត្បាតសកល COVID-19 និងជួសជុលការប្រេះស្រាំ ដែលអាចបង្កឲ្យពិភពលោកអន្តរាយទៅថ្ងៃមុខ។ ដោយឡែកមេដឹកនាំប្រទេសមួយចំនួនទៀត បានអំពាវនាវឲ្យ UN បង្កើនអានុភាពឡើងវិញ ដើម្បីដោះស្រាយបញ្ហាសកលជាច្រើន៕ | 2020-09-22T17:35:00+07:00 | freshnewsasia.com | https://m.freshnewsasia.com/index.php/en/internationalnews/171387-2020-09-22-03-35-37.html |
617e9074-ba3d-4303-b050-3db8529de854 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ, ៩ថ្ងៃជាប់គ្នាហើយដែលគ្មានករណីឆ្លងថ្មីនៅកម្ពុជា ! (Video inside) | ក្រសួងសុខាភិបាល នៅព្រឹកថ្ងៃទី២២ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ គិតចាប់ពីថ្ងៃទី១៤ ដល់ ថ្ងៃទី២២ ខែកញ្ញា ឆ្នាំ២០២០នេះ មានរយៈពេល៩ថ្ងៃហើយ ដែលក្រសួងសុខាភិបាលប្រកាសថា គ្មានករណីឆ្លងជំងឺកូវីដ១៩ថ្មី នៅកម្ពុជា។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២២ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-22T14:14:00+07:00 | freshnewsasia.com | https://m.freshnewsasia.com/index.php/en/localnews/171374-2020-09-22-00-14-44.html |
51f16882-2073-4100-bc76-5cb588dd8c90 | សមត្ថកិច្ចថៃ បញ្ជូនពលករខ្មែរ ឆ្លងដែនខុសច្បាប់២នាក់មកកម្ពុជាវិញតាមច្រកអន្តរជាតិចាំយាម | បើយោងតាមអគ្គនាយកដ្ឋានអន្តោប្រវេសន៍ បានឲ្យដឹងថា នៅថ្ងៃទី២១ ខែកញ្ញា ឆ្នាំ២០២០ វេលាម៉ោង ១៧និង ៣០នាទី ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម បានទទួលពលរដ្ឋខ្មែរចំនួន ២នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ២នាក់នេះ មាន ១-ឈ្មោះ លីម តារី ភេទប្រុស អាយុ ២៥ឆ្នាំ, ២-ឈ្មោះ ធីម សុខ ភេទប្រុស អាយុ ៣០ឆ្នាំ ទីលំនៅភូមិកោះសាឡៅ ឃុំកោះកាពិ ស្រុកកោះកុង ខេត្តកោះកុង និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-09-22T08:48:50+07:00 | kbnnews.com | https://kbn.news/archives/181690 |
4ec02d08-c02d-4587-b2f2-f3afee00b9de | ប្រាសាទ Taj Mahal ដ៏ល្បីរបស់ឥណ្ឌាបើកទ្វារឡើងវិញបន្ទាប់ពីបិទអស់៦ខែ | ប្រាសាទបុរាណសតវត្សទី១៧ Taj Mahal ដ៏ល្បីល្បាញរបស់ឥណ្ឌាដែលត្រូវបានបិទអស់រយៈពេលដ៏យូរមិនធ្លាប់មាន ដើម្បីទប់ស្កាត់ការឆ្លងរាតត្បាតវីរុសកូរ៉ូណានោះ ត្រូវបានបើកឡើងវិញហើយនៅថ្ងៃចន្ទ សម្រាប់អ្នកទេសចរចូលទស្សនា។ ការបើកទ្វារឡើវវិញនូវប្រាសាទដែលធ្វើពីថ្មម៉ាបពណ៌សក្នុងយុគសម័យ Mughal ក្នុងទីក្រុង Agra ដែលត្រូវបានបិទអស់រយៈពេល៦ខែ កន្លងទៅនោះ ជាសញ្ញាមួយដែលថា ប្រទេសឥណ្ឌាដែលទទួលរងពីការរាតត្បាតខ្លាំងបំផុតទី២ ដោយជំងឺកូវីដ១៩នោះ នឹងកាន់តែបន្ធូរបន្ថយការរឹតបន្តឹងនានា ដើម្បីសា្តរសេដ្ឋកិច្ច និងជីវភាពរបស់ពលរដ្ឋឡើងវិញ នេះបើតាមការឱ្យដឹងរបស់អ្នកសង្កេតការណ៍មួយចំនួន។ ទោះបីជាយ៉ាងណាក៏ដោយ ការតម្រង់ជួរដ៏វែងសម្រាប់ការចូលទស្សនាប្រាសាទដ៏ល្បីមួយនេះ ដែលគេធ្លាប់ឃើញក្នុងពេលកន្លងមក នៅមិនទាន់កើតមាននៅឡើយទេ។ អ្នកទេសចរម្នាក់មកពីកោះតៃវ៉ាន់ និងក្រុមគ្រួសារឥណ្ឌាមួយមកពីទីក្រុងញូវដែលី ត្រូវបានគេឃើញ ជាភ្ញៀវដំបូង ដែលបានចូលទស្សនាប្រាសាទដ៏ល្បីល្បាញរបស់ឥណ្ឌាមួយនេះពេលបើកឡើងវិញកាលពីថ្ងៃចន្ទ។ បរិវេណក្នុងប្រាសាទនេះក៏ត្រូវគេបាញ់ថ្នាំសម្អាតមេរោគផងដែរ មុនពេលត្រូវបានបើកឱ្យភ្ញៀវចូលទស្សនា នេះបើតាមការឱ្យដឹងពីមន្ត្រីរបស់ឥណ្ឌា។ អ្នកទស្សនាប្រមាណតែ៥.០០០នាក់ប៉ុណ្ណោះក្នុងមួយថ្ងៃ ត្រូវគេអនុញ្ញាតឱ្យចូលទស្សនាក្នុងប្រាសាទ ហើយការដាក់បម្រាមផ្សេងៗ ត្រូវបានធ្វើឡើងនៅទីនោះ ដោយសារតែការខ្លាចឆ្លងនៃវីរុសកូរ៉ូណា។ អ្នកចូលទស្សនាទាំងអស់ត្រូវបានតម្រូវឱ្យពាក់ម៉ាស ហើយរាល់ការទិញសំបុត្រចូលទស្សនាត្រូវធ្វើឡើងតាមប្រព័ន្ធអនឡាញតែប៉ុណ្ណោះ។ តាមតួលេខរបស់សាកលវិទ្យាល័យ Johns Hopkins របស់អាមេរិក បានឱ្យដឹងថា មកដល់ពេលនេះ ប្រទេសឥណ្ឌាមានអ្នកឆ្លងជំងឺកូវីដ១៩ ជិត៥,៥លាននាក់ហើយ។ បើតាមមន្ត្រីឥណ្ឌាថា ចំនួនជាង៤លានករណីថ្មីនៃវីរុសកូរ៉ណា កើតមានឡើងក្នុងរយៈពេលតែពីរខែចុងក្រោយនេះតែប៉ុណ្ណោះ៕ | 2020-09-22T07:00:00+07:00 | khmer.voanews.com | https://khmer.voanews.com/a/india-s-taj-mahal-reopens-after-longest-shutdown-sees-few-visitors-/5592345.html |
2d85d58f-2e4b-4dfb-8e40-3ade4f180374 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២១ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា ក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២១ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-21T14:32:00+07:00 | freshnewsasia.com | https://m.freshnewsasia.com/index.php/en/localnews/171287-2020-09-21-00-32-37.html |
8dfd6815-3759-42dd-ab7e-a64becd00ccb | ទោះបីជាមានបញ្ហាជំងឺកូវីដ១៩ ក៏ទំហំពាណិជ្ជកម្មទ្វេភាគីរវាងកម្ពុជានិងអាមេរិក ក្នុងរយៈពេល ៨ ខែ ឆ្នាំនេះ កើនឡើង ប្រមាណជិត ១៧ ភាគរយ | ភ្នំពេញ៖ សម្ដេចតេជោ ហ៊ុន សែន អញ្ជើញជួបពិភាក្សាការងារជាមួយក្រុមប្រឹក្សាធុរកិច្ច សហរដ្ឋអាមេរិក-អាស៊ាន តាមប្រព័ន្ធវីដេអូ សម្តេចបានថ្លែងថា ជំងឺកូវីដ-១៩ បាននាំមកនូវបញ្ហាប្រឈមដ៏ស្រួចស្រាល់មួយចំនួន ជាអាទិ៍ នៅក្នុងវិស័យវាយនភណ្ឌ, វិស័យទេសចរណ៍, វិស័យអាកាសចរណ៍ និង វិស័យ សេវាខ្លះទៀត ។ ស្ថិតក្នុងសភាពការណ៍នេះ, រាជរដ្ឋាភិបាលកម្ពុជាបានដាក់ចេញនូវវិធានការចំនួន ៥ ជុំរួចមកហើយ, ទាំងវិធានការជួយដល់វិស័យសេដ្ឋកិច្ច និង វិស័យសង្គមកិច្ច, សំដៅជួយរក្សា លំនឹងផលិតកម្ម និង អាជីវកម្ម ក៏ដូចជាធានាលំនឹងជីវភាពរស់នៅរបស់ប្រជាពលរដ្ឋ ដែលទទួល រងផលប៉ះពាល់ធ្ងន់ធ្ងរ ។ នៅវិមានសន្តិភាព នាព្រឹកថ្ងៃទី២១ ខែកញ្ញា ឆ្នាំ ២០២០នេះ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានជួនពិភាក្សាការងារជាមួយនឹងក្រុមប្រឹក្សាធុរកិច្ចសហរដ្ឋអាមេរិក-អាស៊ានតាមប្រព័ន្ធវីដេអូ។ ខាងក្រោមនេះគឺជាចំណុចសំខាន់ៗក្នុងជំនួបរវាង សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ជាមួយនឹងក្រុមប្រឹក្សាធុរកិច្ចសហរដ្ឋអាមេរិក-អាស៊ានតាមប្រព័ន្ធវីដេអូនាព្រឹកថ្ងៃទី២១ ខែកញ្ញាឆ្នាំ២០២០នេះ។ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានមានប្រសាសន៍ថា ជាកិច្ចចាប់ផ្តើម, ខ្ញុំសូមស្វាគមន៍យ៉ាងកក់ក្តៅចំពោះលោក អាឡិចសាន់ដឺ ហ្វលម៉េន (Alexander Feldman) ប្រធាន និង ជានាយកប្រតិបត្តិនៃក្រុមប្រឹក្សាធុរកិច្ចអាមេរិក-អាស៊ាន ព្រមទាំងសមាជិក គណៈប្រតិភូទាំងអស់ ដែលបានចូលរួមកិច្ចប្រជុំនេះតាមប្រព័ន្ធវីដេអូ ។ ទោះជាមិនអាចរៀបចំជំនួបដោយផ្ទាល់នៅប្រទេសកម្ពុជាក្ដី , តែខ្ញុំជឿថា យើងនឹងអាចទាញយកលទ្ធផលជាក់ស្តែងចេញពីកិច្ចប្រជុំដ៏សំខាន់នេះ នៅពេលដែលយើងកំពុងព្យាយាមដោះស្រាយបញ្ហាប្រឈមនានា ដែលបណ្តាលមកពីការរាតត្បាតជំងឺកូវីដ-១៩ ដើម្បីពង្រីកកាលានុវត្តភាព សហប្រតិបត្តិការ, ជំរុញកំណើន និង ធ្វើឲ្យសេដ្ឋកិច្ចរបស់យើងមានភាពរឹងមាំឡើងវិញ បន្ទាប់ពីជំងឺកូវីដ១៩ មានការថមថយ ។ អស់រយៈពេលជាងប្រាំបួនខែមកហើយ ពិភពលោកបាន និងកំពុងប្រយុទ្ធប្រឆាំងនឹងជំងឺកូវីដ – ១៩ ដែលបានបង្កជាវិបត្តិធ្ងន់ធ្ងរមិនធ្លាប់មានពីមុនមក លើសង្គម និង សេដ្ឋកិច្ច ។ សម្រាប់កម្ពុជា, រាជរដ្ឋាភិបាលបានគ្រប់គ្រងសភាពការណ៍កូវីដ -១៩ប្រកបដោយប្រសិទ្ធភាព, ដោយមកដល់ ពេលនេះ កម្ពុជាមិនមានការឆ្លងជាសហគមន៍ ហើយក៏មិនបានឈានដល់ការបិទជាតំបន់ ឬ បិទ ប្រទេសទាំងមូលនោះទេ ។ ជាការពិត, ជំងឺកូវីដ-១៩ បាននាំមកនូវបញ្ហាប្រឈមដ៏ស្រួចស្រាល់មួយចំនួន ជាអាទិ៍ នៅក្នុងវិស័យវាយនភណ្ឌ, វិស័យទេសចរណ៍, វិស័យអាកាសចរណ៍ និង វិស័យ សេវាខ្លះទៀត ។ ស្ថិតក្នុងសភាពការណ៍នេះ, រាជរដ្ឋាភិបាលកម្ពុជាបានដាក់ចេញនូវវិធានការចំនួន ៥ ជុំរួចមកហើយ, ទាំងវិធានការជួយដល់វិស័យសេដ្ឋកិច្ច និង វិស័យសង្គមកិច្ច, សំដៅជួយរក្សា លំនឹងផលិតកម្ម និង អាជីវកម្ម ក៏ដូចជាធានាលំនឹងជីវភាពរស់នៅរបស់ប្រជាពលរដ្ឋ ដែលទទួល រងផលប៉ះពាល់ធ្ងន់ធ្ងរ ។ ខ្ញុំជឿជាក់ថា ធុរកិច្ចអាមេរិកមួយចំនួន ដែលមានវត្តមាននៅកម្ពុជា ក៏បានទទួលនូវផលប្រយោជន៍ពីវិធានការទាំងនេះ ។ ទន្ទឹមនេះ, ទោះបីជាមានបញ្ហាជំងឺកូវីដ១៩ ក៏ដោយ , ខ្ញុំពិតជាមានមោទនភាពចំពោះកំណើនទំហំពាណិជ្ជកម្មទ្វេភាគីរវាងប្រទេសទាំងពីរ ដែលនៅក្នុងរយៈពេល ៨ ខែ ឆ្នាំ ២០២០ នេះ បានកើនឡើង ប្រមាណជិត ១៧ ភាគរយ, ធៀបនឹងរយៈពេលដូចគ្នានៃឆ្នាំកន្លងទៅ ។ ខ្ញុំក៏សូមឆ្លៀតឱកាសនេះ ជម្រាបជូនសមាជិកគណៈប្រតិភូទាំងអស់ថា ទោះបីជាជំងឺរាតត្បាតកូវីដ ១៩ បាន និង កំពុងបង្កការលំបាកជាច្រើនដល់កិច្ចដំណើរការនៃជីវិតសង្គម និង សេដ្ឋកិច្ច . ក៏ប៉ុន្តែ រាជរដ្ឋាភិបាលកម្ពុជាមិនបន្ថយល្បឿននៃការងារកំណែទម្រង់នៅក្នុងគ្រប់វិស័យរបស់ខ្លួននោះទេ ។ ដើម្បីទាក់ទាញវិនិយោគិនបន្ថែម, ជាពិសេសនៅពេលជំងឺកូវីដ-១៩ មានភាពធូរស្រាល , កម្ពុជាកំពុង រៀបចំកែលម្អច្បាប់វិនិយោគ និង ប្រព័ន្ធលើកទឹកចិត្តថ្មី ដែលមានលក្ខណៈគ្រប់ជ្រុងជ្រោយ និង មាន ភាពទាក់ទាញសម្រាប់ឧស្សាហកម្មប្រភេទអេឡិចត្រូនិក, បង្គុំ, កសិ-ឧស្សាហកម្ម, គ្រឿងបន្លាស់, ឧស្សាហកម្មគាំទ្រ និង ឧស្សាហកម្មផ្សេងទៀត ។ ទន្ទឹមនេះដែរ , កម្ពុជានឹងចុះកិច្ចព្រមព្រៀងពាណិ ជ្ជកម្មសេរីកម្ពុជា-ចិន ក្នុងពេលឆាប់ៗនេះ ។ ខ្ញុំសង្ឃឹមថា ច្បាប់ និង កិច្ចព្រមព្រៀងពាណិជ្ជកម្មសេរីកម្ពុជា -ចិន នឹងដើរតួជាកត្តាដ៏សំខាន់មួយ ជួយធ្វើឲ្យកម្ពុជាក្លាយជាគោលដៅសម្រាប់ក្រុមហ៊ុនអាមេរិក ដែល កំពុងរកទីតាំងផលិតកម្មថ្មី នៅតំបន់អាស៊ីអាគ្នេយ៍ ។ បន្ថែមលើនេះ, រាជរដ្ឋាភិបាលក៏បានដាក់ចេញជាបន្តបន្ទាប់នូវវិធានការកែទម្រង់មុតស្រួចនានា សំដៅដោះស្រាយបញ្ហាប្រឈមសំខាន់ៗ ដែលបណ្ដាវិនិយោគិន និង ធុរជន កំពុងជួបប្រទះ ក្នុង គោលបំណងបង្កើនភាពប្រកួតប្រជែងរបស់កម្ពុជា តាមរយៈការបង្កភាពងាយស្រួល និង ការបង្កើត បរិយាកាសអំណោយផលដល់ការធ្វើអាជីវកម្ម និង ការវិនិយោគនៅក្នុងប្រទេស ។ ជាទិសដៅទៅមុខ, កម្ពុជានឹងដាក់ឲ្យអនុវត្តនូវវិធានការអន្តរាគមន៍សមស្រប និង ទាន់ពេល គួបផ្សំនឹងការគិតគូរជា យុទ្ធសាស្ត្រ តាមរយៈការដាក់ចេញនូវគោលនយោបាយហិរញ្ញវត្ថុសាធារណៈ, គោលនយោបាយ រូបិយវត្ថុ និងវិធានការកែទម្រង់រចនាសម្ព័ន្ធ សំដៅសម្រេចឲ្យបាននូវគោលបំណងជាអាទិភាពចំនួន ២ គឺ ៖ ទី១.ការរក្សាលំនឹងសេដ្ឋកិច្ច និង សង្គម និង ទី២.ការជំរុញកំណើនសេដ្ឋកិច្ចឡើងវិញ ។ សម្តេច សូមអគុណចំពោះវត្តមានរបស់លោក អាឡិចសាន់ដឺ ហ្វលម៉េន (Alexander Feldman) និង តំណាងក្រុមហ៊ុនទាំងអស់ ដែលបានមកចូលរួមក្នុងកិច្ចប្រជុំព្រឹកនេះរបស់យើង ។ នេះ គឺជាការ បង្ហាញអំពីការយកចិត្តទុកដាក់ពីសំណាក់ក្រុមហ៊ុនអាមេរិក មកលើកម្ពុជា ក៏ដូចជាបង្ហាញអំពីឆន្ទៈ នៃការចូលរួមចំណែកក្នុងការអភិវឌ្ឍ និង លើកកម្ពស់ជីវភាពប្រជាជនកម្ពុជាទាំងមូល ។ ខ្ញុំសូមស្មើ ឲ្យលោក និង តំណាងក្រុមហ៊ុនទាំងអស់ មេត្តាផ្សព្វផ្សាយបន្តអំពីកិច្ចខំប្រឹងប្រែងរបស់រាជរដ្ឋាភិបាល ក្នុងការលើកកម្ពស់ភាពប្រកួតប្រជែងរបស់កម្ពុជា និង សូមជួយទាក់ទាញវិនិយោគិនអាមេរិក មកធ្វើ ការវិនិយោគបន្ថែមនៅកម្ពុជា ។ “ខ្ញុំសូមជូនពរឲ្យបេសកកម្មរបស់គណៈប្រតិភូនៃក្រុមប្រឹក្សាធុរកិច្ចអាមេរិក-អាស៊ាន ទទួលបានលទ្ធ ផលជាផ្លែផ្កាល្អប្រសើរ ដើម្បីលើកស្ទួយទំនាក់ទំនងសេដ្ឋកិច្ចរវាងប្រទេសទាំងពីរ ក៏ដូចជាចូលរួម ចំណែកលើកស្ទួយទំនាក់ទំនងសហប្រតិបត្តិការ US- ASEAN ឲ្យកាន់តែខ្លាំងក្លាថែមទៀត “។សម្តេចនាយករដ្ឋមន្ត្រី បានបញ្ជាក់បន្ថែមយ៉ាងដូច្នេះ៕ | 2020-09-21T12:07:11+07:00 | cen.com.kh | https://cen.com.kh/archives/245558.html |
9b5ccda0-6c4b-4242-a8fb-6188c46e58cd | អ្នកស្លាប់ដោយសារជំងឺកូវីដ១៩នៅសហរដ្ឋអាមេរិក កើនជិតដល់ចំនួន២សែននាក់ហើយ | ចំនួនអ្នកស្លាប់ដោយសារជំងឺកូវីដ១៩នៅសហរដ្ឋអាមេរិក កាន់តែខិតជិតទៅដល់ចំនួន ២សែននាក់ហើយ នេះបើតាមការឲ្យដឹងពីមន្រ្តីជំនាញដែលតាមដានការឆ្លងនោះ។ ប្រទេសអាមេរិកនៅពេលនេះ ក៏មានអ្នកឆ្លងសរុបដោយសារវីរុសកូរ៉ូណាចំនួនជាង៦,៨លាននាក់ នេះបើតាមតួលេខសាកលវិទ្យាល័យ ។ ការកើនឡើងករណីថ្មីៗបន្ថែមទៀតក្នុងរដ្ឋភាគនិរតី និងរដ្ឋភាគកណ្តាលរបស់អាមេរិក គឺដោយសារតែការបើកសាលារៀន និងមហាវិទ្យាល័យឡើងវិញ។ ខណៈនេះដែរ ការប្រញាប់ប្រញាល់ដើម្បីផលិតវ៉ាក់សាំងការពារជំងឺកូវីដ១៩ ប្រកបដោយសុវត្ថិភាព និងប្រសិទ្ធិភាពនោះ បានជួបបញ្ហាមួយទៀត។ កាសែត Telegraph របស់អង់គ្លេស រាយការណ៍កាលពីថ្ងៃអាទិត្យថា ការសាកល្បងវ៉ាក់សាំងកូវីដ១៩របស់ក្រុមហ៊ុន AstraZeneca និងសាកលវិទ្យាល័យ Oxford របស់អង់គ្លេស ទៅលើមនុស្សក្នុងទ្រង់ទ្រាយធំនៅអាមេរិក ត្រូវបានផ្អាកវិញ ដោយសារតែការបារម្ភពីលទ្ធភាពនៃប្រតិកម្មរបស់វ៉ាក់សាំងនេះ ដែលអាចបង្កើតបញ្ហាផ្សេងដល់អ្នកសាកល្បងនោះ។ នៅពេលនេះ ករណីឆ្លងកូវីដ១៩សរុបនៅជុំវិញពិភពលោក បានកើនលើស៣១លានករណី ហើយកន្លែងជាច្រើនកំពុងជួបប្រទះការរាតត្បាតជាថ្មី មានដូចជានៅប្រទេសអង់គ្លេស ដែលនៅទីនោះមានការឆ្លងសរុបជិត៤០០.០០០នាក់។ ប៉ុន្តែក៏មានកន្លែងថមថយវិញដែរ ដូចជាប្រទេសនូវែលសេឡង់ ដែលនៅទីនោះនាយករដ្ឋមន្ត្រី Jacinda Ardern កាលពីថ្ងៃច័ន្ទបានដកវិធានការរឹតត្បិតវិញស្ទើរទូទាំងប្រទេស ក្រោយពីមិនមានករណីឆ្លងថ្មី៕ | 2020-09-21T07:00:00+07:00 | khmer.voanews.com | https://khmer.voanews.com/a/us-coronavirus-death-toll-inching-toward-200-000-deaths/5591722.html |
d40eb5f8-8d8b-4feb-a15a-1c9fd90fd15b | TOP NEWS: ក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ខណៈករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២០ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា ក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២០ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-20T14:25:00+07:00 | freshnewsasia.com | https://m.freshnewsasia.com/index.php/en/localnews/171234-2020-09-20-00-25-54.html |
7e8d90e6-d9d6-4cd0-b936-8a18682390aa | តារាកំប្លែងដ៏ល្បីប្រចាំប្រទេសថៃ លោក រ៉ូបឺត សៃខុក បានស្លាប់ដោយសារជំងឺមហារីកសួត | យោងតាមការចុះផ្សាយរបស់សារព័ត៌មាន កាលពីថ្ងៃទី១៩ ខែកញ្ញា ឆ្នាំ២០២០ បានឲ្យដឹងថា លោក ប៉ាថេន ភុំរ៉ាត ដែលមានឈ្មោះក្រៅ (រ៉ូបឺតម៉ាឌិន) ឬមហាជនចំនាំហៅ (រ៉ូបឺត សៃខុក) ដោយលោកគឺជាតារាសម្ដែង ក៏ដូចជាតារាកំប្លែងដ៏ល្បីល្បាញប្រចាំព្រះរាជាណាចក្រថៃ បានទទួលមរណភាពហើយ ដោយសារជំងឺមហារីសួត ដែលលោកបានឈឺរ៉ាំរ៉ៃយូរមកហើយ។ តាមប្រភព័ត៌មានដដែលបានបញ្ជាក់ថា លោក រ៉ូបឺត សៃខុក បានកើតនៅថ្ងៃទី០៧ ខែវិច្ឆិកា ឆ្នាំ១៩៦៥ ហើយបានទទួលមរណភាពក្នុងវ័យ៥៥ឆ្នាំ នៅថ្ងៃទី១៩ ខែកញ្ញា ឆ្នាំ២០២០ នៅក្នុងទីក្រុងបាងកក។ មានអ្នកគាំទ្រ និងមិត្តភក្តិជាច្រើនសម្តែងការចូលរួមរំលែកទុក្ខ ជាមួយគ្នានេះ លោក Ball ដែលជាតារាសម្តែងជាមួយគ្នាបានបង្ហោះរូបភាព និងសម្ដែងទុក្ខសោក ព្រមទាំងបានសរសេរបង្ហោះក្នុងគណនីហ្វេសប៊ុកផ្ទាល់ខ្លួនថា” សូមបងប្រុស គេងលក់អោយស្រួលចុះ…” ៕ | 2020-09-20T09:29:37+07:00 | kbnnews.com | https://kbn.news/archives/181514 |
fae6e1e9-f37c-4ffe-a10a-0c703fbeafea | ក្នុងរយៈពេលនៃថ្ងៃកាន់បិណ្ឌ និងភ្ជុំបិណ្ឌ មិនមានករណីចម្លងវីរុសកូវីដ១៩ថ្មី កើតមានឡើងនៅក្នុងប្រទេស និងមិនទាន់មានការចម្លងចូលក្នុងសហគមន៍ | ភ្នំពេញ៖ រដ្ឋមន្ត្រីក្រសួងសុខាភិបាល បានថ្លែងថា ក្នុងរយៈពេលនៃថ្ងៃកាន់បិណ្ឌ និងភ្ជុំបិណ្ឌ កន្លងទៅនេះ ក្រសួងសុខាភិបាល បានធ្វើការអំពាវនាវ ណែនាំ នឹងតាមដានស្ថានភាពនៃការចម្លងវីរុសវីដ-១៩ដោយយកចិត្តទុកដាក់ តាមរយ:បណ្ដាញប្រព័ន្ធសុខាភិបាលនៅទូទាំងប្រទេស ឃើញថាមិនទាន់មានករណីចម្លងវីរុសកូវីដ១៩ថ្មី កើតមានឡើងនៅក្នុងប្រទេស និងមិនទាន់មានការចម្លងចូលក្នុងសហគមន៍នៅឡើយទេ សេចក្តីជូនព័ត៌មានរបស់ក្រសួងសុខាភិបាល បានបញ្ជាក់ថាមិនមានករណីជាសះស្បើយ និងមិនមានករណីវិជ្ជមានវីរុសកូរឹដ ១៩ នៅថ្ងៃទី១៩ ខែកញ្ញា ឆ្នាំ២០២០។ ក្រសួងសុខាភិបាល បានឲ្យដឹងថា ស្ថានភាពជំងឺកូវីដ- ១៩ នៅកម្ពុជា គិតត្រឹមម៉ោង៧ ព្រឹកថ្ងៃទី២០ខែកញ្ញាឆ្នាំ២០២០ចំនួនអ្នកព្យាបាល ជាសះស្បើយសរុបទូទាំងប្រទេសមានចំនួន ២៧៤នាក់ (ស្មើនឹង ៩៩,៦៤% ធៀបនឹងចំនួនអ្នកមានវីរុសកូវីដ១៩ទាំងអស់។ អ្នកមានវីរុសកូដ-១៩ មានចំនួនសរុប ២៧៥នាក់ (ស្ត្រី ៥៨នាក់ និងបុរស ២២១នាក់) ។ អ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ -សូវៀត រាជធានីភ្នំពេញ ចំនួន ០១នាក់ ។ ស្ថានភាពក្នុងអំឡុងពេលកាន់បិណ្ឌ និងភ្ជុំបិណ្ឌ ក្រោមការដឹកនាំដ៏ឈ្លាសវៃ ប្រកបដោយគតិបណ្ឌិត និងបេះដូងមនុស្សធម៌របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានធ្វើឲ្យប្រទេសជាតិមានសុខសន្តិភាពពេញលេញ និងការអភិវឌ្ឍដែលបានបង្កលក្ខណៈឲ្យបងប្អូនប្រជាពលរដ្ឋជាច្រើន បានចូលរួមប្រារព្ធពិធីកាន់បិណ្ឌ និងភ្ជុំបិណ្ឌក្នុងរយៈពេលកន្លងមកនេះ ព្រមទាំង បានដើរលេងកម្សាន្ដដោយសេរីប្រកបដោយសេចក្តីសប្បាយរីករាយផងដែរ។ នៅក្នុងបរិបទនៃការប្រយុទ្ធនឹងជំងឺកូវីដ-១៥ ក្រោមការដឹកនាំ និងដាក់ចេញនូវវិធានការទប់ស្កាត់ការចម្លងវីរុសកូវីដ-១៩ បានទាន់ពេលវេលារបស់សម្តេចតេជោនាយករដ្ឋមន្ត្រី បានធ្វើឲ្យស្ថានភាពជំងឺកូវី-១៩ មិនឲ្យមានការរាតត្បាតក្នុងទ្រង់ទ្រាយ ធំ និងមិនទាន់មានការចម្លងចូលក្នុងសហគមន៍នៅឡើយ មកទល់ពេលនេះ។ ទោះជាយ៉ាងនេះក្តី សូមប្អូនប្រជាពលរដ្ឋទាំងអស់ ត្រូវចេះរៀនសូត្រការរស់នៅជាមួយនឹងវត្តមានរបស់វីរុសកូវីដ-១៩ រស់នៅធម្មតាតាមបែបកន្លងថ្មី “ដោយកែប្រែទម្លាប់របស់ខ្លួនឲ្យមានការថែរក្សាសុខភាព ឲ្យបានល្អប្រសើរ ដើម្បីចៀសផុតពីការចម្លងជំងឺឆ្លងនានា ជាពិសេសគឺ ការចម្លងវីរុសកូវីដ១៩ ដោយត្រូវនាំគ្នាចូលរួមអនុវត្តអនាម័យដៃស្អាតជានិច្ច ពាក់ម៉ាសនៅក្នុងករណីចាំបាច់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡើងទៅ ដែលជាវិធានការសាមញ្ញៗ តែងតែមានការណែនាំឲ្យអនុវត្តជារឿយៗដោយក្រសួងសុខាភិបាល។ ក្នុងរយៈពេលនៃថ្ងៃកាន់បិណ្ឌ និងភ្ជុំបិណ្ឌ កន្លងទៅនេះ ក្រសួងសុខាភិបាល បានធ្វើការអំពាវនាវ ណែនាំ នឹងតាមដានស្ថានភាពនៃការចម្លងវីរុសវីដ-១៩ដោយយកចិត្តទុកដាក់ តាមរយ:បណ្ដាញប្រព័ន្ធសុខាភិបាលនៅទូទាំងប្រទេស ឃើញថាមិនទាន់ មានករណីចម្លងវីរុសកូវីដ១៩ថ្មី កើតមានឡើងនៅក្នុងប្រទេស (Local transmission) និងមិនទាន់មានការចម្លងចូលក្នុងសហគមន៍ (Community transmission) នៅឡើយទេ” ដែលស្ថានភាពនេះ គឺជាជោគជ័យមួយវគ្គទៀតហើយ បន្ទាប់ពីស្ថានភាពមិនមាន ការចម្លងវីរុសកូដ -១៩ ក្នុងអំឡុងពេលឈប់សម្រាកសម្រាប់សងថ្ងៃឈប់សម្រាកបុណ្យចូលឆ្នាំប្រពៃណីជាតិខ្មែរ កាលពីខែ សីហាកន្លងទៅនេះ។ ឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល សូមថ្លែងអំណរគុណយ៉ាងជ្រាលជ្រៅជូនដល់អាជ្ញាធរ ថ្នាក់ក្រោមជាតិ អាជ្ញាធរមានសមត្ថកិច្ច និងផ្នែកពាក់ព័ន្ធទាំងអស់ ជាពិសេសថ្នាក់ដឹកនាំ បុគ្គិលិកមន្ត្រី សុខាភិបាលគ្រប់លំដាប់ថ្នាក់ (ទាំងថ្នាក់ជាតិ និងថ្នាក់ក្រោមជាតិ) និងក្រុមគ្រូពេទ្យជួរមុខទាំងអស់នៅទូទាំងប្រទេស ដែលបានខិតខំអនុវត្តការតាមដាន ស្រាវជ្រាវ ពិនិត្យ និងផ្តល់សេវាសុខាភិបាល ជូនដល់បងប្អូនប្រជាពលរដ្ឋទាំងអស់ ប្រកបដោយការលះបង់ខ្ពស់ យកចិត្តទុកដាក់ គោរពក្រមសីលធំមវិជ្ជាជីវៈសុខាភិបាល និងមានកិច្ចសហការអន្តវិស័យបានល្អប្រសើរគួរជាទីមោ ដែលបានចូលរួមចំណែកក្នុងការទប់ស្កាត់ការចម្លងវីរុសកូរី-១៩ នៅក្នុងកំឡុងពេលកាន់បិណ្ឌ និងភ្ជុំបិណ្ឌកន្លងទៅនេះ។ ទោះជាយ៉ាងនេះក្តី ក្រសួងសុខាភិបាល សូមធ្វើការអំពាវនាវហើយអំពាវនាវទៀត សូមលោកអ្នក មេត្តាកុំភ្លេចថា៖ ការដែលរកមិនទាន់ឃើញអ្នកឆ្លងវីរុសកូវីដ-១៩ថ្មី នៅក្នុងប្រទេស មិនមែនមានន័យថា មិនមានវីរុសកូវូដ-១៩ ឬក៏ការរាតត្បាតនៃ វីរុសនេះ បានចប់ហើយនោះទេ ហើយយើងទាំងអស់គ្នា មិនត្រូវសន្តិភាពនិយមជាមួយនឹងវីរុសនេះឲ្យសោះ។ ផ្ទុយទៅវិញ វីរុសដ៏កាចសាហាវនេះ កំពុងតែចរាចរពេញទំហឹងនៅតាមបណ្តាប្រទេសនៅលើសាកលលោក និងនៅក្នុងតំបន់ ជាពិសេសប្រទេស ជិតខាងកម្ពុជា ក៏នៅមានវីរុសនេះ ចរាចរនៅឡើយដែរ។ ដូច្នេះ ហានិភ័យនៃការចម្លងចូលមកក្នុងប្រទេសកម្ពុជា នៅតែមាននៅ ឡើយទេ ហើយលទ្ធភាពនៃការចម្លងចូលក្នុងសហគមន៍ ក៏នៅតែមានដែរ ប្រសិនបើយើងមានការធ្វេសប្រហែស។ ដូច្នេះ សូមលោកអ្នក បន្តការពារខ្លួនពីការចម្លងវីរុសកូវីដ-១៩ ឲ្យបានខ្ជាប់ខ្លួន ពីព្រោះវីរុសកូវីដ-១៩ នេះ ស្ថិតនៅក្បែរៗយើងនៅឡើយទេដែលការចម្លងអាចនឹងកើតមានឡើងនៅគ្រប់ពេលវេលា គ្រប់កាលៈទេសៈ និងគ្រប់ទីក ន្លែងទាំងអស់។ ក្រសួង ក៏សូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រីបុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និង មន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិខិត្យសុខភាព និង ស្រាវជ្រាវរកករណីកូវីដ-១៥ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការ ចម្លងវីរុសកូវីដ១៩ នៅក្នុងប្រទេសកម្ពុជា៕ | 2020-09-20T09:08:45+07:00 | cen.com.kh | https://cen.com.kh/archives/245262.html |
1fae8683-8585-4773-aef2-d02a08778808 | លោកស្រី ឱ វណ្ណឌីន រាយការណ៍ពីបច្ចុប្បន្នភាពនៃស្ថានភាពជំងឺគ្រុនផ្ដាសាយធំ នៅទូទាំងប្រទេស ១៥ សីហា ដល់ ១៨ កញ្ញា | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នាថ្ងៃទី១៩ ខែកញ្ញា ឆ្នាំ២០២០នេះបានរាយការណ៍តាមរយៈបណ្តាញព័ត៌មាន Fresh News ពីបច្ចុប្បន្នភាពនៃស្ថានភាពជំងឺគ្រុនផ្ដាសាយធំនៅទូទាំងប្រទេស ចាប់ពីថ្ងៃទី១៥ ខែសីហា ដល់ថ្ងៃទី១៨ ខែកញ្ញា។ មុនពេល និងកំលុងពេលពិធីបុណ្យកាន់បិណ្ឌ និងពិធីបុណ្យភ្ជុំបិណ្ឌ ចាប់ពីថ្ងៃទី១៥ ខែសីហា ដល់ថ្ងៃទី១៨ ខែកញ្ញា ឆ្នាំ២០២០ ក្រសួងសុខាភិបាល បានសង្កេតឃើញមានការចម្លងជំងឺគ្រុនផ្ដាសាយធំ ដែលភាសាបច្ចេកទេសពេទ្យហៅថា «Influenza A» ក្នុងចំណោមព្រះសង្ឃនៅខេត្តតាកែវ បាត់ដំបង ត្បូងឃ្មុំ និងខេត្តបន្ទាយមានជ័យ, ក្រុមអ្នកទោសក្នុងពន្ធនាគារស្ថិតនៅខេត្តព្រះវិហារ កោះកុង និងខេត្តកំពង់ធំ និងនៅក្នុងសហគមន៍មួយដែលមានប្រជាជនរស់នៅក្នុងតំបន់ គ្របដណ្ដប់នៃមណ្ឌលសុខភាពសោមធំ ខេត្តរតនគិរី។ ឆ្លើយតបទៅនឹងជំងឺគ្រុនផ្ដាសាយធំនេះ ក្រុមការងារនៃមន្ទីរសុខាភិបាលខេត្តទាំង ៨ ខាងលើ បានធ្វើសកម្មភាពយ៉ាងសកម្ម និងឆ្លើយតបបានយ៉ាងរហ័ស ដើម្បីទប់ស្កាត់ការចម្លងបន្តគ្នា និងផ្ដល់ការព្យាបាលជូនដល់ព្រះសង្ឃ និងអ្នកជំងឺបានជាសះស្បើយ ១០០% ហើយសម្រាប់ខេត្តចំនួន ៧។ ចំណែកនៅខេត្តកំពង់ធំបានជាសះស្បើយ ១៥% ដែលនឹងអាចមានការជាសះស្បើយជាបណ្ដើរៗទៀតក្នុងពេលខាងមុខនេះ។ ការវិភាគរបស់មន្ទីរពិសោធន៍នៃវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជាលើករណីអ្នកជំងឺខាងលើបានបង្ហាញលទ្ធផលថា មិនមានវីរុសកូវីដ-១៩ តែមានវិជ្ជមានវីរុសផ្ដាសាយធំ (Influenza A ប្រភេទ H3 N2) ដែលជាប្រភេទអាចឆ្លងបន្តគ្នាដែរ។ គិតត្រឹមម៉ោង ៩ ព្រឹកថ្ងៃទី១៩ ខែកញ្ញា ឆ្នាំ២០២០នេះ ព្រះសង្ឃ និងអ្នកឈឺដោយសារជំងឺគ្រុនផ្ដាសាយធំសរុបមានចំនួន ៥៧៥អង្គ/នាក់ (ស្ត្រី ៧២នាក់) ដែលមានដូចតទៅ៖ ១. ខេត្តតាកែវ៖ ព្រះសង្ឃ ៣៦អង្គ បានជាសះស្បើយអស់ហើយ។ ២. ខេត្តព្រះវិហារ៖ ក្រុមអ្នកជាប់ទោសក្នុងពន្ធនាគារចំនួន ១៤៧នាក់ (ស្ត្រី ១៩នាក់) បានជាសះស្បើយអស់ហើយ។ ៣. ខេត្តបាត់ដំបង៖ ព្រះសង្ឃ ៤៦អង្គ បានជាសះស្បើយអស់ហើយ។ ៤. ខេត្តត្បូងឃ្មុំ៖ ព្រះសង្ឃ ១៧អង្គ បានជាសះស្បើយអស់ហើយ។ ៥. ខេត្តបន្ទាយមានជ័យ៖ ព្រះសង្ឃ ២៦អង្គ បានជាសះស្បើយអស់ហើយ។ ៦. ខេត្តកោះកុង៖ ក្រុមអ្នកជាប់ទោសក្នុងពន្ធនាគារចំនួន ១៦៩នាក់ (ស្ត្រី ១១នាក់) បានជាសះស្បើយអស់ហើយ។ ៧. ខេត្តរតនគិរី៖ ប្រជាពលរដ្ឋក្នុងសហគមន៍រស់នៅក្នុងតំបន់គ្របដណ្ដប់នៃមណ្ឌលសុខភាពសោមធំ ស្រុកអូរយ៉ាដាវ ៦៧នាក់ បានជាសះស្បើយអស់ហើយ។ ៨. ខេត្តកំពង់ធំ៖ ក្រុមអ្នកទោសចំនួន ៦៧នាក់ បានជាសះស្បើយចំនួន ១០នាក់ហើយ និងកំពុងបន្តយកចិត្តទុកដាក់ព្យាបាលដោយក្រុមគ្រូពេទ្យនៃមន្ទីរសុខាភិបាលខេត្ត។ ដើម្បីចៀសវាងការចម្លងជំងឺគ្រុនផ្ដាសាយធំខាងលើនេះ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានអំពាវនាវដល់ប្រជាពលរដ្ឋ លោកតាអាចារ្យ លោកតាជី យាយជី គណៈកម្មការវត្ត និងព្រះសង្ឃទាំងអស់នៅទូទាំងប្រទេសឱ្យចូលរួមអនុវត្តវិធានការការពារដូចតទៅ៖ * ត្រូវមានអនាម័យខ្លួនប្រាណ និងកន្លែងរស់នៅ ជាពិសេសអនាម័យដៃឱ្យបានស្អាតជាប់ជានិច្ច ដោយលាងសម្អាតឱ្យបានញឹកញាប់តាមបច្ចេកទេសណែនាំរបស់ក្រសួងសុខាភិបាល។ * ប្រើម៉ាសក្នុងករណីចាំបាច់ ជាពិសេសត្រូវពាក់ម៉ាស់ពេលចូលក្នុងទីវត្តអារាម ស្ដាប់ព្រះធម៌ ឬកន្លែងដែលមានមនុស្សម្នាច្រើន ហើយពេលក្អកកណ្ដាស់ត្រូវខ្ទប់មាត់ និងច្រមុះ ដោយប្រើកន្លែង ក្រមា ក្រដាសជូតមាត់ ឬកែងដៃជាដើម។ * ត្រូវចេះរក្សាគម្លាតសុវត្ថិភាពបុគ្គលពី ១.៥ ម៉ែត្រឡើងទៅ។ ព្រះសង្ឃ ឬអ្នកដែលមានជំងឺគ្រុនផ្ដាសាយធំ ឬជំងឺឆ្លង ចាំបាច់ត្រូវគង់នៅក្នុងកុដិ ឬកន្លែងដាច់ដោយឡែកពីព្រះសង្ឃដែលមិនមានអាពាធ ឬពីអ្នកជា កុំឱ្យមានការចម្លងបន្តគ្នា។ * ចៀសវាងការប៉ះពាល់ជាមួយសត្វដែលបំបៅកូនដោយទឹកដោះ និងសត្វបក្សីដោយផ្ទាល់។ ប្រសិនបើបានប៉ះពាល់ត្រូវតែលាងដៃជាមួយសាប៊ូឱ្យបានឆាប់ មុននឹងចាប់កាន់របស់របរ ឬមុននឹងប៉ះពាល់ផ្ទៃមុខរបស់ខ្លួន។ * ត្រូវពិសាទឹកដាំពុះ ក្ដៅឧណ្ហ៍ៗ និងបរិភោគម្ហូបអាហារឆ្អិនល្អ រក្សាអនាម័យចំណីអាហារ ព្រមទាំងទុកដាក់ម្ហូបអាហារដាច់ដោយឡែកពីគ្នាតាមការណែនាំរបស់ក្រសួងសុខាភិបាលជារឿយៗមកហើយ។ * ចៀសវាងនៅកន្លែងដែលត្រជាក់ខ្លាំង ដូចជា ម៉ាស៉ីនត្រជាក់ និមន្ត ឬដើរក្រោមទឹកភ្លៀងជាដើម។ * បើមានបញ្ហាសុខភាព មិនត្រូវចូលរួមក្នុងពិធីណាមួយឡើយ ដោយត្រូវគង់នៅក្នុងកុដិ ឬស្នាក់នៅទីកន្លែងណាមួយដាច់ដោយឡែកពីគេ កុំឱ្យមានការចម្លងបន្តគ្នា ហើយស្វែងរកការពិនិត្យព្យាបាលនៅតាមមន្ទីរពេទ្យរដ្ឋដែលនៅជិតលោកអ្នក។ * រាយការណ៍ទៅលេខ ១១៥ (មិនមានលុយក្នុងទូរស័ព្ទក៏អាចហៅចូលបានដែរ) ឬទៅមន្ទីរសុខាភិបាលខេត្ត ឬទៅមណ្ឌលសុខភាពដែលនៅជិតលោកអ្នក៕ | 2020-09-20T01:54:00+07:00 | freshnewsasia.com | https://m.freshnewsasia.com/index.php/en/localnews/171225-2020-09-19-11-54-08.html |
92f45d01-10c8-44b1-b0f9-e231cb888c73 | ខេត្តចំនួន៨ មានព្រះសង្ឃ និងអ្នកឈឺ ដោយសារជំងឺគ្រុនផ្តាសាយធំ ចំនួន ៥៧៥នាក់, ខេត្តចំនួន៧ជាសះស្បើយ ១០០% នៅសល់តែខេត្តកំពង់ធំ ជាសះស្បើយ ១៥% | ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន បានថ្លែងថា គិតត្រឹមម៉ោង ៩ព្រឹកថ្ងៃទី១៩ ខែកញ្ញា ឆ្នាំ២០២០នេះ ព្រះសង្ឃ និងអ្នកឈឺ ដោយសារជំងឺគ្រុនផ្តាសាយធំ សរុប មានចំនួន ៥៧៥នាក់ ក្រុមការងារនៃមន្ទីរសុខាភិបាលខេត្តទាំង ៨ នេះ បានធ្វើសកម្មភាពយ៉ាងសកម្ម និងឆ្លើយតបបានយ៉ាងរហ័ស ដើម្បីទប់ស្កាត់ការចម្លងបន្តគ្នា និងផ្តល់ការព្យាបាលជូនដល់ព្រះសង្ឃ និងអ្នកជំងឺបានជាសះស្បើយ ១០០%ហើយសម្រាប់ខេត្តចំនួន៧ នៅសល់តែខេត្តកំពង់ធំ ដែលបានជាសះស្បើយ ១៥% ហើយ ដែលនឹងអាចមានការជាសះស្បើយជាបណ្តើរៗទៀត ក្នុងពេលខាងមុខ។ ដើម្បីចៀសវាងការចម្លងជំងឺគ្រុនផ្តាសាយធំនេះ ឯកឧត្តមរដ្ឋមន្ត្រីក្រសួងសុខាភិបាល បានអំពាវនាវដល់បងប្អូនប្រជាពលរដ្ឋ លោកតាអាចារ្យ លោកតា-លោកយាយជី គណៈកម្មការវត្ត និងព្រះសង្ឃទាំងអស់នៅ ទូទាំងប្រទេស ចូលរួមអនុវត្តវិធានការការពារត្រូវមានអនាម័យខ្លួនប្រាណ អនាម័យកន្លែងរស់នៅ ជាពិសេសអនាម័យដៃឲ្យបានស្អាតជាប់ជានិច្ច ដោយលាងសម្អាតឲ្យ បានញឹកញាប់តាមបច្ចេកទេសណែនាំរបស់ក្រសួងសុខាភិបាល ។ ពាក់ព័ន្ធនឹងស្ថានភាពជំងឺគ្រុនផ្តាសាយធំ ពីថ្ងៃទី១៥ ខែសីហា ដល់ទី១៨ ខែកញ្ញា ឆ្នាំ២០២០ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៃព្រះរាជាណាចក្រកម្ពុជា នៅថ្ងៃទី១៩ ខែកញ្ញា ឆ្នាំ២០២០ បានមានប្រសាសន៍ថា មុនពេល និងអំឡុងពេលកាន់បិណ្ឌ និងភ្ជុំបិណ្ឌនេះ (ពីថ្ងៃទី១៥ ខែសីហា ដល់ថ្ងៃទី១៨ ខែកញ្ញា ឆ្នាំ២០២០) ក្រសួង បានសង្កេតឃើញ មានការចម្លងនូវជំងឺគ្រុនផ្តាសាយធំ ដែលភាសាបច្ចេកទេសពេទ្យហៅថា “Influenza A” នៅក្នុងចំណោមព្រះសង្ឃ (ខេត្តតាកែវ បាត់ដំបង ត្បូងឃ្មុំ និងបន្ទាយមានជ័យ) នៅក្នុងក្រុមអ្នកទោសក្នុងពន្ធនាគារ (ខេត្តព្រះវិហារ កោះកុង និង កំពង់ធំ) និងនៅក្នុងសហគមន៍មួយ ដែលមានប្រជាជនរស់នៅក្នុងតំបន់គ្របដណ្តប់នៃមណ្ឌលសុខភាពសោមធំ (ខេត្តរតនគីរី)។ ឆ្លើយតបទៅនឹងជំងឺគ្រុនផ្តាសាយធំនេះ ក្រុមការងារនៃមន្ទីរសុខាភិបាលខេត្តទាំង ៨ នេះ បានធ្វើសកម្មភាពយ៉ាងសកម្ម និង ឆ្លើយតបបានយ៉ាងរហ័ស ដើម្បីទប់ស្កាត់ការចម្លងបន្តគ្នា និងផ្តល់ការព្យាបាលជូនដល់ព្រះសង្ឃ និងអ្នកជំងឺ បាន ជាសះស្បើយ ១០០%ហើយសម្រាប់ខេត្តចំនួន៧ នៅសល់តែខេត្តកំពង់ធំ ដែលបានជាសះស្បើយ ១៥% ហើយ ដែលនឹងអាចមានការជាសះស្បើយជាបណ្តើរៗទៀតក្នុងពេលខាងមុខនេះ។ អ្នកនាំពាក្យក្រសួងសុខាភិបាល បានថ្លែងបន្តទៀតថា ការវិភាគរបស់មន្ទីរពិសោធន៍នៃវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រកម្ពុជា លើករណីអ្នកជំងឺខាងលើ បានបង្ហាញលទ្ធផលថា៖ មិនមានវីរុសកូវីដ-១៩ តែមានវិជ្ជមានវីរុសផ្តាសាយធំ (Influenza A ប្រភេទ H3 N2) ដែលជាប្រភេទ ដែលអាចឆ្លងបន្តគ្នាដែរ។ គិតត្រឹមម៉ោង ៩ព្រឹកថ្ងៃទី១៩ ខែកញ្ញា ឆ្នាំ២០២០នេះ ព្រះសង្ឃ និងអ្នកឈឺ ដោយសារជំងឺគ្រុនផ្តាសាយធំ សរុប មានចំនួន ៥៧៥នាក់ (ស្ត្រី ៧២នាក់) ដែលមានដូចតទៅ៖ ១. ខេត្តតាកែវ ៖ ព្រះសង្ឃសាមណេ ចំនួន ៣៦អង្គ បានជាសះស្បើយអស់ហើយ។ ២. ខេត្តព្រះវិហារ ៖ ក្រុមអ្នកជាប់ទោសក្នុងពន្ធនាគារ ចំនួន ១៤៧នាក់ (ស្រី ១៩នាក់) បានជាសះស្បើយអស់ហើយ។ ៣. ខេត្តបាត់ដំបង ៖ ក្រុមព្រះសង្ឃចំនួន ៤៦អង្គ បានជាសះស្បើយអស់ហើយ។ ៤. ខេត្តត្បូងឃ្មុំ ៖ ក្រុមព្រះសង្ឃចំនួន ១៧ អង្គ បានជាសះស្បើយអស់ហើយ។ ៥. ខេត្តបន្ទាយមានជ័យ ៖ ក្រុមព្រះសង្ឃចំនួន ២៦អង្គ បានជាសះស្បើយអស់ហើយ។ ៦. ខេត្តកោះកុង ៖ ក្រុមអ្នកជាប់ទោសក្នុងពន្ធនាគារចំនួន ១៦៩នាក់ (ស្រី ១១នាក់) បានជាសះស្បើយអស់ហើយ។ ៧. ខេត្តរតនគិរី ៖ ប្រជាជនក្នុងសហគមន៍រស់នៅក្នុងតំបន់គ្របដណ្តប់នៃមណ្ឌលសុខភាពសោមធំ ស្រុកអូរយ៉ាដាវចំនួន ៦៧នាក់ បានជាសះស្បើយអស់ហើយ។ ៨. ខេត្តកំពង់ធំ ៖ ក្រុមអ្នកទោសចំនួន ៦៧នាក់ បានជាសះស្បើយចំនួន ១០នាក់ ហើយកំពុងតែបន្តការយកចិត្ត ទុកដាក់ព្យាបាលដោយក្រុមគ្រូពេទ្យនៃមន្ទីរសុខាភិបាលខេត្តកំពង់ធំ។ ដើម្បីចៀសវាងការចម្លងជំងឺគ្រុនផ្តាសាយធំខាងលើនេះ ឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល សូមអំពាវនាវដល់បងប្អូនប្រជាពលរដ្ឋ លោកតាអាចារ្យ លោកតា-លោកយាយជី គណៈកម្មការវត្ត និងព្រះសង្ឃទាំងអស់នៅ ទូទាំងប្រទេស ចូលរួមអនុវត្តវិធានការការពារដូចតទៅ ៖ ត្រូវមានអនាម័យខ្លួនប្រាណ អនាម័យកន្លែងរស់នៅ ជាពិសេសអនាម័យដៃឲ្យបានស្អាតជាប់ជានិច្ច ដោយលាងសម្អាតឲ្យ បានញឹកញាប់តាមបច្ចេកទេសណែនាំរបស់ក្រសួងសុខាភិបាល ។ ប្រើម៉ាស់ក្នុងករណីចាំបាច់ ជាពិសេសត្រូវពាក់ម៉ាស់ពេលចូលក្នុងទីវត្តអារ៉ាម ស្តាប់ព្រះធ៌ម ឬកន្លែងដែលមានមនុស្ស ម្នាច្រើន ហើយពេលក្អកកណ្ដាស់ ត្រូវខ្ទប់មាត់ និងច្រមុះ ដោយប្រើកន្សែង ក្រម៉ា ក្រដាសជូតមាត់ ឬកែងដៃ ជាដើម។ ត្រូវចេះរក្សាគម្លាតសុវត្ថិភាពបុគ្គល ពីមួយម៉ែត្រកន្លះឡើងទៅ។ ព្រះសង្ឃ ឬអ្នកដែលមានជំងឺគ្រុនផ្តាសាយធំ ឬជំងឺ ឆ្លង ចាំបាច់ត្រូវគង់នៅក្នុងកុដិ ឬនៅកន្លែងដាច់ដោយឡែក ពីព្រះសង្ឃមិនមានអាពាធ ឬពីអ្នកជា កុំឲ្យមានការចម្លងបន្តគ្នា។ ចៀសវាងការប៉ះពាល់ជាមួយសត្វដែលបំបៅកូនដោយទឹកដោះ និងសត្វបក្សី ដោយផ្ទាល់។ ប្រសិនបើបានប៉ះពាល់ ត្រូវតែ លាងដៃជាមួយសាប៊ូ ឲ្យបានឆាប់ មុននឹងចាប់កាន់របស់របរ ឬមុននឹងប៉ះពាល់ផ្ទៃមុខរបស់ខ្លួន។ ត្រូវពិសាទឹកដាំពុះ ក្តៅអ៊ុនៗ និងបរិភោគម្ហូបអាហារឆ្អិនល្អ រក្សាអនាម័យចំណីអាហារ ព្រមទាំងទុកដាក់ម្ហូបអាហារដាច់ ដោយឡែកពីគ្នា តាមការណែនាំបច្ចេកទេសរបស់ក្រសួងសុខាភិបាល ជារឿយៗរួចមកហើយ។ ចៀសវាងនៅកន្លែងដែលត្រជាក់ខ្លាំងដូចជា ម៉ាស៊ីនត្រជាក់ និមន្ត ឬដើរក្រោមទឹកភ្លៀង ជាដើម។ បើមានបញ្ហាសុខភាព មិនត្រូវចូលរួមពិធី ឬកម្មវិធីណាមួយនោះឡើយ ដោយត្រូវគង់នៅក្នុងកុដិ ឬស្នាក់នៅទីកន្លែងណា មួយដាច់ដោយឡែកពីគេ កុំឲ្យមានការចម្លងបន្តគ្នា ហើយស្វែងរកការពិនិត្យព្យាបាលនៅតាមមន្ទីរពេទ្យរដ្ឋដែលនៅជិតលោកអ្នក។ រាយការណ៍ទៅលេខ ១១៥ (មិនមានថវិកា ក៏អាចហៅចូលបានដែរ) ឬទៅមន្ទីរសុខាភិបាលខេត្ត ឬទៅមណ្ឌលសុខភាពដែលនៅជិតលោកអ្នក៕ | 2020-09-19T18:51:38+07:00 | cen.com.kh | https://cen.com.kh/archives/245203.html |
32678568-8410-494d-a584-0c83f8df0262 | រដ្ឋមន្ត្រីសេដ្ឋកិច្ច និងហិរញ្ញវត្ថុបារាំងឆ្លងជំងឺ COVID-19 ខណៈប្រទេសទាំងមូល កំពុងផ្ទុះករណីឆ្លងឡើងវិញ (Video inside) | រដ្ឋមន្ត្រីមន្ត្រីសេដ្ឋកិច្ច និងហិរញ្ញវត្ថុបារាំងលោក ប្រ៊ុយណូ ឡឺ មែរ (Bruno Le Maire) បានបង្ហោះសារនៅលើគណនី Twitter របស់លោកផ្ទាល់តែម្តងថា លោកបានធ្វើតេស្តវិជ្ជមានចំពោះ COVID-19 ប៉ុន្តែស្ថិតនៅក្នុងកម្រិតស្រាលប៉ុណ្ណោះ។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នាព្រឹកថ្ងៃសៅរ៍ ទី១៩ ខែកញ្ញា ឆ្នាំ២០២០។ លោករដ្ឋមន្ត្រី Le Maire បានបង្ហោះសារលើ Twitter យ៉ាងដូច្នេះថា ។ គួរបញ្ជាក់ថា កាលពីថ្ងៃសុក្រម្សិលមិញនេះ ប្រទេសបារាំងបានរាយការណ៍ពីការរកឃើញអ្នកឆ្លង COVID-19 ថ្មីៗរហូតដល់ទៅជាង ១៣,០០០នាក់ ដែលជាអត្រាឆ្លងប្រចាំថ្ងៃខ្ពស់បំផុត គិតចាប់តាំងពីវីរុសកូរ៉ូណា ត្រូវបានរកឃើញដំបូងនៅក្នុងប្រទេសអឺរ៉ុបមួយនេះ។ បច្ចុប្បន្នករណីឆ្លង COVID-19 សរុបនៅបារាំងមានជាង ៤២៨,៦០០ករណី ក្នុងនោះមនុស្សសរុបជាង ៣១,២០០នាក់បានស្លាប់។ បារាំង និងប្រទេសអឺរ៉ុបមួយចំនួនទៀតជាពិសេសអង់គ្លេស សុទ្ធតែកំពុងមើលឃើញសន្ទុះកើនឡើងវិញយ៉ាងគំហុក នៃករណីឆ្លងជំងឺរាតត្បាតសកលនេះ៕ | 2020-09-19T16:05:00+07:00 | freshnewsasia.com | https://m.freshnewsasia.com/index.php/en/internationalnews/171181-2020-09-19-02-05-27.html |
f9e077c4-6dde-4487-8797-44f34ccf626a | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៩ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា ក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៩ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-19T14:09:00+07:00 | freshnewsasia.com | https://m.freshnewsasia.com/index.php/en/localnews/171176-2020-09-19-00-09-01.html |
1222900c-71dd-4305-a305-7052a0598917 | តំណាងកម្ពុជានៅ UN ប្រាប់ក្រុមប្រឹក្សាសិទ្ធិមនុស្សថា កម្ពុជា ចាត់វិធានការឆ្លើយតបនឹងជំងឺកូវីដ១៩ ប្រកបដោយប្រសិទ្ធភាព | ឯកអគ្គរាជទូត និងតំណាងអចិន្ត្រៃយ៍កម្ពុជាប្រចាំអង្គការសហប្រជាជាតិ (UN) លោក អាន សុខខឿន បានប្រាប់ក្រុមប្រឹក្សាសិទ្ធិមនុស្សនៃអង្គការសហប្រជាជាតិថា រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន បានដាក់ចេញនូវវិធានការ និងចំណាត់ការប្រកបដោយដោយប្រសិទ្ធិភាពជាច្រើន ដើម្បីឆ្លើយតបទៅនឹងបញ្ហាជំងឺកូវីដ១៩ ដែលកំពុងរាតត្បាតនៅកម្ពុជា ក៏ដូចជាពិភពលោក។ ការគូសបញ្ជាក់របស់លោក អាន សុខខឿន បានធ្វើឡើងក្នុងសម័យប្រជុំលើកទី៤៥ នៃក្រុមប្រឹក្សាសិទ្ធិមនុស្ស នៅទីក្រុងហ្សឺណែវ ប្រទេសស្វីស ស្តីពី «មេរោគកូវដ១៩» ថ្ដែលធ្វើឡើងនៅថ្ងៃទី១៥ ខែកញ្ញា ឆ្នាំ២០២០។ លោក អាន សុខខឿន បានលើកឡើងក្នុងកិច្ចប្រជុំនោះថា ប្រទេសកម្ពុជាបានធ្វើការគ្រប់គ្រងមេរោគកូវីដ១៩ ប្រកបដោយប្រសិទ្ធភាពខ្ពស់ ដោយមានចំនួនអ្នកឆ្លងសរុប២៧៥ គិតត្រឹមថ្ងៃទី១៥ ខែកញ្ញា ដែលទាំងអស់នោះជាករណីនាំចូល។ ក្នុងចំណោមអ្នកឆ្លងនេះនៅវិជ្ជមានចំនួន០១នាក់ ពុំមានអ្នកស្លាប់ និងគ្មានសញ្ញានៃការឆ្លងសហគមន៍ផងដែរ។ ជាពិសេសកម្ពុជា ពុំដែលឈានដល់ដំណាក់កាលតម្រូវឱ្យមានការបិទប្រទេសនោះឡើយ។ តំណាងកម្ពុជានៅអង្គការសហប្រជាជាតិរូបនេះ បន្ថែមថា ក្រៅពីវិធានការគាំទ្រអាជីវកម្មដែលរងផលប៉ះពាល់ រាជរដ្ឋាភិបាលកម្ពុជាបានដាក់ចេញនូវកិច្ចអន្តរាគមន៍ការពារសង្គមជាច្រើនជុំ ដើម្បីទ្រទ្រង់ជីវភាពរស់នៅរបស់ក្រុមងាយរងគ្រោះ។ កម្មវិធីឧបត្ថម្ភ «សាច់ប្រាក់សម្រាប់ការងារ» របស់រាជរដ្ឋាភិបាល បន្តចូលរួមក្នុងការអភិវឌ្ឍជនបទ និងគាំទ្រដល់កសិករ តាមរយៈការធ្វើឱ្យប្រសើរ ឡើងនូវហេដ្ឋារចនាសម្ព័ន្ធសហគមន៍ និងឱកាសបង្កើតការងារបន្ថែម។ រាជរដ្ឋាភិបាលក៏បានដាក់ចេញកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ដែលរួមទាំងជនពិការ ស្ត្រីមានផ្ទៃពោះ និងកុមារ បានផ្តល់អត្ថប្រយោជន៍ជូនគ្រួសារចំនួនលើសជាងកន្លះលានគ្រួសាររួចហើយ។ គ្រួសារចំនួនជាង ៦០,០០០នាក់ផ្សេងទៀត នឹងត្រូវដាក់បញ្ចូលបន្ថែម នៅក្នុងដំណាក់កាលទី២ នៃកម្មវិធីបណ្ដោះអាសន្នខាងលើនេះ។ ដោយឡែកនិយោជិតចំនួនជិត ២៥០,០០០នាក់ នៅក្នុងវិស័យទេសចរណ៍ និងវិស័យកាត់ដេរ ដែលភាគច្រើនបំផុតជាស្ត្រី ហើយដែលការងាររបស់ពួកគេត្រូវបានព្យួរ ដោយសារមេរោគកូវីដ១៩ ក៏បានទទួលប្រាក់ឧបត្ថម្ភប្រចាំខែពីរាជរដ្ឋាភិបាល ក្នុងអំឡុងគ្រាដ៏លំបាកនេះផងដែរ។ លោក អាន សុខខឿន បានសង្កត់ធ្ងន់ថា ការឆ្លើយតបរបស់កម្ពុជា ចំពោះមេរោគកូវីដ១៩ បានដាក់បញ្ចូលនូវគុណតម្លៃនៃសិទ្ធិមនុស្ស និងគោលការណ៍មិនរើសអើងសំដៅមិនបោះបង់បុគ្គលណាម្នាក់ចោលទេ។ ក្នុងបទអន្តរាគមន៍របស់លោក អាន សុខខឿន ក៏បានស្វាគមន៍ចំពោះការអនុម័តនាពេលថ្មីៗនេះ នូវសេចក្ដីសម្រេចចិត្តរបស់មហាសន្និបាតអង្គការសហប្រជាជាតិ ស្ដីពីមេរោគកូវីដ១៩ និងបានសម្ដែងការគាំទ្រយ៉ាងពេញទំហឹងចំពោះការអំពាវនាវរបស់អគ្គលេខាធិការអង្គការសហប្រជាជាតិ ដែលបានស្នើឱ្យមានការជួយសម្របសម្រួលដល់ការឆ្លើយតប នៃខ្សែសង្វាក់ផ្គត់ផ្គង់ពិភពលោក ដើម្បីទប់ស្កាត់ការរាតត្បាតមេរោគកូវីដ១៩ រួមទាំងការបម្លាស់ទីនៃមន្ត្រី និងសម្ភារៈមនុស្សធម៌ និងសុខាភិបាល សំដៅធានានូវនិរន្តរភាពនៃប្រតិបត្តិការមនុស្សធម៌ជួយសង្គ្រោះជីវិត។ លោក អាន សុខខឿន បានអះអាងថា ក្រសួង និងអាជ្ញាធរពាក់ព័ន្ធរបស់កម្ពុជា ត្រូវបានណែនាំឱ្យសហការជាមួយអង្គការសុខភាពពិភពលោក និងអង្គការស្បៀងអាហារពិភពលោក ក៏ដូចជាទីភ្នាក់ងារអង្គការសហប្រជាជាតិ និងទីភ្នាក់ងារមនុស្សធម៌នានា ដើម្បីជួយសម្របសម្រួលដល់ប្រតិបត្តិការខាងលើ៕ | 2020-09-19T02:02:00+07:00 | freshnewsasia.com | https://m.freshnewsasia.com/index.php/en/localnews/171168-2020-09-18-12-02-48.html |
d79e8ca7-d529-467c-8b64-41afe65d4672 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៨ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា ក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៨ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-18T14:08:00+07:00 | freshnewsasia.com | https://m.freshnewsasia.com/index.php/en/localnews/171131-2020-09-18-00-08-08.html |
94e233eb-43ce-43e6-a508-13a7a7e8e973 | មន្ត្រីសង្គមស៊ីវិលបារម្ភពីការរាតត្បាតជំងឺផ្ដាសាយធំឆ្លងអ្នកជាប់ឃុំក្នុងពន្ធនាគារ | មន្ត្រីអង្គការសង្គមស៊ីវិលសម្ដែងការព្រួយបារម្ភអំពីការរាតត្បាតជំងឺផ្ដាសាយធំនៅក្នុងពន្ធនាគារ ដែលអាចនឹងប៉ះពាល់ធ្ងន់ធ្ងរដល់សុខភាពរបស់ជនជាប់ឃុំ ដែលធ្វើឱ្យពួកគេរស់នៅកាន់តែលំបាក។ ក្ដីបារម្ភនេះ បន្ទាប់ពីនាយកដ្ឋានប្រយុទ្ធប្រឆាំងនឹងជំងឺឆ្លងនៃក្រសួងសុខាភិបាលបានបង្ហាញរបាយការណ៍ថាជំងឺផ្ដាសាយធំកំពុងតែរាតត្បាតខ្លាំងនៅតាមពន្ធនាគារជាច្រើនកន្លែងនៅកម្ពុជា។ ប្រធានផ្នែកសិទ្ធិមនុស្សនៃសមាគមការពារសិទ្ធិមនុស្សអាដហុក(Adhoc) លោក នី សុខា មានប្រសាសន៍ថា បន្ទប់ឃុំឃាំងតាមពន្ធនគារទូទាំងប្រទេសមានភាពចង្អៀតណែនជាការលំបាកមួយរួចមកហើយ។ លោក បន្តថាប្រសិនបើជំងឺផ្ដាសាយធំកំពុងរាតត្បាតនៅក្នុងពន្ធនាគារទៀតនោះនឹងធ្វើឱ្យជនជាប់ឃុំកាន់តែលំបាកខ្លាំង។ លោក ឱ្យដឹងថាជនជាប់ឃុំងាយឆ្លងជំងឺផ្ដាសាយធំបានយ៉ាងលឿនពីព្រោះអ្នកទោសតែងតែកើតជំងឺរមាស់ស្បែកស្ទើរគ្រប់គ្នា ដោយសារតែបន្ទប់តូចចង្អៀត និងខ្វះអនាម័យ។ លោកស្នើឱ្យអាជ្ញាធរពាក់ព័ន្ធមានវិធានការទប់ស្កាត់រឿងនេះឱ្យបានឆាប់ ដើម្បីកុំឱ្យជំងឺផ្ដាសាយធំឆ្លងដល់ជនជាប់ឃុំកាន់តែច្រើនបន្ថែមទៀត៖ នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលប្រកាសកាលពីថ្ងៃទី១៦ កញ្ញាថា ជំងឺផ្ដាសាយធំកំពុងផ្ទុះជាចង្កោមនៅក្នុងពន្ធនាគារ ក្នុងចំណោមព្រះសង្ឃ និងពលរដ្ឋតាមភូមិមួយចំនួន នៅក្នុងខេត្តតាកែវ ព្រះវិហារ កោះកុង បាត់ដំបង បន្ទាយមានជ័យ ហើយអាចឆ្លងបន្តដល់ខេត្តដទៃទៀត។ រោគសញ្ញានៃជំងឺផ្តាសាយធំនេះរួមមាន៖ គ្រុនក្តៅលើសពី៣៨.៥ អង្សារសេ និងមានក្អក ឬឈឺក ហើយករណីខ្លះវិវត្តន៍ទៅជាហត់។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យក្រសួងសុខាភិបាលប្រាប់អាស៊ីសេរីថា ពិតមែនតែកម្ពុជាពុំមានការរាត្បាតជំងឺកូវីដ-១៩ នៅក្នុងសហគមន៍ ប៉ុន្តែកម្ពុជាមានការកើតឡើងជំងឺផ្តាសាយធំកំពុងរាលដាលនៅក្នុងសហគមន៍ ដែលទាមទារឱ្យប្រជាពលរដ្ឋត្រូវពាក់ម៉ាសនៅពេលជួបប្រជុំគ្នា នៅតាមទីវត្តអារាម និងកន្លែងជួបប្រជុំតាមទីសាធារណៈផ្សេងៗ៖ អ្នកនាំពាក្យអគ្គនាយកដ្ឋានពន្ធនាគារនៃក្រសួងមហាផ្ទៃ លោក នុត សាវនា ប្រាប់ថា គិតត្រឹមថ្ងៃទី១៧ កញ្ញា មានពន្ធនាគារចំនួន៣កន្លែងហើយ ដែលបានឆ្លងជំងឺផ្ដាសាយធំ រួមមានពន្ធនាគារនៅខេត្តកោះកុង កំពង់ចាម និង ខេត្តព្រះវិហារ ក៏ប៉ុន្តែលោកថា មិនទាន់បានបូកសរុបតួលេខជនជាប់ឃុំមានប៉ុន្មាននាក់ ដែលបានឆ្លងជំងឺនេះនៅឡើយទេ។ លោកបន្តថា បច្ចុប្បន្នមន្ត្រីពន្ធនាគារបានសហការជាមួយមន្ត្រីក្រសួងសុខាភិបាលដាក់គ្រូពេទ្យនៅតាមពន្ធនាគារទប់ស្កាត់បញ្ហានេះរួចហើយ៖ លោក នុត សាវនា ឱ្យដឹងថា គិតត្រឹមថ្ងៃទី១២ កញ្ញា មានជនជាប់ឃុំជិត៤ម៉ឺននាក់ (៣៩.៣០០) នៅក្នុងពន្ធនាគារទូទាំងប្រទេស។ ក្រសួងសុខាភិបាលឱ្យដឹងថា ជំងឺផ្ដាសាយធំនេះ គឺត្រូវព្យាបាល ដោយប្រើថ្នាំបញ្ចុះកម្ដៅ ផឹកទឹកឱ្យបានច្រើន គេងឱ្យបានលក់ស្កប់ស្កល់ កាត់បន្ថយការហាត់ប្រាណ ហូបអាហារសំបូរជីវជាតិជាពិសេស វីតាមីនសេ។ ទោះជាយ៉ាងណា ការព្យាបាលខ្លះអាចនឹងពិបាកអនុវត្តបានសម្រាប់អ្នកជាប់ឃុំ ដោយសារតែបន្ទប់ឃុំឃាំងចង្អៀតណែន ខ្វះអនាម័យ ហើយអ្នកជាប់ឃុំក្រីក្រក៏មិនមានលទ្ធភាពទទួលបានអាហារសំបូរជីវជាតិនោះដែរ។ ដូច្នេះទើបអង្គការសង្គមស៊ីវិលជំរុញឱ្យអាជ្ញាធរពាក់ព័ន្ធរកដំណោះស្រាយរឿងនេះឱ្យបានឆាប់ ដើម្បីកុំឱ្យជំងឺផ្តាសាយធំនេះកាន់តែរីករាលដាលក្នុងពន្ធនាគារ ស្របពេលនៅក្រៅពន្ធនាគារវិញ ក្រសួងសុខាភិបាលនៅតែរកឃើញករណីជំងឺរលាកសួតថ្មីកូវីដ-១៩ ជាបន្តបន្ទាប់៕ | 2020-09-18T08:52:00+07:00 | rfa.org | https://www.rfa.org/khmer/news/health/NGOs-raise-concern-over-influenza-outbreak-in-prison-09172020213923.html |
e067f587-cdbe-4725-8734-05c96acc5274 | មជ្ឈមណ្ឌល CDC ថា យុវវ័យជនជាតិភាគតិចអាមេរិកមានហានិភ័យខ្ពស់ក្នុងការស្លាប់ដោយកូវីដ១៩ | ទិន្នន័យមួយរបស់មជ្ឈមណ្ឌលគ្រប់គ្រង និងបង្ការជំងឺឆ្លង CDC របស់សហរដ្ឋអាមេរិក នៅក្នុងសប្ដាហ៍នេះ បង្ហាញថា យុវវ័យជនជាតិភាគតិចអាមេរិកាំងអាយុក្រោម ២១ឆ្នាំ មានអត្រាឆ្លងជំងឺកូវីដ១៩ ច្រើនជាងពលរដ្ឋអាមេរិកស្បែកសដែលស្ថិតក្នុងក្រុមអាយុដូចគ្នា។ ចន្លោះថ្ងៃទី២១ ខែកុម្ភៈ និង ៣១ខែកក្កដា មនុស្ស ១២១ នាក់ដែលមានអាយុក្រោម ២១ ឆ្នាំបានស្លាប់ដោយសារជំងឺកូវីដ១៩ បើយោងតាមទិន្នន័យចងក្រងពីរដ្ឋចំនួន២៧។ យុវជនជាង ៧៥% ក្នុងចំណោមនោះ មានដើមកំណើត Hispanic ដើមកំណើតអាហ្វ្រិកអាមេរិក ជនជាតិដើមអាមេរិក (American Indian) និងដើមកំណើតអាឡាស្កា ទោះបីជាពួកគេសរុបតំណាងឲ្យត្រឹម ៤១% នៃចំនួនប្រជាជនអាមេរិកសរុបក៏ដោយ។ របាយការណ៍របស់មជ្ឈមណ្ឌល CDC ក៏បានរកឃើញថា ៧៥% នៃចំនួនអ្នកស្លាប់ សុទ្ធតែមានជំងឺប្រចាំកាយស្រាប់ ដូចជា ជំងឺហឺត ធាត់ជ្រុល ជំងឺទាក់ទងនឹងសរសៃប្រសាទ ឬ បញ្ហាបេះដូងជាដើម។ អ្នកស្រាវជ្រាវក៏បានចង្អុលបង្ហាញថាលក្ខខណ្ឌសង្គមជាក់ស្ដែងមួយចំនួនរួមមានការរស់នៅច្រើនគ្នា កង្វះស្បៀងអាហារ និងកន្លែងស្នាក់នៅ គម្លាតទ្រព្យសម្បត្តិ និងការអប់រំ អាចជាកត្ដាដែលជះឥទ្ធិពលលើអត្រានៃការស្លាប់ខ្ពស់ ក្នុងចំណោមកុមារជនជាតិភាគតិចទាំងនេះ។ មជ្ឈមណ្ឌល CDC កាលពីថ្ងៃពុធ បានបញ្ចេញផែនការលម្អិត ដើម្បីចាប់ផ្ដើមចែកចាយវ៉ាក់សាំងកូវីដ១៩ ក្នុងរយៈពេល ២៤ម៉ោង បន្ទាប់ពីការអនុម័តជាផ្លូវការ។ ក្រោមផែនការនេះ ថ្នាំនឹងត្រូវបានគេចែកចាយសម្រាប់ករណីប្រើប្រាស់បន្ទាន់ និងទំនងឲ្យអាទិភាពផ្តល់វ៉ាក់សាំងនេះ ទៅបុគ្គលិកអ្នកបម្រើសេវាជួរមុខ ដូចជាបុគ្គលិកសុខាភិបាលជាដើម មុននឹងចែកចាយទូទៅដោយឥតគិតថ្លៃដល់ពលរដ្ឋអាមេរិកាំងទាំងអស់៕ | 2020-09-18T07:00:00+07:00 | khmer.voanews.com | https://khmer.voanews.com/a/cdc-says-minority-youth-in-us-at-higher-risk-of-dying-from-covid-19/5587512.html |
9cffe3b5-d96c-4ea6-9b21-1dd18a02e786 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៧ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា ក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៧ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-17T14:52:00+07:00 | freshnewsasia.com | https://m.freshnewsasia.com/index.php/en/localnews/171106-2020-09-17-00-52-18.html |
99460178-414b-4b57-8eca-6233b072b4be | អ្នកនាំពាក្យក្រសួងសុខាភិបាល៖ ព្រះសង្ឃអាពាធចំនួន ២៦អង្គ នៅខេត្តបន្ទាយមានជ័យ គឺជាករណីជំងឺគ្រុនផ្តាសាយធំ | ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល កម្ពុជា បានបញ្ជាក់ឱ្យដឹងនៅល្ងាចថ្ងៃទី១៦ ខែកញ្ញា ឆ្នាំ២០២០នេះថា ព្រះសង្ឃ២៦អង្គ នៅខេត្តបន្ទាយមានជ័យ មិនមានវីរុសកូវីដ១៩ នោះទេ ប៉ុន្តែមានវីរុសគ្រុនផ្តាសាយធំ ដែលលទ្ធផលវិភាគបានបង្ហាញនៅថ្ងៃនេះ ដោយវិទ្យាស្ថានប៉ាស្ទ័រកម្ពុជា និងវិទ្យាស្ថានជាតិសុខភាពសាធារណៈ។ លោកជំទាវ ឱ វណ្ណឌីន បានបញ្ជាក់ប្រាប់អ្នកសារព័ត៌មានតាមបណ្តាញសង្គមតេឡេក្រាម នៅថ្ងៃទី១៦ខែកញ្ញាឆ្នាំ២០២០នេះថា «ការវិភាគវត្ថុសំណាករបស់ព្រះសង្ឃដែលអាពាធនៅខេត្តបន្ទាយមានជ័យ កាលពីថ្ងៃទី១៤ ខែកញ្ញា ឆ្នាំ២០២០ ទទួលបានពីវិទ្យាស្ថានប៉ាស្ទ័រកម្ពុជា និងវិទ្យាស្ថានជាតិសុខភាពសាធារណៈ គឺមានលទ្ធផល អវិជ្ជមានវីរុសកូវីដ-១៩ និង មាន វិជ្ជមានវីរុសគ្រុនផ្តាសាយធំ ដែលភាសាបច្ចេកទេសពេទ្យហៅថា ” Influenza A”។ ដូច្នេះករណីព្រះសង្ឃអាពាធចំនួន ២៦អង្គ នៅខេត្តបន្ទាយមានជ័យនោះ គឺជាករណីជំងឺគ្រុនផ្តាសាយធំ»។ លោកជំទាវ ឱ វណ្ណឌីន បានមានប្រសាសន៍ថា ខ្ញុំសូមអនុញ្ញាតគោរពជម្រាបជូនសាធារណជនទាំងអស់ឲ្យបានជ្រាបថា ការវិភាគវត្ថុសំណាករបស់ព្រះសង្ឃដែលព្រះឈួននៅខេត្តបន្ទាយមានជ័យកាលពីថ្ងៃទី១៤ ខែកញ្ញា ឆ្នាំ២០២០ ទទួលបានពីវិទ្យាស្ថានប៉ាស្ទ័រកម្ពុជា និងវិទ្យាស្ថានជាតិសុខភាពសាធារណៈ គឺមានលទ្ធផល អវិជ្ជមានវីរុសកូវីដ-១៩ និង មាន វិជ្ជមានវីរុសគ្រុនផ្តាសាយធំ ដែលភាសាបច្ចេកទេសពេទ្យហៅថា ” Influenza A”។ ដូច្នេះ ករណីព្រះសង្ឍអាពាធចំនួន ២៦អង្គ នៅខេត្តបន្ទាយមានជ័យនោះ គឺជាករណីជំងឺគ្រុនផ្តាសាយធំ។ សូមព្រះសង្ឃ ពុទ្ធិបរិស័ទ លោកតាអាចារ្យ លោកតា-លោកយាយជី និងគណកម្មការវត្ត នៅទូទាំងប្រទេស ចូលរួមអនុវត្តន៍វិធានការសាមញ្ញៗ ដូចខាងក្រោមនេះ ៖ – ត្រូវមានអនាម័យខ្លួនប្រាណ ជាពិសេសអនាម័យដៃឲ្យបានស្អាតជាប់ជានិច្ច ដោយលាងសម្អាតឲ្យបានញឹកញាប់តាមបច្ចេកទេសណែនាំរបស់ក្រសួងសុខាភិបាល។ – ប្រើម៉ាសក្នុងករណីចាំបាច់ ជាពិសេសត្រូវពាក់ម៉ាសពេលចូលក្នុងទីវត្តអារ៉ាម ឫកន្លែងដែលមានមនុស្សម្នាច្រើន ហើយពេលក្អកកណ្តាស់ ត្រូវខ្ទប់មាត់នុងច្រមុះ ដោយប្រើកន្សែង ក្រម៉ា ក្រដាសជូតមាត់ ឬកែងដៃ ជាដើម។ – ត្រូវចេះរក្សាគម្លាតសុវត្ថិភាពបុគ្គល ពីមួយម៉ែត្រកន្លះឡើងទៅ – ចៀសវាងការប៉ះពាល់ជាមួយសត្វដែលបំបៅកូនដោយទឹកដោះ និងសត្វបក្សី ដោយផ្ទាល់។ ប្រសិនបើបានប៉ះពាល់ ត្រូវតែលាងដៃជាមួយសាប៊ូ ឲ្យឆាប់ មុននឹងចាប់កាន់របស់របរ ឬមុននឹងប៉ះពាល់ផ្ទៃមុខរបស់បុគ្គល។ – ត្រូវបរិភោគម្ហូបអាហារឆ្អិនល្អ រក្សាអនាម័យចំណីអាហារ និងទុកដាក់ម្ហូបអាហារដាច់ដោយឡែកពីគ្នា តាមការណែនាំបច្ចេកទេសរបស់ក្រសួងសុខាភិបាលជារឿយៗរួចមកហើយ។ – បើមានបញ្ហាសុខភាព មិនត្រូវចូលរួមពិធីឬកម្មវិធីណាមួយនោះឡើយ ដោយត្រូវស្នាក់ក្នុងកុដិ ឬទីកន្លែងណាមួយដាច់ដោយឡែកពីគេ កុំឲ្យមានការចម្លងបន្តគ្នា ហើយស្វែងរកការពិនិត្យព្យាបាលនៅតាមមន្ទីរពេទ្យរដ្ឋដែលនៅជិតលោកអ្នក។ – រាយការណ៍ទៅលេខ ១១៥ (មិនមានថវិកា ក៏អាចហៅចូលបានដែរ) ឬទៅមន្ទីរសុខាភិបាលខេត្ត ឬទៅមណ្ឌលសុខភាពដែលនៅជិតលោកអ្នក។ សូមជូនពរបងប្អូនប្រជាពលរដ្ឋទាំងអស់ មានសុខភាពល្អ ចៀសផុតនូវជំងឺឆ្លងនានា ជាពិសេសជំងឺកូវីដ-១៩ និងជំងឺគ្រុនផ្តាសាយធំនេះ។ សូមរីករាយក្នុងក្រុមគ្រួសារ និងអនុមោទនាទទួលផលបុណ្យក្នុងថ្ងៃកាន់បិណ្ឌ និងភ្ជុំបិណ្ឌនេះ ឲ្យបានគ្រប់ៗគ្នា៕ | 2020-09-17T07:10:40+07:00 | cen.com.kh | https://cen.com.kh/archives/244677.html |
8f9654a0-7e78-4185-aa95-be46ac7fef42 | ប្រទេសឥណ្ឌាមានអ្នកឆ្លងជំងឺកូវីដ១៩កើនលើស៥លាននាក់ | ក្រសួងសុខាភិបាលឥណ្ឌាប្រកាសថា ពេលនេះខ្លួនមានអ្នកឆ្លងជំងឺកូវីដ១៩សរុបបានកើនលើសចំនួន៥លាននាក់ហើយ។ ប្រទេសឥណ្ឌាបានមកដល់ចំណុចដ៏ស្រអាប់នៅថ្ងៃពុធ នៅពេលដែលក្រសួងសុខាភិបាលរបស់ខ្លួន រកឃើញថា ឥណ្ឌានៅពេលនេះ មានករណីអ្នកឆ្លងវីរុសកូរ៉ូណាថ្មីចំនួនជាង៩០.០០០នាក់ និងមានអ្នកស្លាប់ជិត១.៣០០នាក់ពីជំងឺកូវីដ១៩ ក្នុងរយៈពេល២៤ម៉ោងចុងក្រោយនេះ។ តាមតួលេខដែលចងក្រងដោយសាកលវិទ្យាល័យ របស់អាមេរិក បានបង្ហាញថា ប្រទេសឥណ្ឌា នៅពេលនេះមានអ្នកឆ្លងកូវីដ១៩សរុបប្រមាណជាង៥លាន២ម៉ឺននាក់ និងមានអ្នកស្លាប់សរុបជាង៨២.០០០នាក់ ក្នុងចំណោមពលរដ្ឋសរុបទាំងអស់១,៤ពាន់លាននាក់។ ឥណ្ឌាជាប្រទេសទី២បន្ទាប់ពីសហរដ្ឋអាមេរិកដែលមានអ្នកឆ្លងវីរុសដែលបង្កជំងឺកូវីដ១៩ក្នុងចំនួនដ៏ច្រើន។ សហរដ្ឋអាមេរិកនៅពេលនេះមានអ្នកឆ្លងវិរុសកូរ៉ណាសរុបជាង៦,៦លាននាក់ និងមានអ្នកស្លាប់សរុបជិត២០០.០០០នាក់៕ | 2020-09-17T07:00:00+07:00 | khmer.voanews.com | https://khmer.voanews.com/a/india-reaches-5-million-total-covid-19-cases-/5586750.html |
cec9173b-d888-4cb7-8d9e-30972004b119 | អ្នកនាំពាក្យក្រសួងសុខាភិបាល៖ លទ្ធផលវិភាគរបស់ព្រះសង្ឃ២៦អង្គ នៅខេត្តបន្ទាយមានជ័យ អវិជ្ជមានជំងឺកូវីដ១៩ ប៉ុន្តែមានវីរុសគ្រុនផ្តាសាយធំ | លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា បានបញ្ជាក់ឱ្យដឹងនៅល្ងាចថ្ងៃទី១៦ ខែកញ្ញា ឆ្នាំ២០២០នេះថា ព្រះសង្ឃ២៦អង្គ នៅខេត្តបន្ទាយមានជ័យ មិនមានវីរុសកូវីដ១៩ នោះទេ ប៉ុន្តែមានវីរុសគ្រុនផ្តាសាយធំ ដែលលទ្ធផលវិភាគបានបង្ហាញនៅថ្ងៃនេះ ដោយវិទ្យាស្ថានប៉ាស្ទ័រកម្ពុជា និងវិទ្យាស្ថានជាតិសុខភាពសាធារណៈ។ លោកស្រី ឱ វណ្ណឌីន បានបញ្ជាក់ប្រាប់បណ្តាញព័ត៌មាន Fresh News ថា «ការវិភាគវត្ថុសំណាករបស់ព្រះសង្ឃដែលព្រះឈួននៅខេត្តបន្ទាយមានជ័យ កាលពីថ្ងៃទី១៤ ខែកញ្ញា ឆ្នាំ២០២០ ទទួលបានពីវិទ្យាស្ថានប៉ាស្ទ័រកម្ពុជា និងវិទ្យាស្ថានជាតិសុខភាពសាធារណ: គឺមានលទ្ធផល អវិជ្ជមានវីរុសកូវីដ-១៩ និង មាន វិជ្ជមានវីរុសគ្រុនផ្តាសាយធំ ដែលភាសាបច្ចេកទេសពេទ្យហៅថា " Influenza A"។ ដូច្នេះករណីព្រះសង្ឍអាពាធចំនួន ២៦អង្គ នៅខេត្តបន្ទាយមានជ័យនោះ គឺជាករណីជំងឺគ្រុនផ្តាសាយធំ»។ * ត្រូវមានអនាម័យខ្លួនប្រាណ ជាពិសេសអនាម័យដៃឲ្យបានស្អាតជាប់ជានិច្ច ដោយលាងសម្អាតឲ្យបានញឹកញាប់តាមបច្ចេកទេសណែនាំរបស់ក្រសួងសុខាភិបាល។ * ប្រេីម៉ាស់ក្នុងករណីចាំបាច់ ជាពិសេសត្រូវពាក់ម៉ាស់ពេលចូលក្នុងទីវត្តអារ៉ាម ឬកន្លែងដែលមានមនុស្សម្នាច្រេីន ហេីយពេលក្អកកណ្តាស់ ត្រូវខ្ទប់មាត់នុងច្រមុះ ដោយប្រេីកន្សែង ក្រម៉ា ក្រដាសជូតមាត់ ឬកែងដៃ ជាដេីម។ * ត្រូវចេះរក្សាគម្លាតសុវត្ថិភាពបុគ្គល ពីមួយម៉ែត្រកន្លះឡេីងទៅ * ចៀសវាងការប៉ះពាល់ជាមួយសត្វដែលបំបៅកូនដោយទឹកដោះ និងសត្វបក្សី ដោយផ្ទាល់។ ប្រសិនបេីបានប៉ះពាល់ ត្រូវតែលាងដៃជាមួយសាប៊ូ ឲ្យឆាប់ មុននឹងចាប់កាន់របស់របរ ឬមុននឹងប៉ះពាល់ផ្ទៃមុខរបស់បុគ្គល។ * ត្រូវបរិភោគម្ហូបអាហារឆ្អិនល្អ រក្សាអនាម័យចំណីអាហារ និងទុកដាក់ម្ហូបអាហារដាច់ដោយឡែកពីគ្នា តាមការណែនាំបច្ចេកទេសរបស់ក្រសួងសុខាភិបាលជារឿយៗរួចមកហេីយ។ * បេីមានបញ្ហាសុខភាព មិនត្រូវចូលរួមពិធី ឬកម្មវិធីណាមួយនោះឡេីយ ដោយត្រូវស្នាក់ក្នុងកុដិ ឬទីកន្លែងណាមួយដាច់ដោយឡែកពីគេ កុំឲ្យមានការចម្លងបន្តគ្នា ហេីយស្វែងរកការពិនិត្យព្យាបាលនៅតាមមន្ទីរពេទ្យរដ្ឋដែលនៅជិតលោកអ្នក។ * រាយការណ៌ទៅលេខ ១១៥ (មិនមានថវិកាក៏អាចហៅចូលបានដែរ) ឬទៅមន្ទីរសុខាភិបាលខេត្ត ឬទៅមណ្ឌលសុខភាពដែលនៅជិតលោកអ្នក។ លោកស្រីក៏បានជូនពរប្រជាពលរដ្ឋទាំងអស់ មានសុខភាពល្អ ចៀសផុតនូវជំងឺឆ្លងនានា ជាពិសេសជំងឺកូវីដ-១៩ និងជំងឺគ្រុនផ្តាសាយធំនេះ និងសូមរីករាយក្នុងក្រុមគ្រួសារ និងអនុមោទនាទទួលផលបុណ្យក្នុងថ្ងៃកាន់បិណ្ឌ និងភ្ជុំបិណ្ឌនេះ ឲ្យបានគ្រប់ៗគ្នា៕ | 2020-09-17T04:32:00+07:00 | freshnewsasia.com | https://m.freshnewsasia.com/index.php/en/localnews/171098-2020-09-16-14-32-53.html |
c238d1cc-c87b-4975-b03b-a34a15c81af4 | អឺរ៉ុបកំពុងងើបឈរឡើងវិញ ដើម្បីយកឈ្នះជំងឺរាតត្បាតសកល និងប្រកួតប្រជែងជាមួយចិន និងអាមេរិក | ប្រធានគណៈកម្មាធិការអឺរ៉ុបលោកស្រី យូស៊ូឡា វ៉ុន ដឺ (Ursula von der Leyen) នៅថ្ងៃពុធនេះបានគូសបញ្ជាក់ពីផលប៉ះពាល់ ដែលបង្កដោយជំងឺរាតត្បាតសកល COVID-19 និងការធ្លាក់ចុះសេដ្ឋកិច្ចដ៏ធ្ងន់ធ្ងរបំផុត មិនធ្លាប់មាននៅក្នុងប្រវត្តិសាស្ត្ររបស់ខ្លួន ប៉ុន្តែក៏បានដាក់ចេញនូវគោលដៅប្រកបដោយមហិច្ឆតា ដើម្បីធ្វើឲ្យរដ្ឋសមាជិកទាំង ២៧ វិវឌ្ឍទៅរកភាពរឹងមាំងឡើងវិញ សម្រាប់វិបត្តិនាពេលអនាគត។ នេះបើតាមការចេញផ្សាយ ដោយសារព័ត៌មាន CNA នាល្ងាចថ្ងៃពុធ ទី១៦ ខែកញ្ញា ឆ្នាំ២០២០។ នៅក្នុងសន្និបាតប្រចាំឆ្នាំនៅឯសភាអឺរ៉ុប លោកស្រី Ursula von der Leyen បានបង្ហាញពីគោលដៅសំខាន់ៗ ដែលលោកស្រីបានដាក់ចេញ នៅពេលដែលលោកស្រីចូលកាន់តំណែងកាលពីខែធ្នូឆ្នាំមុន រួមមានសកម្មភាពដើម្បីការពារបរិស្ថាន និងបដិវត្តន៍នៃប្រព័ន្ធឌីជីថល។ នៅក្នុងផែនការនេះ លោកស្រីគ្រោងនឹងកាត់បន្ថយការបំភាយឧស្ម័នផ្ទះកញ្ចក់ នៅសហភាពអឺរ៉ុប (EU) ឲ្យបានយ៉ាងតិច ៥៥ % នៅត្រឹមឆ្នាំ២០៣០ លើគោលដៅដែលមានស្រាប់ត្រឹម ៤០% ហើយបានអំពាវនាវឲ្យមានការវិនិយោគ កាន់តែច្រើនលើវិស័យបច្ចេកវិទ្យាសម្រាប់អឺរ៉ុប ដើម្បីប្រកួតប្រជែងជាមួយប្រទេសចិន និងសហរដ្ឋអាមេរិកផងដែរ។ គួររំលឹកថា សហគមន៍អឺរ៉ុបបានប្រឈមជាមួយនឹងវិបត្តិជាច្រើនឆ្នាំមកហើយ ចាប់តាំងពីវិបត្តិហិរញ្ញវត្ថុសកលឆ្នាំ២០០៨មកម្ល៉េះ ព្រមទាំងបញ្ហាជនភៀសខ្លួន និងការអូសបន្លាយពេល នៃការចាកចេញរបស់អង់គ្លេសពីសហភាពអឺរ៉ុប។ លើសពីនេះ នៅពេលដែលជំងឺ COVID-19 បានផ្ទុះឡើងនៅទ្វីបអឺរ៉ុប សាមគ្គីភាពក្នុងចំណោមប្រទេសជាសមាជិកទាំង ២៧ បានប្រេះឆាយ៉ាងខ្លាំងដោយសារតែប្រទេសនានាបានបដិសេធមិនព្រមចែកចាយឧបករណ៍វេជ្ជសាស្រ្ត ជាមួយប្រទេសដែលរងផលប៉ះពាលខ្លាំង និងការបិទព្រំដែនដោយគ្មានការពិគ្រោះយោបល់ដើម្បីទប់ស្កាតការឆ្លងរីករាលដាលនៃវីរុសកូរ៉ូណា។ ទន្ទឹងគ្នានេះមេដឹកនាំនៃបណ្តារដ្ឋជាសមាជិក បានប្រើប្រាស់ពេលច្រើនខែលើផែនការរួមមួយ ដើម្បីជួយសង្គ្រោះសេដ្ឋកិច្ច ដែលបង្កដោយវីរុសដ៏កាចសាហាវមួយនេះ។ ទោះជាយ៉ាងនេះក្តី កាលពីខែកក្កដា បណ្តាប្រទេសអឺរ៉ុបបានព្រមព្រៀងលើផែនការ ដែលបានត្រួសត្រាយផ្លូវឲ្យគណៈកម្មការអឺរ៉ុប ធ្វើការរៃអង្គាសប្រាក់រាប់ពាន់លានអឺរ៉ូ ដែលជាសារបង្ហាញអំពីសាមគ្គីភាព មិនធ្លាប់មានពីមុនមក រាប់ចាប់តាំងពីការធ្វើសមាហរណកម្មអឺរ៉ុបជិត ៧ទសវត្សរ៍មុន។ គួរបញ្ជាក់តាមលោកស្រី Ursula von der Leyen បានថ្លែងប្រាប់នៅក្នុងសភាអឺរ៉ុបយ៉ាងដូច្នេះថា នេះគឺជាពេលវេលាសម្រាប់អឺរ៉ុបដើម្បីទុកចិត្តគ្នា និងឈរជាមួយគ្នា ហើយវិបត្តិគ្រានេះនឹងដឹកនាំផ្លូវយើងទាំងអស់គ្នា ចេញពីភាពផុយស្រួយឆ្ពោះទៅរកភាពរឹងមាំថ្មី។ លោកស្រីហ៊ានលើកឡើងបែបនេះ ពីព្រោះក្នុងរយៈពេលប៉ុន្មានខែចុងក្រោយនេះ យើងបានរកឃើញឡើងវិញ នូវតម្លៃនៃអ្វីដែលយើងមានដូចគ្នា ហើយយើងបានបង្វែការភ័យខ្លាច និងការបែកបាក់រវាងរដ្ឋជាសមាជិក ទៅជាទំនុកចិត្តនៅក្នុងសហភាពរបស់យើង៕ | 2020-09-17T01:00:00+07:00 | freshnewsasia.com | https://m.freshnewsasia.com/index.php/en/internationalnews/171088-2020-09-16-11-00-39.html |
604d5c54-7f2b-41fb-a417-01c79883672b | មន្ត្រីជាន់ខ្ពស់ក្រសួងការពារជាតិ អំពាវនាវដល់ពលរដ្ឋឱ្យរួមគ្នាការពារសុខសន្តិភាព និងប្រយុទ្ធនឹងជំងឺកូវីដ-១៩ | ឧត្តមសេនីយ៍ឯក មាស ប៊ុនឡី អគ្គនាយករង អគ្គនាយកដ្ឋានសម្ភារបច្ចេកទេស ក្រសួងការពារជាតិ បានអំពាវនាវដល់ប្រជាពលរដ្ឋឱ្យរួមគ្នាការពារសុខសន្តិភាព ការអភិវឌ្ឍ និងប្រយុទ្ធជំងឺកូវីដ-១៩ ឱ្យបានខ្លាំងក្លាបន្ថែមទៀតទោះបីប្រទេសកម្ពុជាមានសភាពធូរស្រាលយ៉ាងណាក្តីតែមិនត្រូវធ្វេសប្រហែសនោះឡើយ។ ការអំពាវនាវបែបនេះ របស់ឧត្តមសេនីយ៍ឯក មាស ប៊ុនឡី បានធ្វើឡើងនាក្នុងឱកាសដែលលោកបានដឹកនាំ ក្រុមការងារកាន់បិណ្ឌវេនទី១៤ និងសំណេះសំណាលជាមួយប្រជាពុទ្ធបរិស័ទ នៅវត្តអង្គកែវ ស្ថិតក្នុងឃុំអង្គកែវ ស្រុកទ្រាំង ខេត្តតាកែវ នៅព្រឹកថ្ងៃទី១៦ ខែកញ្ញា ឆ្នាំ២០២០នេះ។ ជាមួយគ្នានេះដែរ ឧត្តមសេនីយ៍ឯក មាស ប៊ុនឡី បានពាំនាំនូវការសាកសួរសុខទុក្ខពីសំណាក់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងនាយឧត្តមសេនីយ៍ ចៅ ភិរុណអគ្គនាយក អគ្គនាយកដ្ឋានសម្ភារបច្ចេកទេស ក្រសួងការពារជាតិ ជូនដល់ពុទ្ធបរិស័ទប្រជាពលរដ្ឋកងកម្លាំងប្រដាប់អាវុធនៅក្នុងស្រុកទ្រាំង ខេត្តតាកែវ ផងដែរ។ ឧត្តមសេនីយ៍ឯក បានបញ្ជាក់ថា គុណតម្លៃសន្តិភាពបាននាំមកនូវការអភិវឌ្ឍន៍រីកចម្រើនលើគ្រប់វិស័យ ក្រោមការដឹកនាំដ៏ត្រឹមត្រូវរបស់សម្តេចតេជោ ហ៊ុន សែន។ អគុណតម្លៃនៃយុទ្ធសាស្ត្រ «ឈ្នះ-ឈ្នះ» ដែលបាននាំមកនូវសុខសន្តិភាព និងវឌ្ឍនភាពគ្រប់វិស័យ រួមទាំងលទ្ធិប្រជាធិបតេយ្យ ការគោរពសិទ្ធិមនុស្ស ស្ថិរភាពនយោបាយ និងកំណើនសេដ្ឋកិច្ចរឹងមាំ ដែលជាបច្ច័យសំខាន់ក្នុងការកាត់បន្ថយភាពក្រីក្ ររបស់ប្រជាពលរដ្ឋ។ ឧត្តមសេនីយ៍ឯក បានលើកឡើងថា ប្រជាពលរដ្ឋខ្មែរធ្លាប់បានឆ្លងកាត់នូវភ្លើងសង្គ្រាមរ៉ាំរ៉ៃ ហើយត្រូវបានគណបក្សប្រជាជនកម្ពុជានិងរាជរដ្ឋាភិបាលកម្ពុជា ដែលសម្ដេចតេជោ ហ៊ុន សែន ជាប្រមុខដឹកនាំបានរំដោះប្រជាពលរដ្ឋឱ្យរួចផុតពីរបបប្រល័យពូជសាសន៍ ប៉ុល ពត ហើយបានប្រែក្លាយប្រទេសកម្ពុជា ពីវាលពិឃាតឱ្យក្លាយទៅជាប្រទេសមានការអភិវឌ្ឍលើគ្រប់វិស័យទាំងវិស័យពុទ្ធចក្រ និងអាណាចក្រ ដូច្នេះសូមកុំភ្លេចអរគុណសន្តិភាព។ លោកឧត្តមសេនីយ៍ឯក មាស ប៊ុនឡី បានគូសបញ្ជាក់ថា បើទោះបីប្រទេសកម្ពុជា មានសភាពធូរស្រាលពីជំងឺកូវីដ-១៩ ក៏ដោយតែត្រុវមានការប្រុងប្រយ័ត្នឱ្យបានខ្ពស់ក្នុងការបង្កាទប់ស្កាត់ជំងឺនេះ មិនឱ្យឆ្លងរាលដាលដល់សហគមន៍ជាដាច់ខាត គឺត្រូវធ្វើអនាម័យជាប្រចាំលាងដៃនិងសាប៊ូ ជែល អាល់កុល និងនៅគម្លាតគ្នាឱ្យបាន ១,៥ម៉ែត្រ និងពាក់ម៉ាសនៅកន្លែងទីប្រជុំជន។ ជាមួយគ្នានេះដែរ លោកឧត្តមសេនីយ៍ឯក បានអំពាវនាវដល់អាជ្ញាធរកងកម្លាំងប្រដាប់អាវុធទាំងអស់ រួមគ្នាការពារសុខសុវត្ថិភាពនៅមូលដ្ឋានឱ្យបានល្អប្រសើរ និងអប់រំកូនចៅឱ្យចៀសឆ្ងាយពីគ្រឿងញៀនគ្រប់ប្រភេទព្រមទាំងនាំគ្នាគោរពច្បាប់ចរាចរណ៍ឱ្យបានខ្ជាប់ខ្ជួន ដើម្បីការពារអាយុជីវិតខ្លួនឯង និងក្រុមគ្រួសារ។ នៅក្នុងឱកាសនោះ ឧត្តមសេនីយ៍ឯក មាស ប៊ុនឡី បាននាំនូវបច្ច័យចូលបុណ្យវត្តអង្គកែវ ចំនួន១លានរៀល ជូនយាយជីតាជី ២០០នាក់ ក្នុងម្នាក់ៗទទួលបានថវិកា ១ម៉ឺនរៀល និងប្រគេនព្រះសង្ឃ ១៥អង្គ ក្នុងមួយអង្គទទួលបានបច្ច័យ ៥មុឺនរៀល ប្រជាការពារ ១៥នាក់ ក្នុងម្នាក់ទទួលបានថវិកា ២ម៉ឺនរៀល ព្រមទាំងជាវផ្ទាំងគំនូរមួយផ្ទាំងតម្លៃ៣០០ដុល្លារ ផងដែរ៕ | 2020-09-16T18:56:00+07:00 | freshnewsasia.com | https://m.freshnewsasia.com/index.php/en/localnews/171063-2020-09-16-04-56-35.html |
c9001acd-607e-4381-9a2b-859dbe3f1a2a | អ្នកនាំពាក្យសុខាភិបាល៖ ព្រះសង្ឃឆ្លងជំងឺផ្តាសាយធំស្ទើរតែទាំងអស់ ត្រូវបានព្យាបាលជាសះស្បេីយហេីយ | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ប្រាប់ Fresh News អំពីបច្ចុប្បន្នភាពស្ថានភាពជំងឺផ្តាសាយធំ ដែលបានកើតលើព្រះសង្ឃនាថ្មីៗនេះ។ លោកស្រីបញ្ជាក់ថា មានព្រះសង្ឃ១២០អង្គ នៅខេត្តចំនួន៤ បានឆ្លងជំងឺផ្តាសាយធំ ប៉ុន្តែរហូតដល់ពេលនេះ ព្រះសង្ឃស្ទើរតែទាំងអស់ ត្រូវបានព្យាបាលជាសះស្បើយទាំងស្រុងហើយ នៅសល់ចំនួនតិចតួចប៉ុណ្ណោះ ដែលកំពុងបន្តព្យាបាល។ លោកស្រី ឱ វណ្ណឌីន បានបញ្ជាក់យ៉ាងដូច្នេះថា៖ ។ បើតាមអ្នកនាំពាក្យក្រសួងសុខាភិបាលរូបនេះ, ជាទូទៅ កត្តាដែលឲ្យមានបញ្ហាសុខភាពបែបនេះ គឺមានកត្តាជាច្រេីនដូចជា ការប្រែប្រួលអាកាសធាតុ ការវិវត្តបម្រែបម្រួលនៃវីរុស ឬមេរោគផ្សេងៗ នៅក្នុងបរិស្ថានដែលផ្តល់អំណោយផលគួបផ្សំនឹងការបម្រែបម្រួលអាកាសធាតុ ឬមានការប៉ះពាល់ជាមួយពពួកសត្វដែលចិញ្ចឹមកូនដោយទឹកដោះ និងពពួកសត្វបក្សី ដែលអាចចម្លងវីរុសណាមួយមកបុគ្គល ឬការបរិភោគពពួកសត្វទាំងនេះដែលចម្អិនមិនបានឆ្អិនល្អ និងមានកង្វះការអនុវត្តអនាម័យដៃ និងខ្លួនប្រាណ ឆ្លងតាមការក្អកកណ្តាស់ ដែលមិនបានខ្ទប់មាត់និងច្រមុះបានត្រឹមត្រូវឫឆ្លងតាមការប៉ះពាល់ទឹកផ្លូវដង្ហេីមអ្នកដែលឈឺ ជាដេីម។ * ត្រូវមានអនាម័យខ្លួន ប្រាណ ជាពិសេសអនាម័យដៃឲ្យបានស្អាតជាប់ជានិច្ច ដោយលាងសម្អាតឲ្យបានញឹកញាប់តាមបច្ចេកទេសណែនាំរបស់ក្រសួងសុខាភិបាល។ * ប្រេីម៉ាស់ក្នុងករណីចាំបាច់ ជាពិសេសត្រូវពាក់ម៉ាស់ពេលចូលក្នុងទីវត្តអារ៉ាម ឫកន្លែងដែលមានមនុស្សម្នាច្រេីន ហេីយពេលក្អកកណ្តាស់ ត្រូវខ្ទប់មាត់នុងច្រមុះ ដោយប្រេីកន្សែង ក្រម៉ា ក្រដាសជូតមាត់ ឫកែងដៃ ជាដេីម។ * ត្រូវចេះរក្សាគម្លាតសុវត្ថិភាពបុគ្គល ពីមួយម៉ែត្រកន្លះឡេីងទៅ * ចៀសវាងការប៉ះពាល់ជាមួយសត្វដែលបំបៅកូនដោយទឹកដោះ និងសត្វបក្សី ដោយផ្ទាល់។ ប្រសិនបេីបានប៉ះពាល់ ត្រូវតែលាងដៃជាមួយសាប៊ូ ឲ្យឆាប់ មុននឹងចាប់កាន់របស់របរ ឫមុននឹងប៉ះពាល់ផ្ទៃមុខរបស់បុគ្គល។ * ត្រូវបរិភោគម្ហូបអាហារឆ្អិនល្អ រក្សាអនាម័យចំណីអាហារ និងទុកដាក់ម្ហូបអាហារដាច់ដោយឡែកពីគ្នា តាមការណែនាំបច្ចេកទេសរបស់ក្រសួងសុខាភិបាលជារឿយៗរួចមកហេីយ។ * បេីមានបញ្ហាសុខភាព មិនត្រូវចូលរួមពិធី ឫកម្មវិធីណាមួយនោះឡេីយ ដោយត្រូវស្នាក់ក្នុងកុដិ ឫទីកន្លែងណាមួយដាច់ដោយឡែកពីគេ កុំឲ្យមានការចម្លងបន្តគ្នា ហេីយស្វែងរកការពិនិត្យព្យាបាលនៅតាមមន្ទីរពេទ្យរដ្ឋដែលនៅជិតលោកអ្នក។ * រាយការណ៌ទៅលេខ ១១៥ (មិនមានថវិកា ក៏អាចហៅចូលបានដែរ) ឫទៅមន្ទីរសុខាភិបាលខេត្ត ឫទៅមណ្ឌលសុខភាពដែលនៅជិតលោកអ្នក។ លោកស្រី ក៏បានជូនពរប្រជាពលរដ្ឋទាំងអស់ មានសុខភាពល្អ ចៀសផុតនូវជំងឺឆ្លងនានា ជាពិសេសជំងឺកូវីដ-១៩ និងជំងឺគ្រុនផ្តាសាយធំនេះ និងសូមរីករាយក្នុងក្រុមគ្រួសារ ក្នុងថ្ងៃកាន់បិណ្ឌ និងភ្ជុំបិណ្ឌនេះផងដែរ៕ http://image.freshnewsasia.com/2020/id-011/fn-2020-09-14-13-18-52-0.png | 2020-09-16T17:19:00+07:00 | freshnewsasia.com | https://m.freshnewsasia.com/index.php/en/localnews/171058-2020-09-16-03-19-55.html |
ec5af7a8-a9b2-4d8d-8b1d-821923d7f17f | ក្រសួងសុខាភិបាល៖ សុខភាពព្រះសង្ឃដែលសង្ស័យមានជំងឺគ្រុនផ្តាសាយធំ នៅខេត្តបន្ទាយមានជ័យ បានធូរស្រាលបណ្តើរៗហើយ កំពុងរង់ចាំលទ្ធផលតេស្តរកគ្រុនឈីក និងកូវីដ១៩ | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅព្រឹកថ្ងៃទី១៦ ខែកញ្ញា ឆ្នាំ២០២០នេះ បានបញ្ជាក់ប្រាប់បណ្តាញព័ត៌មាន Fresh News អំពីការវិវត្តជំងឺរបស់ព្រះសង្ឃចំនួន២៦អង្គ ដែលសង្ស័យកើតជំងឺគ្រុនផ្តាសាយធំ កំពុងសម្រាកព្យាបាល នៅមន្ទីរពេទ្យមិត្តភាពកម្ពុជា-ជប៉ុនមង្គលបូរី។ លោកស្រីរដ្ឋលេខាធិការបានបញ្ជាក់ថា រហូតមកដល់ពេលនេះ ព្រះសុខភាពព្រះសង្ឃទាំង២៦អង្គ ដែលកំពុងទទួលការព្យាបាល មិនមានសញ្ញាធ្ងន់ធ្ងរទេ និងមានសភាពធូរស្រាលជាបណ្តើរៗហើយ។ សម្រាប់លទ្ធផលវិភាគរកគ្រុនឈាមបានបញ្ជាក់ថា មិនមានជំងឺគ្រុនឈាមទេ តែកំពុងរង់ចាំលទ្ធផលវិភាគរកជំងឺគ្រុនឈីកពីវិទ្យាស្ថានប៉ាស្ទ័រកម្ពុជា និងរកវីរុសកូវីដ-១៩ ពីវិទ្យាស្ថានជាតិសុខភាពសាធារណៈ នៅរាជធានីភ្នំពេញ។ លោកស្រីបានបញ្ជាក់ឲ្យដឹងថា នៅថ្ងៃទី១៤ ខែកញ្ញា ឆ្នាំ២០២០ ក្រសួងសុខាភិបាល ទទួលបានរបាយការណ៍ពីមន្ទីរសុខាភិបាលខេត្តបន្ទាយមានជ័យ អំពីករណីសង្ស័យជំងឺគ្រុនផ្តាសាយធំ បានកើតឡើងក្នុងចំណោមក្រុមព្រះសង្ឃចំនួន២៦អង្គ ដែលគង់នៅវត្តបឹងត្រស់ ស្ថិតនៅភូមិបឹងត្រស់ ឃុំភ្នំតូច ស្រុកមង្គលបូរី ខេត្តបន្ទាយមានជ័យ ដែលមានបញ្ហាព្រះសុខភាពដូចជា ឡើងកំដៅព្រះកាយ ឈឺព្រះកេស និងវិលមុខ ជាដើម ហើយព្រះសង្ឃដែលគង់នៅក្នុងវត្តនេះ សរុបមានប្រមាណជា៤៨អង្គ។ ក្រុមឆ្លើយតបបន្ទាន់នៃមន្ទីរសុខាភិបាលខេត្តបន្ទាយមានជ័យ បានចុះអង្កេតស្រាវជ្រាវ ពិនិត្យ និងតាមដានភ្លាមៗ ហើយតាមការសាកសួរព័ត៌មានជាបឋម ពីព្រះចៅអធិការវត្ត ដោយមានសង្ឃដីការថា នៅថ្ងៃទី១៣ ខែកញ្ញា ឆ្នាំ២០២០ មានព្រះសង្ឃ២ទៅ៣អង្គ មានបញ្ហាព្រះសុខភាពដូចជា ឡើងកំដៅព្រះកាយ ឈឺព្រះកេស វិលមុខ ហើយក៏បានបញ្ជូនទៅពិនិត្យ និងព្យាបាលនៅពេទ្យឯកជនមួយកន្លែង នៅភូមិអូរញ័រ ក្នុងទឹកដីខេត្តបាត់ដំបង (ជាប់ព្រំប្រទល់ខេត្តបន្ទាយមានជ័យ)។ បន្ទាប់មក មានព្រះសង្ឃអាពាធជាបន្តបន្ទាប់ ក៏បានណែនាំព្រះសង្ឃចំនួន១៣អង្គ ឲ្យនិមន្តទៅពិនិត្យព្យាបាលនៅមន្ទីរពេទ្យបង្អែកថ្មគោល។ តាមការពិនិត្យរបស់ក្រុមគ្រូពេទ្យឃើញថា ក្រៅពីព្រះសង្ឃដែលបាននិមន្តទៅគង់សម្រាកព្យាបាល នៅមន្ទីរពេទ្យបង្អែកថ្មគោល នៅមានព្រះសង្ឃចំនួន ១៣អង្គផ្សេងទៀត ដែលមានបញ្ហាព្រះសុខភាពប្រហាក់ប្រហែលគ្នាដែរ ដែលក្រុមគ្រូពេទ្យសង្ស័យថា មានជំងឺគ្រុនផ្តាសាយធំ ហើយក៏បាននិមន្តបញ្ជូនព្រះសង្ឃ ដែលមានបញ្ហាសុខភាពទាំង១៣អង្គ មកគង់ព្យាបាលព្រះរោគ នៅមន្ទីរពេទ្យមិត្តភាពកម្ពុជា-ជប៉ុនមង្គលបូរី នៅវេលាម៉ោងប្រហែលជា២០៖៤៥នាទីយប់ នាថ្ងៃទី១៤ ខែកញ្ញា ឆ្នាំ២០២០។ * បានសម្ភាស ពិនិត្យ ស្រាវជ្រាវរកករណីដែលសង្ស័យគ្រុនផ្តាសាយធំ គ្រុនឈីក និងជំងឺកូវីដ-១៩ និងបានបូមឈាមព្រះសង្ឃពិនិត្យមើលគ្រុនឈាម បូមឈាមព្រះសង្ឃចំនួន១៣អង្គ ដើម្បីធ្វើការវិភាគបន្ថែមរកវីរុសគ្រុនឈីក និងបានបូមឈាមចំនួន៥ករណី (ដែលមានបញ្ហាឈឺបំពង់ក) ដើម្បីធ្វើការវិភាគរកមើលវីរុសកូវីដ-១៩។ * បានធ្វើការអប់រំសុខភាព និងពន្យល់ផ្សព្វផ្សាយអំពីវិធានការការពារជំងឺគ្រុនឈីក គ្រុនឈាម ជាពិសេសវិធានការការពារការចម្លងវីរុសកូវីដ-១៩ និងវីរុសគ្រុនផ្តាសាយធំផងដែរ។ * បានប្រគេនម៉ាស់ អាល់កុល ទឹកអាល់កុលជែល និងសាប៊ូ សម្រាប់លាងដៃ ប្រគេនដល់ព្រះចៅអធិការវត្ត ដើម្បីប្រើប្រាស់នៅក្នុងទីវត្តអារ៉ាមខាងលើនេះ និងបានណែនាំឲ្យមានការអនុវត្តកិច្ចការពារ កុំឲ្យមានការចម្លងជំងឺឆ្លងបន្តគ្នាបែបនេះ។ * បានចែកមុងជ្រលក់ថ្នាំ ចុះបាញ់ថ្នាំសម្លាប់មូស អប់រំសុខភាពឲ្យជួយបំបាត់ជម្រកមូសជាចាំបាច់ និងដាក់អាបែត ដើម្បីសម្លាប់ដង្កូវទឹក កុំឲ្យមានការបង្កបង្កើតមូសខ្លា ដែលជាភ្នាក់ងារចម្លងគ្រុនឈាម និងគ្រុនឈីកផងដែរ។ * បន្តចាក់សារអប់រំសុខភាព នៅក្នុងភូមិ ឃុំ និងនៅក្នុងទីវត្តអារ៉ាម ជាពិសេសត្រូវរៀបចំចាត់ចែងឲ្យមានការអនុវត្តវិធានការបង្ការការចម្លងវីរុសកូវីដ-១៩ វីរុសគ្រុនផ្តាសាយធំ ការពារជំងឺគ្រុនឈាម និងគ្រុនឈីក តាមការណែនាំរបស់ក្រសួងសុខាភិបាលឲ្យបានខ្ជាប់ខ្ជួន។ * បន្តធ្វើការស្រាវជ្រាវ តាមដានសុខភាពព្រះសង្ឃ ដែលគង់នៅក្នុងវត្តអារ៉ាម និងផ្តល់ការពិនិត្យព្យាបាលព្រះសង្ឃ ដែលអាពាធនៅក្នុងមន្ទីរពេទ្យ។ លទ្ធផលវិភាគរកគ្រុនឈាមបានបញ្ជាក់ថា មិនមានជំងឺគ្រុនឈាមទេ តែកំពុងរងចាំលទ្ធផលវិភាគរកជំងឺគ្រុនឈីកពីវិទ្យាស្ថានប៉ាស្ទ័រកម្ពុជា និងរកវីរុសកូវីដ-១៩ ពីវិទ្យាស្ថានជាតិសុខភាពសាធារណៈ នៅរាជធានីភ្នំពេញ។ រហូតមកទល់ពេលនេះ ជារួមព្រះសុខភាពព្រះសង្ឃទាំង២៦អង្គ ដែលកំពុងទទួលការព្យាបាល មិនមានសញ្ញាធ្ងន់ធ្ងរទេ និងមានសភាពធូរស្រាលជាបណ្តើរៗហើយ។ លោកស្រី ឱ វណ្ណឌីន បន្តថា ដោយសារក្រសួងសុខាភិបាល បានសង្កេតឃើញថា មានករណីជំងឺគ្រុនផ្តាសាយធំ បានកើតមានឡើងជាបន្តបន្ទាប់នៅតាមទីវត្តអារ៉ាម ក្នុងបណ្តាខេត្តមួយចំនួន សាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល សូមធ្វើការអំពាវនាវ និងក្រើនរំលឹកដល់បងប្អូនប្រជាពលរដ្ឋទាំងអស់ រួមទាំងព្រះសង្ឃដែលគង់នៅតាមទីវត្តអារ៉ាម នៅទូទាំងព្រះរាជាណាចក្រកម្ពុជា សូមបន្តអនុវត្តវិធានការការពារខ្លួន ពីការចម្លងវីរុសកូវីដ-១៩ វីរុសគ្រុនផ្តាសាយធំ និងជំងឺឆ្លងផ្សេងៗទៀតឲ្យបានខ្ជាប់ខ្ជួន ទៅតាមការអំពាវនាវរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងរបស់ក្រសួងសុខាភិបាល ដែលបានធ្វើការផ្សព្វផ្សាយជារឿយៗ ហើយក្នុងពេលថ្មីៗនេះ ក្រសួងសុខាភិបាល ក៏បានធ្វើការណែនាំដល់អាជ្ញាធរថ្នាក់ក្រោមជាតិទាំងអស់ ចូលរួមចាត់ចែង និងតាមដានការអនុវត្តវិធានការសុខាភិបាល ដើម្បី បញ្ជៀសបាននូវការផ្ទុះឡើងនូវជំងឺឆ្លងដូចជាជំងឺគ្រុនផ្តាសាយធំនេះជាដើម ជាពិសេសត្រូវតែរួមកម្លាំងគ្នាទប់ស្កាត់ ការចម្លងវីរុសកូវីដ-១៩ កុំឲ្យចូលក្នុងសហគមន៍ជាបន្តទៀត។ ជាមួយគ្នានេះ ក្រសួងសុខាភិបាលក៏បានអំពាវនាវសូមបន្តចូលរួមអនុវត្តវិធានការសុខាភិបាលឲ្យបានហ្មត់ចត់ ដើម្បីសុខភាពផ្ទាល់ខ្លួនលោកអ្នក សុខភាពក្រុមគ្រួសារលោកអ្នក និងសុខភាពសហគមន៍ មិនមានការចម្លងរាតត្បាតនូវជំងឺឆ្លង និង សូមគោរពជូនពរដល់បងប្អូនប្រជាពលរដ្ឋទាំងអស់ មានសុខភាពល្អចៀសផុតនូវជំងឺឆ្លងទាំងឡាយ ជាពិសេសសូមឲ្យចៀសផុត ពីការចម្លងវីរុសកូវីដ-១៩ និងបានសប្បាយរីករាយក្នុងក្រុមគ្រួសារ ហើយអនុមោទនាទទួលយកនូវផលបុណ្យកាន់បិណ្ឌ និងភ្ជុំបិណ្ឌនេះគ្រប់ៗគ្នា៕ | 2020-09-16T14:57:00+07:00 | freshnewsasia.com | https://m.freshnewsasia.com/index.php/en/localnews/171049-2020-09-16-00-57-22.html |
b2c1f665-11f7-43c2-8d2b-bb95a9e0d0e9 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ | ក្រសួងសុខាភិបាល នៅព្រឹកថ្ងៃទី១៦ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា ក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៦ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-16T14:10:00+07:00 | freshnewsasia.com | https://m.freshnewsasia.com/index.php/en/localnews/171046-2020-09-16-00-10-23.html |
fab7db17-08ee-470b-86c4-e06d523bf7cc | របាយការណ៍ថ្មីថា ជំងឺកូវីដ១៩ប៉ះពាល់ខ្លាំងដល់កិច្ចប្រឹងប្រែងកាត់បន្ថយភាពក្រីក្រនៅជុំវិញពិភពលោក | របាយការណ៍ថ្មីមួយនិយាយថា ការរាតត្បាតនៃជំងឺកូវីដ១៩ បានធ្វើឲ្យយឺតយ៉ាវនូវដំណើរការកាត់បន្ថយភាពក្រីក្រ និងដំណើរការសុខភាពនៅជុំវិញពិភពលោក។ របាយការណ៍ប្រចាំឆ្នាំដែលមានឈ្មោះថា Goalkeepers បានឲ្យដឹងថា មនុស្សចំនួនជិត៣៧លាននាក់ នៅជុំវិញពិភពលោក បានធ្លាក់ក្នុងភាពក្រីក្រដ៏ខ្លាំង ចាប់តាំងពីមានការរាតត្បាតនៃជំងឺកូវីដ១៩មក ជាមួយនឹងកំណើនឡើងប្រមាណ៧% ក្នុងរយៈពេលត្រឹមពីរ ឬ បីខែ ចុងក្រោយនេះ។ របាយការណ៍នេះចេញផ្សាយដោយមូលនិធិ Bill and Melinda Gates ដែលជាមូលនិធិបង្កើតឡើងដោយ មហាសេដ្ឋីស្ថាបនិកក្រុមហ៊ុន Microsoft លោក Bill Gates និងភរិយារបស់លោក។ ទន្ទឹមនឹងនេះចំនួនភាគរយនៃកុមារដែលទទួលវ៉ាក់សាំងទៀងទាត់ សម្រាប់ជំងឺផ្សេងៗដូចជាជំងឺកញ្រ្ជិលនិងរោគខាន់ស្លាក់ជាដើម បានធ្លាក់ចុះពីចំនួនខ្ពស់បំផុត៨០% កាលពីឆ្នាំទៅ មកនៅត្រឹម៧០% ក្នុងឆ្នាំ២០២០ នេះ ដែលចំនួនធ្លាក់ចុះនេះមិនដែលធ្លាប់មានពីមុនទេ ចាប់តាំងពីទសវត្សរ៍១៩៩០ មក។ លោក Bill Gates បានទទួលស្គាល់ដំណើរថយក្រោយដោយសារវិបត្តិជំងឺកូវីដ១៩នេះ នៅក្នុងកិច្ចសម្ភាសន៍មួយជាមួយសារព័ត៌មានThe New York Times ប៉ុន្តែលោកបង្ហាញពីសុទិដ្ឋិនិយមថា ពិភពលោកទាំងមូលនឹងរើបឡើងវិញពីផលប៉ះពាល់ ក្នុងរយៈពេល២ ឬ ៣ឆ្នាំទៀត។ លោកថា នៅពេលនោះចំណូលពីវិស័យទេសរណ៍ និងការផ្ញើប្រាក់ពីសាច់ញាតិដែលធ្វើការនៅបរទេស កើតមានឡើងវិញ ហើយការផ្តល់ប្រាក់កម្ចីរបស់ធនាគារពិភពលោក នឹងចាប់ផ្តើមឡើងវិញជាថ្មីម្តងទៀត នៅពេលមនុស្សនៅជុំវិញពិភពលោកបានទទួលការចាក់វ៉ាក់សាំងការពារជំងឺកូវីដ១៩ ដែលលោកទស្សន៍ទាយថា អាចកើតមានយ៉ាងយូរត្រឹមឆ្នាំដំណាច់ឆ្នាំ២០២២ខាងមុខនេះ៕ ត្រឹមថ្ងៃទី១៥ ខែកញ្ញានេះ ជំងឺកូវីដ១៩ បានឆ្លងដល់មនុស្សជិត៣០លាននាក់ នៅជុំវិញពិភពលោក និងសម្លាប់មនុស្សជាង៩២០.០០០នាក់៕ | 2020-09-16T07:00:00+07:00 | khmer.voanews.com | https://khmer.voanews.com/a/new-report-says-covid-19-pandemic-has-dealt-a-major-blow-in-efforts-to-alleviate-global-poverty/5584505.html |
5a0c58b7-6dad-4186-892f-d8784743d839 | សៀវភៅថ្មីមួយលាតត្រដាងថា លោក Trump បានដឹងអំពីគ្រោះថ្នាក់នៃវីរុសកូរ៉ូណា តែលោកបន្ធូរបន្ថយគ្រោះថ្នាក់ដោយចេតនា | បើតាមសៀវភៅថ្មីមួយនិពន្ធដោយអ្នកកាសែត Bob Woodward ថា លោកប្រធានាធិបតីសហរដ្ឋអាមេរិក Donald Trump បានដឹងកាលពីដើមឆ្នាំ២០២០ថា វីរុសកូរ៉ូណាអាចមានគ្រោះថ្នាក់ខ្លាំងក្នុងសហរដ្ឋអាមេរិក ក៏ប៉ុន្តែលោកបានបំភ័ន្តសាធារណជនអាមេរិកាំងដោយចេតនាអំពីភាពធ្ងន់ធ្ងរនៃជំងឺកូវីដ១៩ ដើម្បីជៀសវាងកុំឱ្យប្រជាពលរដ្ឋផ្អើលឆោឡោ។ នៅពេលដែលវីរុសកូរ៉ូណារាលដាលពីប្រទេសចិនទៅទូទាំងពិភពលោក លោក Robert O'Brien ទីប្រឹក្សាសន្តិសុខជាតិបានថ្លែងប្រាប់លោក Trump នៅក្នុងកិច្ចប្រជុំមួយក្នុងសេតវិមានកាលពីថ្ងៃទី២៨មករាថា «នេះជាការគំរាមកំហែងខាងសន្តិសុខជាតិធំបំផុតដែលលោកប្រឈមក្នុងតំណែងប្រធានាធិបតីរបស់លោក» នេះបើតាមសៀវភៅមានចំណងជើងថា «Rage» ប្រែថា «កំហឹង» នោះ។ លោក Woodward ដែលជាបណ្ណាធិការជំនួយនៃសារព័ត៌មាន Washington Post បានដកស្រង់ពាក្យសម្តីលោក O'Brien ដែលបាននិយាយថា «នេះជាបញ្ហាពិបាកបំផុតដែលលោកនឹងប្រឈម»។លោក Matthew Pottinger ទីប្រឹក្សារងសន្តិសុខជាតិបានយល់ស្របជាមួយការវាយតម្លៃនេះ។ ជាសាធារណៈ លោក Trump បានថ្លែងបន្ធូរបន្ថយការគំរាមកំហែងនេះ។ ដប់ថ្ងៃបន្ទាប់មកលោក Trump បានហៅទូរសព្ទទៅលោក Woodward ហើយលោកបានថ្លែងថា លោកគិតថា ស្ថានភាពជំងឺនេះនាំឱ្យរន្ធត់ខ្លាំងជាងការរំពឹងទុកឆ្ងាយណាស់។ លោក Trump បានថ្លែងនៅក្នុងការនិយាយទូរសព្ទកាលពីថ្ងៃទី៧កុម្ភៈថា «លោកអ្នកគ្រាន់តែស្រូបខ្យល់ក្នុងដង្ហើមវាឆ្លងហើយ។ ហើយជំងឺនេះធ្ងន់ធ្ងរណាស់។ ហើយវាមានគ្រោះថ្នាក់ដល់ជីវិតជាងជំងឺផ្តាសាយធំទៅទៀត»។ លោកប្រធានាធិបតីបានបញ្ជាក់ឡើងវិញថា «ជំងឺនេះជាជំងឺដ៏ប្រល័យ»។ លោក Trump បានថ្លែងជាសាធារណៈប្រាប់ប្រជាពលរដ្ឋអាមេរិកាំងថា វីរុសនេះនឹងបាត់ទៅវិញក្នុងពេលឆាប់ៗនេះ ហើយជំងឺនេះមិនធ្ងន់ធ្ងរជាងជំងឺផ្តាសាយប្រចាំរដូវទេ។ លោកបានទទូចថា រដ្ឋាភិបាលសហរដ្ឋអាមេរិកគ្រប់គ្រងជំងឺនេះបានទាំងស្រុងហើយ។ នៅក្នុងការហៅទូរសព្ទមួយក្នុងបណ្តាការហៅទូរសព្ទ១៨លើក ដែលលោក Woodward បានថតសំឡេង លោក Trump បានសារភាពកាលពីថ្ងៃទី១៩មីនាថា លោកបាននិយាយបន្ធូរបន្ថយគ្រោះថ្នាក់ដោយជំងឺនេះដោយចេតនា។ លោកបានថ្លែងថា«ខ្ញុំតែងតែនិយាយបន្ធូរបន្ថយដល់ជំងឺនេះ»។ សេតវិមានមិនបានចោទសួរអំពីភាពត្រឹមត្រូវនៃការដកស្រង់ពាក្យសម្តីរបស់លោក Trump ទាំងនេះទេ តែនៅពេលសៀវភៅ«Rage»បានចែកចាយកាលពីថ្ងៃពុធ ទី៩ ខែកញ្ញា អ្នកស្រី Kayleigh McEnany អ្នកនាំពាក្យសេតវិមានបានខិតខំបន្ថយការខូចខាតខាងនយោបាយ។ អ្នកស្រីបានថ្លែងថា លោក Trump «ចង់ឱ្យប្រទេសមានការស្ងប់ស្ងៀម។ នេះជាអ្វីដែលពួកមេដឹកនាំធ្វើ»។ អ្នកស្រី Kayleigh McEnany បានថ្លែងថា «ប្រធានាធិបតីរូបនេះបានធ្វើការងារដែលមិនធ្លាប់មានពីពេលមុន ក្នុងការដោះស្រាយបញ្ហាជំងឺកូវីដ។ លោកតែងតែយល់ឃើញច្បាស់លាស់អំពីជីវិតមនុស្សដែលយើងអាចបាត់បង់។ ហើយនៅលើវេទិកានេះ លោកបានទទួលស្គាល់ថា បញ្ហានេះធ្ងន់ធ្ងរកាលពីខែមីនា ដែលថា មានមនុស្ស១សែន ឬ ២សែននាក់អាចស្លាប់»។ កាលពីថ្ងៃព្រហស្បតិ៍ទី១០ កញ្ញា លោក Trump បានថ្លែងតាម Twitter ថា «លោក Bob Woodward មានដកស្រង់ពាក្យសម្តីខ្ញុំជាច្រើនក្នុងពេលច្រើនខែ។ ប្រសិនបើលោកគិតថា ពាក្យសម្តីទាំងនោះអាក្រក់ឬនាំឱ្យមានគ្រោះថ្នាក់យ៉ាងខ្លាំងនោះ ហេតុដូចម្តេចបានជាលោកមិនរាយការណ៍ជាបន្ទាន់នៅក្នុងការខិតខំប្រឺងប្រែងដើម្បីជួយជីវិតមនុស្ស? ក្រែងលោកមានកាតព្វកិច្ចធ្វើការណ៍នេះដែរ? អត់ទេ ពីព្រោះលោកដឹងថា ចម្លើយទាំងនេះល្អនិងត្រឹមត្រូវ។ គឺរក្សាភាពស្ងប់ស្ងៀម និងកុំភ្ញាក់ផ្អើល!» ការលាតត្រដាងក្នុងសៀវភៅនេះកើតឡើងក្នុងអំឡុងពេលតិចជាង៨អាទិត្យមុនការបោះឆ្នោតប្រធានាធិបតីនៅថ្ងៃទី៣ វិច្ឆិកា ដែលជាការប្រកួតប្រជែង រវាងលោក Trump និងគូប្រជែងរបស់លោកគឺលោកអតីតអនុប្រធានាធិបតី Joe Biden ខាងគណបក្សប្រជាធិបតេយ្យ។ នៅក្នុងការធ្វើដំណើរទៅឃោសនាបោះឆ្នោតមួយក្នុងរដ្ឋ Michigan ដែលជារដ្ឋមានការប្រកួតប្រជែងខាងនយោបាយខ្លាំងក្នុងតំបន់កណ្តាលនៃភាគខាងលិចប្រទេស លោក Biden បានរិះគន់ខ្លាំងដល់លោក Trump ក្នុងការដោះស្រាយបញ្ហាវីរុសកូរ៉ូណាដែលនៅពេលនេះបានបណ្តាលឱ្យជនជាតិអាមេរិកាំងជិត១សែន៩ម៉ឺននាក់ស្លាប់ ហើយមានអ្នកឆ្លងជាង៦លាន៣សែននាក់។ តួលេខទាំងពីរនេះជាតួលេខច្រើនបំផុតអំពីអ្នកស្លាប់ និងអ្នកកើតជំងឺនេះ ក្នុងចំណោមប្រទេសទាងអស់ក្នុងពិភពលោក។ លោក Biden បានថ្លែងថា«លោក Trump បានដឹងអំពីភាពធ្ងន់ធ្ងរនៃជំងឺនេះ តែលោកចង់និយាយកុហកសាធារណជនអាមេរិកាំងអំពីការគំរាមកំហែងនេះដល់ប្រទេសជាតិជាច្រើនខែ...លោកបរាជ័យក្នុងការបំពេញការងាររបស់លោក ដោយចេតនា។ នេះជាការហួសពីការគួរឲ្យស្អប់ខ្ពើមទៅទៀត»។ ពួកអ្នកជំនាញខាងសុខភាពឥឡូវនេះនិយាយថា ការស្ទង់ប្រមាណមួយបង្ហាញថា ជនជាតិអាមេរិកាំង៤សែន១ម៉ឺននាក់អាចស្លាប់ដោយសារជំងឺកូវីដ១៩នៅដើមឆ្នាំ២០២១។ លោក Todd Belt ជាសាស្ត្រចារ្យខាងការចាត់ចែងនយោបាយនៅឯសាកលវិទ្យាល័យ George Washington។ លោកបាននិយាយថា ការលាតត្រដាងពីសៀវភៅនេះអំពីការឆ្លើយតបរបស់លោក Trump ដល់វិបត្តិវីរុសកូរ៉ូណាអាចផ្តល់ផលចំណេញខាងនយោបាយសម្រាប់គណបក្សសាធារណរដ្ឋនិងគណបក្សប្រជាធិបតេយ្យ។ លោក Todd Belt បានថ្លែងថា«គណបក្សសាធារណរដ្ឋ ច្បាស់ជានឹងនិយាយថា លោក Trump បានបង្ហាញនូវការដឹកនាំប្រទេស។ លោកមិនចង់ឱ្យប្រជាពលរដ្ឋផ្អើលឆោឡោទេ។ ចំណែកគណបក្សប្រជាធិបតេយ្យវិញនឹងនិយាយថា នេះជាសេចក្តីសម្រេចចិត្តមិនល្អមួយហើយវាធ្វើឱ្យបញ្ហានេះ រឹតតែធ្ងន់ធ្ងរជាងមុន។ ដូច្នេះ ខ្ញុំយល់ថា ប្រជាពលរដ្ឋនឹងបកស្រាយការណ៍នេះតាមការយល់ឃើញដោយប្រកាន់គណបក្ស»។ លោក Woodward ល្បីឈ្មោះក្នុងវិស័យសារព័ត៌មានអាមេរិកាំង ដោយសារលោកបានចូលរួមជាមួយលោក Carl Bernstein អ្នករាយការណ៍ព័ត៌មាននៃកាសែត Washington Post ក្នុងការឆ្កឹះកកាយរឿងអាស្រូវនយោបាយ Watergate ក្នុងទសវត្សរ៍ឆ្នាំ១៩៧០ ដែលនាំឱ្យលោកប្រធានាធិបតី Richard Nixon លាលែងចេញពីតំណែង។ សៀវភៅថ្មីនេះរបស់លោក Woodward កត់ត្រាការចាត់ការមិនល្អរបស់រដ្ឋបាលលោក Trump ក្នុងការដោះស្រាយបញ្ហាការរាតត្បាតជាសាកលនៃជំងឺកូវីដ១៩ ហើយក៏មាននិយាយអំពីរឿងចម្រូងចម្រាសឯទៀតៗដែរ ក្នុងអំឡុងពេលលោកTrump កាន់តំណែងប្រធានាធិបតីអាមេរិកាំងជិតបួនឆ្នាំ។ លោក Woodward បានសរសេរថា «លោក Trump ហាក់ដូចជា មិនដែលចង់ប្រមូលកម្លាំងរដ្ឋាភិបាលសហព័ន្ធទេ ហើយហាក់ដូចជារុញច្រានបញ្ហាទៅដាក់បន្ទុកលើរដ្ឋទាំងអស់វិញ» ក្នុងការដោះស្រាយបញ្ហានៃការរាតត្បាតជាសាកលនៃជំងឺនេះ។ លោក Woodward បន្តទៀតថា «គ្មានទ្រឹស្តីនៃការចាត់ចែងកិច្ចការពិតប្រាកដនៃករណីនេះឬមួយក៏ចាត់ចែងឱ្យធំដុំ សម្រាប់ដោះស្រាយវិបត្តិគ្រាមានអាសន្នបន្ទាន់មួយដែលសហរដ្ឋអាមេរិក មិនដែលជួបប្រទះនេះ»។ លោក Woodward បាននិយាយថា លោកវេជ្ជបណ្ឌិត Anthony Fauci អ្នកជំនាញខាងជំងឺឆ្លងដែលជាញឹកញយជាមុខមាត់សាធារណៈរបស់រដ្ឋបាល Trump បានឆ្លើយនឹងសំណួរអំពីជំងឺកូវីដ១៩ ហើយនៅពេលមួយនោះលោកបានមានប្រសាសន៍ប្រាប់អ្នកឯទៀតថាលោក Trump «មានការយល់ឃើញខុសពីគេ» ហើយមិនផ្តោតការយកចិត្តទុកដាក់លើការប្រជុំទេ ហើយមានភាពដឹកនាំដែល«គ្មានទិសដៅច្បាស់លាស់»ទេ។ បើតាមលោក Woodward ថា លោក Fauci បាននិយាយអំពីលោក Trump ថា«ការផ្តោតការយកចិត្តទុកដាក់របស់លោក Trump មិនមានរយៈពេលយូរទេ។ គោលដៅតែមួយគត់របស់លោកគឺធ្វើឱ្យជាប់ឆ្នោតជាថ្មីតែប៉ុណ្ណោះ»។ លោក Woodward បាននិយាយយោងដល់ការប្រជុំមួយក្នុងការិយាល័យរបស់លោកប្រធានាធិបតី ក្នុងសេតវិមានថានៅក្រោយលោក Trump បានធ្វើសេចក្តីថ្លែងការណ៍ខុសនៅក្នុងការធ្វើសន្និសីទកាសែតមួយ លោក Fauci បានមានប្រសាសន៍នៅចំពោះមុខលោកប្រធានាធិបតីថា«យើងមិនចង់ឱ្យលោកប្រធានាធិបតីចេញមុខនិយាយជាសាធារណៈ ដែលអាចនាំឲ្យលោកងាយរងគ្រោះ ដោយលោកនិយាយអ្វីដែលនឹងធ្វើឱ្យខូចប្រយោជន៍លោកនៅថ្ងៃក្រោយ។» លោក Woodward បានពណ៌នាថាលោក Fauci មានការស្រងាកចិត្តជាពិសេសអំពី លោក Jarred Kushner កូនប្រសាលោក Trump និងជាទីប្រឹក្សាម្នាក់របស់សេតវិមានដែលបាននិយាយដូចជាអ្នកសម្តែងលើកទឹកចិត្តពួកកីឡាករដោយនិយាយថាអ្វីៗអស្ចារ្យទាំងអស់អំពីការឆ្លើយតបរបស់រដ្ឋបាលដល់់វិបត្តិវីរុសកូរ៉ូណា។ នៅពេលដែលវីរុសនេះរាលដាលទូទាំងប្រទេស លោក Kushner បានថ្លែងថាអំពីលោក Trump ថា«គោលដៅគឺធ្វើឲ្យលោកដកខ្លួនចេញពីការគ្រប់គ្រងទៅធ្វើការឃោសនាបោះឆ្នោតវិញ។» | 2020-09-16T07:00:00+07:00 | khmer.voanews.com | https://khmer.voanews.com/a/trump-knew-of-coronavirus-danger-but-intentionally-downplayed-it-new-book-recounts-/5585501.html |
ee105577-2ce5-4c9b-8d26-50fd3de61093 | អ្នកធ្វើការក្នុងវិស័យទេសចរណ៍ក្នុងពេលរីករាលដាលកូវីដ១៩ ជួបវិបត្តិសេដ្ឋកិច្ចនិងស្នើរសូមជំនួយពីរដ្ឋាភិបាល | នៅពេលព័ត៌មានអំពីជំងឺកូវីដ១៩ ដែលផ្ទុះឡើងនៅក្នុងទីក្រុងវូហាននៃប្រទេសចិនត្រូវបានផ្សព្វផ្សាយនៅក្នុងខែមករា សហស្ថាបនិករបស់សណ្ឋាគារកូនដំរី អ្នកស្រី Ilana Tulloch មិនបានគិតថា ជំងឺនោះអាចរាលដាលមកដល់ប្រទេសកម្ពុជានោះទេ។ អ្នកស្រីដែលជាប្រធានផ្នែកទីផ្សារផងដែរនោះនិយាយថា៖ «នៅក្នុងខែកុម្ភៈស្រាប់តែមានការលុបចោលការកក់បន្ទប់។រហូតដល់ក្រដាសកក់ទទេស្អាត។ ហើយភ្ញៀវរបស់យើងដែលស្នាក់នៅសណ្ឋាគារនៅក្នុងចុងខែកុម្ភៈចាប់ផ្តើមនិយាយថា៖ អូ...ខ្ញុំត្រូវទៅស្រុកវិញ។ ខ្ញុំត្រូវចាកចេញពីទីនេះ»។ អ្នកស្រី Ilana Tulloch ដែលធ្វើការក្នុងវិស័យទេសចរណ៍នៅខេត្តសៀមរាបអស់រយៈពេលប្រាំឆ្នាំមកហើយនោះបន្ថែមថា៖ «មុនខែមីនា ខ្ញុំមិនដែលឃើញក្រុងសៀមរាបមានសភាពស្ងប់ស្ងាត់បែបនេះទេ»។ ការរីករាលដាលនៃជំងឺកូវីដ១៩ នៅលើពិភពលោក និងវិធានការរបស់រដ្ឋាភិបាលខ្មែរទប់ស្កាត់ការរីករាលដាលនៃជំងឺនេះ បានប៉ះពាល់វិស័យទេសចរណ៍ដែលផ្តល់កម្រៃដល់ប្រជាជនរាប់ម៉ឺនគ្រួសារនៅខេត្តសៀមរាប។ ផ្ទះសំណាក់ និងសណ្ឋាគារនៅក្នុងខេត្តសៀមរាបយ៉ាចហោចណាស់ចំនួន២៤៤ត្រូវបានបិទទ្វារ ហើយជីវភាពរបស់អ្នកដែលធ្វើការនៅក្នុងវិស័យនេះចំនួនជិត៧ពាន់នាក់ ក៏រងការប៉ះពាល់ផងដែរ។ នេះបើយោងតាមរបាយការណ៍របស់សមាគមទីភ្នាក់ងារទេសចរណ៍កម្ពុជា។ អ្នកស្រី Ilana Tulloch និយាយថា៖ «រឿងមួយគឺថា រដ្ឋាភិបាលកម្ពុជាបានផ្តល់ការមិនយកពន្ធ អាហ្នឹងវាជួយយើងច្រើនឲ្យយើងអាចមានលទ្ធភាពដកដង្ហើម»។ អ្នកស្រីបន្តថា៖ «ប្រសិនបើអគ្គិសនីកម្ពុជាអាចជួយផ្តល់ការឧបត្ថម្ភខ្លះឬមធ្យោបាយលើកទឹកចិត្តផ្សេងៗឲ្យពួកយើងបន្តដំណើរការបាន ដោយសារអគ្គិសនីនៅកម្ពុជាថ្លៃណាស់»។ សមាគមទីភ្នាក់ងារទេសចរណ៍កម្ពុជា និងម្ចាស់សណ្ឋាគារថា ពួកគេត្រូវការជំនួយសម្រាលការចំណាយខ្លះដើម្បីឲ្យពួកគេអាចឆ្លងកាត់ពេលលំបាកនេះបាន។ស្របពេលជាមួយគ្នានេះដែរពួកគេក៏បានអំពាវនាវឲ្យអ្នកទេសចរណ៍នៅក្នុងស្រុកចូលរួមគាំទ្រវិស័យនេះ។ លោកស្រីឆាយ ស៊ីវលីន ដែលជាប្រធានសមាគមទីភ្នាក់ងារទេសចរណ៍កម្ពុជា បានប្រាប់វីអូអេកាលពីខែសីហាថា៖ «ខាងសមាគមអ្វីដែលអាចធ្វើបានគឺជួយប្រូម៉ូត(ផ្សព្វផ្សាយ) ជួយចងជាកញ្ចប់ទេសចរណ៍ហ្នឹង ឲ្យដាក់តម្លៃធូរៗទៅ !ប្រម៉ូតទាំងអស់គ្នាអ៊ីចឹងទៅណា៎។ ហើយសមាគមយើងក៏យើងបានចេញការអំពាវនាវទៅដល់ពលរដ្ឋអ្នកធ្វើដំណើរក្នុងស្រុកហ្នឹងឲ្យជួយទិញកញ្ចប់អ៊ីចឹងទៅណា៎ឲ្យជួយដើរជាពិសេសេជួយទៅខាងសៀមរាបហ្នឹងដោយសារខាងសៀមរាបវាមានសេវាផ្គត់ផ្គង់ហ្នឹងច្រើនដោយសារថាទេសចណ៍កន្លងមកហ្នឹងច្រើន»។ លោកស្រីបន្ថែមថា៖ «រដ្ឋាភិបាលគួរឲ្យកម្ចីទៅដល់ពួកគាត់ដើម្បីឲ្យគ្នាខ្ចីទៅ នៅក្នុងប្រាក់ការមួយដែលថោកមែនទែនដើម្បីឲ្យគ្នារស់បាននៅក្នុងអំឡុងអន្តរកាលនេះ»។ មុនការរីករាលដាលនៃជំងឺកូវីដ១៩អ្នកធ្វើការនៅក្នុងវិស័យទេសចរណ៍នៅខេត្តសៀមរាបរងផលប៉ះពាល់ខ្លះរួចទៅហើយ ដោយសារការធ្លាក់ចុះយ៉ាងគំហុកនៃចំនួនភ្ញៀវទេសចរណ៍ទាំងនៅក្នុងស្រុក និងមកពីក្រៅប្រទេស។ ជំងឺកូវីដ១៩បានបង្អាក់ជើងយន្តហោះក្នុង និងក្រៅស្រុក ហើយការរអាក់រអួលនៃជើងយន្តហោះដែលចេះតែអូសបន្លាយពេលនេះហើយដែលបានធ្វើឲ្យប៉ះពាល់ដល់អ្នកធ្វើការ និងរកស៊ីនៅក្នុងវិស័យនេះគ្រប់ស្រទាប់។ នៅក្នុងខែមិថុនា និងខែកក្កដា ចំនួនអ្នកទេសចរណ៍បានធ្លាក់ចុះជាង ៩៥ ភាគរយបើប្រៀបធៀបនឹងពេលវេលាដូចគ្នាកាលពីឆ្នាំ២០១៩។ នៅក្នុងរបាយការណ៍របស់ខ្លួនស្តីពីបច្ចុប្បន្នភាពសេដ្ឋកិច្ច កម្ពុជា ក្នុងពេលនៃការឆ្លងរីករាលដាលនៃជំងឺកូវីដ១៩នេះ ធនាគារពិភពលោក World Bank បានឲ្យដឹងថាវិស័យសំណង់ វិស័យវាយនភណ្ឌ និងវិស័យទេសចរណ៍ រួមចំណែក ៧០ ភាគរយនៃការកើនឡើងសេដ្ឋកិច្ច និង៣៩,៤ភាគរយនៃការងារទាំងអស់នៅឆ្នាំ២០១៩។ របាយការណ៍នេះរៀបរាប់ទៀតថា៖ «ដូច្នេះនៅក្នុងឆ្នាំនេះកំណើនសេដ្ឋកិច្ចកម្ពុជាអាចនឹងធ្លាក់ចុះខ្លាំងបំផុតតាំងពីឆ្នាំ១៩៩៤ ពី ១ ភាគរយ ទៅ ២,៣ ភាគរយ»។ ធនាគារអភិវឌ្ឍន៍អាស៊ី ADB បានឲ្យដឹងនៅក្នុងសេចក្តីប្រកាសព័ត៌មានកាលពីខែកក្កដាថា សេដ្ឋកិច្ចកម្ពុជាអាចធ្លាក់ចុះ ៥,៥ ភាគរយនៅឆ្នាំ២០២០ ដោយសារតែការធ្លាក់ចុះវិស័យខាងលើ។ សេចក្តីប្រកាសព័ត៌មាននេះសរសេរថា៖ «ការធ្លាក់ចុះនេះនាំឲ្យប្រជាជនចំនួន១,៣លាននាក់ទៀតធ្លាក់ចូលទៅក្នុងភាពក្រីក្រ»។ ក្រុងសៀមរាបដែលជាទិសដៅទេសចរណ៍ដ៏ធំមួយរបស់ប្រទេសកម្ពុជា និងពិភពលោក ឥឡូវនេះ ពោរពេញទៅដោយផ្ទះសំណាក់ និងសណ្ឋាគារដែលដាក់លក់ឬជួល។ សណ្ឋាគារដែលធ្លាប់តែមានបុគ្គលិក ២៦នាក់នោះ ឥឡូវអាចមានលទ្ធភាពផ្តល់ប្រាក់ខែឲ្យបុគ្គលិកតែពី ៥ ទៅ ៦ នាក់ប៉ុណ្ណោះ។ អ្នកដែលធ្វើការនៅក្នុងវិស័យនេះភាគច្រើនបានត្រឡប់ទៅស្រុកកំណើត។ ហើយអ្នកដែលនៅមានការងារ បានទទួលប្រាក់ខែតែ៣០ទៅ៥០ភាគរយប៉ុណ្ណោះនៃប្រាក់ខែដើមរបស់ពួកគេ។ អ្នកស្រីគឹម វើកដែលធ្វើការនៅសណ្ឋាគារកូនដំរីអស់រយៈពេលប្រាំឆ្នាំមកហើយនោះ ប្រាប់វីអូអេថា៖ «ដំបូងឡើយ គ្រួសារ(ប្តី)ខ្ញុំ គាត់បាត់បង់ការងារដល់ពេលខ្ញុំ ខ្ញុំនៅមានការងារមែនតែចំណូលអត់បានទាំងស្រុងទេបង។ដោយសារអី?ដោយសារខ្ញុំត្រូវធ្វើការពាក់កណ្តាលម៉ោង part-time។ ជួនកាលតិចជាងពាក់កណ្តាលទៀត ដោយសារស៊ីសងលើយើងសារ៉េបុគ្គលិក ចែកម៉ោងគ្នា ធ្វើការ។ ជួនកាលមួយខែ យើងធ្វើបានតែ១០ថ្ងៃទេ។ យើងអត់ធ្វើបានពាក់កណ្តាល ១៥ ថ្ងៃទេ»។ ឥឡូវនេះអ្នកស្រីគឹម វើកគឺជាអ្នករកលុយតែម្នាក់ប៉ុណ្ណោះដើម្បីផ្គត់ផ្គង់ការចំណាយប្រចាំថ្ងៃ និងបង់ធនាគារប្រចាំខែ។ អ្នកស្រីនិយាយថា៖ «ដោយសារតែពួកខ្ញុំជំពាក់ធនាគារ ដល់ពេលអ៊ីចឹងទៅ (ចំណូល) ៣០% (នៃចំណូលមុនពេលមានវិបត្តិសេដ្ឋកិច្ច) គឺអត់គ្រប់ថ្លៃធនាគារទេបង។អ៊ីចឹងហើយ និយាយរួមពិបាក។យើងមានលុយសល់ខ្លះសន្សំ។ អ៊ីចឹង ក្រៅពីប្រាក់ខែខ្ញុំខ្លះ អត់គ្រប់យើងដកលុយសន្សំ។ ប៉ុន្តែយើងអត់ដឹងថា ស្ថានភាពហ្នឹងយើងនៅបានប៉ុណ្ណាទេព្រោះលុយយើងសន្សំខ្លះ គឺអត់មានច្រើនទេ»។ អ្នកស្រី Ilana Tulloch ថា ការធ្លាក់ចុះនៃវិស័យទេសចរណ៍នេះធ្វើឲ្យប៉ះពាល់ដល់អ្នកផ្សេងទៀតបើទោះពួកគេមិនស្ថិតក្នុងវិស័យនេះដោយផ្ទាល់ក៏ដោយ។ អ្នកស្រីនិយាយថា៖ «ដោយសារថា នៅពេលអ្នកគិតពីសណ្ឋាគារវាជាប្រព័ន្ធអេកូឡូស៊ីមួយ ហើយមានមនុស្សជាច្រើនដែលពឹងផ្អែកលើសណ្ឋាគារនោះ ដើម្បីរកប្រាក់ចំណូល។ ដូច្នេះអ្នកទាំងនោះរួមបញ្ចូលទាំងអ្នករត់រ៉ឺម៉កកង់បីអ្នកផ្តល់សេវាបោកគក់ អ្នកផ្គត់ផ្គង់ផ្លែឈើ អ្នកដុតនំ ជាងជួសជុល និងថែរក្សាគ្រឿងបរិក្ខាដូចជាម៉ាស៊ីនត្រជាក់ជាដើម»។ អ្នកស្រីបន្តថា៖ «ដូច្នេះវាមានន័យថាអាជីវកម្មខ្នាតតូចជាច្រើនបាត់បង់ប្រាក់ចំណូលរបស់ពួកគេផងដែរ។ វាមិនត្រឹមតែបុគ្គលិកដែលធ្វើការនៅទីនោះទេ ដែលបាត់ចំណូលក៏ប៉ុន្តែអ្នកដែលពឹងផ្អែកលើសណ្ឋាគារសម្រាប់ជីវភាពពួកគេក៏បាត់បង់ប្រាក់ចំណូលផងដែរ។ ដូច្នេះចំនួនមនុស្ស ដែលប៉ះពាល់ ដោយសារការបិទសណ្ឋាគារគឺពិតជាធំណាស់»។ ឥឡូវនេះដើម្បីឲ្យសណ្ឋាគារនេះនៅបន្តដំណើរការដែលអាចផ្តល់ការងារដល់បុគ្គលិកមួយចំនួននោះ ប្រធានផ្នែកទីផ្សារអ្នកស្រី IlanaTulloch ឈប់យកប្រាក់ខែផ្ទាល់ខ្លួន ហើយងាកទៅរកចំណូលតាមរយៈការងារក្រៅម៉ោងផ្សេងទៀត។ អ្នកស្រីនិយាយថា បុគ្គលិកគ្រប់គ្រងបានស្ម័គ្រចិត្តកាត់ប្រាក់ខែ៥០ភាគរយ។ ចំណែក បុគ្គលិកមួយចំនួនទៀតធ្វើការត្រឹមតែពី៥០% ទៅ៨០%នៃម៉ោងការងារ។ អ្នកស្រីលើកឡើងថា៖ «ការធ្វើឲ្យបុគ្គលិកទទួលបានម៉ោងធ្វើការនិងប្រាក់ខែ ១០០% វិញគឺជាអាទិភាពខ្ពស់បំផុត»។ បុគ្គលិកខ្លះអាចធ្វើការបានត្រឹមពី៣០ ទៅ៥០ ភាគរយនៃពេលវេលាដែលពួកគេធ្លាប់ធ្វើពីមុន ដើម្បីទ្រទ្រង់សណ្ឋាគារកុំឲ្យបិទទ្វារ និងដើម្បីពួកគេអាចទទួលបានប្រាក់ខែបន្តិចបន្តួចពីការងារនៅទីនេះ។ កញ្ញាពេជ្រ កាន់ដាវ៉ាស៊ីដែលជាបុគ្គលិកម្នាក់ទៀតនៃសណ្ឋាគារកូនដំរី និយាយថា៖«សព្វថ្ងៃនេះ អត់ទេបង ខ្ញុំ(ធ្វើការ) តែកន្លះខែទេ។ ប្រាក់ខែគោលខ្ញុំ ១៨០ដុល្លារ កាត់ពាក់កណ្តាល នៅសល់តែ៩០ ដុល្លារទេបង។ប៉ះពាល់ខ្លាំងមែនទែន! ហើយណាមួយពួកខ្ញុំជំពាក់អង្គការ!ទើបចាប់ផ្តើមជំពាក់ ហើយជំពាក់ច្រើនទៀត។ ពិបាកមែនទែន! អត់មានរកវិធីណាបានដើម្បីដោះស្រាយ។ ប្រសិនបើ អូតែលនេះបិទគឺអស់! អស់រលីង ហើយចំណូល»។ កញ្ញាបន្តថា៖ «អូតែលនេះ បើនិយាយឲ្យចំទៅ មានន័យសម្រាប់ជីវិតខ្ញុំខ្លាំងបំផុត ព្រោះអូតែលជាក្តីសង្ឃឹមចុងក្រោយដែលគ្រួសារខ្ញុំមានចំពោះ។ បើសិនជាអូតែលនេះបិទ គឺអស់ហើយ។ខ្ញុំអត់មានក្តីសង្ឃឹមអីទៀតទេបង គឺអត់ដឹងធ្វើអីទេ»។ នៅពេលប្រឈមមុខវិបត្តិកូវីដ១៩នេះរដ្ឋាភិបាលបានបន្ធូរបន្ថយពន្ធសម្រាប់អ្នកដែលធ្វើការនៅក្នុងវិស័យទេសចរណ៍ដូចជាសណ្ឋាគារ និងផ្តល់ប្រាក់ឧបត្ថម្ភជាប្រាក់ឈ្នួលតិចតួចដល់បុគ្គលិកមួយចំនួនប៉ុណ្ណោះ។ អ្នកនាំពាក្យក្រសួងសេដ្ឋកិច្ច និងហិរញ្ញវត្ថុ លោក មាសសុខសេនសាន មានប្រសាសន៍ថា រដ្ឋាភិបាលបានលើកលែងពន្ធដល់អាជីវកម្មមួយចំនួនរួចហើយដើម្បីជាការសម្រាលក្នុងការប្រឈមផ្នែកសេដ្ឋកិច្ចក្នុងពេលនៃការរីករាលដាលជំងឺកូវីដ១៩។លោកថា សហគ្រាសធុនតូច និងមធ្យមដែលចង់បន្តអាជីវកម្មរបស់ខ្លួន នោះ អាចខ្ចីប្រាក់មានអត្រាការប្រាក់សមរម្យ ដែលពួកគេអាចឆ្លងកាត់ព្យុះភ្លៀងនេះបាន។ បើទោះបីជាមានការគាំទ្រខ្លះពីរដ្ឋាភិបាលក្តី ក៏ម្ចាស់សណ្ឋាគារ និងអ្នកធ្វើការនៅក្នុងវិស័យនេះនិយាយថា ពួកគេត្រូវការការជួយបន្ថែមទៀតពីរដ្ឋាភិបាល និងអ្នកពាក់ព័ន្ធដើម្បីឲ្យពួកគេអាចនៅបន្តអាជីវកម្មបាន ក្នុងលក្ខខណ្ឌត្រឹមតែអាចរួចខ្លួនទប់ទល់ការចំណាយថ្លៃដើម រហូតដល់បញ្ហាកូវីដត្រូវបានដោះស្រាយ។ វីអូអេពុំអាចទាក់ទងអគ្គិសនីកម្ពុជាបានទេសប្តាហ៍នេះ។ អ្នកស្រី IlanaTulloch មិនដឹងថាអ្នកស្រីអាចទប់ទល់នឹងការខាតបង់បានយូរប៉ុណ្ណាទៀតនោះទេព្រោះសណ្ឋាគារកូនដំរី បានប្រថុយប្រថានបន្តដំណើរការជាច្រើនខែមកហើយក្នុងពេលមានវិបត្តិជំងឺឆ្លងសាកលមួយនេះ។ អ្នកស្រីIlana Tulloch និយាយថា៖ «ឥឡូវនេះ វាកាន់តែពិបាកទៅៗ។ ឥឡូវ យើងត្រូវតែជំនះ និងត្រៀមជំនះឧបសគ្គផ្សេងៗម្តងហើយម្តងទៀត ដើម្បីរស់។ ខ្ញុំសង្ឃឹមថា មិនដល់ប្រាំមួយខែទៀត អ្វីៗនឹងចាប់ផ្តើមវិលត្រឡប់មករកភាពប្រក្រតីវិញ។ប៉ុន្តែខ្ញុំគិតថាយើងទាំងអស់គ្នាសុទ្ធតែយល់ស្របថាយើងកំពុងរស់នៅក្នុងពិភពលោកមួយផ្សេងទៀត លុះណាតែវ៉ាក់សាំងត្រូវបានរកឃើញ»៕ | 2020-09-16T07:00:00+07:00 | khmer.voanews.com | https://khmer.voanews.com/a/enduring-economic-crisis-during-covid19-tourism-workers-seek-assistance-from-govt/5585759.html |
f52a0105-5ad4-4614-8e25-e4d070d777ed | អង្គការសហប្រជាជាតិ៖ ជំងឺកូវីដ១៩ បណ្ដាលឲ្យការធ្វើដំណើរអន្តរជាតិធ្លាក់ចុះ ៦៥% | អង្គការទេសចរណ៍ពិភពលោកនៃអង្គការសហប្រជាជាតិ (UNWTO) បានចេញរបាយការណ៍ថ្មីមួយ កាលពីថ្ងៃអង្គារម្សិលមិញអំពីប៉ារ៉ាម៉ែត្រទេសចរណ៍ពិភពលោក ដែលរាយការណ៍ថា ការរាតត្បាតនៃជំងឺកូវីដ១៩ បានបណ្ដាលឲ្យការធ្វើដំណើរអន្តរជាតិធ្លាក់ចុះ ៦៥% ក្នុងអំឡុងពាក់កណ្ដាលដំបូងនៃឆ្នាំ ២០២០ នេះ។ យោងតាមអង្គការនេះ ការធ្លាក់ចុះនៃការធ្វើដំណើរអន្តរជាតិចាប់ពីខែមករាដល់ខែមិថុនាឆ្នាំនេះ បណ្ដាលឲ្យបាត់បង់ថវិកាប្រមាណ ៤៦០ ពាន់លានដុល្លារនៃប្រាក់ចំណូលនាំចេញដែលបានមកពីវិស័យទេសចរណ៍។ ការធ្លាក់ចុះនេះគឺមានទំហំ ៥ ដងច្រើនជាងការបាត់បង់ប្រាក់ចំណូលដែលបានមកពីការធ្វើដំណើរអន្តរជាតិកាលពីឆ្នាំ ២០០៩ ដែលនៅពេលនោះពិភពលោកកំពុងមានវិបត្តិសេដ្ឋកិច្ច។ អង្គការ UNWTO បានឲ្យដឹងក្នុងសេចក្ដីថ្លែងការណ៍មួយថា តាមការប៉ាន់ស្មាន វានឹងត្រូវការពេលពី ២ ទៅ ៤ ឆ្នាំ ដើម្បីស្ដារប្រាក់ចំណូលដែលបានមកពីវិស័យទេសចរណ៍ឲ្យបានដូចកម្រិតកាលពីឆ្នាំ ២០១៩ វិញ។ របាយការណ៍នេះបង្ហាញថា ទ្វីបអាស៊ីនិងតំបន់ប៉ាស៊ីហ្វិកជាតំបន់ដំបូងគេដែលរងផលប៉ះពាល់ដោយសារវិបត្តិជំងឺកូវីដ១៩ ហើយតំបន់នេះទាំងមូលមានចំនួនអ្នកទេសចរធ្លាក់ចុះ ៧២% ក្នុងរយៈពេល ៦ ខែដំបូងនៃឆ្នាំ ២០២០ នេះ។ ចំណែកឯទ្វីបអឺរ៉ុបវិញជាតំបន់ទី ២ ដែលរងផលប៉ះពាល់ ដោយមានចំនួនអ្នកទេសចរធ្លាក់ចុះ ៦៦% ក្នុងរយៈពេលដូចគ្នានេះដែរ។ ទ្វីបអាមេរិក ទ្វីបអាហ្វ្រិក និងតំបន់មជ្ឈិមបូព៌ាក៏មានអត្រាអ្នកទេសចរធ្លាក់ចុះប្រហាក់ប្រហែលនេះដែរ៕ | 2020-09-16T07:00:00+07:00 | khmer.voanews.com | https://khmer.voanews.com/a/un-pandemic-causes-65-drop-in-international-travel-/5585632.html |
e518ed1a-2a43-47db-9d17-6f6e9e3426b0 | សិស្សប៉ាគីស្ថានរាប់លាននាក់ត្រឡប់ទៅសាលារៀនវិញ ខណៈការឆ្លងជំងឺកូវីដ១៩ថយចុះ | សិស្សានុសិស្សរាប់លាននាក់ក្នុងប្រទេសប៉ាគីស្ថានបានវិលត្រឡប់ទៅកាន់សាលារៀន និងសាកលវិទ្យាល័យរបស់ពួកគេវិញហើយកាលពីថ្ងៃអង្គារ បន្ទាប់ពីសាលារៀនត្រូវបិទអស់រយៈពេល៦ខែកន្លងមក ដោយសារការរាតត្បាតឆ្លងនៃជំងឺកូវីដ១៩។ ការវិលត្រឡប់របស់សិស្សក្នុងចំនួនដ៏ច្រើនបំផុតក្នុងពិភពលោករបស់ប្រទេសប៉ាគីស្ថាននេះ កើតមានឡើងបន្ទាប់ពីការឆ្លងប្រចាំថ្ងៃ និងការស្លាប់ដោយសារជំងឺកូវីដ១៩ ក្នុងប្រទេសដែលមានពលរដ្ឋ២២០លាននាក់នេះ មានការថយចុះជាបន្តបន្ទាប់។ មន្ត្រីរបស់ប្រទេសប៉ាគីស្ថានរាយការណ៍ឲ្យដឹងថា មានអ្នកឆ្លងថ្មីៗចំនួនតែ៤០០ករណី និងអ្នកស្លាប់ចំនួន៦នាក់ប៉ុណ្ណោះក្នុងរយៈពេល២៤ម៉ោងកន្លងទៅ។ រដ្ឋាភិបាលរបស់នាយករដ្ឋមន្រ្តីប៉ាគីស្ថានលោក Imran Khan បានបិទគ្រឹះស្ថានសិក្សាក្នុងប្រទេសចំនួនជាង៣០០.០០០កន្លែងកាលពីពាក់កណ្តាលខែមិនា ដែលជាផ្នែកមួយនៃការបិទប្រទេសទាំងមូល ដើម្បីទប់ទល់នឹងការរីករាលដាលឆ្លងនៃវីរុសកូរ៉ណា ដែលបង្កើតជាជំងឺកូវីដ១៩នោះ៕ | 2020-09-16T07:00:00+07:00 | khmer.voanews.com | https://khmer.voanews.com/a/millions-of-children-in-pakistan-return-to-school-post-virus-crisis-/5585274.html |
c9783c0a-16aa-44f7-b808-23bf3906433f | កាសែតអាមេរិកបញ្ចេញរបាយការណ៍ស្តីពីការផ្ទុះជំងឺ COVID-19 នៅតាមមហាវិទ្យាល័យរាប់ពាន់កន្លែង (Video inside) | ការស្រង់ស្ថិតិធ្វើឡើងដោយកាសែតញូយ៉កថែមស៍ (New York Times) នៅតាមមហាវិទ្យាល័យ និងសាកលវិទ្យាល័យអាមេរិកជាង ១,៦០០កន្លែងបានបង្ហាញឲ្យឃើញថា យ៉ាងហោចណាស់និស្សិត និងបុគ្គលិកសាលាសរុប ៨៨,០០០នាក់បានឆ្លង COVID-19 ក្នុងនោះ ៦០នាក់បានស្លាប់ ចាប់តាំងពីមានការរាតត្បាតនៃជំងឺសកលនេះ។ នេះបើតាមការចេញផ្សាយដោយសារព័ត៌មានចិនស៊ីនហួរ នៅរសៀលថ្ងៃអង្គារ ទី១៥ ខែកញ្ញា ឆ្នាំ២០២០។ បើតាមរបាយការណ៍របស់ New York Times បានគូសបញ្ជាក់យ៉ាងដូច្នេះថា ។ ទន្ទឹមនឹងនេះមហាវិទ្យាល័យជាង ១៥០កន្លែង ក៏បានរាយការណ៍ពីករណីឆ្លង COVID-19 យ៉ាងហោចណាស់ ១០០ករណីចាប់តាំងពីការរាតត្បាតនៃជំងឺសកលនេះផងដែរ រាប់បញ្ចូលទាំងមនុស្សរាប់សិបនាក់ទៀត ដែលបានកត់សម្គាល់ឃើញនូវការកើនឡើង ក្នុងរយៈប៉ុន្មានសប្តាហ៍ថ្មីៗនេះ ស្របពេលដែលថ្នាក់រៀន និងកន្លែងស្នាក់នៅបានចាប់ផ្តើមបើកទ្វារឡើងវិញ។ លើសពីនេះករណីឆ្លង COVID-19 រាប់រយករណីផ្សេងទៀត ត្រូវបានរាយការណ៍ពីសាកលវិទ្យាល័យអាមេរិក រួមទាំងសកលវិទ្យាល័យអុកស្វឺដ (Oxford) នៃរដ្ឋមីសួរី (Missouri), សកលវិទ្យាល័យអាធិនស៍ (Athens) នៃរដ្ឋហ្សកហ្ស៊ី (Georgia) និងសកលវិទ្យាល័យ ខេមផេញ (Champaign នៃរដ្ឋអ៉ីលីណយស៍ (Illinois) ដែលជាកន្លែងដែលមានករណីឆ្លងច្រើនជាងគេ។ យ៉ាងណាមិញ មហាវិទ្យាល័យ និងសកលវិទ្យាល័យមួយចំនួន បាននិងកំពុងព្យាយាមដោះស្រាយ និងទប់ស្កាត់ការឆ្លងរីករាលដាលនៃ COVID-19 នេះផងដែរ ស្របពេលនៃការចាប់ផ្ដើមឡើងវិញនូវរដូវឆមាសថ្មី ដែលជិតនឹងមកដល់នេះ ហើយក៏ជាហេតុដែលធ្វើឲ្យមានការស្មុគស្មាញយ៉ាងខ្លាំង ដល់តំបន់ដែលមានករណីឆ្លងច្រើន។ គួរបញ្ជាក់ថា បើតាមគេហទំព័រ worldometer បានឲ្យដឹងថា រហូតមកទល់ពេលនេះ សហរដ្ឋអាមេរិកបានកត់ត្រានូវករណីឆ្លង COVID-19 សរុបជាង ៦.៧៤លានករណី ក្នុងនោះមានអ្នកស្លាប់ជាង ១៩ម៉ឺននាក់ និងអ្នកជាសះស្បើយជាង ៤លាននាក់៕ | 2020-09-15T21:15:00+07:00 | freshnewsasia.com | https://m.freshnewsasia.com/index.php/en/internationalnews/170989-2020-09-15-07-15-36.html |
69268b68-1c3c-44cb-ab1f-19bf67a09aa0 | តំណាងលោកស្រី ម៉ែន សំអន នាំយកអំណោយចុះសួរសុខទុក្ខ ចៅសង្កាត់ស្វាយរៀង ដែលមានជំងឺកំពុងសម្រាកព្យាបាលនៅក្នុងមន្ទីពេទ្យ | ដោយមានការយកចិត្តទុកដាក់ខ្ពស់ចំពោះសុខទុក្ខរបស់សមាជិកបក្ស ពីលោកស្រីកិត្តិសង្គហបណ្ឌិត ម៉ែន សំអន ប្រធានក្រុមការងារគណបក្សប្រជាជន កម្ពុជា ចុះជួយខេត្តស្វាយរៀង នៅព្រឹកថ្ងៃទី១៥ ខែកញ្ញា ឆ្នាំ២០២០នេះ បានចាត់ឲ្យលោក កែរ រដ្ឋា ប្រធានក្រុមការងារថ្នាក់ខេត្ត ចុះជួយសង្កាត់ស្វាយរៀង ចុះសួរសុខទុក្ខ និងនាំអំណោយជូនលោក គង់ សារូ ចៅសង្កាត់ស្វាយរៀង ដែលមានជំងឺបំពង់ក និងជំងឺសួត កំពុងសម្រាកព្យាបាលនៅមន្ទីរពេទ្យខេត្តស្វាយរៀង។ លោក កែរ រដ្ឋា បានថ្លែងពាំនាំនូវការសាកសួរសុខទុក្ខ និងក្តីនឹករលឹកពីលោកស្រីកិត្តិសង្គហបណ្ឌិត មែន សំអន ដែលជានិច្ចកាលលោកស្រីតែងតែនឹករលឹកដល់ សមាជិក សមាជិការបស់គណបក្សជាពិសេសចំពោះសមាជិកបក្សដែលមានជីវភាពខ្វះខាត នឹងមានជំងឺសម្រាកព្យាបាលនៅតាមមន្ទីរពេទ្យនានា និងចាត់ឲ្យក្រុមការងារ ឫលោកស្រីចុះផ្ទាល់ នាំអំណោយជាថវិកានិងសម្ភារដើម្បីចែកជូនផងដែរ។ លោកបានបញ្ជាក់ថា មានតែសម្តេចតេជោ ហ៊ុន សែន និងគណបក្សប្រជាជនកម្ពុជាតែមួយគត់ ដែលជានិច្ចជាកាលតែងតែគិតគូរពីសុខទុក្ខ, ការលំបាក, សេចក្តីត្រូវការ និងជីវភាពរស់នៅប្រចាំថ្ងៃរបស់ប្រជាជន និងតែងតែនៅជាប់ជាមួយប្រជាជនគ្រប់ពេលវេលា និងគ្រប់កាលៈទេសៈទាំងអស់។ លោក កែរ រដ្ឋា ក៏បានជំរុញដល់ក្រុមគ្រូពេទ្យទាំងអស់ត្រូវយកចិត្តទុកដាក់ក្នុងការព្យាបាលអ្នកជំងឺ និងជាពិសេសចំពោះលោក គង់ សារូ ដែលជាចៅសង្កាត់ស្វាយរៀង ក្រុងស្វាយរៀងរបស់គណបក្សប្រជាជនកម្ពុជា ជាប់ឆ្នោតជាច្រើនអាណត្តិមកហើយ ដែលកំពុងសម្រាកព្យាបាលនៅក្នុងមន្ទីរពេទ្យខេត្ត។ សូមលោកចៅសង្កាត់ ត្រូវប្រតិបត្តិតាមវេជ្ជបញ្ជាររបស់គ្រូពេទ្យក្នុងការពិសារថ្នាំឲ្យបានទៀងទាត់ ឆាប់ជាសះស្បើយដើម្បីបន្តការងារជាចៅសង្កាត់ស្វាយរៀង ក្នុងការផ្ដល់សេវាសាធារណៈ ជូនប្រជាពលរដ្ឋឲ្យបានល្អប្រសើរបន្ថែមទៀត។ អំណោយលោក កែរ រដ្ឋា នាំយកជូនលោក គង់ សារូ ចៅសង្កាត់ស្វាយរៀង រួមមាន៖ ទឹកដោះគោឆៅ ២ឡូ មី ១កេស ទឹកផ្លែឈើ ១កេស និងថវិកា ៥០០,០០០រៀល។ សូមបញ្ជាក់ថា បន្ទាប់ពីចុះសួរសុខទុក្ខ និងនាំអំណោយទៅចែកជូនដល់លោកចៅសង្កាត់ស្វាយរៀងរួចមក លោក កែរ រដ្ឋា បានដឹកនាំក្រុមការងារ ទៅចូលរួមរំលែកទុក្ខ សពភរិយារបស់លោក រស់ ឆាយ សមាជិកក្រុមប្រឹក្សាខេត្តស្វាយរៀង ដែលបានទទួលមរណៈភាពកាលពីថ្ងៃទី១៤ ខែកញ្ញាឆ្នាំ២០២០ កន្លងទៅនេះផងដែរ៕ | 2020-09-15T18:30:00+07:00 | freshnewsasia.com | https://m.freshnewsasia.com/index.php/en/localnews/170966-2020-09-15-04-30-31.html |
88a8451b-f01a-4017-9677-7d4fd0589826 | ព្រះសង្ឃ៤៨អង្គ នៅវត្តបឹងត្រស់ ស្រុកមង្គលបូរី ខេត្តបន្ទាយមានជ័យ ធ្លាក់ខ្លួនឈឺគ្រុនក្តៅជាបន្តបន្ទាប់ សង្ស័យកើតជំងឺគ្រុនឈីក និងជំងឺផ្តាសាយធំ ! (Video inside) | យ៉ាងហោចណាស់មានព្រះសង្ឃចំនួន៤៨អង្គ សង្ស័យកើតជំងឺគ្រុនឈីក និងជំងឺផ្តាសាយធំ ត្រូវបានក្រុមគ្រូពេទ្យបញ្ជូន ទៅព្យាបាលនៅមន្ទីរពេទ្យ នាយប់ថ្ងៃទី១៤ ខែកញ្ញា ឆ្នាំ២០២០។ នេះបើតាមការបញ្ជាក់របស់លោក ឡេ ច័ន្ទសង្វាត ប្រធានមន្ទីរសុខាភិបាល ខេត្តបន្ទាយមានជ័យ បានអង្គភាពព័ត៌មាន Fresh News នៅព្រឹកថ្ងៃទី១៥ ខែកញ្ញា ឆ្នាំ២០២០នេះ។ លោកប្រធានមន្ទីរបានបញ្ជាក់ថា ។ លោក ឡេ ច័ន្ទសង្វាត បានបញ្ជាក់ថា ព្រះសង្ឃសង្ស័យថា កើតជំងឺគ្រុនឈីកនេះ ចាប់ផ្តើមកើតនៅថ្ងៃទី១៣ ខែកញ្ញា មានព្រះសង្ឃចំនួន១៣អង្គហើយ ត្រូវបានព្រះចៅអធិការបញ្ជូនទៅមន្ទីពេទ្យបង្អែកថ្មគោល ដោយសារមានរោគសញ្ញាក្តៅខ្លួន ឈឺក្បាល វិលមុខ និងចំនួនព្រះសង្ឃ១៣អង្គទៀត ត្រូវបានបញ្ជូនមកមន្ទីរពេទ្យខេត្តមង្គលបូរី។ លោកបន្ថែមទៀតថា ក្រុមការងារមន្ទីរសុខាភិបាលខេត្ត ដឹកនាំដោយរូបលោកផ្ទាល់ បានទៅកាន់មន្ទីរពេទ្យ ដើម្បីពិនិត្យ និងចាត់ចែង ដោយត្រូវបូមឈាមរកមើលករណីគ្រុនឈីក គ្រុនឈាមអស់ហើយ ព្រឹកស្អែកអាចឈានទៅយកសំណាក ក្នុងករណីសង្ស័យ ក្តៅខ្លួន ច្រើនថ្ងៃ ឬ កំដៅមិនចុះរកមើលវីរុសកូវីដ១៩ជាដើម។ លោក ឡេ ច័ន្ទសង្វាត បានបញ្ជាក់ទៀតថា ។ លោកបានគូសបញ្ជាក់ថា ក្នុងចំណោមព្រះសង្ឃចំនួន៤៨អង្ឃខាងលើ មិនមានករណីធ្ងន់ធ្ងរគួរឱ្យកត់សម្គាល់ទេ ក្នុងនោះលោកបានធ្វើការសំណូមពរដល់បងប្អូន ប្រជាពលរដ្ឋទាំងអស់សូមប្រុងប្រយ័ត្ន ថែទាំសុខភាព បង្ការពីជំងឺកូវីដ-១៩ និងជំងឺឆ្លងដទៃទៀត ក្នុងកំលុងពេលកាន់បិណ្ឌ និងភ្ជុំបិណ្ឌ ជាពិសេសតាមវត្តអារាម សូមអំពាវនាវឱ្យមានការរៀបចំទីកន្លែង ត្រួតពិនិត្យសុខភាព ប្រជាពលរដ្ឋ ការរក្សាសុវត្ថិសង្គមអនាម័យ ខ្លួនប្រាណ ជាដើម តាមវិធានក្រសួងសុខាភិបាល ក្នុងករណីសង្ស័យ ឬមានបញ្ហាសុខភាពកើតឡើង សូមអញ្ជើញទៅកាន់មណ្ឌលសុខភាព ឬមន្ទីរពេទ្យដែលនៅជិតបំផុត ឬទូរស័ព្ទមកលេខ១១៥៕ | 2020-09-15T15:58:00+07:00 | freshnewsasia.com | https://m.freshnewsasia.com/index.php/en/localnews/170948-2020-09-15-01-58-39.html |
bd7a570e-2432-422f-8ba3-94bf5d1df054 | ១ករណីទៀតហើយ ! សង្ឃ២៦អង្គ នៅវត្តបឹងត្រស់ មានជំងឺផ្តាសាយធំ ត្រូវបញ្ជូនទៅមន្ទីរពេទ្យ | ព្រះសង្ឃដែលគង់នៅវត្តបឹងត្រស់ ស្ថិតនៅភូមិបឹងត្រស់ ឃុំភ្នំតូច ស្រុកមង្គលបូរី ខេត្តបន្ទាយមានជ័យ មានចំនួន៤៨អង្គ សង្ស័យថា កើតជំងឺផ្តាសាយធំ និងជំងឺគ្រុនឈីក ត្រូវបានអាជ្ញាធរ និងក្រុមគ្រូពេទ្យចាត់ចែងបញ្ជូនទៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបូរី ចំនួន១៣អង្គ និងមន្ទីរពេទ្យបង្អែកថ្មគោល ខេត្តបាត់ដំបង ចំនួន១៣អង្គ ដើម្បីធ្វើការពិនិត្យកំហាក និងតេស្ដឈាម កាលពីវេលាម៉ោង៨និង៤៥យប់ថ្ងៃទី១៤ ខែកញ្ញា ឆ្នាំ២០២០ ។ យោងតាមការពិនិត្យរបស់ក្រុមការងារមន្ទីរសុខាភិបាលខេត្ត ព្រះសង្ឃចំនួន២៦អង្គ មិនមានករណីធ្ងន់ធ្ងរ បើតាមការសន្និដ្ឋានបឋម អាចជាជំងឺផ្តាសាយធំ ឬគ្រុនឈីក ដោយក្រុមការងារកំពុងពិនិត្យ និងតាមដាន សុខភាព ឬការវិវត្តន៍នៃជំងឺ៕ | 2020-09-15T15:10:20+07:00 | kbnnews.com | https://kbn.news/archives/181338 |
f6e0d3bc-1a5c-4e00-bf38-6f1fead07dee | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៥ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៥ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-15T14:56:00+07:00 | freshnewsasia.com | https://m.freshnewsasia.com/index.php/en/localnews/170947-2020-09-15-00-56-52.html |
9fcb1601-9374-49e5-930a-25bd974414a8 | ការយកសំណាកព្រះសង្ឃ ទៅពិនិត្យកើនដល់ជាង ៥០អង្គ គង់នៅវត្តស្វាយដង្គុំឃុំពាមឯក ប៉ុន្តែពុំមានជំងឺកូវីដ១៩ទេ | បាត់ដំបង៖ព្រះសង្ឃដែលមានអាការក្ដៅព្រះកាយគង់ក្នុងវត្តស្វាយដង្គុំ ឃុំពាមឯក ស្រុកឯកភ្នំ ត្រូវបានមន្ទីរសុខាភិបាលខេត្តបាត់ដំបង បានយកសំណាកទៅពិនិត្យកើនដល់៥៤អង្គហើយ ប៉ុន្តែអាការពុំមានធ្ងន់ធ្ងរនោះទេ ខណៈព្រះសង្ឃអង្គខ្លះធូរស្បើយបានច្រើន។ លោក សឿន ធិ ប្រធានមន្ទីរពេទ្យបង្អែកស្រុកឯកភ្នំ បានប្រាប់ឲ្យដឹងនៅថ្ងៃទី១៤ ខែកញ្ញា ឆ្នាំ២០២០ថា ព្រះសង្ឃដែលមានអាការក្ដៅខ្លួន ក្អក ឈឺព្រះកេស ឬឈឺពោះរាក់រួសនោះ ភាគច្រើនមានព្រះជន្មចាប់ពី ១១ទៅ១៩ឆ្នាំ ត្រូវបាននាំយកសំណាកទៅពិនិត្យកាលពីយប់ថ្ងៃទី១៣ ខែកញ្ញា មានចំនួន២១អង្គ និងនៅព្រឹកថ្ងៃទី១៤ ខែកញ្ញា មានចំនួន៣៣អង្គ។ អង្គខ្លះមានកម្ដៅខ្ពស់បំផុតត្រឹមជាង ៣៧អង្សាសេ និងអង្គខ្លះទៀតក្រោមនឹង ប៉ុន្តែនៅមានអង្គខ្លះទៀត មានអាការរងាញាក់ ខាងមន្ទីរពេទ្យអាចនឹងនិមន្តព្រះអង្គ ទៅសម្រាកព្យាបាលនៅមន្ទីរពេទ្យបង្អែកស្រុក។ ចំពោះលទ្ធផលសំណាកទាំង ៥៤អង្គ អាចនឹងចេញនៅល្ងាចថ្ងៃទី១៥ ខែកញ្ញា ឆ្នាំ២០២០ បន្ទាប់ពីខាងមន្ទីរសុខាភិបាលលធ្វើការពិនិត្យពិសោធន៍រួច ។ ក្នុងពេលចុះសួរសុខទុក្ខនិងនាំយកម៉ាស ប្រគេនព្រះសង្ឃកំពុងមានជំងឺនៅវត្តស្វាយដង្គុំ លោក ម៉ឹល សុផល អភិបាលស្រុកឯកភ្នំ បានមានប្រសាសន៍ថា អាជ្ញាធរស្រុកកំពុងធ្វើរបាយការណ៍បន្ថែម ជូនទៅសាលាខេត្ត ពីអាការព្រះសង្ឃ ក៏ដូចសំណើរបស់ព្រះសង្ឃ ចំពោះការខ្វះខាតក្នុងវត្តនិងតម្រូវការចាំបាច់ មួយចំនួនទៀត ក្នុងការយកមកថែទាំសុខភាពព្រះសង្ឃកំពុងអាពាធ និងសម្រាប់ផ្គត់ផ្គង់ក្នុងវត្ត។ គួរបញ្ជាក់ថា បច្ចុប្បន្នព្រះសង្ឃក្នុងវត្តស្វាយដង្គុំមានចំនួន១១៩អង្គ ហើយព្រះសង្ឃមានអាការក្ដៅខ្លួន កើតឡើងតាំងពីថ្ងៃទី៨ ខែកញ្ញា ឆ្នាំ២០២០ ហើយបានឆ្លងជាបន្តបន្ទាប់ ដោយគិតត្រឹមថ្ងៃទី១៤ ខែកញ្ញានេះ មាន៥៤អង្គ។ ឯកឧត្តម ងួន រតនៈ អភិបាលខេត្តបាត់ដំបង បានមានប្រសាសន៍ថា ព្រះសង្ឃមានអាការក្ដៅខ្លួន រហូតមន្ទីររសុខាភិបាល នៃរដ្ឋបាលខេត្តបាត់ដំបង នាំយកសំណាកទៅពិនិត្យនោះ បានចេញលទ្ធផលជាបណ្ដើរៗហើយ ដោយបានរកឃើញ២០អង្គ មានជំងឺផ្ដាសសាយ។ លទ្ធផលដំបូងចំពោះសំណាកព្រះសង្ឃ ដែលខាងមន្ទីរសុខាភិបាលខេត្ត នាំយកទៅពិនិត្យនៅយប់ថ្ងៃទី១៣ខែកញ្ញា ចំនួន២១អង្គ មានជំងឺផ្ដាសសាយនិងមួយអង្គទៀត ពុំមានរកឃើញអាការអ្វីនោះទេ។ សម្រាប់សំណាកនៅសល់ មន្ត្រីសុខាភិបាល កំពុងពិនិត្យពិសោធន៍ជាបន្ត។ ព្រះសង្ឃព្រះនាម ពៅ មុនី នាយកសាលាពុទ្ធិកៈឋមសិក្សាវត្តស្វាយដង្គុំ មានថេរដីកាថា បញ្ហាព្រះសង្ឃមានអាការគ្រុនក្ដៅផ្ដាសសាយនេះ តាំងពីថ្ងៃទី៨ ខែកញ្ញា ឆ្នាំ២០២០ មានភ្លៀងធ្លាក់ខ្លាំង ហើយភ្លៀងមិនទាន់ដាច់គ្រាប់អស់នៅរលឹមស្រិចៗ ព្រះសង្ឃអង្គខ្លះនៅទន្ទិញមេរៀន ព្រោះបញ្ហានេះធ្វើឲ្យព្រះសង្ឃមួយចំនួនបានកើតជំងឺផ្ដាសសាយ។ ដំបូងកើតចំពោះតែប្រមាណ១០អង្គ ហើយក៏បានឆ្លងបន្តកើនជាបន្តបន្ទាប់ និងឆ្លងដល់ព្រះសង្ឃដែលជាអ្នកថែរក្សាជំងឺទៀត រហូតដល់ថ្ងៃទី១៤ ខែកញ្ញា មានចំនួនសរុប៥៤អង្គ ត្រូវបានយកសំណាកទៅពិនិត្យ។ លោក ម៉ឹល សុផល អភិបាលស្រុកឯកភ្នំ បានមានប្រសាសន៍ថា ព្រះសង្ឃកំពុងស្នាក់រៀនក្នុងវត្តនេះ មានចំនួន១១៩អង្គ ដោយបញ្ហាមានព្រះសង្ឃច្រើននេះ ធ្វើឲ្យការស្នាក់នៅរៀនសូត្រមានសភាពតូចចង្អៀត បរិយាកាសអាប់អ៊ូរ ហើយបញ្ហានេះក៏អាចធ្វើឲ្យមានការឆ្លងរាលដាលជំងឺ ខណៈនៅវត្តអារាមនេះ ក៏មានការខ្វះខាតច្រើនពាក់ព័ន្ធនឹងបច្ច័យបួន ។ គួរបញ្ជាក់ថា នេះជាលើកទី១ សម្រាប់នៅខេត្តបាត់ដំបង នៅឆ្នាំ២០២០នេះ ពាក់ព័ន្ធនឹងបញ្ហាផ្ទុះមានជំងឺ រហូតនាំយកសំណាកទៅពិនិត្យពិសោធន៍ក្នុងចំនួនច្រើន ក្នុងតំបន់តែមួយ ខណៈដែលកន្លងមកមន្ទីរសុខាភិបាល បានយកតែសំណាករាយៗ ពីអ្នកសង្ស័យថាមានជំងឺកូវីដ ១៩ ៕ | 2020-09-15T11:27:46+07:00 | cen.com.kh | https://cen.com.kh/archives/244277.html |
45e76d6d-7dc0-410f-8253-bcd6f2f4e41b | ការស្រាវជ្រាវមួយរកឃើញថា ប្រាក់ឈ្នួលកម្មករទូទៅថយចុះខ្លាំងដោយសារវិបត្តិជំងឺកូវីដ១៩ | ការសិក្សាស្រាវជ្រាវចុងក្រោយបំផុតមួយ បានបង្ហាញថា កម្មករធ្វើការស្ទើរគ្រប់វិស័យ បានឃើញការធ្លាក់ចុះប្រាក់ឈ្នួលប្រចាំខែយ៉ាងហោចណាស់៣០ភាគរយ ក្នុងចន្លោះបួនខែដើមឆ្នាំ២០២០នេះ ក្នុងគ្រាមានវិបត្តិនៃជំងឺកូវីដ១៩។ ការសិក្សាស្រាវជ្រាវដែលមានចំណងជើងថា « » ដែលរៀបរៀងរួមគ្នាដោយ អង្គការវេទិកាអនាគត និងក្រុមហ៊ុនអង្គរស្រាវជ្រាវនិងផ្តល់ប្រឹក្សា បានពិនិត្យទៅលើការបាត់បង់ចំណូលរបស់កម្មករក្នុងវិស័យកាត់ដេរ សំណង់ ទេសចរណ៍ និងវិស័យផ្សេងទៀត ដូចជាសេវាកម្មកម្សាន្តជាដើម។ លទ្ធផលនៃការស្រាវជ្រាវដែលបានចេញផ្សាយកាលពីថ្ងៃទី៨ ខែកញ្ញាកន្លងទៅនេះ បានបង្ហាញថាប្រាក់ខែកម្មករបានធ្លាក់ចុះគួរឲ្យកត់សម្គាល់ ក្នុងចន្លោះខែមករា ដល់ខែមេសា ឆ្នាំ២០២០។ ការស្ទង់មតិបានធ្វើទៅលើកម្មករចំនួន១៦៧៥នាក់នៅ៥រាជធានីខេត្ត។ ការស្រាវជ្រាវបានឲ្យដឹងបន្ថែមថា ប្រាក់ឈ្នួលជាមធ្យមរបស់កម្មករទូទៅក្នុងខែមករាឆ្នាំ២០២០ គឺមានប្រមាណ២៣៧,៤ដុល្លារអាមេរិក តែវាបានថយចុះ៣០ភាគរយ មកនៅត្រឹមជាមធ្យម ១៦៧,២ដុល្លារអាមេរិក ក្នុងខែមេសា។ ការថយចុះប្រាក់ឈ្នួល និងបាត់បង់ប្រាក់ឈ្នួលជាមធ្យមនេះ គឺប្រែប្រួលទៅតាមស្ថានភាពនៃដំណើរការអាជីវកម្មនៃកន្លែងកម្មករបម្រើការងារ ទីតាំងភូមិសាស្ត្រ និងកម្រិតអប់រំរបស់កម្មករ។ ការស្រាវជ្រាវដដែលក៏បានកត់ត្រានូវទំហំបាត់បង់ប្រាក់ចំណូលរបស់កម្មករដែលមានចំនួនច្រើនក្នុងវិស័យសេវាកម្សាន្ត សេវាកម្មសំណង់ និងកសិកម្មផងដែរ។ របាយការណ៍សង្ខេបនៃលទ្ធផលស្រាវជ្រាវនេះបានសរសេរថា៖ «កម្រិតនៃការបាត់បង់ប្រាក់ចំណូលដ៏ច្រើនត្រូវបានកំណត់តាមមុខរបរជាច្រើន ដូចជា វិស័យសេវាកម្សាន្ត និងអ្នកផ្តល់សេវាផ្លូវភេទ បានឃើញចំណូលថយចុះ ៨៤,៥ភាគរយកម្មករផ្នែកបដិសណ្ឋារកិច្ច និងសេវាកម្ម ថយចុះចំណូល៥៦,៤ភាគរយ កម្មករសំណង់ថយចុះចំណូល៣៦,៨ ភាគរយ និងកម្មកររោងចក្រថយចុះចំណូល២៩,៨ភាគរយ និងកសិករស៊ីឈ្នួលថយចុះចំណូល២៥ភាគរយ»។ លោក Michael Renfrew ប្រធានកម្មវិធីនៃអង្គការវេទិកាអនាគត បានបញ្ជាក់ប្រាប់ VOA តាមសារអេឡិចត្រូនិកមួយនាថ្ងៃអង្គារនេះថាសម្រាប់កម្មករនៅក្នុងវិស័យកាត់ដេរប្រាក់ចំណូលនឹងនៅតែបន្តធ្លាក់ចុះពេញមួយឆ្នាំ២០២០នេះ។ លោកបានអធិប្បាយថា៖ «ស្របទៅតាមការរកឃើញរបស់យើងនៅជុំដំបូងនៃការស្ទប់មតិ និងការប្រមូលទិន្នន័យ ហើយគួបផ្សំនឹងផលប៉ះពាល់នៃការព្យួរប្រព័ន្ធឋានៈអនុគ្រោះពន្ធ EBA មួយផ្នែកដែលចូលជាធរមានកាលពីខែសីហានោះយើងរំពឹងថា នឹងឃើញការបន្តធ្លាក់ចុះប្រាក់ឈ្នួលកម្មករក្នុងវិស័យកាត់ដេរនេះពេញមួយឆ្នាំ២០២០»។ លោក Michael Renfrew បានលើកទឹកចិត្តឲ្យមានការបន្តការគាំទ្ររបស់រដ្ឋាភិបាលទៅដល់កម្មករ ដែលត្រូវបានព្យួរការងារតាមរយៈការប៉ះប៉ូវនូវប្រាក់ឈ្នួលដែលបានបាត់បង់ក្នុងរយៈពេលនេះ។ ជាមួយគ្នានេះដែរ លោក Michael ផ្តល់ការកត់សម្គាល់ថាវាពិតជាសំខាន់ខ្លាំងណាស់សម្រាប់ឧស្សាហកម្ម ក្នុងការកំណត់ទីផ្សារនាំចេញសំខាន់ថ្មីៗសម្រាប់ផលិតផល ដោយផ្អែកទៅលើការព្យួរដោយអន្លើនៃប្រព័ន្ធឋានៈអនុគ្រោះពន្ធ EBA និងវិបត្តិនៃខែ្សសង្វាក់ផលិតកម្ម ដែលបណ្តាលមកពីការឆ្លងរាតត្បាតនៃជំងឺកូវីដ១៩។ លោកអាត់ ធន់ ប្រធានសហភាពការងារកម្ពុជា យល់ស្របនឹងការរកឃើញការធ្លាក់ចុះនៃប្រាក់ចំណូលរបស់កម្មករជាទូទៅនៅស្ទើរគ្រប់វិស័យ ដោយសារវិបត្តិនៃជំងឺកូវីដ១៩នេះ និងបានស្នើឲ្យរដ្ឋាភិបាលត្រៀមផែនការជាក់លាក់ពាក់ព័ន្ធកំណែទម្រង់ច្បាប់ និងថ្លៃផលិតក្នុងប្រទេសដើម្បីទាក់ទាញអ្នកវិនិយោគបន្ថែម នៅក្រោយពេលវិបត្តិជំងឺកូវីដ១៩នេះត្រូវបានដោះស្រាយរួចរាល់។ «ព្រោះពេលបច្ចុប្បន្ន នៅពេលដែលកូវីដហ្នឹង វាធំពេកអាបញ្ហាEBA វាមើល វាមិនសូវឃើញទេ។ ប៉ុន្តែពេលដែលកូវីដហ្នឹងបានបញ្ចប់ អាបញ្ហាEBA វាជាឧបសគ្គហើយ ព្រោះឥឡូវនេះ បើតាមផែនការរបស់រដ្ឋាភិបាល កំពុងតែបញ្ចៀសឲ្យក្រុមហ៊ុនហ្នឹងផលិតនូវសម្ភារៈមួយចំនួនដែលមិនមែនជាមុខទំនិញជាប់ពន្ធ ដែលសហគមន៍ហាម ហើយមួយទៀត បង្កើននូវការផលិត នូវឱកាសផ្សេងទៀតដូចជាការផលិតជាសម្ភារៈកាបូបយួរដៃទៅអាមេរិកជាដើម នេះគឺជាសុទ្ធតែជាបញ្ហា។ តែបើក្រុមហ៊ុនមិនអាចបញ្ចៀសបាន ហើយអ្នកបញ្ជាទិញគេមិនអាចប្តូរស្នើបាន បានន័យថាយើងនៅតែប្រឈមហ្នឹងហើយ»។ លោកហេង សួរ អ្នកនាំពាក្យក្រសួងការងារ មិនផ្តល់ការអត្ថាធិប្បាយលម្អិតទៅលើការថយចុះប្រាក់ចំណូលរបស់កម្មករទេប៉ុន្តែលោកថា អ្វីដែលអ្នកសិក្សាស្រាវជ្រាវបានរកឃើញនោះ ជា«បរិបទរួមដែលបណ្តាលមកពីជំងឺកូវីដ១៩»។ លោកសុខ ឥសាន អ្នកនាំពាក្យគណបក្សប្រជាជនកម្ពុជា មានប្រសាសន៍ថា លោកមិនអធិប្បាយលើតួលេខភាគរយនៃការថយចុះចំណូលរបស់កម្មករទេ។ប៉ុន្តែលោកអះអាងថារដ្ឋាភិបាលកម្ពុជា មានផែនការច្បាស់លាស់ឆ្លើយតបទៅនឹងស្ថានភាពលំបាករបស់កម្មករក្នុងពេលមានវិបត្តិជំងឺកូវីដ១៩។ ពាក់ព័ន្ធទៅនឹងការបាត់បង់មួយចំណែកនៃប្រព័ន្ធឋានៈអនុគ្រោះពន្ធ EBAលោកសុខ ឥសាន មានប្រសាសន៍ថារដ្ឋាភិបាលបានត្រៀមឆ្លើយតបរាល់វិបត្តិដែលអាចកើតចេញពីការព្យួរឋានៈអនុគ្រោះពន្ធមួយចំណែកនេះ។ «រាជរដ្ឋាភិបាលគណបក្សប្រជាជនកម្ពុជាបានត្រៀមលក្ខណៈសម្បត្តិគ្រប់គ្រាន់ ដើម្បីទប់ទល់នឹងអ្វីដែលគេហៅថា ជាវិបត្តិ បង្កើតឡើងដោយដក EBA ២០ភាគរយ។ អាហ្នឹង ខ្ញុំយល់អ៊ីចឹង វាអត់មានបញ្ហាអីប៉ះពាល់ទៅដល់កម្មករទេ។ ហើយបើសិនណា យើងវាមានវិបត្តិមែនអាហ្នឹង រាជរដ្ឋាភិបាលលោកមានទឹកប្រាក់ សាច់ប្រាក់ដើម្បីនឹងឧបត្ថម្ភគាំទ្រតទៅទៀត»។ យ៉ាងណាក៏ដោយ លទ្ធផលស្រាវជ្រាវរួមគ្នារបស់ ក្រុមហ៊ុនអង្គរស្រាវជ្រាវនិងផ្តល់ប្រឹក្សា និងអង្គការវេទិកាអនាគត បានរំឭកអ្នកតាក់តែងគោលនយោបាយថាកម្មករម្នាក់ក្នុងចំណោមកម្មករបួននាក់បានរាយការណ៍ថា មិនបានទទួលបានប្រាក់ខែទាល់តែសោះនៅខែមេសា ដោយកើនពីកម្មករម្នាក់ក្នុងចំណោមកម្មករ២៥នាក់នៅខែមករា។ ជាងនេះទៅទៀត លទ្ធផលបានឲ្យដឹងថាកម្មករដែលមិនមានកិច្ចសន្យាការងារផ្លូវការ បានប្រាក់ឈ្នួលទាបជាង កម្មករដែលមានកិច្ចសន្យាផ្លូវការ មុនពេលមានការឆ្លងរាតត្បាតជំងឺកូវីដ១៩ ហើយគន្លាតប្រាក់ឈ្នួលនេះកាន់តែរីកធំខ្លាំងនៅចន្លោះខែមករា និងខែមេសា។ ស្រដៀងគ្នានេះ ដែរ កម្មករមានការអប់រំទាបទទួលការកាត់ប្រាក់ខែច្រើនជាងអ្នកមានការអប់រំខ្ពស់ទៀតផង។ សម្រាប់វិស័យកសិកម្ម កម្មករអះអាងថា ពួកគេឃើញការកាត់ប្រាក់ចំណូល២៥ភាគរយ ដែលតិចជាងការបាត់បង់ចំណូល៨៥ភាគរយរបស់កម្មករសេវាកម្សាន្ត និងអ្នកផ្តល់សេវាកម្មផ្លូវភេទ៕ | 2020-09-15T07:00:00+07:00 | khmer.voanews.com | https://khmer.voanews.com/a/workers-wages-drop-because-of-covid19/5584179.html |
e797cf86-c14d-4e2c-8ca8-d36e07b91df6 | ក្តីសង្ឃឹមចំពោះវ៉ាក់សាំងកូវីដ១៩ជំរុញកំណើនទីផ្សារភាគហ៊ុនពិភពលោកនៅដើមសប្តាហ៍នេះ | ទីភ្នាក់ងារព័ត៌មាន Reuters បានរាយការណ៍ថា ផ្សារភាគហ៊ុនពិភពលោកបានឡើងខ្ពស់កាលពីថ្ងៃចន្ទ ក្នុងក្តីសង្ឃឹមថា វ៉ាក់សាំងការពារជំងឺកូវីដនឹងត្រូវគេរកឃើញ បន្ទាប់ពីក្រុមហ៊ុនផលិតឱសថ AstraZeneca របស់ប្រទេសអង់គ្លេស បានបន្តការសាកល្បងវ៉ាក់សាំងរបស់ខ្លួនឡើងវិញក្នុងដំណាក់កាលទីបី។ ប៉ុន្តែកំណើនផ្សារភាគហ៊ុននោះនៅត្រឹង នៅពេលដែលការប្រយ័ត្នប្រយែង កំពុងកើតមាន នៅមុនពេលមានការរៀបចំកិច្ចប្រជុំធនាគារកណ្តាលនៅអាមេរិក អង់គ្លេសនិងជប៉ុនក្នុងសប្តាហ៍នេះ។ ក្រុមហ៊ុនផលិតឱសថ AstraZeneca និយាយនៅចុងសប្តាហ៍ថា ខ្លួនបានបន្តការសាកល្បងវ៉ាក់សាំងកូវីដ១៩ ក្រោយការផ្អាកដោយសារមានករណីមិនប្រក្រតីកើតឡើងលើអ្នកចូលរួមនៅអង់គ្លេសម្នាក់។ វ៉ាក់សាំង AstraZeneca ជាវ៉ាក់សាំងសាកល្បងដ៏ជឿនលឿនបំផុតមួយ បន្ទាប់ពីទទួលការអនុញ្ញាតក្រុមអ្នកឃ្លាំមើលសុវត្ថិភាពនៃវ៉ាក់សាំងនេះ។ នៅក្នុងប្រទេសអង់គ្លេសដែរ រូបិយប័ណ្ណ Sterling បានទទួលរងការប៉ះពាល់ ដោយសារការបន្តមានភាពច្របូកច្របល់នៃការចាកចេញរបស់អង់គ្លេសពីសហភាពអឺរ៉ុប ឬហៅថា Brexit កាលពីពេលមុននោះ ពេលនេះ មានអត្រានៅនឹងនរ មុនពេលការបោះឆ្នោតឆ្នោតដ៏សំខាន់មួយ ស្តីពីគម្រោងរបស់នាយករដ្ឋមន្ត្រីអង់គ្លេសលោក Boris Johnson ក្នុងការបំពានច្បាប់អន្តជាតិ ដោយមិនអនុវត្តនូវផ្នែកមួយចំនួននៃសន្ធិសញ្ញានៃការចាកចេញរបស់ប្រទេសអង់គ្លេសពីសហភាពអឺរ៉ុបនោះ។ ផ្សារភាគហ៊ុនអឺរ៉ុបងើបខ្ពស់ពេលបើកដំណើរការដំបូង បន្តែធ្លាក់ចុះបន្តិចក្នុងពេលបន្ទាប់មក។ ផ្សារភាគហ៊ុនអាមេរិកក្នុងពេលខាងមុខ មានលក្ខណៈរឹងមាំ និងមានសញ្ញាវិជ្ជមាននៅពេលបើកដំណើរការទីផ្សារ Wall Street។ ចំណែកនៅអាស៊ីវិញ ផ្សារភាគហ៊ុន Nikkei របស់ជប៉ុនបានកើន០.៧% បន្ទាប់ពី លោក Yoshihide Suga រដ្ឋមន្ត្រីទីស្តីការគណៈរដ្ឋមន្ត្រីទទួលជ័យជម្នះលើសលុបក្នុងការបោះឆ្នោតផ្ទៃក្នុងគណបក្សកាន់អំណាច ដែលនឹងបើកផ្លូវឱ្យលោកអាចជំនួសនាយករដ្ឋមន្ត្រី Shinzo Abe ដែលបានប្រកាសលាលែងពីតំណែងដោយសារបញ្ហាសុខភាព៕ | 2020-09-15T07:00:00+07:00 | khmer.voanews.com | https://khmer.voanews.com/a/vaccine-hopes-lift-world-stocks-but-caution-creeps-in/5583341.html |
15eb3864-b6a3-4dae-ad92-5b3c18d337e6 | ក្រសួងការបរទេសអាមេរិកបន្ធូរបន្ថយសេចក្ដីណែនាំអំពីការធ្វើដំណើរទៅប្រទេសចិនសម្រាប់ពលរដ្ឋអាមេរិក | ក្រសួងការបរទេសអាមេរិកកាលពីថ្ងៃចន្ទម្សិលមិញ បានបន្ធូរបន្ថយសេចក្ដីណែនាំអំពីការធ្វើដំណើរសម្រាប់ពលរដ្ឋអាមេរិកដែលមានបំណងធ្វើដំណើរទៅកាន់ប្រទេសចិន ឬទីក្រុងហុងកុងពី «ហាមធ្វើដំណើរ» មក «អាចពិចារណាធ្វើដំណើរ» ដោយលើកឡើងអំពី «ស្ថានភាពប្រសើរជាងមុន»។ ក្រសួងនេះបានឱ្យដឹងថា ការបន្ធូរបន្ថយមកត្រឹមការព្រមាន «កម្រិតទី៣» នេះ ឆ្លុងបញ្ចាំងឱ្យឃើញពីការអនុវត្តច្បាប់ក្នុងតំបន់គោលដៅទាំងនោះ។ ប្រទេសចិន និងសហរដ្ឋអាមេរិក បានឱ្យដឹងកាលពីខែសីហាថា ពួកគេនឹងអនុញ្ញាតឱ្យក្រុមហ៊ុនអាកាសចរណ៍បង្កើនជើងហោះហើរទ្វេដងរវាងប្រទេសដែលមានសេដ្ឋកិច្ចធំបំផុតទាំងពីររបស់ពិភពលោកនេះ ឱ្យបានប្រាំបីជើងក្នុងមួយសប្ដាហ៍។ កាលពីថ្ងៃទី៦ ខែសីហា ក្រសួងការបរទេសអាមេរិក និងមជ្ឈមណ្ឌលគ្រប់គ្រង និងបង្ការជំងឺសហរដ្ឋអាមេរិក CDC បានដកចេញនូវសេចក្ដីណែនាំជាសកល ដែលកន្លងមកបានស្នើពលរដ្ឋអាមេរិកាំងឱ្យជៀសវាងការធ្វើដំណើរទៅក្រៅប្រទេសទាំងអស់ ដោយសារតែការរាតត្បាតនៃជំងឺកូវីដ១៩ និងបានជំនួសមកវិញដោយការចេញការព្រមានតាមកម្រិតផ្សេងគ្នា អាស្រ័យលើប្រទេសគោលដៅដែលត្រូវធ្វើដំណើរទៅ៕ | 2020-09-15T07:00:00+07:00 | khmer.voanews.com | https://khmer.voanews.com/a/u-s-state-department-eases-china-travel-advisory-for-americans/5584136.html |
ad27dda7-da97-482b-abde-1dce68d7fd2e | ទោះជាធូរស្រាល ក៏នៅតែបន្តអប់រំស្តីពីជំងឺគ្រុនឈីកនៅតាមភូមិក្នុងឃុំអូរប្រាសាទ ស្រុកមង្គលបូរី | បន្ទាយមានជ័យ ៖ ក្រុមឆ្លើយតប បន្ទាន់(RRT) មន្ទីរសុខាភិបាលខេត្តបន្ទាយមានជ័យ បន្តនិងបង្កើនការចុះអន្តរាគមន៍ស្រាវជ្រាវ ដាក់ថ្នាំអាបែត បាញ់ថ្នាំអប់រំផ្សព្វផ្សាយ និងការលុបបំបាត់ជម្រកមូសខ្លា ការពារជំងឺ គ្រុនឈីក និងគ្រុនឈាមនៅភូមិនានាក្នុងឃុំអូរប្រាសាទស្រុកមង្គលបូរី ពោលគឺជាតំបន់ដែលបានផ្ទុះឡើងថ្មីនូវជម្ងឺគ្រុនឈីកកាលពីថ្ងៃទី៧ខែកញ្ញាឆ្នាំ២០២០កន្លងមក ។ នេះបើយោង លោករឿន សុធី ប្រធានការិយាល័យប្រយុទ្ធនឹងជំងឺឆ្លងនៃមន្ទីរសុខាភិបាលខេត្តបន្ទាយមានជ័យឲ្យដឹងកាលពីថ្ងៃទី១៤ខែកញ្ញា។ លោកបានបន្តថា ៖ ការគ្រប់គ្រង់បានស្ថានភាពនៃការផ្ទុះជំងឺគ្រុនឈីកនៅ៥ភូមិនៃឃុំអូរប្រាសាទបានទាំងស្រុងហើយ តែមន្ត្រីជំនាញបន្តអប់រំផ្សព្វផ្សាយ បង្ការទប់ស្កាត់ឱ្យបាត់ទាំងស្រុង ។ ស្រដៀងគ្នានោះដែរ លោកវេជ្ជបណ្ឌិត ឡេ ច័ន្ទសង្វាត ប្រធានមន្ទីរសុខាភិបាលខេត្តបន្ទាយមានជ័យឲ្យដឹងថា ៖ មន្ទីរសូមអរគុណយុទ្ធមិត្តសុខាភិបាលទាំងអស់ ដែលបានលះបង់កម្លាំងកាយចិត្ត ស្មារតីមិនចេះនឿយហត់ ក្នុងបុព្វហេតុថែរក្សាការពារសុខភាពភាពប្រជាពលរដ្ឋយើង ។ ជាមួយគ្នានោះដែរ ចំពោះបងប្អូនប្រជាពលរដ្ឋ មន្ទីរសូមបងប្អូនមានការប្រុងប្រយ័ត្ន ចំពោះជំងឺគ្រុនឈីក (Chikunngunya) ដែលបានផ្ទុះកើតឡើងក្នុងភូមិអូរស្ងួត ឃុំអូរប្រាសាទ ស្រុកមង្គលបូរី នៅថ្ងៃទី៧ ខែកញ្ញា ឆ្នាំ២០២០។ សូមរំលឹកថា តាមលទ្ធផលមន្ទីរពិសោធន៍ វិទ្យាស្ថានប៉ាស្ទ័របានរកឃើញ វិជ្ជមានមេរោគគ្រុនឈីកចំនួន ១៧នាក់ ក្នុងចំណោម ២៤នាក់នៃវត្ថុសំណាកដែលបានធ្វើការវិភាគ។ ក្រុមការងារឆ្លើយតបបន្ទាន់(RRT) មន្ទីរសុខាភិបាលខេត្ត បានចុះអន្តរាគមន៍ ជាបន្ទាន់រួមមាន: ការចុះស្រាវជ្រាវ ការបញ្ជូនអ្នកជំងឺមកព្យាបាលនៅមន្ទីរពេទ្យខេត្តមិត្តភាពកម្ពុជា -ជប៉ុនមង្គលបូរី ការចុះអប់រំសុខភាពដោយផ្ទាល់ដល់ប្រជាពលរដ្ឋក្នុងភូមិ ការចាក់ផ្សាយសារអប់រំសុខភាពតាមមេក្រូ ការចងបដា ការចុះដាក់ថ្នាំអាបែត និងការបាញ់ថ្នាំសម្លាប់មូសខ្លាជាដើម។ មន្ទីរសុខាភិបាលខេត្ត សូមអំពាវ ឲ្យបងប្អូនប្រជាពលរដ្ឋ ចូលរួមសហការ អនុវត្តន៍តាមការណែនាំរបស់ក្រសួងសុខាភិបាល ដូចជាសម្អាតបរិស្ថានជុំវិញផ្ទះសម្បែង លុបបំបាត់ជម្រកមូសខ្លា ដាក់ថ្នាំអាបែតក្នុងពាងទឹក គេងក្នុងមុង ។ល។ បើសិនមានការសង្ស័យ ក្តៅខ្លួន ចេញកន្ទួលលើស្បែក ឈឺសន្លាក់ដៃជើង វិលមុខ ក្អួតចង្អោរ ត្រូវមកពិគ្រោះ និងពិនិត្យព្យាបាល នៅមណ្ឌលសុខភាព /មន្ទីរពេទ្យឲ្យបានទាន់ពេលវេលា ឬផ្តល់ព័ត៌មានជូនដល់អាជ្ញាធរមូលដ្ឋានដើម្បីឲ្យមានការអន្តរាគមន៍ជាបន្ទាន់ ៕ | 2020-09-15T06:55:24+07:00 | cen.com.kh | https://cen.com.kh/archives/244199.html |
2dcd819f-6b61-4b00-9e5f-a02a294b69cb | រដ្ឋមន្ត្រីសុខាភិបាលណែនាំនិងក្រើនរំលឹកជាថ្មីក្នុងការពង្រឹងការអនុវត្តន៍វិធានការសុខាភិបាលសម្រាប់ទប់ស្កាត់ ការចម្លងជំងឺគ្រុនផ្តាសាយធំ | ភ្នំពេញ ៖ នៅថ្ងៃទី១៤ ខែកញ្ញា ឆ្នាំ២០២០ លោករដ្ឋមន្ត្រីក្រសួងសុខាភិបាល ម៉ម ប៊ុនហេង បានចេញលិខិតមួយច្បាប់ដោយជម្រាបជូន អភិបាលនៃគណៈអភិបាលរាជធានីខេត្ត ក្នុងការពង្រឹងការអនុវត្តន៍វិធានការសុខាភិបាលសម្រាប់ទប់ស្កាត់ ការចម្លងជំងឺគ្រុនផ្តាសាយធំ នៅក្នុងព្រះរាជាណាចក្រកម្ពុជា ជាពិសេសតាមទីវត្តអារាមក្នុងឱកាសបុណ្យកានបិណ្ឌនិងភ្ជុំបិណ្ឌនេះ។ លោករដ្ឋមន្ត្រីបានចេញលិខិតបែបនេះដោយយោងតាមស្ថានភាពនៃការចម្លងជំងឺគ្រុនផ្តាសាយធំ ដែលតែងតែកើតមាននៅតាមទីវត្តអារ៉ាម។ លោករដ្ឋមន្ត្រីសុខាភិបាល សូមជម្រាបជូន ឯកឧត្តម លោកជំទាវ អភិបាលនៃគណៈអភិបាលរាជធានី-ខេត្ត ជ្រាបថា ក្នុងពេលកន្លងមកនេះ ការងារទប់ស្កាត់ការរីករាល ដាលនៃជំងឺកូវីដ-១៩ មានលទ្ធផលល្អប្រសើរគួរជាទីមោទនៈ។ លោកម៉ម ប៊ុនហេងបានបញ្ជាក់បន្ថែមទៀតថា” ក្នុងនាមក្រសួងសុខាភិបាល និងខ្លួនខ្ញុំផ្ទាល់ ខ្ញុំសូមសំដែងនូវការកោតសរសើរដល់អាជ្ញាធរថ្នាក់ក្រោមជាតិទាំងអស់ ដែលកន្លងមកបានខិតខំបំពេញ ភារកិច្ច និងកិច្ចសហការបានល្អ ក្នុងការទប់ស្កាត់ការចម្លងវីរុសកូវីដ-១៩ ដែលរហូតមកដល់ថ្ងៃនេះ មិនទាន់មានការចម្លងវីរុសដ៏កាចសាហាវនេះ ចូលក្នុងសហគមន៍ណាមួយនៅឡើយទេ។ ទោះជាយ៉ាងនេះក្តី ខ្ញុំសូមបន្តធ្វើការក្រើនរំលឹក ឯកឧត្តម លោកជំទាវ អភិបាលនៃគណៈអភិបាលរាជធានី -ខេត្ត ទាំងអស់ សូមយកចិត្តទុកដាក់ជាបន្តទៀត ក្នុងការចាត់វិធានការ និងតាមដានការអនុវត្តវិធានការសុខាភិបាល តាមការណែនាំដ៏ថ្លៃថ្លារបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងរបស់ក្រសួងសុខាភិបាល ដែលធ្លាប់បានផ្សព្វផ្សាយជារឿយៗរួចមកហើយ ដោយឡែក ក្រសួងបានសង្កេតឃើញថាកន្លងមកនេះ មានការចម្លងជំងឺគ្រុនផ្តាសាយធំនៅតាម ។ ទីវត្ត អារាម ដូចជា នៅខេត្តតាកែវ ខេត្តត្បូងឃ្មុំ និងក្នុងពេលថ្មីៗនេះ នៅខេត្តបាត់ដំបង ដែលមានព្រះសង្ឃ ជាច្រើនអង្គ/នាក់ មានអាពាធដោយមានរោគសញ្ញាដូចជា ក្ដៅព្រះកាយលើសពី ៣៧,៥អង្សារសេ ក្អក និងហៀរសំបោរជាដើម ដែលកន្លងមក លទ្ធផលនៃការវិភាគមន្ទីរពិសោធន៍បានបង្ហាញថា ជាជំងឺគ្រុន ផ្តាសាយធំ ហើយក្រសួងក៏បានសង្កេតមើលឃើញថា នៅមានការខ្វះចន្លោះក្នុងការអនុវត្តវិធានការ សុខាភិបាលនៅតាមទីវត្តអារាមមួយចំនួនផងដែរ”។ ដូច្នេះ ក្រសួងសុខាភិបាល សូមធ្វើការអំពាវនាវសាជាថ្មី និងក្រើនរំលឹកប្រគេនដល់ព្រះសង្ឃ និងជូនដល់គណៈកម្មការវត្ត និងប្រជាពលរដ្ឋទាំងអស់ ជាពិសេស ក្នុងអំឡុងពេលកាន់បិណ្ឌ និងបុណ្យភ្ជុំបិណ្ឌនេះ ត្រូវយកចិត្តទុកដាក់ពង្រឹងវិធានការអនាម័យតាមការ ណែនាំរបស់ក្រសួងសុខាភិបាល ដើម្បីការពារព្រះកាយការពារខ្លួនលោកអ្នក និងក្រុមគ្រួសារពីការចម្លងវីរុសកូវីដ-១៩ ការចម្លងគ្រុនផ្តាសាយធំ និងការចម្លងជំងឺឆ្លងផ្សេងៗទៀត ដោយត្រូវបន្តយកចិត្តទុកដាក់អនុវត្ត ៖ ១). រក្សាអនាម័យដៃស្អាតជានិច្ច ដោយលាងសម្អាតដៃញឹកញាប់ និងកុំយកដៃដែលមិនទាន់បានលាង សម្អាតទៅប៉ះផ្ទៃមុខ មាត់ ឬច្រមុះ។ ២) , ពាក់ម៉ាស ក្នុងករណីចាំបាច់ ជាពិសេសត្រូវពាក់ម៉ាសជាចាំបាច់ នៅពេលចូលទៅកាន់ទីវត្តអារ៉ាម។ ជួបជុំពុទ្ធបរិស័ទ និងពេលសម្តែងព្រះធម៌ ហើយមិនត្រូវជួបជុំគ្នាទ្រង់ទ្រាយធំ (ការប្រគេនចង្ហាន់និងទេយ្យវត្ថុ ត្រូវធ្វើក្នុងក្រុមតូចៗ ទៅតាមក្រុមគ្រួសារនីមួយៗ)។ ៣). រក្សាគម្លាតសុវត្ថិភាពបុគ្គលយ៉ាងតិចចម្ងាយបុគ្គលម្នាក់ទៅបុគ្គលម្នាក់ពីមួយម៉ែត្រកន្លះឡើងទៅ។ ៤) ព្រះសង្ឃអាពាធ ឬបុគ្គលឈឺ មានរោគសញ្ញាផ្តាសាយ ឬមិនស្រួលខ្លួន ត្រូវសម្រាកនៅក្នុងកុដី ឬនៅក្នុងទីកន្លែងដាច់ដោយឡែក ដោយមិនត្រូវចូលរួមក្នុងពិធីជួបជុំក្នុងសាលាឆាន់ ឬទទួលទេយ្យវត្ថុនៅ ក្នុងទីកន្លែងណាមួយនៃវត្តអារាម ដែលអាចបង្កឲ្យមានការចម្លងបន្តគ្នាពីមនុស្សម្នាក់ទៅមនុស្សម្នាក់។ ៥ ) ត្រូវចៀសវាងការពុលចំណីអាហារ ដោយរក្សាអនាម័យចំណីអាហារ និងទុកដាក់អាហារឆ្អិនឬឆៅ ឲ្យនៅ ដាច់ដោយឡែកពីគ្នា និងត្រូវឆាន់ ឬពិសារទឹកដាំពុះ និងចង្ហាន់ ឬម្ហូបអាហារត្រូវចម្អិនឲ្យបានឆ្អិនល្អ៕ | 2020-09-15T06:42:44+07:00 | cen.com.kh | https://cen.com.kh/archives/244194.html |
56d2d50a-bce6-4d34-b933-72337a6a8cc2 | ព្រះសង្ឃ ៥៤អង្គនៅខេត្តបាត់ដំបង ត្រូវបានធ្វើតេស្តរកជំងឺកូវីដ-១៩ | ក្រសួងសុខាភិបាល ធ្វើតេស្តរកជំងឺកូវីដ-១៩ លើព្រះសង្ឃចំនួន ៥៤អង្គ ដែលគង់នៅវត្តស្វាយដង្គំ ស្រុកឯកភ្នំ ខេត្តបាត់ដំបង បន្ទាប់ពីព្រះសង្ឃដែលមានព្រះជន្មចន្លោះពី ១១ ដល់ ១៩ព្រះវស្សាទាំងនេះ មានរោគសញ្ញាសង្ស័យមួយចំនួន ដូចជាគ្រុនក្ដៅ ក្អក ហៀរសំបោរ រយៈពេល ៦ថ្ងៃមកហើយ។ ប្រធានមន្ទីរសុខាភិបាលខេត្តបាត់ដំបង លោក វឿង ប៊ុនរ៉េត មានប្រសាសន៍ថា ក្នុងរយៈពេលពីរថ្ងៃនេះ គឺក្រុមការងារជំនាញ បានយកសំណាករបស់ព្រះសង្ឃសរុប ៥៤អង្គទៅពិនិត្យរក ជំងឺកូវីដ-១៩ នៅវិទ្យាស្ថានប៉ាស្ទ័រ ក្នុងក្រុងភ្នំពេញ ប៉ុន្តែមិនទាន់ទទួលបានលទ្ធផលនៅឡើយទេ គិតត្រឹមម៉ោង ៥រសៀលថ្ងៃទី១៤ ខែកញ្ញា។ លោកបន្តថា តាមការសន្និដ្ឋានជាបឋម គឺព្រះសង្ឃទាំងនេះ មានជំងឺផ្ដាសាយធំ ហើយឆ្លងពីមួយអង្គទៅមួយ បន្ទាប់ពីមានព្រះសង្ឃមួយចំនួន ទើបនិមន្តមកពីតាមបណ្ដាខេត្តនានា ដើម្បីគង់ស្នាក់នៅរៀនសូត្រក្នុងវត្តស្វាយដង្គំ។ ទោះជាយ៉ាង លោកវេជ្ជបណ្ឌិតបញ្ជាក់ថា ក្នុងសម័យកាលរីករាលដាលជំងឺកូវីដនេះ មិនអាចទុកចិត្តបានឡើយ ដូច្នេះក្រុមការងារជំនាញ ត្រូវតែធ្វើតេស្តឲ្យអស់ចិត្ត និងកុំឲ្យប្រជាពលរដ្ឋភ័យខ្លាចជ្រួលច្របល់។ រីឯក្រសួងសុខាភិបាល ប្រកាសថា គ្មានករណីអ្នកឆ្លងកូវីដ-១៩ថ្មីនោះទេ គិតត្រឹមម៉ោង ៧ព្រឹកថ្ងៃទី១៤ ខែកញ្ញា ប៉ុន្តែសួងនៅតែអំពាវនាវដល់ពលរដ្ឋ ឱ្យបន្តប្រុងប្រយ័ត្ន និងរក្សាអនាម័យខ្ពស់ ដើម្បីចៀសផុតពីការឆ្លងជំងឺរាតត្បាតដ៏សាហាវមួយនេះ។ គិតត្រឹមល្ងាចថ្ងៃទី១៤ ខែកញ្ញា កម្ពុជាមានអ្នកកើតជំងឺកូវីដ-១៩ ចំនួន ២៧៥នាក់ ក្នុងនោះជាសះស្បើយចំនួន ២៧៤នាក់ និងកំពុងសម្រាកព្យាបាលម្នាក់ ដោយមិនទាន់មានករណីស្លាប់នៅឡើយទេ៕ | 2020-09-15T06:20:00+07:00 | rfa.org | https://www.rfa.org/khmer/news/health/More-than-fifty-Buddhist-monks-tested-for-covid-19-09142020190727.html |
3698abdd-5ab4-4f5a-9cae-c12f06846cbe | រដ្ឋមន្ត្រីក្រសួងសុខាភិបាល ស្នើអភិបាលរាជធានី-ខេត្ត ពង្រឹងវិធានការអនាម័យ ដើម្បីទប់ស្កាត់ការចម្លងជំងឺកូវីដ១៩ ជំងឺផ្តាសាយធំ និងមេរោគផ្សេងៗ (Video inside) | រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានធ្វើលិខិតបន្ទាន់មួយផ្ញើទៅកាន់អភិបាលរាជធានី-ខេត្តទាំង២៥ ឱ្យចាត់វិធានការអនាម័យឱ្យបានម៉ឺងម៉ាត់ ដើម្បីទប់ស្កាត់ការចម្លងមេរោគកូវីដ១៩ ជំងឺគ្រុនផ្តាសាយធំ និងមេរោគផ្សេងៗទៀត ក្នុងកំលុងពេលកាន់បិណ្ឌ និងភ្ជុំបិណ្ឌ។ ក្នុងលិខិតផ្ញើជូនអភិបាលរាជធានី-ខេត្ត ដែលអង្គភាពព័ត៌មាន Fresh News ទទួលបាននៅយប់ថ្ងៃទី១៤ ខែកញ្ញា ឆ្នាំ២០២០នេះ លោក ម៉ម ប៊ុនហេង បានកត់សម្គាល់ពីការខិតខំ និងចូលរួមបានយ៉ាងល្អរបស់អាជ្ញាធរថ្នាក់ក្រោមជាតិ ក្នុងការទប់ស្កាត់ការចម្លងវីរុសកូវីដ១៩ ដែលរហូតមកដល់ថ្ងៃនេះ មិនទាន់មានការចម្លងវីរុសដ៏កាចសាហាវនេះ ចូលក្នុងសហគមន៍ណាមួយនៅឡើយទេ។ តែទោះជាយ៉ាងណាលោករដ្ឋមន្ត្រី នៅតែក្រើនរំលឹកដល់អភិបាលរាជធានី-ខេត្ត ទាំងអស់ បន្តយកចិត្តទុកដាក់ជាបន្តទៀត ក្នុងការចាត់វិធានការ និងតាមដានការអនុវត្តវិធានការសុខាភិបាល តាមការណែនាំដ៏ថ្លៃថ្លារបស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា និងរបស់ក្រសួងសុខាភិបាល ដែលធ្លាប់បានផ្សព្វផ្សាយជារឿយៗរួចមកហើយ។ ក្នុងលិខិតនេះក្រៅតែពីក្រើនរំលឹកឱ្យបន្តទប់ស្កាត់ការចម្លងជំងឺកូវីដ១៩ហើយនោះ លោក ម៉ម ប៊ុនហេង ក៏បានកត់សម្គាល់ពីការចម្លងជំងឺគ្រុនផ្តាសាយធំនៅតាមទីវត្តអារ៉ាម ដូចជា នៅខេត្តតាកែវ ខេត្តត្បូងឃ្មុំ និងក្នុងពេលថ្មីៗនេះ នៅខេត្តបាត់ដំបងជាដើម។ ជំងឺគ្រុនផ្តាសាយនេះ ធ្វើឱ្យព្រះសង្ឃ និងពុទ្ធបរិស័ទជាច្រើនអង្គ និងនាក់ បានអាពាធ និងឈឺដោយមានរោគសញ្ញាដូចជា ក្ដៅព្រះកាយ/ខ្លួនលើសពី ៣៧.៥អង្សារសេ ក្អក និងហៀរសំបោរជាដើម។ លោករដ្ឋមន្ត្រី បានសង្កត់ធ្ងន់ថា ក្រសួងបានសង្កេតឃើញថា នៅមានការខ្វះចន្លោះក្នុងការអនុវត្តវិធានការសុខាភិបាលនៅតាមទីវត្តអារ៉ាមមួយចំនួន ក្នុងការបង្ការការចម្លងរោគ និងទប់ស្កាត់កុំឱ្យមានជំងឺផ្សេងៗ។ លោករដ្ឋមន្ត្រី បានអំពាវនាវសារជាថ្មី និងក្រើនរំលឹកប្រគេនដល់ព្រះសង្ឃ និងជូនដល់គណៈកម្មការវត្ត និងប្រជាពលរដ្ឋទាំងអស់ ជាពិសេសក្នុងកំលុងពេលកាន់បិណ្ឌ និងបុណ្យភ្ជុំបិណ្ឌនេះ ត្រូវយកចិត្តទុកដាក់ពង្រឹងវិធានការអនាម័យតាមការ ណែនាំរបស់ក្រសួងសុខាភិបាល។ រក្សាអនាម័យដៃស្អាតជានិច្ច ដោយលាងសម្អាតដៃញឹកញាប់ និងកុំយកដៃដែលមិនទាន់បានលាង សម្អាតទៅប៉ះផ្ទៃមុខ មាត់ ឬច្រមុះ។ ពាក់ម៉ាស់ ក្នុងករណីចាំបាច់ ជាពិសេសត្រូវពាក់ម៉ាស់ជាចាំបាច់ នៅពេលចូលទៅកាន់ទីវត្តអារ៉ាម។ ជួបជុំពុទ្ធបរិស័ទ និងពេលសម្ដែងព្រះធម៌ ហើយមិនត្រូវជួបជុំគ្នាទ្រង់ទ្រាយធំ (ការប្រគេនចង្ហាន់ និងទេយ្យវត្ថុ ត្រូវធ្វើក្នុងក្រុមតូចៗ ទៅតាមក្រុមគ្រួសារនីមួយៗ)។ រក្សាគម្លាតសុវត្ថិភាពបុគ្គលយ៉ាងតិចចម្ងាយបុគ្គលម្នាក់ទៅបុគ្គលម្នាក់ពីមួយម៉ែត្រកន្លះឡើងទៅ។ ព្រះសង្ឃអាពាធ ឬបុគ្គលឈឺ មានរោគសញ្ញាផ្តាសាយ ឬមិនស្រួលខ្លួន ត្រូវសម្រាកនៅក្នុងកុដិ ឬនៅក្នុង ទីកន្លែងដាច់ដោយឡែក ដោយមិនត្រូវចូលរួមក្នុងពិធីជួបជុំក្នុងសាលាឆាន់ ឬទទួលទេយ្យវត្ថុនៅ ក្នុងទីកន្លែងណាមួយនៃវត្តអារ៉ាម ដែលអាចបង្កឱ្យមានការចម្លងបន្តគ្នាពីមនុស្សម្នាក់ទៅមនុស្សម្នាក់។ ត្រូវចៀសវាងការពុលចំណីអាហារ ដោយរក្សាអនាម័យចំណីអាហារ និងទុកដាក់អាហារឆ្អិន ឬឆៅឱ្យនៅ ដាច់ដោយឡែកពីគ្នា និងត្រូវឆាន់ ឬពិសារទឹកដាំពុះ និងចង្ហាន់ ឬម្ហូបអាហារត្រូវចម្អិនឱ្យបានឆ្អិនល្អ។ លោករដ្ឋមន្ត្រីក្រសួងសុខាភិបាល បានស្នើអភិបាលរាជធានី-ខេត្ត ទាំង២៥ អនុវត្តតាមការណែនាំខាងលើឱ្យមានប្រសិទ្ធភាពខ្ពស់៕ | 2020-09-15T05:26:00+07:00 | freshnewsasia.com | https://m.freshnewsasia.com/index.php/en/localnews/170933-2020-09-14-15-26-38.html |
84a60f1d-3a97-413f-9c42-0be927adfbe7 | BREAKING: លោកស្រី ឱ វណ្ណឌីន៖ លទ្ធផលសំណាក ព្រះសង្ឃ៤៦អង្គនៅបាត់ដំបង មិនមានជំងឺកូវីដ១៩ទេ (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ប្រាប់ Fresh News នៅយប់ថ្ងៃទី១៤ ខែកញ្ញា ឆ្នាំ២០២០នេះថា លទ្ធផលសំណាកបានបង្ហាញថា ព្រះសង្ឃ៤៦អង្គ ដែលមានបញ្ហាសុខភាពនោះ មិនមានជំងឺកូវីដ១៩នោះទេ។ សូមបញ្ជាក់ថា ព្រះសង្ឃ ៤៦អង្គ គង់នៅវត្តស្វាយដង្គំ ស្រុកឯកភ្នំ ខេត្តបាត់ដំបង ដែលនិមន្តមកពីតាមខេត្តនានា ដើម្បីសិក្សានៅសាលាពុទ្ធិកបឋមសិក្សានៅក្នុងវត្តនេះ រយៈពេលប្រមាណជា ៥-៦ថ្ងៃកន្លងទៅនេះ បានអាពាធដោយលេចចេញព្រះអាការ:រោគដូចជា ក្តៅព្រះកាយ លេីសពី ៣៧.៥អង្សារសេ ក្អក និងហៀរសំបោរជាដើម។ តែក្នុងចំណោមព្រះសង្ឃកើតអាពាធនេះ ជាងពាក់កណ្តាល បានជាសះស្បេីយហើយ បន្ទាប់ពីបានទទួលការព្យាបាលពីក្រុមគ្រូពេទ្យខេត្តបាត់ដំបង។ តែដើម្បីធ្វើឱ្យប្រាកដពីបញ្ហាព្រះសុខភាពរបស់ព្រះសង្ឃដែលនៅមានរោគសញ្ញាមិនទាន់ជានៅឡើយ ២១អង្គនោះ ក្រុមគ្រូពេទ្យខេត្តបាត់ដំបង បានយកវត្ថុសំណាកទៅធ្វេីវិភាគនៅវិទ្យាស្ថានប៉ាស្ទ័រកម្ពុជានាព្រឹកថ្ងៃទី១៤ ខែកញ្ញា នេះ។ លោកស្រី ឱ វណ្ណឌីន បានគូសបញ្ជាក់ថា អាការៈរោគរបស់ព្រះសង្ឃទាំងអស់អង្គ ជាជំងឺគ្រុនផ្តាសាយធំ។ បើទោះបីលទ្ធផលពិនិត្យសំណាកមិនមានជំងឺកូវីដ១៩យ៉ាងណាក៏ដោយចុះ តែលោកស្រី ឱ វណ្ណឌីន បានពិនិត្យឃើញថា ក្នុងកំឡុងបុណ្យកាន់បិណ្ឌរយៈពេល១២ថ្ងៃកន្លងមកនេះ តាមទីអារាមនៅមានការខ្វះចន្លោះក្នុងការអនុវត្តវិធានការសុខាភិបាលក្នុងការបង្ការរោគនៅឡើយ។ លោកស្រី ឱ វណ្ណឌីន បានអំពាវនាវដល់ព្រះសង្ឃ គណៈកម្មការវត្ត និងប្រជាពលរដ្ឋយកចិត្តទុកដាក់ពង្រឹងវិធានការអនាម័យតាមការណែនាំរបស់ក្រសួងសុខាភិបាល ដើម្បីបញ្ចៀសនូវការចម្លងរោគ និងកើតជំងឺផ្សេងៗ។ រក្សាអនាម័យដៃស្អាតជានិច្ច ដោយលាងសម្អាតដៃញឹកញាប់ និងកុំយកដៃដែលមិនទាន់បានលាងសម្អាត ទៅប៉ះផ្ទៃមុខ មាត់ ឬច្រមុះ និងត្រូវឆាន់ ឫពិសារទឹក ក្តៅដាំពុះ និងចង្ហាន់ ឬម្ហូបអាហារត្រូវចម្អិនឲ្យបានឆ្អិនល្អ ពាក់ម៉ាស់ ក្នុងករណីចាំបាច់ ជាពិសេសត្រូវពាក់ម៉ាស់ជាចាំបាច់ នៅពេលចូលទៅកាន់ទីវត្តអារ៉ាម ជួបជុំពុទ្ធបរិស័ទ។ មិនត្រូវជួបជុំគ្នាទ្រង់ទ្រាយធំ (ការប្រគេនចង្ហាន់ និងទេយ្យវត្ថុ ត្រូវធ្វេីក្នុងក្រុមតូចៗ ទៅតាមក្រុមគ្រួសារនិមួយៗ) និងពេលសម្តែងព្រះធ៌ម រក្សាគម្លាតសុវត្ថិភាពបុគ្គលយ៉ាងតិចចម្ងាយបុគ្គលម្នាក់ ទៅបុគ្គលម្នាក់ពីមួយម៉ែត្រកន្លះឡេីងទៅ ព្រះសង្ឍអាពាធ ឬបុគ្គលឈឺ មានរោគសញ្ញាផ្តាសាយ ឬមិនស្រួលខ្លួន ត្រូវសម្រាក និងនៅដាច់ដោយឡែក ដោយមិនត្រូវចូលរួមក្នុងពិធីជួបជុំក្នុងសាលាឆាន់ ឬទទួលទេយ្យវត្ថុនៅក្នុងទីកន្លែងណាមួយនៃវត្តអារ៉ាម ដែលអាចបង្កឲ្យមានការចម្លងបន្តគ្នាពីមនុស្សម្នាក់ទៅមនុស្សម្នាក់ ត្រូវចៀសវាងការពុលចំណីអាហារ ការពុលស្រាសដោយប្រេីប្រាស់សាធារធាតុមេតាណុលដែលមិនត្រូវបច្ចេកទេស ចៀសវាងគ្រោះថ្នាក់ចរាចរ និងចៀសវាងការសេពគ្រឿងញៀន៕ | 2020-09-15T03:44:00+07:00 | freshnewsasia.com | https://m.freshnewsasia.com/index.php/en/localnews/170926-2020-09-14-13-44-32.html |
e552a0f9-1d8e-428f-a07c-707d441e6306 | ស្វីស កោតសរសើរអំពីវិធានការ ដែលដាក់ចេញដោយ រាជរដ្ឋាភិបាល ក្នុងការទប់ស្កាត់ ការរីករាលដាលនៃជំងឺកូវីដ-១៩ | លោក Markus Buerli ប្រធានទីភ្នាក់ងារសម្រាប់កិច្ចអភិវឌ្ឍន៍ និងសហប្រតិបត្តិការស្វីសប្រចាំកម្ពុជា បានថ្លែងកោតសរសើរអំពីវិធានការ ដែលដាក់ចេញដោយ រាជរដ្ឋាភិបាលក្នុងការទប់ស្កាត់ ការរីករាលដាលនៃជំងឺកូវីដ-១៩។ ការថ្លែងបែបនេះ របស់លោក Markus Buerli ធ្វេីឡេីងក្នុងឱកាសចូលជួបសម្ដែងការគួរសម ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង ដេីម្បីស្វែងយល់បន្ថែមពីស្ថានភាពសុខភាពពលរដ្ឋនៅកម្ពុជា នៅទីស្ដីការក្រសួងសុខាភិបាល នារសៀលថ្ងៃទី១៤ ខែកញ្ញា ឆ្នាំ២០២០នេះ។ លោក Markus Buerli បានចូលរួមអបអរសាទរចំពោះកម្ពុជា ជាពិសេស រាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ បានយ៉ាងជោគជ័យ និងការបន្ដដាក់ចេញវិធានការនានា យ៉ាងមានប្រសិទ្ធភាពមកទល់បច្ចុប្បន្ននេះ។ ទន្ទឹមនឹងនោះ លោកក៏បានកោតសរសើរចំពោះមន្ដ្រីសុខាភិបាលនៅតាមមូលដ្ឋាន ដែលបានផ្ដល់សេវាថែទាំអ្នកជំងឺបានយ៉ាងល្អ។ លោកបន្ដថា ខណៈដែលលោកចុះទស្សនកិច្ចនៅតាមបណ្ដាខេត្ដមួយចំនួន មានកំពង់ធំ សៀមរាបជាដើម លោកបានឃើញថា វឌ្ឍនភាពនៃវិស័យសុខាភិបាលនៅកម្ពុជា មានការរីកចម្រើនគួរឱ្យកត់សម្គាល់។ ជាការឆ្លើយបត រដ្ឋមន្ដ្រីក្រសួងសុខាភិបាល បានថ្លែងអំណរគុណដល់ស្វីស ដែលបានជួយឧបត្ថម្ភគ្រាំទ្រដល់វិស័យសុខាភិបាល ជាពិសេស បន្ដផ្ដល់មូលនិធិជួយដល់មន្ទីរពេទ្យគន្ធបុប្ផាកម្ពុជា និងបន្ដបណ្ដុះបណ្ដាលធនធានមនុស្សរបស់មន្ដ្រីសុខាភិបាល ដើម្បីជួយពង្រឹងការផ្ដល់សេវាព្យាបាលជូនកុមារកម្ពុជា កាន់តែភាពល្អប្រសើរបន្ថែមទៀត។ លើសពីនោះ រដ្ឋមន្ដ្រីក្រសួងសុខាភិបាល ក៏បានបេ្ដជ្ញាយ៉ាងមុតមាំបន្ដទៀត ក្នុងការសហការជាមួយស្វីស ដើម្បីឱ្យមន្ទីរពេទ្យគន្ធបុប្ផាកម្ពុជា ដំណើរយ៉ាងជោគជ័យតទៅមុខបន្ថែមទៀត។ សូមជម្រាបថា កន្លងមកនេះ ស្វីសបានជួយជាច្រើនក្នុងការជួយលើវិស័យសុខាភិបាល ជាពិសេស ក្នុងការឧបត្ថម្ភថវិកាប្រមាណ ៤០លានដុល្លារក្នុងមួយឆ្នាំៗ ដល់មន្ទីរពេទ្យគន្ធបុប្ផាកម្ពុជា រួមទាំងជួយលើវិស័យដទៃទៀត៕ | 2020-09-15T02:30:00+07:00 | freshnewsasia.com | https://m.freshnewsasia.com/index.php/en/localnews/170920-2020-09-14-12-30-28.html |
d7c1e96f-774d-4d5f-9464-4618c610c79f | តំណាងលោកស្រីកិត្តិសង្គហបណ្ឌិត ម៉ែន សំអន នាំយកអំណោយចុះសួរសុខទុក្ខដូនជីក្រីក្រម្នាក់ កំពុងសម្រាកព្យាបាលជំងឺនៅមន្ទីរពេទ្យខេត្តស្វាយរៀង | លោក កែរ រដ្ឋា ប្រធានមន្ទីរសុខាភិបាលខេត្តស្វាយរៀង និងជាប្រធានក្រុមការងារថ្នាក់ខេត្ត ចុះជួយសង្កាត់ស្វាយរៀង តំណាងលោកស្រីកិត្តិសង្គហបណ្ឌិត ម៉ែន សំអន ប្រធានក្រុមការងារគណបក្សប្រជាជនកម្ពុជាចុះជួយខេត្តស្វាយរៀង នៅថ្ងៃទី១៤ ខែកញ្ញា ឆ្នាំ២០២០នេះ បានដឹកនាំក្រុមការងារចុះសួរសុខទុក្ខ និងនាំ អំណោយជូនដល់ដូនជីគ្មានទីពឹងម្នាក់ ដែលមានជំងឺខ្វះឈាមរ៉ៃរ៉ាំ និងពិការជើងទាំងសង់ខាង កំពុងសម្រាកព្យាបាលនៅមន្ទីរពេទ្យខេត្តស្វាយរៀង។ លោក កែរ រដ្ឋា បានថ្លែងថា ដោយមានការយកចិត្តទុកដាក់ពីលោកស្រីកិត្តិសង្គហបណ្ឌិត ម៉ែន សំអន ចំពោះប្រជាពលរដ្ឋនៅខេត្តស្វាយរៀង ដែលជួបការខ្វះខាត និងគ្មានទីពឹងនោះ លោកស្រីបានចាត់ឲ្យលោកចុះសួរទុក្ខ ជាក់ស្តែងលោកយាយ ថោង នី ដែលមានទីលំនៅភូមិបាសាក់ ឃុំបាសាក់ ស្រុកស្វាយជ្រំ ខេត្តស្វាយរៀង ដែលកំពុងសម្រាកព្យាបាលជំងឺនៅមន្ទីរពេទ្យខេត្តនេះ។ លោកបានបន្តថា ក្នុងនាមក្រុមការងារគណបក្សប្រជាជនកម្ពុជា តែងតែយកចិត្តទុកដាក់ចំពោះប្រជាពលរដ្ឋទូទៅ ពិសេសពលរដ្ឋដែលមានជម្ងឺសម្រាកព្យាបាលក្នុង មន្ទីរពេទ្យបង្អែកនានា ក្នុងខេត្តដូចក្នុងពេលនេះក្រុមការងារបានចុះសួរសុខទុក្ខ លោកយាយដែលមានជម្ងឺដែលកំពុងសម្រាកព្យាបាលនៅក្នុងមន្ទីរពេទ្យខេត្តនេះ ហើយសូមលោកយាយថែរក្សាសុខភាពដោយប្រត្តិបត្រតាមវេជ្ជបញ្ជា របស់គ្រូពេទ្យដើម្បីឆាប់ជាសះស្បើយ។ លោកយាយ ថោង នី ក៏បានថ្លែងអំណរអរគុណដល់លោកស្រីកិត្តិសង្គហបណ្ឌិត ម៉ែន សំអន និងក្រុមគ្រូពេទ្យនៃមន្ទីរពេទ្យខេត្តទាំងអស់ ដែលបានយកចិត្តទុក ដាក់ ក្នុងការព្យាបាលក៏ដូចជា បងប្អូនប្រជាពលរដ្ឋទាំងអស់ដែលជួបការខ្វះខាតរស់នៅក្នុងខេត្តស្វាយរៀង។ សូមបញ្ជក់ថា លោកយាយ ថោង នី មានជំងឺខ្វះឈាមរ៉ាំរ៉ៃ ពិការជើងទាំងសងខាងត្រូវបាន បញ្ជូនមកសង្គ្រោះនៅមន្ទីរពេទ្យខេត្ត ហើយបានបញ្ចូលឈាមចំនួន ៨កំប្លោក ក្នុងនោះ២កំប្លោកបានពីសប្បុរសជន និង៦កំប្លោកទៀតបានពីមន្ទីពេទ្យរដ្ឋ។ សូមជម្រាបថា លោកយាយ ថោង នី ទទួលបានអំណោយរួមមាន៖ ទឹកដោះគោឆៅ ២ឡូ មី ១កេស ទឹកផ្លែឈើ ១កេស និងថវិកា ៥០០,០០០រៀល៕ | 2020-09-15T00:48:00+07:00 | freshnewsasia.com | https://m.freshnewsasia.com/index.php/en/localnews/170907-2020-09-14-10-48-28.html |
edc0b5f6-d5f0-4691-8372-b96811fb67ae | រដ្ឋមន្ត្រីពាណិជ្ជកម្ម៖ ការព្យាបាលអ្នកជំងឺកូវីដ១៩ ឱ្យជាបន្តបន្ទាប់ និងមិនមានអ្នកស្លាប់ ជាជោគជ័យធំធេងរបស់រាជរដ្ឋាភិបាល | លោក ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម និងជាប្រធានក្រុមការងារថ្នាក់ជាតិចុះជួយស្រុកព្រៃឈរ និងស្រុកបាធាយ ខេត្តកំពង់ចាម បានចាត់ទុកការព្យាបាលអ្នកជំងឺកូវីដ១៩ ឱ្យជាបន្តបន្ទាប់, មិនមានពលរដ្ឋស្លាប់ព្រោះកូវីដ១៩ និងទប់ស្កាត់មិនឱ្យជំងឺឆ្លងចូលសហគមន៍ គឺជាជោគជ័យដ៏ធំធេងរបស់រាជរដ្ឋាភិបាលកម្ពុជា ដឹកនាំដោយសម្តេចតេជោ ហ៊ុន សែន ក្នុងបរិបទពិភពលោកកំពុងយាយីដោយជំងឺកូវីដ១៩។ លោករដ្ឋមន្ត្រីពាណិជ្ជកម្ម បានលើកឡើងបែបនេះក្នុងជួបសំណេះសំណាល និងនាំយកកុំព្យូទ័រយួរដៃ ទឹកសាប៊ូសម្លាប់មេរោគ ម៉ាស់ពេទ្យ និងថវិកាមួយចំនួនប្រគល់ជូនរដ្ឋបាលស្រុកបាធាយ និងស្រុកព្រៃឈរ មន្ទីរពេទ្យបង្អែក និងមណ្ឌលសុខភាព សាលារៀនគ្រប់កម្រិតនៅក្នុងស្រុកព្រៃឈរ និងស្រុកបាធាយ នៅថ្ងៃទី១៤ ខែកញ្ញា ឆ្នាំ២០២០នេះ។ ក្នុងកិច្ចសំណេះសំណាលនេះ លោករដ្ឋមន្ត្រី បានលើកបង្ហាញពីផលលំបាករបស់ពិភពលោក រួមទាំងប្រទេសកម្ពុជានាពេលបច្ចុប្បន្ន ព្រោះតែជំងឺកូវីដ១៩។ តែទោះជាយ៉ាងណាលោករដ្ឋមន្ត្រី បានលើកបង្ហាញពីចំណាត់ការទាន់ពេលវេលា និងមានប្រសិទ្ធភាពខ្ពស់របស់រាជរដ្ឋាភិបាលដឹកនាំដោយសម្តេចតេជោ ហ៊ុន សែន ធ្វើឱ្យការរីករាលដាលជំងឺកូវីដ១៩មិនខ្លាំងក្លា និងមិនឆ្លងចូលដល់សហគមន៍ដូចបណ្តាប្រទេសមួយចំនួនលើពិភពលោក។ មកដល់ថ្ងៃទី១៤ ខែកញ្ញា ឆ្នាំ២០២០ កម្ពុជារកឃើញអ្នកឆ្លងជំងឺកូវីដ១៩ ចំនួន២៧៥នាក់។ ក្នុងនោះ ២៧៤នាក់ បានព្យាបាលជាសះស្បើយ នៅសល់តែមួយនាក់ប៉ុណ្ណោះកំពុងព្យាបាល។ អ្វីដែលនាំឱ្យមានការសាទរខ្លាំងនោះ គឺក្រុមគ្រូពេទ្យកម្ពុជា បានព្យាបាលអ្នកជំងឺឱ្យជាសះស្បើយអស់ ១០០ភាគរយ ចំនួនពីរលើកមកហើយ។ លោករដ្ឋមន្ត្រី បានលើកឡើងថា ក្នុងបរិបទជំងឺកូវីដ១៩នេះ ស្ទើរតែគ្រប់ប្រទេសសុទ្ធតែជួបនឹងវិបត្តិសេដ្ឋកិច្ច តែអ្វីដែលត្រូវគិតគូរចាំបាច់បំផុតនោះ គឺការរក្សាអាយុជីវិតប្រជាពលរដ្ឋ និងការពារកុំឱ្យជំងឺនេះឆ្លងចូលសហគមន៍។ លោក ប៉ាន សូរស័ក្តិ បានថ្លែងប្រាប់អាជ្ញាធរ និងមន្ត្រីនៅក្នុងស្រុកព្រៃឈរ និងស្រុកបាធាយថា ចំណុចនេះជាការជោគជ័យដ៏ធំធេងរបស់រាជរដ្ឋាភិបាលកម្ពុជាក្នុងបរិបទសង្គមសម័យកូវីដ១៩។ លោក ប៉ាន សូរស័ក្តិ បានគូសបញ្ជាក់ដូច្នេះ «ពិភពលោកបច្ចុប្បន្ននេះ ការប្រយុទ្ធប្រឆាំងនឹងជំងឺកូវីដ១៩ ការប្រឹងប្រែងរក្សាអាយុជីវិតប្រជាពលរដ្ឋពីជំងឺកូវីដ១៩ជារឿងចាំបាច់ជាងបញ្ហាអ្វីទាំងអស់។ ដូច្នេះសម្រាប់កម្ពុជាយើង ក្រោមការដឹកនាំរបស់សម្តេចតេជោ ហ៊ុន សែន យើងទទួលបានជោគជ័យធំធេងណាស់។ យើងបានព្យាបាលអ្នកជំងឺឱ្យជាអស់ចំនួនពីរលើកមកហើយ ហើយក៏មិនមានអ្នកជំងឺណារងគ្រោះថ្នាក់ដល់អាយុជីវិតដែរ។ ជាពិសេសយើងទប់ស្កាត់មិនឱ្យឆ្លងចូលក្នុងសហគមន៍នេះជាជោគជ័យធំរបស់យើង យើងអាចការពារអាយុជីវិតពលរដ្ឋរបស់យើងឱ្យចៀសផុតពីគ្រោះកាចនៃជំងឺកូវីដ១៩»។ លោករដ្ឋមន្ត្រីពាណិជ្ជកម្ម ក៏បានលើកបង្ហាញពីខិតខំប្រឹងប្រែងមួយចំនួនទៀតរបស់រាជរដ្ឋាភិបាលកម្ពុជា ដើម្បីដោះស្រាយការលំបាករបស់សង្គម និងប្រជាពលរដ្ឋកម្ពុជា។ ដើម្បីដោះស្រាយបញ្ហាប្រឈមរបស់សង្គម រាជរដ្ឋាភិបាលកម្ពុជាបានដាក់ចេញនូវវិធានការចំនួន៥ជុំរួចមកហើយសំដៅជួយរក្សាលំនឹងផលិតកម្ម និងអាជីវកម្មសម្រាប់ផ្គត់ផ្គង់ទាំងក្នុង និងក្រៅប្រទេសពិសេស គឺសំដៅធានាលំនឹងជីវភាពរស់នៅរបស់ប្រជាពលរដ្ឋដែលទទួលរងផលប៉ះពាល់ធ្ងន់ធ្ងរ។ នៅក្នុងវិស័យសង្គមកិច្ចវិញ រាជរដ្ឋាភិបាលបានដាក់ចេញនូវគម្រោងសាច់ប្រាក់ ពលកម្មសម្រាប់អភិវឌ្ឍហេដ្ឋារចនាសម្ព័ន្ធជនបទ និងគាំទ្រកសិករដែលនឹងជួយជំរុញការកសាងហេដ្ឋារចនាសម្ព័ន្ធក្នុងសហគមន៍ឱ្យកាន់តែប្រសើរឡើង ព្រមទាំងផ្តល់នូវឱកាសការងារបន្ថែមមួយចំនួនដល់ប្រជាជននៅក្នុងអំឡុងពេលលំបាកនេះ។ ក្រៅពីនេះរាជរដ្ឋាភិបាលក៏បានដាក់ចេញនូវកម្មវិធីឧបត្ថម្ភសាច់ប្រាក់ ដើម្បីផ្តល់ជាជំនួយបណ្តោះអាសន្នបន្ថែមដល់ប្រជាជនក្រីក្រ និងងាយរងគ្រោះក្នុងគោលដៅរក្សានូវលំនឹងជីវភាពរបស់នៅក្នុងរយៈពេលនៃវិបត្តិនេះ។ ជាក់ស្តែងកាលពីថ្ងៃទី២៤ ខែមិថុនា សម្ដេចតេជោ ហ៊ុន សែន បានអញ្ជើញប្រកាសអនុវត្តកម្មវិធីផ្ដល់សាច់ប្រាក់ជូនពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ ដោយផ្ដោតសំខាន់ទៅលើកុមារអាយុក្រោម៥ឆ្នាំ ជនពិការ ចាស់ជរា អាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍ ដែលបច្ចុប្បន្នគ្រួសារដែលមានប័ណ្ណសមធម៌ ទាំងក្រីក្រកម្រិត១ និងក្រីក្រកម្រិត២ ជាង ៦៧ម៉ឺនគ្រួសារ ស្មើនឹងប្រមាណ ២លាន៧សែននាក់។ រាជរដ្ឋាភិបាល ត្រូវចំណាយថវិកាជាង ១០០ប៊ីលានរៀល ក្នុងមួយខែៗសម្រាប់ការឧបត្ថម្ភនេះ។ ដោយសារតែបច្ចុប្បន្នការរីករាលដាលជំងឺកូវីដ១៩ មិនទាន់មានវ៉ាក់សាំងការពារជំងឺនេះនៅឡើយ ហើយវ៉ាក់សាំងមិនទាន់មាននោះ លោក ប៉ាន សូរស័ក្តិ បានអំពាវនាវដល់អាជ្ញាធរគ្រប់លំដាប់ថ្នាក់ ក្រុមប្រឹក្សាឃុំ មន្ត្រីរាជការ លោកគ្រូ អ្នកគ្រូ និងក្រុមគ្រូពេទ្យតាមមណ្ឌលសុខភាពទាំងអស់ ឱ្យបន្តយកចិត្តទុកដាក់ប្រយុទ្ធប្រឆាំងជំងឺកូវីដ១៩ ដោយខិតខំផ្សព្វផ្សាយនូវរាល់វិធានការការពារ និងចូលរួមអនុវត្តដោយយកចិត្តទុកដាក់តាមការណែនាំរបស់ក្រសួងសុខាភិបាល។ ដើម្បីចូលរួមទប់ស្កាត់ការរីករាលដាលជំងឺកូវីដ១៩នេះ លោក ប៉ាន សូរស័ក្តិ បាននាំយកនូវទឹកសាប៊ូសម្លាប់មេរោគចំនួន ៥០៤កេស ស្មើនឹង១៨,១៤៤ដប និងម៉ាស់ចំនួន ៩៣០ប្រអប់ ស្មើនឹង ៤៦,៥០០ម៉ាស់ ជូនស្រុក ឃុំ មន្ទីរពេទ្យបង្អែក មណ្ឌលសុខភាព និងសាលារៀនគ្រប់កម្រិតនៅទូទាំងស្រុកបាធាយ និងស្រុកព្រៃឈរ។ លោករដ្ឋមន្ត្រី ក៏បាននាំយកកំព្យូទ័រយួរដៃចំនួន ២៩គ្រឿង សម្រាប់សម្រួលដល់ការងាររដ្ឋបាលនៅមូលដ្ឋាន និងថវិកាមួយចំនួនជូនសមាជិកចូលរួមផងដែរ៕ | 2020-09-14T23:32:00+07:00 | freshnewsasia.com | https://m.freshnewsasia.com/index.php/en/localnews/170896-2020-09-14-09-32-57.html |
f0cc5d8f-cd1b-464f-ad1f-cd7d240a2a82 | ថ្នាក់ដឹកនាំគ្រីស្ទបរិស័ទ ថ្លែងអំណរគុណសម្ដេចតេជោ ហ៊ុន សែន ដែលអនុញ្ញាតមានការថ្វាយបង្គំឡើងវិញ និងចេញសេចក្ដីណែនាំ៩ចំណុច ដើម្បីគ្រីស្ទបរិស័ទអនុវត្ត កុំឲ្យឆ្លងជំងឺកូវីដ-១៩ (Video inside) | ថ្នាក់ដឹកនាំគ្រីស្ទបរិស័ទនៅកម្ពុជា ផ្ញើលិខិតថ្លែងអំណរគុណជូន សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ដែលបានអនុញ្ញាតឲ្យគ្រីស្ទសាសនិក បានបើកព្រះវិហារ ស្នាក់ការថ្វាយបង្គំទូទាំងប្រទេស មានការជួបជុំថ្វាយបង្គំឡើងវិញ។ នេះបើតាមលិខិតថ្លែងអំណរគុណ ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី១៤ ខែកញ្ញា ឆ្នាំ២០២០។ តំណាងគ្រីស្ទសាសនិកទាំងអស់ ក៏បានបង្ហាញនូវការប្ដេជ្ញាចិត្ត និងខិតខំអនុវត្តការការពារ និងទប់ស្កាត់ជំងឺកូវីដ-១៩ ឲ្យបានខ្ជាប់ខ្ជួនតាមវិធានរបស់ក្រសួងសុខាភិបាលឲ្យអស់ពីសមត្ថភាព ស្របតាមគោលនយោបាយរបស់រាជរដ្ឋាភិបាល ក្រោមការដឹកនាំរបស់សម្ដេចតេជោ ហ៊ុន សែន។ ជាមួយគ្នានេះ គ្រីស្ទបរិស័ទកម្ពុជា ក៏បានចេញសេចក្ដីណែនាំមួយ ស្ដីពីការទប់ស្កាត់ការឆ្លងរាលដាលជំងឺកូវីដ-១៩ អំឡុងពេលបើកឲ្យដំណើរការថ្វាយបង្គំតាមព្រះវិហាររ ស្នាក់ការថ្វាយបង្គំឡើងវិញ ចាប់ពីថ្ងៃទី១២ ខែកញ្ញា ឆ្នាំ២០២០ផងដែរ។ ត្រូវអនុវត្តតាមការណែនាំរបស់ក្រសួងសុខាភិបាល ពាក់ម៉ាស់ វាស់កម្ដៅ លាងដៃ ជាប្រចាំនឹងសាប៊ូ អាល់កុល ឬជេល និងមានគម្លាតពីគ្នាយ៉ាងតិច១.៥ម៉ែត្រ ហាមអ្នកដែលមានជំងឺផ្សេងៗចូលរួម និងហាមកុមារចូលរួមថ្វាយបង្គំផ្ទាល់ជាមួយក្រុមជំនុំ ហាមចាប់ដៃគ្នា នៅពេលគោរពគារវកិច្ចដោយជំនួស ជាការលើកដៃសំពះ និងនិយាយស្វាគមន៍បែប គ្រីស្ទបរិស័ទវិញ ហើយរក្សាសុវត្ថិភាពប្រាស្រ័យទាក់ទង ការជួបជុំថ្វាយបង្គំនៅព្រះវិហារ និងស្នាក់ការថ្វាយបង្គំ មិនឲ្យលើសពី៣០នាទី ត្រូវប្រកាន់ខ្ជាប់អនាម័យស្អាតជានិច្ច មុនពេលចូលថ្វាយបង្គំ ត្រូវរក្សាគម្លាតសង្គម ដោយអនុញ្ញាតឲ្យចូលថ្វាយបង្គំប្រមាណ៣០% នៃចំណុះសមាជិកនៃទីតាំងនីមួយៗ ដោយបន្ថែមចំនួនពេលថ្វាយបង្គំតាមដែលអាច ហើយរាល់ចន្លោះពេលថ្វាយបង្គំ ពីមួយទៅមួយ ត្រូវអនុវត្ត ខ្ជាប់ខ្ជួន នូវការសម្អាត តុ កៅអី អាសនា ឧបករណ៍ផ្សេងៗ មុនអនុញ្ញាត ឲ្យចូលពេលបន្ទាប់ ចំពោះកម្មវិធីកុមារតាមព្រះវិហារ ស្នាក់ការ ត្រូវបង្កើនការប្រុងប្រយ័ត្នខ្ពស់ និងត្រូវបង្កើនគ្រូកុមារបន្ថែម តាមថ្នាក់ និងកម្មវិធីនីមួយៗ ទទួលខុសត្រូវ ឲ្យសមស្របទៅនឹងចំនួនកុមារ មិនត្រូវឲ្យមានការប្រកបជួបជុំពិសាអាហាររួមគ្នានៅព្រះវិហារ ក្រោយពេលចប់ថ្វាយបង្គំឡើយ៕ | 2020-09-14T23:08:00+07:00 | freshnewsasia.com | https://m.freshnewsasia.com/index.php/en/localnews/170893-2020-09-14-09-08-03.html |
3d87bb62-1729-4e41-b92c-06784ad613b1 | ប្រធានសហព័ន្ធសេវាអប់រំនៅកម្ពុជា ថ្លែងអំណរគុណរាជរដ្ឋាភិបាល ដែលទប់ស្កាត់ការរីករាលដាលជំងឺកូវីដ១៩ រហូតសាលារៀនអាចបើកដំណើរការឡើងវិញជាដំណាក់កាល | ខណៈដែលសាលារៀនឯកជនទូទាំងប្រទេស បាននិងកំពុងរៀបចំដាក់ពាក្យស្នើ សុំបើកសាលារៀនឡើងវិញ តាមការណែនាំរបស់ក្រសួងអប់រំ យុវជន និងកីឡានោះ លោក ប៉ិច បូឡែន ប្រធានសហព័ន្ធសេវាអប់រំនៅកម្ពុជា បានថ្លែងសារបង្ហាញយោបល់ និងសំណូមពរ ១០ចំណុចសំខាន់ៗ។ សូមអានខ្លឹមសាររបស់លោក ប៉ិច បូឡែន ទាំងស្រុងខាងក្រោមនេះ៖ សាលារៀនឯកជនទូទាំងប្រទេសបាន និងកំពុងរៀបចំដាក់ពាក្យស្នើសុំបើកសាលារៀនឡើងវិញ តាមការណែនាំរបស់ក្រសួងអប់រំ យុវជន និងកីឡា។ ក្នុងខណៈនេះ ក្នុងនាមខ្ញុំជាប្រធានសហព័ន្ធសេវាអប់រំនៅកម្ពុជា ដែលមានជាង១០០គ្រឹះស្ថានមកដល់ពេលនេះ ខ្ញុំមានយោបល់ និងសំណូមពរមួយ ចំនួនដូចខាងក្រោម៖ ១៖ សូមថ្លែងអំណរគុណ និងដឹងគុណយ៉ាងជ្រាលជ្រៅបំផុត គោរពជូនចំពោះសម្តេចតេជោនាយករដ្ឋមន្រ្តី ក្នុងការដឹកនាំយុទ្ធនាការទប់ស្កាត់ ប្រឆាំងការរីករាលដាលជំងឺកូវីដ១៩ ប្រកបដោយគតិបណ្ឌិត និងប្រសិទ្ធិភាពខ្ពស់បំផុត ក្នុងបណ្តាប្រទេសនានាក្នុងពិភពលោក។ ២៖ សូមថ្លែងអំណរគុណដល់ក្រសួងសេដ្ឋកិច្ច និងហិរញ្ញវត្ថុ ដែលបានប្រឹងប្រែងគិតគូរ និងដាក់ចេញគោលនយោបាយសេដ្ឋកិច្ចជាច្រើន ដើម្បីជួយទប់ ស្រោចស្រង់ និងជំរុញការអភិវឌ្ឍអាជីវកម្ម ពាណិជ្ជកម្មឡើងវិញ។ ៣៖ សូមថ្លែងអំណរគុណដល់ ឯកឧត្តមបណ្ឌិតសភាចារ្យ ហង់ ជួនណារ៉ុន រដ្ឋមន្ត្រីក្រសួងអប់រំ យុវជន និងកីឡា, ឯកឧត្តមបណ្ឌិត អ៉ិត សំហេង រដ្ឋមន្ត្រីក្រសួងការងារ និងបណ្តុះបណ្តាលវិជ្ជាជីវៈ និងឯកឧត្តម ម៉ម ប៊ុនហេង រដ្ឋមន្ត្រីក្រសួងសុខាភិបាល និងថ្នាក់ដឹកនាំ មន្ត្រីក្រសួងទាំងអស់ ដែលបានដឹកនាំ ណែនាំ តម្រង់ទិស និងគាំទ្រគ្រឹះស្ថានអប់រំ និងបណ្តុះបណ្តាលទាំងអស់ យ៉ាងមានប្រសិទ្ធិភាពក្នុងការការពារ ទប់ស្កាត់ការរាលដាលជំងឺកូវីដ១៩ ក៏ដូចជាការបន្តផ្តល់ការអប់រំដល់សិស្ស និស្សិត សិក្ខាកាមតាមរយៈមធ្យោបាយនានា ជាពិសេសការប្រើប្រាស់បច្ចេកវិទ្យាក្នុងការអប់រំ ដែលនឹងជួយពន្លឿននវានុវត្តិន៍ និងគុណភាពនៃការសិក្សា និងគុណវុឌ្ឍធនធានមនុស្សកម្ពុជាយើង បានមួយកម្រិតទៀត។ ៤៖ សូមថ្លែងអំណរគុណដល់បណ្ឌិត ហេង វ៉ាន់ដា និងថ្នាក់ដឹកនាំសមាគមគ្រឹះស្ថានឧត្តមសិក្សានៃកម្ពុជាដែលបានអនុញ្ញាត ទទួលស្គាល់ និងផ្តល់ឱកាសសហប្រតិបត្តិការក្នុងភាពជាដៃគូ ក្នុងការងារអប់រំ និងបណ្តុះបណ្តាល និងជាពិសេសឱកាសនៃការសន្ទនាជាមួយក្រសួង និងស្ថាប័នពាក់ព័ន្ធ។ ៥៖ សំណូពរដល់គ្រឹះស្ថានអប់រំ និងបណ្តុះបណ្តាលទាំងអស់ មាតាបិតា អ្នកអាណាព្យាបាល និងសិស្សានុសិស្សទាំងអស់ បន្តចូលរួមអនុវត្តវិធានការណ៍ទប់ស្កាត់ការឆ្លង និងរីករាលដាលនៃជំងឺកូវីដ១៩ ដើម្បីរក្សាឧត្តមភាពនៃសុវត្ថិភាព សុខុមាលភាព ស្ថេរភាពសេដ្ឋកិច្ច និងសន្តិភាព ដែលរាជរដ្ឋាភិបាលបានកសាង និងអភិវឌ្ឍន៍មកដល់ពេលនេះ។ ៦៖ សូមមាតាបិតា អ្នកអាណាព្យាបាល សិស្សានុសិស្ស បុគ្គលិក គ្រូបង្រៀន និងគ្រឹះស្ថានអប់រំ បណ្តុះបណ្តាលទាំងអស់សហការគ្នា យល់យោគ និងយល់ទុក្ខធុរៈគ្នានៅពេលយើងរៀបចំបើកសាលារៀនឡើងវិញ តាមការណែនាំរបស់ក្រសួងអាណាព្យាបាលពេលនេះ។ ៧៖ សូមថ្លែងអំណរគុណ និងសំណូមពរ ដល់ម្ចាស់អគារជួល គ្រឹះស្ថានហិរញ្ញវត្ថុ និងដៃគូពាក់ព័ន្ធនានាបន្តការយល់យោគ និងផ្តល់ការអនុគ្រោះដល់គ្រឹះស្ថានអប់រំ និងបណ្តុះបណ្តាលឯកជន ១រយៈពេលទៀតសិន ដើម្បីគ្រឹះស្ថានអប់រំ និងបណ្តុះបណ្តាលទាំងអស់ អាចមានលទ្ធភាពរៀបចំសាលារៀនឡើងវិញ និងកសាងស្ថិរភាពឡើងវិញ។ ៨៖ សូមកូន ក្មួយ សិស្សានុសិស្ស ទាំងអស់បន្តប្រឹងប្រែងរៀនសូត្រឡើងវិញ និងបន្តចូលរួមអនុវត្តវិធានការណ៍សុវត្ថិភាព និងអនាម័យ ដើម្បីបន្តទប់ស្កាត់ឲ្យបាននូវការឆ្លង និងរីករាលដាលនៃជំងឺកូវីដ១៩នេះ។ ៩៖ សូមអរគុណ និងដឹងគុណដល់បុគ្គលិក និងគ្រូបង្រៀនទាំងអស់ដែលបានយល់យោគ និងគាំទ្រ ចូលរួមជាមួយគ្រឹះស្ថានអប់រំ និងបណ្តុះបណ្តាលទាំងអស់យកឈ្នះលើគ្រាលំបាកនេះទាំងអស់គ្នា។ ១០៖ សូមបន្តចូលរួមលើកស្ទួយបន្តអភិវឌ្ឍន៍វិស័យអប់រំ និងបណ្តុះបណ្តាលធនធានមនុស្សនៅកម្ពុជាជាមួយគ្នា ជាពិសេសបន្តរក្សាសុវត្ថិភាព សុខុមាលភាព និរន្តភាព និងកំណើនសេដ្ឋកិច្ច និងសន្តិភាពរបស់ប្រទេសកម្ពុជាដ៏បវរនៃយើង៕ ប៉ិច បូឡែន ប្រធានសហព័ន្ធសេវាអប់រំនៅកម្ពុជា និងជាអគ្គនាយក Westline Education Group | 2020-09-14T22:37:00+07:00 | freshnewsasia.com | https://m.freshnewsasia.com/index.php/en/localnews/170885-2020-09-14-08-37-48.html |
68f61916-e1bc-4ef3-b5f8-d1cf78609748 | អនុសាខាសមាគមនារីកម្ពុជាដើម្បីសន្តិភាព និងអភិវឌ្ឍន៍ខណ្ឌចំការមន ចុះសួរសុខទុក្ខប្រធានសហគមន៍រុងរឿង ដែលកំពុងមានជំងឺសម្រាកព្យាបាល | អនុសាខាសមាគមនារីកម្ពុជាដើម្បីសន្តិភាព និងអភិវឌ្ឍន៍ខណ្ឌចំការមន ដឹកនាំដោយលោកស្រី ឥន លីម្មី ជាប្រធានអនុសាខាសមាគមនារីកម្ពុជា ដើម្បីសន្តិភាព និង អភិវឌ្ឍន៍ខណ្ឌចំការមន នៅព្រឹកថ្ងៃទី១៤ ខែកញ្ញា ឆ្នាំ២០២០ បានអញ្ជើញចុះជួបសួរសុខទុក្ខលោកស្រី ប៉ូ សុខុម ប្រធានសហគមន៍រុងរឿងដែលកំពុងមានជំងឺជាទម្ងន់ សម្រាកព្យាបាលនៅគេហដ្ឋានក្នុងសហគមន៍រុងរឿង ខណ្ឌចំការមន។ នាឱកាសនេះ លោកស្រី ឥន លីម្មី បានលើកឡើងថា នៅថ្ងៃនេះ លោកអភិបាលខណ្ឌ បានចាត់ឱ្យលោកស្រី រួមនឹងក្រុមការងារ ចុះមកសួរសុខទុក្ខអ្នកមីង ក្នុងឱកាសនៃពិធីបុណ្យភ្ជុំបិណ្ឌនេះ ដើម្បីជាការលើកទឹកចិត្តឱ្យអ្នកមីង ប៉ូ សុខុម ខិតខំព្យាបាលជំងឺរបស់ខ្លួនឱ្យឆាប់ជា ហើយក្រុមការងារខណ្ឌ នឹងចុះមកសួរសុខទុក្ខអ្នកមីងជាបន្តបន្ទាប់ទៀត។ ជាមួយគ្នានោះផងដែរ អនុសាខាសមាគមនារីកម្ពុជា ដើម្បីសន្តិភាព និងអភិវឌ្ឍន៍ខណ្ឌចំការមន បាននាំយកគ្រឿង ឧបភោគបរិភោគ និងថវិកាមួយចំនួន ជូនដល់លោកស្រី ដើម្បីជួយសម្រួលក្នុងការព្យាបាលជំងឺផងដែរ។ លោកស្រី ប៉ូ សុខុម ធ្លាប់មានគុណបំណាច់ ក្នុងបំរើការងារជួយដល់បងប្អូនប្រជាពលរដ្ឋក្រីក្រនៅក្នុងសហគមន៍រុងរឿង ហើយក៏ត្រូវបានគាំទ្រពីប្រជាពលរដ្ឋ និងតែងតាំងលោកស្រី ជាប្រធានសហគមន៍នេះ ប៉ុន្តែជាអកុសលកាលពីប៉ុន្មានខែមុននេះលោកស្រីបានធ្លាក់ខ្លួនឈឺ ដោយជំងឺលើសឈាមដាច់សរសៃឈាម មិនអាចនិយាយស្តីកើត និងមិនអាចដើរទៅណាបានឡើយ គឺត្រូវសម្រានមួយកន្លែងព្យាបាលជំងឺនៅនឹងផ្ទះដ៏កំសត់របស់គាត់ក្នុងសហកំន៍រុងរឿងនេះ បន្ទាប់ពីបញ្ជូនមកពីមន្ទីរពេទ្យវិញ។ សូមបញ្ជាក់ថា អំណោយដែលអនុសាខាសមាគមនារីកម្ពុជាបាននាំយកជូនលោកស្រី ប៉ូ សុខុម មានដូចជា គ្រឿងឧបភោគបរិភោគ និងថវិកា មួយចំនួន ដើម្បីជួយសម្រួលបន្ទុកក្នុងគ្រួសារ និងសម្រាប់ព្យាបាលជំងឺផងដែរ៕ | 2020-09-14T21:10:00+07:00 | freshnewsasia.com | https://m.freshnewsasia.com/index.php/en/localnews/170876-2020-09-14-07-10-50.html |
82229223-72e1-47fa-9b5d-79d15451f834 | អភិបាលខេត្តឧត្តរមានជ័យ បន្តអំពាវនាវឱ្យប្រជាពលរដ្ឋ អនុវត្តតាមណែនាំរបស់ក្រសួងសុខាភិបាល ដើម្បីការពារកុំឱ្យឆ្លងជំងឺកូវីដ១៩ ក្នុងឱកាសបុណ្យភ្ជុំបិណ្ឌ | លោក ប៉ែន កុសល្យ អភិបាលខេត្តឧត្តរមានជ័យ នៅព្រឹកថ្ងៃទី១៤ ខែកញ្ញា ឆ្នាំ២០២០នេះ បានបន្តអំពាវនាវឱ្យប្រជាពលរដ្ឋ បន្តអនុវត្តវិធានការណែនាំ របស់ក្រសួងសុខាភិបាល ដើម្បីការពារកុំឱ្យឆ្លងជំងឺកូវីដ១៩ ពិសេសក្នុងឱកាសបុណ្យភ្ជុំបិណ្ឌប្រពៃណីជាតិនេះ។ លោក ប៉ែន កុសល្យ ថ្លែងអំពាវនាវបែបនេះ ក្នុងឱកាសដែលលោកតំណាងលោកទេសរដ្ឋមន្ត្រី គន់ គីម ប្រធានក្រុមការងាររាជរដ្ឋាភិបាលចុះជួយមូលដ្ឋានខេត្ត ឧត្តរមានជ័យ ដឹកនាំមន្ត្រីរាជការ កងកម្លាំងប្រដាប់អាវុធ ចូលរួមវេនបិណ្ឌទី១២ ក្នុងវត្តជ័យទឹកជុំ ហៅវត្តអន្លង់វែង ស្ថិតក្នុងឃុំអន្លង់វែង ស្រុកអន្លង់វែង ខេត្តឧត្តរមានជ័យ។ លោក ប៉ែន កុសល្យ បានលើកឡើងថា ទោះបីប្រទេសកម្ពុជាបានព្យាបាលជំងឺកូវីដ១៩ជាសះស្បើយ ជាច្រើនរយនាក់ក៏យើងមិនត្រូវមានការទ្វេសប្រហែសនោះទេ។ ពិសេសក្នុងឱកាសបុណ្យភ្ជុំបិណ្ឌប្រពៃខាងមុខនេះ គឺមានការជួបជុំគ្នាច្រើននៅតាមទីវត្តអារាម និងតំបន់កំសាន្តនានា ដូច្នេះវិធានការដ៏មានប្រសិទ្ធិភាព ដើម្បីការពារ ជំងឺកូវីដ១៩ នោះគឺត្រូវអនុវត្តឱ្យបានទៀងទាត់តាមការណែនាំរបស់ក្រសួងសុខាភិបាល ដោយត្រូវឧស្សាហ៍លាងសម្អាតដៃដោយសាប៊ូ ឫទឹកអាល់កុល និងត្រូវពាក់ម៉ាស់ ឱ្យបានគ្រប់ៗ គ្នាពេលស្ថិតក្នុងទីប្រជុំជន។ បន្ទាប់ពីបានអុជធូបបូជា ផ្កាភ្ញី និងរាប់បាតឧទ្ទិសកុសលផលបុណ្យជូនដល់ដួងវិញ្ញាណក្ខន្ធបុព្វការីជន ដែលបានចែកឋានរួចមក លោក ប៉ែន កុសល និងក្រុមការងារ បានប្រគេនព្រះសង្ឃនូវទេយ្យវត្ថុ និងបច្ច័យ ១៦,១៥១,០០០រៀល និងបានចែកអំណោយជូនដល់ប្រជាពលរដ្ឋក្រីក្តចំនួន១០០គ្រួសារផងដែរ៕ | 2020-09-14T21:02:00+07:00 | freshnewsasia.com | https://m.freshnewsasia.com/index.php/en/localnews/170871-2020-09-14-07-02-00.html |
3b49a76d-dd37-447c-b0a9-8fd429910a87 | លោកជំទាវវេជ្ជបណ្ឌិត ឱ វណ្ណឌីន ៖ ព្រះសង្ឃជិត៥០អង្គ នៅខេត្តបាត់ដំបងក្តៅខ្លួន សង្ស័យជំងឺផ្តាសាយធំ ហើយយកសំណាកវិភាគនៅវិទ្យាស្ថានប៉ាស្ទ័រ | បាត់ដំបង៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួង សុខាភិបាល បានថ្លែងថា ករណីសង្ស័យជំងឺផ្តាសាយធំ ក្នុងចំណោមព្រះសង្ឃ នៅខេត្តបាត់ដំបងក្រុមគ្រូពេទ្យខេត្តបាត់ដំបង បានយកវត្ថុសំណាកព្រះសង្ឃ ចំនួន ២១អង្គនាក់ ផ្ញើទៅធ្វើវិភាគនៅវិទ្យាស្ថានប៉ាស្ទ័រកម្ពុជានាព្រឹកថ្ងៃទី១៤ ខែកញ្ញា ឆ្នាំ២០២០ រួចហើយដែរ កំពុងតែរងចាំលទ្ធផល ហើយមន្ទីរសុខាភិបាលខេត្តបាត់ដំបង កក៏បានធ្វើការអប់រំណែនាំព្រះសង្ឃ លោកតាអាចារ្យវត្ត និងគណគ្រប់គ្រងសាលាពុទ្ធិក:នៅទីនោះ រួចហើយដែរ។ លោកជំទាវវេជ្ជបណ្ឌិត បានលើកឡើងថា នៅថ្ងៃទី១៣ ខែកញ្ញា ឆ្នាំ២០២០ ក្រសួងសុខាភិបាល បានទទួលរបាយការណ៍ថា មានហេតុការណ៌ករណីសង្ស័យគ្រុនផ្តាសាយធំ បានកើតឡើងចំពោះក្រុមព្រះសង្ឃ ចំនួន ៤៦អង្គ ដែលគង់នៅវត្តស្វាយដង្គំ ស្រុកឯកភ្នំ ខេត្តបាត់ដំបង ដែលនិមន្តមកពីតាមខេត្តនានា ដើម្បីសិក្សានៅសាលាពុទ្ធិកបឋមសិក្សានៅក្នុងវត្តនេះ ហើយមានព្រះអាការរោគដូចជា ក្តៅខ្លួន លើសពី៣៧,៥អង្សារសេ ក្អក និងហៀរសំបោរ។ ហេតុការណ៍នេះ បានកើតមានឡើងចំនួន ៥-៦ថ្ងៃមកហើយ ដែលមានព្រះសង្ឃប្រហែលជាងពាក់កណ្តាលនៃចំនួនខាងលើ បានជាសះស្បើយ បន្ទាប់ពីបានទទួលការព្យាបាលពីក្រុមគ្រូពេទ្យខេត្តបាត់ដំបង។ ព្រះសង្ឃ ដែលនៅមានរោគសញ្ញាសង្ស័យ ក្រុមគ្រូពេទ្យខេត្តបាត់ដំបង បានយកវត្ថុសំណាកព្រះសង្ឃ ចំនួន ២១អង្គនាក់ ផ្ញើទៅធ្វើវិភាគនៅវិទ្យាស្ថានប៉ាស្ទ័រកម្ពុជានាព្រឹកថ្ងៃទី១៤ ខែកញ្ញា ឆ្នាំ២០២០ រួចហើយដែរ កំពុងតែរង់ចាំលទ្ធផល ហើយមន្ទីរសុខាភិបាលខេត្តបាត់ដំបង ក៏បានធ្វើការអប់រំណែនាំព្រះសង្ឃ លោកតាអាចារ្យវត្ត និងគណគ្រប់គ្រងសាលាពុទ្ធិក:នៅទីនោះ រួចហើយដែរ។ បច្ចុប្បន្ននេះ ស្ថានភាពសុខភាពព្រះសង្ឃដែលឈឺនោះ មានការវិវឌ្ឍទៅរកភាពល្អប្រសើរហើយ ដោយការសន្និដ្ឋានបថមពីក្រុមគ្រូពេទ្យ គឺសង្ស័យជំងឺគ្រុនផ្តាសាយធំ។ លោកជំទាវវេជ្ជបណ្ឌិត បានបញ្ជាក់បន្ថែមថា ដោយសារមានការសង្កេតកន្លងមកនេះ ឃើញថា នៅមានការខ្វះចន្លោះក្នុងការអនុវត្តវិធានការសុខាភិបាលក្នុងអំឡុងពេលកាន់បិណ្ឌ និងបុណ្យភ្ជុំបិណ្ឌនេះ ក្នុងនាមក្រសួងសុខាភិបាល ខ្ញុំសូមធ្វើការអំពាវនាវក្រើនរំលឹកសារជាថ្មី ដល់បងប្អូនប្រជាពលរដ្ឋទាំងអស់ ជាពិសេស លោកតាអាចារ្យ លោកតា-យាយជី គណៈគ្រប់គ្រងសាលាពុទ្ធិកៈ និងគណ:កម្មការគ្រប់គ្រងទីវត្តអារាមនៅទូទាំងប្រទេស ព្រមទាំងពុទ្ធបរិស័ទទាំងអស់ ត្រូវបន្តអនុវត្តនូវវិធានការអនាម័យការពារខ្លួនពីការចម្លងវីរុសកូវីដ-១៩ ការចម្លងគ្រុនផ្តាសាយធំ និងការចម្លងជំងឺឆ្លងផ្សេងៗទៀត ដោយអនុវត្តវិធានការការសាមញ្ញៗដូចតទៅ៖ ១. រក្សាអនាម័យដៃស្អាតជានិច្ច ដោយលាងសម្អាតដៃញឹកញាប់ និងកុំយកដៃដែលមិនទាន់បានលាងសម្អាត ទៅប៉ះផ្ទៃមុខ មាត់ ឫច្រមុះ និងត្រូវឆាន់ ឫពិសារទឹកក្តៅដាំពុះ និងចង្ហាន់ ឫម្ហូបអាហារត្រូវចម្អិនឲ្យបានឆ្អិនល្អ។ ២. ពាក់ម៉ាស ក្នុងករណីចាំបាច់ ជាពិសេសត្រូវពាក់ម៉ាសជាចាំបាច់ នៅពេលចូលទៅកាន់ទីវត្តអារាម ជួបជុំពុទ្ធបរិស័ទ ជាពិសេសមិនត្រូវជួបជុំគ្នាទ្រង់ទ្រាយធំ (ការប្រគេនចង្ហាន់ និងទេយ្យវត្ថុ ត្រូវធ្វើក្នុងក្រុមតូចៗ ទៅតាមក្រុមគ្រួសារនីមួយៗ) និងពេលសម្តែងព្រះធម៌។ ៣. រក្សាគម្លាតសុវត្ថិភាពបុគ្គលយ៉ាងតិចចម្ងាយបុគ្គលម្នាក់ទៅបុគ្គលម្នាក់ពីមួយម៉ែត្រកន្លះឡើងទៅ។ ៤. ជាពិសេសព្រះសង្ឃ ឫបុគ្គលដែលឈឺ មានរោគសញ្ញាផ្តាសាយ ឫមិនស្រួលខ្លួន ត្រូវសម្រាក និងនៅដាច់ដោយឡែក ដោយមិនត្រូវចូលរួមក្នុងពិធីជួបជុំក្នុងសាលាឆាន់ ឫទទួលទេយ្យវត្ថុនៅក្នុងទីកន្លែងណាមួយនៃវត្តអារាម ដែលអាចបង្កឲ្យមានការចម្លងបន្តគ្នាពីមនុស្សម្នាក់ទៅមនុស្សម្នាក់។ ៥. ត្រូវចៀសវាងការពុលចំណីអាហារ ការពុលស្រាសដោយប្រើប្រាស់សាធារធាតុមេតាណុលដែលមិនត្រូវបច្ចេកទេស ចៀសវាងគ្រោះថ្នាក់ចរាចរណ៍ និងចៀសវាងការសេពគ្រឿងញៀន៕ | 2020-09-14T20:25:58+07:00 | cen.com.kh | https://cen.com.kh/archives/244157.html |
5b4c1d38-37e4-4405-b83c-8f43915d9d26 | ជប៉ុន ចិន និងកូរ៉េខាងត្បូងផ្អាកនាំចូលជ្រូកពីអាល្លឺម៉ង់ ដោយសារការផ្ទុះជំងឺប៉េសជ្រូកអាហ្វ្រិក (Video inside) | ប្រទេសជប៉ុនបានសម្រេចផ្អាកការនាំចូលសាច់ជ្រូក និងសត្វជ្រូក ពីប្រទេសអាល្លឺម៉ង់ជាបណ្ដោះអាសន្ន បន្ទាប់ពីមានការផ្ទុះវីរុសគ្រុនផ្ដាសាយជ្រូកអាហ្វ្រិក ឬជំងឺប៉េសជ្រូកអាហ្វ្រិក (ASF) ដែលត្រូវបានគេពិនិត្យឃើញនៅក្នុងជ្រូកព្រៃមួយក្បាល ស្ថិតនៅភាគខាងកើតប្រទេសអាល្លឺម៉ង់។ នេះបើតាមការចេញផ្សាយ ដោយសារព័ត៌មាន CNA នៅរសៀលថ្ងៃចន្ទ ទី១៤ ខែកញ្ញា ឆ្នាំ២០២០។ ការសម្រេចចិត្តខាងលើរបស់ក្រសួងកសិកម្មជប៉ុន ត្រូវបានធ្វើឡើងកាលពីចុងសប្ដាហ៍មុន ខណៈប្រទេសចិន និងកូរ៉េខាងត្បូងក៏បានហាមឃាត់ការនាំចូលបែបនេះដែរ បន្ទាប់ពីប្រទេសអាលឺ្លម៉ង់បានប្រកាស កាលពីថ្ងៃព្រហស្បតិ៍សប្តាហ៍មុននេះថា ជំងឺប៉េសជ្រូកអាហ្វ្រិកត្រូវបានគេរកឃើញ នៅក្នុងសត្វជ្រូកព្រៃមួយក្បាល ដែលបានងាប់នៅក្បែរព្រំដែនរវាងប្រទេសអាល្លឺម៉ង់ និងប្រទេសប៉ូឡូញ។ គួរជម្រាបថា បើតាមក្រសួងកសិកម្មជប៉ុន ការផ្អាកការនាំចូលសាច់ជ្រូក និងសត្វជ្រូកពីប្រទេសអាល្លឺម៉ង់ គឺមានគោលបំណងទប់ស្កាត់ជំងឺប៉េសជ្រូកអាហ្វ្រិក កុំឲ្យឆ្លងរាលដាលមកកាន់ប្រទេសរបស់ខ្លួន។ ជប៉ុននាំចូលសាច់ជ្រូក ៤០,២៤០តោនពីប្រទេសអាល្លឺម៉ង់កាលពីឆ្នាំ២០១៩ ឬស្មើនឹង ៣.៣ភាគរយនៃការនាំចូលសាច់សរុប ១.២លានតោន៕ | 2020-09-14T19:38:00+07:00 | freshnewsasia.com | https://m.freshnewsasia.com/index.php/en/internationalnews/170866-2020-09-14-05-38-55.html |
071e887a-e0ae-49c3-ac2b-9cf5d72bed84 | ឯកអគ្គរាជទូតជប៉ុន កោតសរសើរកិច្ចខិតខំប្រឹងប្រែងរបស់កម្ពុជា ក្នុងការបង្ការ និងទប់ស្កាត់ជំងឺកូវីដ-១៩ (Video inside) | លោក Masahiro MIKAMI ឯកអគ្គរាជទូតវិសាមញ្ញ និងពេញសមត្ថភាពជប៉ុន ប្រចាំកម្ពុជា បានលើកឡើងថា ក្នុងរយៈពេលមួយឆ្នាំដែលលោកបានមកបំពេញការងារនៅកម្ពុជា បានកត់សម្គាល់ និងសូមកោតសរសើរទៅលើការទប់ស្កាត់នឹងជំងឺកូវីដ-១៩ ក្រោមការដឹកនាំផ្ទាល់របស់សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា ជាពិសេសនោះសូមសាទរ ចំពោះប្រទេសកម្ពុជាដែលមានសន្ដិភាព និងស្ថេរភាពនយោបាយ ធ្វើឱ្យមានការរីកចម្រើនសេដ្ឋកិច្ច និងការអភិវឌ្ឍលើគ្រប់វិស័យ។ ការលើកឡើងនេះខណៈលោក Masahiro MIKAMI អញ្ជើញបានទទួលជួប ពិភាក្សាការងារជាមួយឧបនាយករដ្ឋមន្ត្រី ហោ ណាំហុង នៅថ្ងៃទី១៤ ខែកញ្ញា ឆ្នាំ២០២០នេះ នៅទីស្តីការគណៈរដ្ឋមន្ត្រី។ ឯកអគ្គរាជទូត ក៏បានរំឮកអំពីការរួមចំណែករបស់ឧបនាយករដ្ឋមន្ត្រី ហោ ណាំហុង ក្នុងការចរចាស្វែងរកសន្ដិភាពនៅកម្ពុជាកន្លងមក។ លើសពីនេះ ឯកអគ្គរាជទូត បានវាយតម្លៃខ្ពស់ចំពោះ ឧបនាយករដ្ឋមន្ត្រី ដែលបានដឹកនាំកិច្ចប្រជុំគណៈកម្មាធិការសម្របសម្រួលអន្ដររដ្ឋាភិបាលកម្ពុជា-ចិនជាមួយលោក វ៉ាង យី ទីប្រឹក្សារដ្ឋ និងជារដ្ឋមន្ត្រីការបរទសសាធារណរដ្ឋ ប្រជាមានិតចិនកន្លងមក។ ដោយឡែក ឧបនាយករដ្ឋមន្ត្រី បានលើកឡើងជាអាទិ៍ថា៖ ទំនាក់ទំនងការទូតរវាងកម្ពុជា និងជប៉ុន តាំងពីថ្ងៃ០៩ មករា ១៩៥៣, ភាគីទាំង២ បានចុះហត្ថលេខាលើសន្ធិសញ្ញាមិត្តភាព នៅឆ្នាំ១៩៥៥ ហើយនៅឆ្នាំ១៩៥៩ កម្ពុជា-ជប៉ុន ក៏បានចុះហត្ថលេខាកិច្ចព្រមប្រៀងកិច្ចសហប្រតិបត្តិការសេដ្ឋកិច្ច និងបច្ចេកទេស។ ឧបនាយករដ្ឋមន្ត្រី ក៏បានបញ្ជាក់ថា ក្នុងឋានៈជារដ្ឋមន្រ្តីការបរទេស រយៈពេល២១ឆ្នាំ លោកបានចុះហត្ថលេខាយ៉ាងច្រើនលើកិច្ចព្រមព្រៀងអំពីជំនួយរបស់ជប៉ុនដល់កម្ពុជា។ ឧបនាយករដ្ឋមន្ត្រី ហោ ណាំហុង ក៏បានបញ្ជាក់ថា ។ ឧបនាយករដ្ឋមន្ត្រី ហោ ណាំហុង បានបន្ថែមថា ទោះជានាយករដ្ឋមន្ត្រីថ្មីណាក៏ដោយដែលនឹងចូលកាន់តំណែងក្នុងពេលឆាប់ៗខាងមុខនេះ ទំនាក់ទំនងមិត្តភាព និងកិច្ចសហប្រតិបត្តិការ ដ៏ជិតស្និតរវាងកម្ពុជា និងជប៉ុនក៏នៅតែបន្ដរីកចម្រើនលើគ្រប់វិស័យ។ ក្នុងឱកាសនេះ ឧបនាយករដ្ឋមន្ត្រី បានថ្លែងអំណរគុណដល់រាជរដ្ឋាភិបាលជប៉ុន តែងតែផ្ដល់ជំនួយដល់កម្ពុជា ដូចជា៖ * ជំនួយឥតសំណង និងកម្ចីក្នុងការអភិវឌ្ឍសេដ្ឋកិច្ច-សង្គមកម្ពុជា * ផ្ដល់អាហាររូបករណ៍ដល់មន្ត្រី និងនិសិត្សកម្ពុជាយ៉ាងច្រើនទៅសិក្សានៅប្រទេសជប៉ុន * ផ្ដល់ជំនួយក្នុងការប្រយុទ្ធប្រឆាំងនឹងជំងឺកូវីដ-១៩។ លើសពីនេះ ឧបនាយករដ្ឋមន្ត្រី ហោ ណាំហុង ក៏បានអរគុណរដ្ឋាភិបាលជប៉ុន ដែលបានទទួលកម្មសិក្សាជាច្រើន ដែលបច្ចុប្បន្នមានចំនួនជាង១ម៉ឺននាក់កំពុងធ្វើការនៅប្រទេសជប៉ុន។ ឧបនាយករដ្ឋមន្ត្រី ហោ ណាំហុង ក៏បានសំណូមពរឱ្យពាណិជ្ជកម្មរវាងប្រទេសទាំងពីរ ឱ្យកាន់តែមានទំហំធំធេងថែមទៀត ឱ្យសមស្របនឹងសក្ដានុពលសេដ្ឋកិច្ច នៃប្រទេសទាំងពីរ ព្រមទាំងវិនិយោគជប៉ុន នៅកម្ពុជាបន្ថែមទៀត។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៤ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-14T18:17:00+07:00 | freshnewsasia.com | https://m.freshnewsasia.com/index.php/en/localnews/170851-2020-09-14-04-17-07.html |
7b244b2b-9835-4732-8946-9f92b015d2da | ក្រសួងការងារនិងអង្គការILO រៀបចំសិក្ខាសាលាត្រីភាគីត្រៀមថ្នាក់ជាតិ សម្រាប់កម្ពុជាចូលរួមកិច្ចប្រជុំវេទិកាអាស៊ានលើកទី១៣ ស្តីពីការគាំទ្រពលករទេសន្តរប្រវេសន៍ ក្នុងពេលជំងឺរាតត្បាត COVID-19 | ភ្នំពេញ៖ ក្រសួងការងារ និងបណ្តុះបណ្តាលវិជ្ជាជីវៈ បានសហការជាមួយអង្គការអន្តរជាតិ ខាងការងារ (ILO) ក្រោមជំនួយថវិកាពីរដ្ឋាភិបាលអូស្ត្រាលី និងរដ្ឋាភិបាលកាណាដា រៀបចំសិក្ខាសាលាត្រីភាគីត្រៀមថ្នាក់ជាតិ សម្រាប់កម្ពុជាចូលរួមកិច្ចប្រជុំវេទិកាអាស៊ានលើកទី១៣ (13th AFML) ស្តីពីការគាំទ្រពលករទេសន្តរប្រវេសន៍ ក្នុងពេលជំងឺរាតត្បាត COVID-19 សម្រាប់សហគមន៍អាស៊ានដែលមានការរួបរួម និងឆ្លើយតបទាន់ពេល ដែលប្រទេសវៀតណាមនឹងត្រូវធ្វើជាម្ចាស់ផ្ទះរៀបចំកិច្ចប្រជុំវេទិកាអាស៊ានលើកទី១៣នេះ នៅក្នុងខែវិច្ឆិកា ឆ្នាំ២០២០ខាងមុខ។ សិក្ខាសាលានេះ ត្រូវបានរៀបចំឡើង នៅសណ្ឋាគារភ្នំពេញ ក្រោមអធិបតីភាព ឯកឧត្តម ហ៊ូ វុឌ្ឍី អនុរដ្ឋលេខាធិការ ក្រសួងការងារ និងបណ្តុះបណ្តាលវិជ្ជាជីវៈ តំណាងដ៏ខ្ពង់ខ្ពស់ ឯកឧត្តមបណ្ឌិត អ៊ិត សំហេង រដ្ឋមន្ត្រីក្រសួងការងារ និងបណ្តុះបណ្តាលវិជ្ជាជីវៈ នាព្រឹកថ្ងៃទី១៤ ខែកញ្ញា ឆ្នាំ២០២០។ ថ្លែងក្នុងពិធីបើកសិក្ខាសាលានេះ ឯកឧត្តម ហ៊ូ វុឌ្ឍី មានប្រសាសន៍លើកឡើងថា ក្នុងឆ្នាំនេះ ក៏ដូចជាឆ្នាំមុនៗដែរ រាជរដ្ឋាភិបាលកម្ពុជា ត្រូវរៀបចំគណៈប្រតិភូត្រីភាគីជាតិ សម្រាប់ចូលរួមកិច្ចប្រជុំវេទិកាអាស៊ានលើកទី១៣ ដែលប្រទេសវៀតណាមនឹងត្រូវធ្វើជាម្ចាស់ផ្ទះ នៅក្នុងខែវិច្ឆិកាឆ្នាំ២០២០ខាងមុខ។ បន្ទាប់មកកិច្ចប្រជុំ 13th AFML នឹងធ្វើការបូកសរុបអំពីភាពជឿនលឿនក្នុងការអនុវត្តអនុសាសន៍ បានផ្តល់ដោយវេទិកាអាស៊ានលើកទី១២ នាឆ្នាំកន្លងមក ដែលបានកំណត់ និងធ្វើការពិភាក្សាទៅលើប្រធានបទ “ការគាំទ្រពលករទេសន្តរប្រវេសន៍ អំឡុងពេលមានជំងឺរាតត្បាតសកលសម្រាប់សហគមន៍អាស៊ានមួយ ដែលមានការរួបរួម និងការឆ្លើយតបទាន់ពេល” និងអនុប្រធានបទថ្មីៗទៀត ដើម្បីលើកជាអនុសាសន៍សម្រាប់គាំទ្រដល់ការការពារ និងការលើកកម្ពស់សិទ្ធិពលករទេសន្តរប្រវេសន៍ ស្របតាមការប្រែប្រួលនានា នៃដំណាក់កាលថ្មីនៃយុគ្គឌីជីថល ដែលមានឥទ្ធិពលលើលក្ខខណ្ឌនានា នៅទីកន្លែងធ្វើការងារ និងប្រភេទការងារ និងជាពិសេសការប្រែប្រួលពិភពការងារដោយសារជំងឺរាតត្បាតកូវីដ-១៩ នៅស្ទើរតែគ្រប់ប្រទេសនៅលើសកលលោក។ ឯកឧត្តមអនុរដ្ឋលេខាធិការ បានបន្តថា ការប្រែប្រួលនានា ដែលធ្វើឱ្យពិភពការងារមានស្ថានភាពកាន់តែស្មុគស្មាញបែបនេះ ទាមទារនូវវិធានការជាក់លាក់ ដែលអាចផ្តល់ជូនអ្នកធ្វើការនូវការគាំពារដ៏ត្រឹមត្រូវ ស្មើភាពគ្នា និងការធានាបាននិរន្តរភាពការងាររបស់ពួកគេ។ ទន្ទឹមនឹងនេះផងដែរ ក៏ត្រូវមានវិធានការដ៏ជាក់លាក់ ដើម្បីជួយឱ្យពួកគេមានសមត្ថភាពគ្រប់គ្រាន់ ទទួលបានឱកាសការងារនៅបរទេស និងមានភាពទន់ភ្លន់ទៅតាមតម្រូវការការងារ ដែលកំពុងតែប្រែប្រួល និងវិវត្តន៍ទៅតាមការជឿនលឿនខាងបច្ចេកវិទ្យា។ សម្រាប់ការត្រៀមប្រជុំវេទិកាអាស៊ាន ខាងទេសន្តរប្រវេសន៍ការងារលើកទី១៣នេះ ការពិភាក្សាត្រូវប្រមូលផ្តុំទៅលើអនុប្រធានបទចំនួន២ រួមមាន៖ ១-ផលប៉ះពាល់នៃជំងឺកូវីដ-១៩ លើពលករទេសន្តរប្រវេសន៍ និងការឆ្លើយតបទាន់ពេលក្នុងតំបន់អាស៊ាន និង ២-គោលនយោបាយទេសន្តរប្រវេសន៍ការងារ ប្រកបដោយបរិយាប័ន្ន និងឆ្លើយតបទាន់ពេលក្នុងតំបន់អាស៊ាន។ ក្នុងការពិភាក្សានេះ អង្គសិក្ខាសាលា បានពិនិត្យនិងយកចិត្តទុកដាក់ឱ្យបានស៊ីជម្រៅ ទៅលើគោលនយោបាយទេសន្តរប្រវេសន៍ការងារឆ្នាំ២០១៩-២០២៣ និងឯកសារជាបទដ្ឋានគតិយុត្តទាំងឡាយ នៃតំបន់អាស៊ាន និងរបស់ពិភពលោក៕ | 2020-09-14T16:49:00+07:00 | cen.com.kh | https://cen.com.kh/archives/244087.html |
672d6ace-5118-4a22-a4a9-34e330297d07 | TOP NEWS: ថ្ងៃនេះក្រសួងសុខាភិបាលប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៤ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៤ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០១នាក់៕ | 2020-09-14T14:42:00+07:00 | freshnewsasia.com | https://m.freshnewsasia.com/index.php/en/localnews/170833-2020-09-14-00-42-53.html |
a09b92ae-387c-4e47-b1b1-c0d3897a62fb | សម័យកូវីដ! ជ្រូករស់៦០០ក្បាលឆ្លងដែនខុសច្បាប់ សមត្ថកិច្ចចាប់ពិនិត្យប៉ាស្ព័រ… | ខណៈអាជ្ញាធរមិនអនុញ្ញាតឲ្យធ្វើចរាចរណ៍ទំនិញគ្រប់ប្រភេទតាមច្រករបៀង និងច្រកតំបន់ ជ្រូករស់ចំនួន៦០០ក្បាលប្រទេសថៃ ឈ្មួញដឹកតាមរថយន្ត២គ្រឿង ឆ្លងដែនចូលទៅប្រទេសវៀតណាម កាលពីរសៀលថ្ងៃទី១១ ខែកញ្ញា ឆ្នាំ២០២០ ត្រូវសមត្ថកិច្ចឃាត់បាន នៅច្រករបៀងកំពង់ស្ពាន ក្នុងភូមិបាវិតកណ្តាល សង្កាត់បាវិត ក្រុងបាវិត ។ មន្រ្តីមន្ទីរកសិកម្មរុក្ខាប្រមាញ់ និងនេសាទខេត្ត បានឲ្យដឹងថា ក្រុមហ៊ុនជីធីហ្វោនដេសិន នាំជ្រូករស់ចំនួន៦០០ក្បាលដឹកតាមរថយន្ត២គ្រឿង ដែល១គ្រឿងពាក់ផ្លាកលេខ៣E-៣៧១២ ដឹកចំនួន៣០០ក្បាល និង១គ្រឿងទៀតពាក់ផ្លាកលេខ ៣A-៥១៥៨ ចំនួន៣០០ក្បាល និងដឹកចេញតាមច្រកទ្វារព្រំដែនអន្តរជាតិព្រៃវល្លិ ឃុំថ្មី ស្រុកកំពង់រោទ៍ ចំនួន៦០០ក្បាល ។ ជាមួយនេះ ក៏មានក្រុមហ៊ុនជីធីហ្វោនដេសិន នេះ នាំជ្រូករស់ចេញតាមច្រកទ្វារព្រំដែនអន្តរជាតិព្រៃវល្លិ៍ ចំនួន៦០០ក្បាលដែរ ។ ទាក់ទិននឹងករណីនេះ ខាងក្រុមហ៊ុននាំជ្រូកពីប្រទេសថៃ ទៅប្រទេសវៀតណាមម្នាក់សុំមិនបញ្ចេញឈ្មោះ បង្ហើបឲ្យដឹងថា ក្រុមហ៊ុននាំជ្រូកពីប្រទេសថៃទៅប្រទេសវៀតណាម មានច្រើនក្រុមហ៊ុន ក៏ប៉ុន្តែក្រុមហ៊ុន លឹម ស៊ីវម៉ី កន្លងមកមាននាំជ្រូករស់ពីប្រទេសថៃ ដាក់ចែកចាយតាមទីតាំងសត្តឃាតនានាក្នុងខេត្តស្វាយរៀង កាប់សាច់លក់នៅលើទីផ្សារផងដែរ ។ ប្រភពពីមន្ត្រីពេទ្យសត្វបានឲ្យដឹងថា មានក្រុមហ៊ុនដានី ដេង នាំជ្រូករស់ពីប្រទេសថៃមកលក់ចែកចាយតាមឡសត្តឃាតនានាទូទាំងខេត្តស្វាយរៀង សម្រាប់កាប់សាច់លក់នៅលើទីផ្សាររាប់រយក្បាលក្នុង១ថ្ងៃៗ ។ អ្វីដែលប្រជាពលរដ្ឋមានការព្រួយបារម្ភនោះ គឺពេលមានជ្រូកឈឺឬងាប់ ឈ្មួញវៀតណាមមិនយកទេហើយឈ្មួញតែងតែលក់ជ្រូកទាំងនោះឲ្យតាមឡសត្តឃាតពន្លះសាច់លក់ចែកចាយនៅលើទីផ្សារនានាក្នុងខេត្តស្វាយរៀង ដែលធ្វើឲ្យប៉ះពាល់ដល់សុខភាពអ្នកបរិភោគយ៉ាងខ្លាំង ។ តែខាងក្រុមហ៊ុនលឹម ស៊ីវម៉ី បានបំភ្លឺថា គ្មានជ្រូកឈឺទេ គឺជ្រូកអន់ដឹកឆ្ងាយត្រូវក្តៅ វៀតណាមគេមិនយកទេ ហើយចំពោះជ្រូកងាប់ក៏មិនមិនមែនងាប់ដោយជំងឺដែរ គឺងាប់ដោយត្រូវក្តៅ ។ បើងាប់ភ្លាមគឺវះសាច់ចែកកម្មករធ្វើម្ហូប បើងាប់តាមផ្លូវអន់សាច់គឺដុតចោល បើជ្រូកអន់គឺលក់ឲ្យឡកាប់សាច់ ៕ | 2020-09-14T10:21:50+07:00 | kbnnews.com | https://kbn.news/archives/180847 |
020e486e-13d6-49af-8f3e-f67ce478d7c4 | ក្រសួងសុខាភិបាល បង្កើតមន្ទីរពិសោធន៍ថ្នាក់តំបន់ រកជំងឺកូវីដ១៩ នៅមន្ទីរពេទ្យបង្អែកខេត្តបាត់ដំបង | បាត់ដំបង៖ ឯកឧត្តមបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល បានមានប្រសាសន៍ថា ការបង្កើតមន្ទីរពិសោធន៍បន្ថែមនៅក្នុងខេត្តបាត់ដំបង ដោយសារមានការប្រជុំមនុស្សចូលមកពីក្រៅប្រទេសច្រើន ពិសេសមកពីថៃ ហើយក៏អាចយកសំណាកអ្នកសង្ស័យមានជំងឺកូវីដ១៩ នៅខេត្តជិតៗនេះ មកពិនិត្យក្នុងខេត្តបាត់ដំបងផងដែរ។ បច្ចុប្បន្ននៅកម្ពុជា មានមន្ទីរពិសោធន៍នៅរាជធានីភ្នំពេញ ខេត្តព្រះសីហនុ ខេត្តសៀមរាបរូចហើយ បង្កើតបន្ថែមមួយទៀតនៅខេត្តបាត់ដំបង ក៏បានជួយសម្រាលបានច្រើនហើយក្រសួងនឹងយកអគារពិសោធន៍របស់មន្ទីរពេទ្យបង្អែកខេត្តបាត់ដំបង ធ្វើជាមន្ទីរពិសោធន៍រកជំងឺកូវីដ១៩ ខណៈបន្ទប់មន្ទីរពិសោធជំងឺផ្សេងៗ ក្នុងមន្ទីរពេទ្យបង្អែកខេត្តបាត់ដំបង នឹងដូរទៅកាន់អគារថ្មី ដែលជាអំណោយរបស់ជប៉ុន។ រាជរដ្ឋាភិបាលកម្ពុជា តាមរយៈក្រសួងសុខាភិបាល នឹងបង្កើតមន្ទីរពិសោធន៍រកជំងឺកូវីដ១៩មួយទៀត នៅក្នុងមន្ទីរពេទ្យធំខេត្តបាត់ដំបង ដើម្បីជួយកាត់បន្ថយនូវការកកស្ទះ ក្នុងការពិនិត្យរកជំងឺកូវីដ១៩ ក៏ដូចជាកាត់បន្ថយនូវការចំណាយ នៃការយកសំណាកអ្នកសង្ស័យមានជំងឺកូវី១៩ ទៅពិនិត្យនៅរាជធានីភ្នំពេញ។ ការលើកឡើងនេះ ក្នុងឱកាសអញ្ជើញចុះពិនិត្យអគារមន្ទីរពេទ្យថ្មី អំណោយរបស់ជប៉ុន និងពិនិត្យទីតាំងបង្កើតមន្ទីរពិសោធន៍រកជំងឺកូវីដ១៩ នៅក្នុងមន្ទីរពេទ្យធំខេត្តបាត់ដំបង កាលពីចុងសប្ដាហ៍ថ្មីៗនេះ ក្រោមអធិបតីភាពឯកឧត្តមបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល។ ឯកឧត្តមបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល បានអំពាវនាវដល់ប្រជាពលរដ្ឋ ត្រូវបរិភោគអាហារឆ្អិនៗ មិនត្រូវបរិភោគសាច់ឆៅ ពិសេសកុំបរិភោគសត្វព្រៃ ព្រោះថាជំងឺកូវីដ១៩ មិនទាន់ដឹងថា មានប្រភពចម្លងចេញពីអ្វីនោះទេ ហើយការមិនបរិភោគសត្វព្រៃនេះ មិនត្រឹមតែអាចទប់ស្កាត់នូវការឆ្លងជំងឺ ក៏វាអាចបានចូលរួមថែរក្សាសត្វព្រៃផងដែរ។ សូមបញ្ជាក់ថា រហូតដល់ម៉ោង ៧និង៣០ ព្រឹក ថ្ងៃទី ១៤ កញ្ញា ២០២០ ក្រសួងសុខាភិបាលពុំរកឃើញករណីជំងឺកូវីដ-១៩ ថ្មី ទេ ដូច្នេះចំនួនសរុប ២៧៥នាក់ ចំនួនសម្រាកនៅពេទ្យ ១នាក់ ចំនួនជាសះស្បើយសរុបចំនួន ២៧៤នាក់ និង ស្លាប់គ្មាន ។ ជំងឺកូវីដ-១៩ នៅតែបន្តគំរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោក កំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាសនៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 116.112 ស្មើនឹង 6.994 ក្នុង១លាន នាក់៕ | 2020-09-14T09:35:09+07:00 | cen.com.kh | https://cen.com.kh/archives/243902.html |
aa9b200d-dc5d-4319-aae1-c854f7dffc51 | អង្គការ WHO រាយការណ៍ពីការកើនឡើងនៃការឆ្លងជំងឺកូវីដ១៩ ច្រើនបំផុតក្នុងពេលមួយថ្ងៃ | មនុស្សជាង ២៩ លាននាក់បានឆ្លងជំងឺកូវីដ១៩ នៅទូទាំងពិភពលោក។ នេះបើយោងតាមទិន្នន័យរបស់សាកលវិទ្យាល័យ Johns Hopkins នៅថ្ងៃចន្ទនេះ។ អង្គការសុខភាពពិភពលោក WHO បានបញ្ជាក់កាលពីថ្ងៃអាទិត្យម្សិលមិញនៅពេលដែលចំនួនអ្នកឆ្លងកើនជិត ២៩ លាននាក់ថា តួលេខនេះឆ្លុះបញ្ចាំងនូវការកើនឡើងនៃអ្នកឆ្លងជំងឺនេះរយៈពេលមួយថ្ងៃចំនួន ៣០៧.៩៣០ ករណី ដែលជាចំនួនដ៏ច្រើនជាងគេបំផុតក្នុងពេលមួយថ្ងៃកន្លងមក។ អង្គការសុខភាពពិភពលោកបានបញ្ជាក់ថា ករណីឆ្លងជំងឺនេះក្នុងពេលមួយថ្ងៃកាលពីថ្ងៃទី ៦ ខែកញ្ញា មានចំនួន ៣០៦.៨៥៧ ករណី ហើយករណីស្លាប់ដោយសារជំងឺនេះច្រើនជាងគេបំផុតក្នុងពេលមួយថ្ងៃ មានចំនួន ១២.៤៣០ កាលពីថ្ងៃទី ១៧ ខែមេសា។ អង្គការ WHO បានប្រាប់ឲ្យដឹងថា ប្រទេសឥណ្ឌា សហរដ្ឋអាមេរិក និងប្រេស៊ីល ដែលជាប្រទេស ៣ ដែលនាំមុខគេលើពិភពលោកសម្រាប់ករណីឆ្លងជំងឺនេះ ក៏បានបង្ហាញនូវការកើនឡើងច្រើនបំផុតផងដែរ។ ចំនួនមនុស្សស្លាប់ដោយសារជំងឺនេះបានកើនឡើងជាង ៥.៥០០ នាក់ ដោយធ្វើឲ្យមនុស្សស្លាប់ទាំងអស់លើពិភពលោកដោយសារជំងឺនេះមានចំនួន ៩១៧.០០០ នាក់។ ឥណ្ឌាបានរាយការណ៍ពីការឆ្លងថ្មីចំនួន ៩៤.៣៧២ ករណី សហរដ្ឋអាមេរិកចំនួន ៤៥.៥២៣ ករណី និងប្រេស៊ីលចំនួន ៤៣.៧១៨ ករណី កាលពីថ្ងៃអាទិត្យ។ សហរដ្ឋអាមេរិកនៅតែជាប្រទេសដែលមានករណីឆ្លងជំងឺកូវីដ ១៩ ច្រើនជាងគេបំផុតនៅលើពិភពលោក ដោយមានចំនួនជាង ៦ លាន ៥ សែនករណី៕ | 2020-09-14T07:00:00+07:00 | khmer.voanews.com | https://khmer.voanews.com/a/who-reports-record-one-day-increase-in-coronavirus-infections-/5582604.html |
65879e28-51a8-46a2-97e7-39ff6be7d693 | ប្រធានក្រុមការងារគណបក្សប្រជាជនកម្ពុជាចុះជួយសង្កាត់ស្វាយរៀង អំពាវនាវឲ្យសមាជិកបក្ស រួមគ្នាប្រយុទ្ធនឹងជំងឺកូវីដ១៩ | លោក កែរ រដ្ឋា ប្រធានក្រុមការងារគណបក្សប្រជាជនកម្ពុជា ថ្នាក់ខេត្តចុះជួយសង្កាត់ស្វាយរៀងបាន អំពាវនាវដល់សមាជិកសមាជិកាគណបក្ស និងអាជ្ញាធរដែនដីកងកម្លាំងប្រដាប់អាវុធទាំងអស់ ត្រូវមានការប្រុងប្រយ័ត្នចំពោះជំងឺកូវីដ១៩ ត្រូវធ្វើការបង្ការទប់ស្កាត់ដោយផ្ដើមចេញពីការធ្វើអនាម័យជាប្រចាំ ហើយត្រូវរួមគ្នាប្រយុទ្ធប្រឆាំងនឹងជំងឺកូវីដ១៩និងស្តាប់តាមការណែនាំរបស់ក្រសួងសុខាភិបាលឲ្យបាន ខ្ជាប់ខ្ជួនទោះបីប្រទេសកម្ពុជាយើងមានសភាពធូរស្រាល ហើយក្តីតែមិនត្រូវធ្វេសប្រហែសនោះឡើយ។ ការថ្លែងបែបនេះនៅក្នុងពិធីសំណេះសំណាល ក្នុងឱកាសបុណ្យភ្ជុំបិណ្ឌនិងចែកសម្ភារអនាម័យជូនដល់សមាជិកសមាជិកាគណបក្សនិងកម្លាំងប្រជាការពារភូមិនៅសង្កាត់ស្វាយរៀង ក្រុងស្វាយរៀង ខេត្តស្វាយរៀង នៅព្រឹកថ្ងៃទី ១៣ខែកញ្ញា ឆ្នាំ២០២០ ដែលមានការចូលរួមពីសមាជិកបក្ស និងកងកម្លាំងប្រជាការពារភូមិជាច្រើនរូបផងដែរ។ នៅក្នុងឪកាស លោក កែរ រដ្ឋា បានថ្លែងពាំនាំនូវការសាកសួរសុខទុក្ខពីសណាក់ លោកស្រីគតិសង្គហបណ្ឌិត ម៉ែន សំអន ប្រធានក្រុមការងារចុះជួយខេត្តស្វាយរៀងជូន ដល់សមាជិកសមាជិកាគណបក្ស និងកម្លាំងប្រជាការពារភូមិផងដែរ។ លោកបានបន្តថា ក្នុងនាមប្រធានក្រុមការងារចុះជួយសង្កាត់ស្វាយរៀង សូមថ្លែងអំណរគុណដល់ក្រុមប្រឹក្សាសង្កាត់ សមាជិកសមាជិកា អាជ្ញាធរដែនដីសមត្ថកិច្ចគ្រប់លំដាប់ថ្នាក់ ដែលបានចូលរួមយ៉ាងសកម្មក្នុងការបង្កា ទប់ស្កាត់និងប្រយុទ្ធនឹងជំងឺកូវីដ១៩មិនឲ្យជំងឺនេះឆ្លងដល់សហគមន៍នោះឡើយ។ លោក កែរ រដ្ឋា បានជំរុញដល់សមាជិកសមាជិការគណបក្ស ត្រូវបន្តធ្វើអំពើល្អជាមួយប្រជាពលរដ្ឋនិងដោះស្រាយរាល់សំណូមពរចំណុចប្រឈម នានានៅក្នុងមូលដ្ឋានឲ្យបានល្អប្រសើរគឺធ្វើយ៉ាងណាមិនឲ្យប្រជាពលរដ្ឋថ្នាំងថ្នាក់ នោះឡើយជាពិសេសត្រូវជួយដល់ប្រជាពលរដ្ឋដែលជួបការខ្វះខាត។ លោកលោក កែរ រដ្ឋាបានថ្លែងផ្ដាំផ្ញើដល់សមាជិកបក្សទាំងអស់អាជ្ញាធរដែនដីកម្លាំងប្រជាការពារភូមិត្រូវអប់រំកូនចៅឲ្យចៀសឆ្ងាយពីគ្រឿងញៀនគ្រប់ប្រភេទ និងរួមគ្នាគោរពច្បាប់ចរាចរណ៍ឲ្យបានខ្ជាប់ខ្ជួន ព្រមទាំងត្រូវការពារ សន្តិសុខសុវត្ថិភាព ជូនប្រជាពលរដ្ឋឲ្យបានល្អប្រសើរ ដើម្បីធ្វើយ៉ាងណាឲ្យពលរដ្ឋរស់នៅប្រកបដោយសុខដុមរមនា និងត្រូវបង្កើនការដាំដំណាំរួមផ្សំចិញ្ចឹមសត្វឲ្យបានច្រើនក្នុងអំឡុងពេលកូវីដ១៩នេះផងដែរ។ ជាមួយគ្នានោះដែរ លោក កែរ រដ្ឋា បានបញ្ជាក់ជូនអំពីតួនាទីភារកិច្ចរបស់កម្លាំងប្រជា ការពារភូមិថា កម្លាំងប្រជាការពារគឺជា កម្លាំងស្ម័គ្រចិត្តក្នុង ការចូលរួមសហការជាមួយកម្លាំងប្រជាការពារ ប៉ុស្តិ៍រដ្ឋបាល ក្នុងការការពារសន្តិសុខជូនប្រជាពលរដ្ឋក្នុងមូលដ្ឋាន។ រាល់កើតមានសភាពការណ៍នៃបទល្មើស ជាក់ស្តែងកម្លាំងប្រជាការពារគឺ ត្រូវមានភារកិច្ចបង្ក្រាបចាប់ជនប្រព្រឹត្តល្មើសយកទៅ ប្រគល់ជូននគរបាលប៉ុស្តិ៍ឬសមត្ថកិច្ច កងរាជអាវុធហត្ថ ដើម្បីមានវិធានការ ក្នុងការសាកសួរចម្លើយ និងរៀបចំសំណុំរឿងតាមនិតិវិធីច្បាប់។ សូមបញ្ជាក់ថានៅក្នុងពិធីសំណេះសំណាលនេះក៏មានមន្ត្រីជំនាញសុខាភិបាលក៏បានធ្វើការផ្សព្វផ្សាយអំពីវិធានការការពារនិងបង្ការទប់ស្កាត់ជំងឺកូវីដ១៩ដល់សមាជិកបក្សនិងប្រជាការពារភូមិផងដែរ។ ក្នុងឪកាសនោះលោកប្រធានក្រុមការងារថ្នាក់ខេត្តចុះជួយសង្កាត់ស្វាយរៀងបានឧបត្ថម្ភសម្ភារៈអនាម័យនិងថវិកាដល់សមាជិកបក្ស កម្លាំងប្រជាការពារភូមិ កម្លាំងនគរបាលប៉ុស្តិ៍ ក្រុមប្រឹក្សាសង្កាត់ដែលសរុបថវិកាអស់ប៉ុន្មាន៥លានរៀល៕ | 2020-09-13T21:23:00+07:00 | freshnewsasia.com | https://m.freshnewsasia.com/index.php/en/localnews/170801-2020-09-13-07-23-44.html |
bac3fb2e-daa3-4d06-a8be-e49d421bf335 | មន្ដ្រីជាន់ខ្ពស់បក្សប្រជាជន បន្ដអំពាវនាវប្រជាពលរដ្ឋថែរក្សាសុខភាព និងធ្វើអនាម័យជាប្រចាំ ដើម្បីទប់ស្កាត់ការរីករាលដាលជំងឺកូវីដ-១៩ | សមាជិកគណៈកម្មាធិការកណ្តាលបក្សប្រជាជនកម្ពុជា អនុប្រធានក្រុមការងារចុះជួយស្រុកបាណន់ និងជាប្រធានក្រុមការងារចុះជួយមូលដ្ឋាន ឃុំភ្នំសំពៅ លោកបណ្ឌិត ហែម ថេង នៅព្រឹកថ្ងៃទី១៣ ខែកញ្ញា ឆ្នាំ២០២០នេះ បានដឹកនាំក្រុមការងារ កាន់បិណ្ឌវេណទី១១ ចំនួន៥វត្ត និងអំពាវនាវឲ្យប្រជាពលរដ្ឋរួមគ្នា ទប់ស្កាត់ការរីករាលដាលជំងឺកូវីដ-១៩ ក្នុងឱកាសបុណ្យភ្ជំបិណ្ឌខាងមុខនេះ។ លោកបណ្ឌិត ហែម ថេង បានឲ្យដឹងថា នៅក្នុងពិធីកាន់បិណ្ឌនាពេលនេះ ក្រុមការងារទាំងអស់ មានសទ្ធាជ្រះថ្លា បានចូលរួមប្រគេនទេយ្យវត្ថុ និងបច្ច័យទាំង៥វត្ត រួមមាន វត្តចែងក្តា, វត្តភ្នំសំពៅ, វត្តទ្រុងមាន់, វត្តភ្នំអណ្តើក និងវត្តល្អាងក្រពើ ដោយមួយវត្តប្រគេន អង្ករ២០០គីឡូក្រាម, មី១កេសធំ, ត្រីខកំប៉ុង១កេសធំ, ទឹកដោះគោខាប់១កេស, ទឹកសុទ្ធ៥កេស, ទឹកក្រូចចម្រុះ៥កេស, តែ២គីឡូក្រាម, ស្ករស៥គីឡូក្រាម, សាដក់១, ផ្លែឈើ១កន្រ្តក, នំអន្សម១កន្រ្តក, និងបច្ច័យ៥០ម៉ឺនរៀល។ ឆ្លៀតក្នុងឱកាសនេះ លោក ហែម ថេង បានដឹកនាំក្រុមការងារបន្តសំណេះសំណាល និងអរគុណដល់កងកម្លាំងប្រជាការពារឃុំ ចំនួន១០០នាក់ ក្នុងឱកាសបុណ្យភ្ជុំបិណ្ឌ ដែលបានខិតខំធ្វើការពារបម្រើប្រជាពលរដ្ឋ នៅតាមមូលដ្ឋានរបស់ខ្លួន។ ក្នុងនោះលោកបានជូនថវិកាម្នាក់ៗ៥ម៉ឺនរៀល, ក្រុមការងារគណបក្សឃុំ ភូមិ៣៩នាក់ម្នាក់ៗ ទទួលបាន៥ម៉ឺនរៀល, គណបក្សស្រុក៦០ម៉ឺនរៀល, និងជូនអាល់កុល៦០លីត្រ ម៉ាស់២០ប្រអប់ និងម៉ាស៊ីនវាស់កម្តៅ៣គ្រឿង ដល់សាលាបឋមសិក្សាសម្តេចឪ សម្តេចម៉ែ ភ្នំសំពៅ សម្រាប់យកទៅប្រើប្រាស់ក្នុងសាលា ដើម្បីការពារកុំឆ្លងរោគជំងឺកូវីដ-១៩៕ | 2020-09-13T20:30:00+07:00 | freshnewsasia.com | https://m.freshnewsasia.com/index.php/en/localnews/170797-2020-09-13-06-30-24.html |
e8d599f7-7d33-4508-ab9b-a890c549ba09 | តំណាងរាស្ដ្រខេត្តកណ្ដាល ដាក់បិណ្ឌ១១ នៅវត្តពោធិ៍ព្រឹក្ស ក្រុងតាខ្មៅ និងប្រាប់ពលរដ្ឋកុំប្រហែសជំងឺកូវីដ-១៩ | តំណាងរាស្ត្រមណ្ឌលកណ្ដាល លោក ង៉ោ សុវណ្ណ បាននាំមន្ត្រីជាច្រើននាក់ ធ្វើបុណ្យដាក់បិណ្ឌវេណទី១១ នៅវត្តពោធិ៍ព្រឹក្ស សង្កាត់ស្វាយរលំ ក្រុងតាខ្មៅ នៅព្រឹកថ្ងៃទី១៣ ខែកញ្ញា ឆ្នាំ២០២០នេះ ព្រមទាំងបានផ្ដែផ្ដាំពុទ្ធបរិស័ទទាំងអស់ កុំប្រហែសជំងឺកូវីដ-១៩ ដ្បិតរាជរដ្ឋាភិបាលទទួលបានជ័យជម្នះ លើជំងឺនេះក្ដី ក៏ប៉ុន្តែតោងឲ្យពលរដ្ឋទាំងអស់ កុំធ្វេសប្រហែសព្រោះជំងឺនេះមើលមិនឃើញ និងឆ្លងលឿនណាស់។ លោក ង៉ោ សុវណ្ណ បានផ្ដែផ្ដាំពលរដ្ឋឲ្យរស់នៅស្អាត ហូបស្អាត ផឹកស្អាត ឧស្សាហ៍លាងដៃនឹងសាប៊ូ ទឹកសម្លាប់មេរោគ ជេល ឬទឹកអាល់កុល និយាយជារួម គឺអនុវត្តន៍តាមវិធានការនៃការណែនាំរបស់ក្រសួងសុខាភិបាល ហើយត្រូវខំហាត់ប្រាណបង្កើនសុខភាពឲ្យល្អរឹងមាំ ដើម្បីឈ្នះអស់ជំងឺទាំងឡាយទាំងពួង។ អ្នកតំណាងរាស្ត្ររូបនេះ បានបន្តទៀតថា បច្ចុប្បន្ននេះប្រជាពលរដ្ឋខ្មែរ សប្បាយរីករាយនឹងការធ្វើបុណ្យ ធ្វើទាន គ្រប់រដូវកាល ដោយគ្មានការហាមឃាត់នោះទេ ពោលដោយសារតែប្រទេសកម្ពុជា មានសន្តិភាព មានការអភិវឌ្ឍប្រជាពលរដ្ឋមានជីវភាពធូរធារ ដូច្នេះកត្តាសន្តិភាពនេះហើយ ដែលធ្វើឲ្យយើងមានអ្វីគ្រប់សព្វបែបយ៉ាងដូចសព្វថ្ងៃនេះ។ លោក ង៉ោ សុវណ្ណ បានបន្ថែមទៀតថា ការដែលធ្វើឲ្យប្រទេសជាតិមានសុខសន្តិភាព គឺពិតជាពិបាកខ្លាំងណាស់ ដូច្នេះយើងទាំងអស់គ្នាគប្បីរួបរួមគ្នា ខិតខំរក្សាសន្តិភាពមួយនេះឲ្យបាន ដើម្បីការអភិវឌ្ឍ និងភាពរីកចម្រើនថ្មីៗ ជាបន្តបន្ទាប់ទៀត ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា៕ | 2020-09-13T18:41:00+07:00 | freshnewsasia.com | https://m.freshnewsasia.com/index.php/en/localnews/170795-2020-09-13-04-41-54.html |
97f01355-9164-480b-a369-f9567ef809ff | បុរសជនជាតិឥណ្ឌូនេស៊ីម្នាក់ ដេកស្លាប់ដោយសារតែជំងឺអេសដ៏ ក្នុងបន្ទប់ជួលនៅខេត្តព្រះសីហនុ | កាលពីយប់ថ្ងៃទី១២ ខែកញ្ញា ឆ្នាំ២០២០ នៅចំណុចបន្ទប់ជួល នៃអគារបុគ្គលិក ស្ថិតនៅក្រុមទី២៩ ភូមិ ៣ សង្កាត់លេខ៣ ក្រុងព្រះសីហនុ ខេត្តព្រះសីហនុ មានជនបរទេសម្នាក់ដេកស្លាប់នៅក្នុងបន្ទប់លេខ២៧ សាកសពត្រូវបានគេដឹងថា ជាជនជាតិឥណ្ឌូនេស៊ី។ សាកសពមានឈ្មោះ BOB HARJANTO ភេទប្រុស ជនជាតិ ឥណ្តូនេស៊ី ឆ្នាំកំណើត ថ្ងៃទី០៤ ខែតុលា ឆ្នាំ១៩៩២ មុខរបរបុគ្គលឹក ហ្គោលដិនស៊ី កាន់លិខិតឆ្លងដែនលេខ C1823564 មានសុពលភាព ថ្ងៃទី៣០ ខែ វិច្ឆិកា ឆ្នាំ២០២៣ ទិដ្ឋិកាលេខ EEX 1900105606 មានសុពលភាព ថ្ងៃទី០២ ខែសីហា ឆ្នាំ២០២១ ។ បើតាមការពិនិត្យរបស់គ្រូពេទ្យសាកសពគឺពិតជាស្លាប់ដោយសារជំងឺអេសដ៏ពិតប្រាកដមែន។ យ៉ាងណាមិញសាកសពបានដឹកយកទៅដំកល់ទុកនៅមន្ទីរពេទ្យបង្អែកចំការចេកក្រុងព្រះសីហនុ រង់ចាំការសម្រេចពីស្ថានទូត និងក្រុមគ្រួសារសាម៉ី៕ | 2020-09-13T15:15:50+07:00 | kbnnews.com | https://kbn.news/archives/180803 |
5705dae6-5d5e-4358-819d-16b5d8efc810 | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ថ្មីម្នាក់ លើបុរសជនជាតិអង់គ្លេស | ក្រសួងសុខាភិបាល នៅព្រឹកទី១៣ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីមានករណីវិជ្ជមានវីរុសកូវីដ-១៩ ថ្មី ចំនួន ០១នាក់ លើបុរសជនជាតិអង់គ្លេស។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទើបទទួលបាននៅមុននេះបន្តិចបានបញ្ជាក់ថា បុរសជនជាតិអង់គ្លេសដែលរកឃើញមានកូវីដ១៩នេះ អាយុ៥៤ឆ្នាំ មានអាសយដ្ឋានស្នាក់នៅ Apartment មួយកន្លែង ក្នុងសង្កាត់ បឹងកក់២ រាជធានីភ្នំពេញ ជាអ្នកធ្វើដំណើរមកពីប្រទេសអង់គ្លេស ដោយឆ្លងកាត់ប្រទេសហូឡង់ ហើយបានបន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១១ ខែកញ្ញា ឆ្នាំ២០២០។ លទ្ធផល វិភាគវត្ថុសំណាករបស់បុរសនេះ ទទួលបានលទ្ធផល វិជ្ជមានវីរុសកូវីដ-១៩ បច្ចុប្បន្ន អ្នកជំងឺ ត្រូវបាន ដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ * ជនជាតិខ្មែរ ២០នាក់ (ស្ត្រី ០៦នាក់ និងកុមារី ០១នាក់) * ជនជាតិអាល្លឺម៉ង់ ០៧នាក់ (ស្រី ០១នាក់) * ជនជាតិកូរ៉េ ២១នាក់ (ស្រី ០៤នាក់ និងកុមារី ០២នាក់) * បុរសជនជាតិអង់គ្លេស 0១នាក់ * ជនជាតិស្វីស ០៤នាក់ (ស្ត្រី ០១នាក់) * បុរសជនជាតិព័រទុយហ្គាល់ ០១នាក់ * ជនជាតិអាមេរិកកាំង ១២នាក់ (ស្ត្រី០៦នាក់) * បុរសជនជាតិស៊ែប៊ី ០១នាក់ * ស្ត្រីជនជាតិជប៉ុន ០១នាក់ * ជនជាតិចិន ០៣នាក់ (ស្រី ០២នាក់) * បុរសជនជាតិអូស្ត្រាលី ០១នាក់ * បុរសជនជាតិអូទ្រីស ០១នាក់ ក្រសួងសុខាភិបាលបានឲ្យដឹងទៀតថា សម្រាប់អ្នកដំណើរផ្សេងទៀត តាមជើងហោះហើរនេះ ដែលមានលទ្ធផលអវិជ្ជមានវីរុសកូវីដ-១៩ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារក្នុងរាជធានីភ្នំពេញចំនួន៥៤នាក់, មណ្ឌលកងទ័ពអាកាសចំនួន១៧នាក់ និងនៅស្ថានទូតអាល្លឺម៉ង់ចំនួន០២នាក់ (ជាមន្ត្រីការទូត)។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៣ ខែកញ្ញា ឆ្នាំ២០២០ កម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៥នាក់ (ស្រី ៥៤នាក់ និងបុរស ២២១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧៤នាក់ (ស្រី៥៤នាក់ និងបុរស២២០នាក់) និងអ្នកកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០១នាក់៕ | 2020-09-13T14:15:00+07:00 | freshnewsasia.com | https://m.freshnewsasia.com/index.php/en/localnews/170782-2020-09-13-00-15-34.html |
a0883d8a-b2f4-4647-942a-0cb62859bee2 | ទើបតែស្ងាត់បានប៉ុន្មានថ្ងៃ ! ស្រាបតែព្រឹកនេះកម្ពុជា ប្រកាសរកឃើញករណីឆ្លងកូវីដចំនួន១នាក់ | ក្រសួងសុខាភិបាល នៅព្រឹកទី១៣ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីមានករណីវិជ្ជមានវីរុសកូវីដ-១៩ ថ្មី ចំនួន ០១នាក់ លើបុរសជនជាតិអង់គ្លេស។ សេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា បុរសជនជាតិអង់គ្លេសដែលរកឃើញមានកូវីដ១៩នេះ អាយុ៥៤ឆ្នាំ មានអាសយដ្ឋានស្នាក់នៅ Apartment មួយកន្លែង ក្នុងសង្កាត់ បឹងកក់២ រាជធានីភ្នំពេញ ជាអ្នកធ្វើដំណើរមកពីប្រទេសអង់គ្លេស ដោយឆ្លងកាត់ប្រទេសហូឡង់ ហើយបានបន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១១ ខែកញ្ញា ឆ្នាំ២០២០។ លទ្ធផល វិភាគវត្ថុសំណាករបស់បុរសនេះ ទទួលបានលទ្ធផល វិជ្ជមានវីរុសកូវីដ-១៩ បច្ចុប្បន្ន អ្នកជំងឺ ត្រូវបាន ដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ៕ | 2020-09-13T07:55:11+07:00 | kbnnews.com | https://kbn.news/archives/180792 |
1db9c163-4f6f-4d34-9a90-3734987ef55b | ករណីឆ្លងជំងឺកូវីដ១៩ មានជិត ២៩ លានករណីនៅទូទាំងពិភពលោក | នៅពេលបច្ចុប្បន្ននេះ ករណីឆ្លងជំងឺកូវីដ១៩ មានជិត ២៩ លានករណីនៅទូទាំងពិភពលោក។ សហរដ្ឋអាមេរិកនៅតែជាប្រទេសដែលមានករណីឆ្លងជំងឺនេះច្រើនជាងគេបំផុត គឺចំនួនជាង ៦ លាន ៤ សែនករណី។ ឥណ្ឌាបានដណ្ដើមលំដាប់ថ្នាក់ទីពីរពីប្រទេសប្រេស៊ីល ដែលមានករណីឆ្លងចំនួន ៤ លាន ៧ សែនករណី។ ករណីឆ្លងជំងឺកូវីដ១៩ នៅក្នុងរដ្ឋ Maharashtra ដែលជារដ្ឋធំជាងគេបំផុតនៅឥណ្ឌា និងជារដ្ឋដែលមានក្រុងហិរញ្ញវត្ថុ Mumbai បានកើនឡើងដល់ជាង ១ លានករណីកាលពីថ្ងៃសៅរ៍ ដែលធ្វើឲ្យរង្គោះរង្គើដល់កិច្ចខិតខំប្រឹងប្រែងរបស់ប្រទេសឥណ្ឌានៅក្នុងការស្ដារសេដ្ឋកិច្ចរបស់ខ្លួន។ ប្រទេសប្រេស៊ីលមានករណីឆ្លងជំងឺកូវីដ១៩ ចំនួន ៤ លាន ៣ សែនករណី។ អត្ថបទមួយនៅក្នុងព្រឹត្តិប័ត្រវេជ្ជសាស្ត្រ The New England Journal of Medicine បានលើកឡើងថា ការពាក់ម៉ាស់នៅទូទាំងសាកលលោក «ប្រហែលជាអាចជួយកាត់បន្ថយភាពធ្ងន់ធ្ងរនៃជំងឺនេះបាន ហើយធានាថា ករណីឆ្លងថ្មីកាន់តែច្រើនជាងមុនគឺគ្មានរោគសញ្ញា»។ អត្ថបទនោះបានលើកឡើងទៀតថា ប្រសិនបើការលើកឡើងដូច្នេះត្រឹមត្រូវមែននោះ នោះការពាក់ម៉ាស់អាចក្លាយទៅជាទម្រង់មួយនៃវ៉ាក់សាំងបង្ការជំងឺ «ដែលនឹងជួយបង្កើតប្រព័ន្ធការពារខ្លួន និងកាត់បន្ថយការឆ្លងរាលដាលវីរុសនេះ» ក្នុងអំឡុងពេលដែលពិភពលោកកំពុងរង់ចាំវ៉ាក់សាំងបង្ការជំងឺនេះ៕ | 2020-09-13T07:00:00+07:00 | khmer.voanews.com | https://khmer.voanews.com/a/nearly-29-million-covid-cases-worldword/5581649.html |
ed99027c-6c3b-433a-9c99-23a874bfc5ec | តំណាងរាស្ត្រត្បូងឃ្មុំ លើកទឹកចិត្តឱ្យក្រុមគ្រូពេទ្យបន្តខិតខំលើការងារសុខាភិបាល ពិសេសត្រូវរួមគ្នាទប់ស្កាត់ជំងឺកូវីដឱ្យបានក្លៀវក្លា | លោក ចាយ បូរិន អ្នកតំណាងរាស្ត្រខេត្តត្បូងឃ្មុំ និងជាអនុប្រធានក្រុមការងារគណបក្សមូលដ្ឋានស្រុកតំបែរ បានកោតសរសើរ និងលើកទឹកចិត្តឱ្យក្រុមគ្រូពេទ្យទាំងឡាយបន្តខិតខំលើការងារសុខាភិបាលបន្ថែមទៀត ពិសេសត្រូវរួមគ្នាទប់ស្កាត់ជំងឺកូវីដ-១៩ ឱ្យបានក្លៀវក្លាជាទីបំផុត ដើម្បីការពារសុខមាលភាពប្រជាពលរដ្ឋ និងសង្គមទាំងមូល។ ការលើកទឹកចិត្តនេះធ្វើឡើងនាឱកាសលោកជួបសំណេះសំណាលជាមួយក្រុមគ្រូពេទ្យជាង ១០០នាក់ មកពីមន្ទីរពេទ្យបង្អែក និងមណ្ឌលសុខភាពនានាក្នុងស្រុកតំបែរ ខេត្តត្បូងឃ្មុំ នារសៀលថ្ងៃទី១២ ខែកញ្ញា ឆ្នាំ២០២០ ក្នុងនោះក៏មានការចូលរួមពីលោក រ័ត្ន វីរៈ អនុរដ្ឋលេខាធិការក្រសួងបរិស្ថាន ក្រុមប្រឹក្សាខេត្ត ក្រុមប្រឹក្សាស្រុក អភិបាលស្រុក និងមន្ត្រីពាក់ព័ន្ធជាច្រើននាក់ទៀតផងដែរ។ លោក ចាយ បូរិន បានកោតសរសើរចំពោះក្រុមគ្រូពេទ្យទាំងអស់ ដែលខិតខំប្រឹងប្រែងបំពេញភារកិច្ចលើការងារសុខាភិបាល ដើម្បីធ្វើយ៉ាងណាឲ្យប្រជាពលរដ្ឋមកទទួលបាននូវសេវាព្យាបាលដ៏ល្អ និងធានាសុខុមាលភាពសាធារណៈ ពិសេសការព្យាបាល និងទប់ស្កាត់ការឆ្លងរីករាលដាលជំងឺកូវីដ-១៩។ អ្នកតំណាងរាស្ត្រខេត្តត្បូងឃ្មុំរូបនេះ បានធ្វើការអំពាវនាវដល់លោកគ្រូពេទ្យ អ្នកគ្រូពេទ្យ ក៏ដូចជាប្រជាពលរដ្ឋទាំងអស់ កុំជឿលើឧបាយកលរបស់ក្រុមមនុស្សអគតិមួយចំនួន ដែលបានធ្វើការញុះញុងបំផុសបំផុលតាមគ្រប់ទម្រង់រូបភាព ធ្វើឲ្យប៉ះពាល់ដល់សង្គមជាតិ ដែលកំពុងមានការអភិវឌ្ឍលើគ្រប់វិស័យនាពេលបច្ចុប្បន្ននេះ។ លោក ចាយ បូរិន បានផ្ដាំផ្ញើដល់ក្រុមគ្រូពេទ្យទាំងអស់បន្តធ្វើការអប់រំផ្សព្វផ្សាយដល់ប្រជាពលរដ្ឋ ត្រូវយកចិត្តទុកដាក់ថែរក្សាសុខភាព និងរក្សាអនាម័យឱ្យបានត្រឹមត្រូវតាមការណែនាំរបស់រាជរដ្ឋាភិបាល ក៏ដូចជាក្រសួងសុខាភិបាល ដើម្បីចូលរួមទប់ស្កាត់រលកទី២ ការឆ្លងរាតត្បាតនៃជំងឺកូវីដ-១៩។ លោកក៏បានផ្តល់ជូនក្រុមគ្រូពេទ្យ និងអ្នកចូលរួមនូវទឹកអាល់កុល ក្រមា និងសៀវភៅក្រុមង៉ុយក្នុងម្នាក់១ក្បាលផងដែរ៕ | 2020-09-13T04:08:00+07:00 | freshnewsasia.com | https://m.freshnewsasia.com/index.php/en/localnews/170771-2020-09-12-14-08-48.html |
26e7fff6-0338-4139-9053-07595e5a1944 | អភិបាលខេត្តកណ្តាល រំលឹកប្រជាពលរដ្ឋថែទាំសុខភាពឲ្យបានល្អ និងបន្ដប្រុងប្រយ័ត្នជាមួយជំងឺកូវីដ-១៩ | លោក គង់ សោភ័ណ្ឌ អភិបាលខេត្តកណ្តាល នៅព្រឹកថ្ងៃទី១២ ខែកញ្ញា ឆ្នាំ២០២០នេះ បានរំលឹកប្រជាពលរដ្ឋត្រូវថែទាំសុខភាពឲ្យបានល្អ ហើយត្រូវបន្ដការប្រយ័ត្នជាមួយនឹងជំងឺកូវីដ-១៩ ដ្បិតប្រទេសកម្ពុជា បានឈ្នះលើជំងឺនេះហើយក្ដី ប៉ុន្តែពលរដ្ឋត្រូវតែបន្តអនុវត្តតាមវិធានការណ៍របស់ ក្រសួងសុខាភិបាលជាបន្តបន្ទាប់។ សារក្រើនរំលឹករបស់លោកអភិបាលខេត្ត ធ្វើឡើងក្នុងឱកាស អញ្ជើញចូលរួមកាន់បិណ្ឌទី១០ នៅវត្តពោធិ៍មាស ស្ថិតនៅភូមិវាលធំ ឃុំពាមឧកញាអុង ស្រុកលើកដែក ដែលបាននាំយកនូវគ្រឿងសក្ការបូជា មានទៀនធូប ទេយ្យទាន និងបច្ច័យ មកបូជាចំពោះ ព្រះរតនត្រ័យ និងប្រគេនដល់ព្រះសង្ឃ ដើម្បីធ្វើបុណ្យឧទ្ទិសកុសលដល់បុព្វការីជន ជីដូនជីតា ញាតិការ ទាំង៧សន្ដានដែលបានចែកឋាន ទៅកាន់បរិលោកខាងមុខ។ ថ្លែងក្នុងពិធីនេះ លោកបណ្ឌិត គង់ សោភ័ណ្ឌ បានបញ្ជាក់ថា បច្ចុប្បន្ននេះប្រជាពលរដ្ឋខ្មែរ សប្បាយរីករាយនឹងការធ្វើបុណ្យ ធ្វើទាន គ្រប់រដូវកាល ដោយគ្មានការហាមឃាត់នោះទេ ពោលគឺដោយសារតែប្រទេសកម្ពុជា មានសន្តិភាព មានការអភិវឌ្ឍប្រជាពលរដ្ឋមានជីវភាពធូរធារ ដូច្នេះកត្តាសន្តិភាពនេះហើយ ដែលធ្វើឲ្យយើងមានអ្វីគ្រប់សព្វបែបយ៉ាងដូចសព្វថ្ងៃនេះ។ លោកអភិបាលខេត្តបន្ថែមថា ការដែលធ្វើឲ្យប្រទេសជាតិមានសុខសន្តិភាព គឺពិតជាពិបាកខ្លាំងណាស់ ដូច្នេះប្រជាពលរដ្ឋទាំងអស់គ្នា គប្បីរួបរួមគ្នាខិតខំរក្សាសន្តិភាពមួយនេះឲ្យបាន ដើម្បីការអភិវឌ្ឍ និងភាពរីកចម្រើនថ្មីៗ ជាបន្តបន្ទាប់ទៀត ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា៕ | 2020-09-13T00:25:00+07:00 | freshnewsasia.com | https://m.freshnewsasia.com/index.php/en/localnews/170750-2020-09-12-10-25-50.html |
46c83766-1e31-47b9-9a4b-222bfcbdfab8 | ប្រធាន ស.ស.យ.ក ខេត្តត្បូងឃ្មុំ អំពាវនាវដល់យុវជន និងពលរដ្ឋក្នុងខេត្តទាំងអស់ ថែរក្សាអនាម័យរួមគ្នាបន្តទប់ស្កាត់ជំងឺឆ្លងកូវីដ១៩ | លោក ម៉ៅ ឌុង ប្រធាន ស.ស.យ.ក ខេត្តត្បូងឃ្មុំ បានអំពាវនាវយុវជន និងពលរដ្ឋក្នុងខេត្តទាំងអស់ ត្រូវខិតខំយកចិត្តទុកដាក់ថែរក្សាសុខភាព ប្រកាន់ខ្ជាប់នូវការរក្សាគម្លាត ត្រូវពាក់ម៉ាស់ និងរក្សាអនាម័យដោយលាងដៃជាមួយអាកុលឫសាប៊ូ ឲ្យបានជាប់ជាប្រចាំ ដើម្បីរួមគ្នាទប់ស្កាត់ ជំងឺឆ្លងកូវីដ១៩ ដោយអនុវត្តតាមវិធានការ របស់ក្រសួងសុខាភិបាលឲ្យបានត្រឹមត្រូវ។ លោក ម៉ៅ ឌុង ប្រធានសហភាពសហព័ន្ធយុវជនកម្ពុជាខេត្ត និងជានាយករដ្ឋបាលសាលាខេត្តត្បូងឃ្មុំ លើកឡើងបែបនេះ ក្នុងឳកាសលោក រួមទាំងថ្នាក់ដឹកនាំមន្ទីរអង្គភាពជុំវិញខេត្ត មន្ត្រីរាជាការនិងក្រុមការងារយុវជនសហភាពសហព័ន្ធយុវជនកម្ពុជាខេត្តត្បូងឃ្មុំ (ស.ស.យ.ក) ចូលរួមក្នុងពិធីបុណ្យកាន់បិណ្ឌវេនទី៩ នៅវត្តតេជបារមីសិរីសុខារាម ហៅវត្តតេជសុវណ្ណភូមិ ក្នុងទីរួមខេត្តត្បូងឃ្មុំ ស្ថិតនៅភូមិនិគមលើ ឃុំស្រឡប់ ស្រុកត្បូងឃ្មុំ ខេត្តត្បូងឃ្មុំ រួមនិង ឯកឧត្តម លោកជំទាវ សមាជិកក្រុមប្រឹក្សាខេត្ត លោកតា លោកយាយ ញាត្តិញោមពុទ្ធបរិស័ទយ៉ាងច្រើនកុះករ នៅថ្ងៃទី១១ ខែកញ្ញា ឆ្នាំ២០២០។ សទ្ធាជ្រះថ្លារបស់ក្រុមការងារសហភាពសហព័ន្ធយុវជនកម្ពុជាខេត្តត្បូងឃ្មុំ រួមនឹងមន្ត្រីរាជការជុំវិញខេត្ត លោកតា លោកយាយ ញាត្តិញោមពុទ្ធបរិស័ទ បានប្រគេនបច្ច័យជូនចំនួន ៦,០០០,០០០រៀល ដើម្បីទុកកសាងសមិទ្ធិផលនានាបន្តក្នុងវត្តតេជសុវណ្ណភូមិ ដែលជាវត្តទើបបានបង្កើតថ្មី ក្នុងតំបន់រដ្ឋបាលខេត្តត្បូងឃ្មុំ ព្រមទាំងប្រគេនគ្រឿងឧបភោគបរិភោគនិងបច្ច័យមួយចំនួនដល់ព្រះសង្ឃនៅទីអារាមមួយនេះផងដែរ៕ | 2020-09-12T20:59:00+07:00 | freshnewsasia.com | https://m.freshnewsasia.com/index.php/en/localnews/170724-2020-09-12-06-59-17.html |
f70b8177-6980-4e09-a60d-65a6db179944 | រដ្ឋមន្រ្តី ម៉ម ប៊ុនហេង ចុះពិនិត្យការសង់អគារផ្នែកសម្ភព និងថែទាំទារក នៅមន្ទីរពេទ្យខេត្តពោធិ៍សាត់ និងអំពាវនាវឲ្យពលរដ្ឋ និងមន្រ្តីសុខាភិបាលសហការបង្ការជំងឺកូវីដ១៩ | នាព្រឹកថ្ងៃទី១២ ខែកញ្ញា ឆ្នាំ២០២០នេះ លោកសាស្រា្តចារ្យ រដ្ឋមន្រ្តីក្រសួងសុខាភិបាល ម៉ម ប៊ុនហេង ព្រមទាំងលោកស្រីរដ្ឋលេខាធិការ យក់ សម្បត្តិ និងប្រតិភូក្រសួងសុខាភិបាល រួមដំណើរដោយលោកប្រធានមន្ទីរសុខាភិបាលខេត្តពោធិ៍សាត់ បានចុះត្រួតពិនិត្យសកម្មភាពការងារសាងសង់ អគារផ្នែកសម្ភព និងថែទាំទារក ក្នុងបរិវេណនៅមន្ទីរពេទ្យ ខេត្តពោធិ៍សាត់។ អគារថ្មីនេះមាន៦៥គ្រែ និងបំពាក់ដោយបរិក្ខារថែទាំព្យាបាល ផ្នែកសម្ភព និងទារកទំនើបៗ។ អគារនេះបានទទួលការឧបត្ថម្ភថវិការពីមូលនិធិ KOFIH នៃសាធារណរដ្ឋកូរ៉េ។ ក្នុងឱកាសនោះ លោកសាស្រ្តាចារ្យរដ្ឋមន្រ្តី បានពាំនាំនូវការសួរសុខទុក្ខ និងកោតសរសើរអំពីសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ជូនដល់បងប្អូនជាថ្នាក់ដឹកនាំ មន្ត្រីរាជការ បុគ្គលិក នៃមន្ទីពេទ្យទាំងអស់ ដែលបានខិតខំផ្តល់សេវាសុខភាព ជូនដល់ប្រជាពលរដ្ឋដោយយកចិត្តទុកដាក់ ទទួលខុសត្រូវខ្ពស់ និងប្រកបដោយសីលធម៌វិជ្ជាជីវៈល្អ។ មន្ទីរពេទ្យនេះមាន២០២គ្រែ និងអត្រាប្រើប្រាស់គ្រែ គឺ១០០ភាគរយ។ ក្នុងឱកាសនោះលោករដ្ឋមន្រ្តីបានចុះសួរសុខទុក្ខ បងប្អូនជាអ្នកជំងឺដែលកំពុងសំរាក នៅក្នុងមន្ទីរពេទ្យនេះផងដែរ។ លោករដ្ឋមន្ត្រីបានណែនាំដល់បងប្អូន ជាថ្នាក់ដឹកនាំ មន្រ្តីបុគ្គលិកនៃមន្ទីរពេទ្យទាំងអស់ ឲ្យខិតខំថែមទៀតក្នុងការកៀរគរធនធាន ដើម្បីពង្រីក ហេដ្ឋារចនាសម្ព័ន្ធ និងទំនើបកម្មមន្ទីរពេទ្យឲ្យកាន់តែប្រសើរថែមទៀត ព្រមទាំងខិតខំស្វែងរកឱកាសបណ្តុះបណ្តាល បន្តទាំងក្នុង និងក្រៅប្រទេស ជូនដល់មន្ត្រី បុគ្គលិកសុខាភិបាល ដើម្បីធ្វើយ៉ាងណាបំរើសេវាសុខាភិបាល ជូនបងប្អូនប្រជាពលរដ្ឋឲ្យកាន់តែប្រសើរថែមទៀត។ លោករដ្ឋមន្ត្រីក៏បានផ្តាំផ្ញើឲ្យបងប្អូនប្រជាពលរដ្ឋទាំងអស់ និងជាពិសេសបុគ្គលិក មន្រ្តីសុខាភិបាល និងមន្រ្តីពាក់ពន្ធ័ទាំងអស់មេត្តាបន្តសហការគ្នាល្អ យកចិត្តទុកដាក់កំរិតខ្ពស់ ក្នុងការបង្ការការចំលងមេរោគកូវីដ១៩ថ្មី តាមអនុសាសន៍ណែនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា៕ | 2020-09-12T18:44:00+07:00 | freshnewsasia.com | https://m.freshnewsasia.com/index.php/en/localnews/170713-2020-09-12-04-44-46.html |
f240f320-32d3-4e01-8ba9-5301659502ea | TOP NEWS: ក្រសួងសុខាភិបាល៖ ថ្ងៃនេះគ្មានករណីឆ្លងជំងឺកូវីដ១៩ថ្មី នៅកម្ពុជានោះទេ ! (Video inside) | ក្រសួងសុខាភិបាល នៅព្រឹកថ្ងៃទី១២ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មានដោយបញ្ជាក់ថា មិនមានករណីវិជ្ជមានវីរុសកូវីដ-១៩ ថ្មី នៅកម្ពុជានោះទេ។ គិតត្រឹមម៉ោង០៧៖០០ព្រឹក ថ្ងៃទី១២ ខែកញ្ញា ឆ្នាំ២០២០នេះ នៅកម្ពុជាក៏គ្មានអ្នកជំងឺកូវីដ១៩ដែរ ដោយអ្នកជំងឺទាំង២៧៤នាក់ ត្រូវបានព្យាបាលជាសះស្បើយទាំងអស់ស្មើនឹង១០០%។ ក្រសួងសុខាភិបាល តាមរយៈសេចក្តីប្រកាសព័ត៌មាននេះ បានថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ច បានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករលើកូវីដ-១៩ ព្រមទាំងអ្នកប៉ះពាល់ទាំងអស់ កន្លងមករួមទាំងការដាក់វិធានការនានាដើម្បីទប់ស្កាត់ការចម្លងវីរុសកូវីដ-១៩នៅក្នុងប្រទេសកម្ពុជា៕ | 2020-09-12T14:37:00+07:00 | freshnewsasia.com | https://m.freshnewsasia.com/index.php/en/localnews/170688-2020-09-12-00-37-36.html |
28b78a55-e04d-48c7-9d24-9bf6ebd0eabf | សមត្ថកិច្ចថៃ បញ្ជូនពលករខ្មែរឆ្លងដែនខុសច្បាប់២នាក់ មកកម្ពុជាវិញ | អគ្គនាយកដ្ឋានអន្តោប្រវេស៍ តាមរយ:បណ្ដាញសង្គមហ្វេសប៊ុក បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី១១ ខែកញ្ញា ឆ្នាំ២០២០ បានទទួលពលករខ្មែរចំនួន ២នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ២នាក់ មានឈ្មោះ ១-ឈ្មោះ ស្តើង នីម ភេទប្រុស អាយុ ៣៦ឆ្នាំ មានទីលំនៅភូមិព្រៃមុិច ឃុំវាលពន់ ស្រុកស្ពង ខេត្តកំពង់ស្ពឺ, ២-ឈ្មោះ សុក វណ្ណី ភេទ ស្រី អាយុ ៣៤ឆ្នាំ មានទីលំនៅភូមិអណ្តូងទឹក ឃុំអណ្តូងទឹក ស្រុកបុទមសារគ ខេត្តកោះកុង និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-09-12T09:06:52+07:00 | kbnnews.com | https://kbn.news/archives/180700 |
ef143fc7-0f05-4fc6-9468-9d4dbb9289cf | ក្រសួងអប់រំ សុំអន្តរាគមន៍ការប្រកួតកីឡាដែលមានទស្សនិកជនច្រេីន មិនអនុវត្តតាមគោលការណ៍ ណែនាំដេីម្បីប្រយុទ្ធនឹងជំងឺកូវីដ-១៩ | ភ្នំពេញ៖ ក្រសួងអប់រំយុវជននិងកីឡាបានចេញសេចក្តីជូនដំណឹងដល់អភិបាលរាជធានី-ខេត្ត សំណេីសុំអន្តរាគមន៍ការប្រកួតកីឡាដែលមានទស្សនិកជនច្រេីន មិនអនុវត្តតាមគោលការណ៍ណែនាំដេីម្បី ប្រយុទ្ធនឹងជំងឺកូវីដ-១៩ ។ ក្នុងសេចក្តីជូនដំណឹងលោកសសុខារដ្ឋលេខាធិការក្រសួងអប់រំយុវជននិងកីឡា សូមជម្រាបជូន ឯកឧត្តម លោកជំទាវ ជ្រាបថា៖ កន្លងមក គណៈកម្មការអន្តរ ក្រសួងដើម្បីប្រយុទ្ធនឹងជំងឺកូវីដ-១៩ និង ក្រសួងអប់រំ យុវជន និងកីឡា បានចេញសេចក្តីជូនដំណឹងស្តីពីការអនុញ្ញាតឱ្យដំណើរការឡើងវិញនូវ សកម្មភាពហាត់ប្រាណ និងលេងកីឡាតាមទីធ្លាសាធារណៈនៅតាមរាជធានី ខេត្ត និងធ្វើសកម្មភាពហាត់ ហ្វឹកហ្វឺន និងប្រកួតលីគឡើងវិញជាជំហាន ៗ ដោយការប្រកួតត្រូវបិទទ្វារ និងត្រូវគោរពតាមវិធាន សុវត្ថិភាពសុខភាពរបស់ក្រសួងសុខាភិបាល ឱ្យបានត្រឹមត្រូវ និងម៉ឺងម៉ាត់។ ផ្អែកតាមរបាយការណ៍ ស្តីពីស្ថានភាពជំងឺកូវីដ-១៩ របស់ក្រសួងសុខាភិបាល គិតត្រឹមថ្ងៃទី១០ ខែកញ្ញា ឆ្នាំ២០២០ មានអ្នកឆ្លងជំងឺកូ វីដ-១៩ សរុប ២៧៤នាក់ បានជាសះស្បើយ បើទោះបីជាពុំមាន ករណីស្លាប់ដោយសារជំងឺកូវីដ- ១៩ក៏ពិតមែន ប៉ុន្តែស្ថានភាពជំងឺនៅតែបង្កហានិភ័យខ្ពស់ និងអាចបណ្តាលឱ្យមានការចម្លងជំងឺកូវីដ-១៩ រលកទីពីរបានផងដែរ អាស្រ័យដូចនេះ ក្រសួងទាមទារឱ្យមានការយកចិត្តទុកដាក់ខ្ពស់ពីស្ថាប័ន ទទួលខុសត្រូវ អាជ្ញាធរដែនដី និងការចូលរួមអនុវត្តពីមហាជន។ ក្រសួងអប់រំ យុវជន និងកីឡា បានពិនិត្យឃើញថា កន្លែងលេងកីឡានៅតាមរាជធានី ខេត្តមួយចំនួនពុំទាន់អនុវត្តតាម គោលការណ៍ណែនាំរបស់គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ និងក្រសួងអប់រំ យុវជន និងកីឡា បានត្រឹម ត្រូវនៅឡើយ ជាពិសេសកន្លែងលេងកីឡាបាល់ទះ ដែលបើកទូលាយឱ្យទស្សនិក ជន ចូលទស្សនាច្រើនកុះករ អាចបង្កឱ្យមាន រលកទីពីរនៃការចម្លងជំងឺកូវីដ-១៩ ក្នុងការធ្វើសកម្មភាពនេះ។ ក្រសួងស្នើឱ្យ ឯកឧត្តម លោកជំទាវ យកចិត្តទុកដាក់ខ្ពស់ និង សហការក្នុងការត្រួតពិនិត្យកន្លែងលេង កីឡា ដើម្បីធ្វើការណែនាំ និងផ្អាករាល់សកម្មភាពនានាដែលមិនគោរពតាមវិធានសុវត្ថិភាពសុខភាពរបស់ ក្រសួងសុខាភិបាល។ ក្រសួងក៏សូមឯកឧត្តម លោកជំទាវ ជ្រាប និងសហការអនុវត្តតាមសមត្ថកិច្ចរបស់ខ្លួន ក្នុងការការពារ ប្រយុទ្ធប្រឆាំងជំងឺកូវីដ-១៩ ប្រកបដោយការទទួលខុសត្រូវ និងមានប្រសិទ្ធភាពខ្ពស់៕ | 2020-09-12T07:25:22+07:00 | cen.com.kh | https://cen.com.kh/archives/243408.html |
c1f372a9-568f-4949-9f63-1a10febdfc01 | អនុប្រធានក្រុមការងារ ចុះជួយស្រុកជាំក្សាន្ត នាំទេយ្យទានចូលរួមកាន់បិណ្ឌ នៅវត្តឧត្តរគីរីជុំសែនជ័យ និងផ្តាំផ្ញើឲ្យប្រជាពលរដ្ឋ ចូលរួមការពារខ្លួនពីជំងឺកូវីដ-១៩ | លោក មាស ធីបញ្ញា អនុប្រធានក្រុមការងារ ចុះជួយស្រុកជាំក្សាន្ត និងសហការី បាននាំទេយ្យទាន ដើម្បីចូលរួមកាន់បិណ្ឌ នៅវត្តឧត្តរគីរីជុំសែនជ័យ ហៅវត្តអានសេះ ស្ថិតនៅភូមិអានសេះ ឃុំជាំក្សាន្ត ស្រុកជាំក្សាន្ត ខេត្តព្រះវិហារ នាពេលថ្មីៗនេះ។ ជាមួយគ្នានោះ លោក មាស ធីបញ្ញា ក៏បានបន្តនាំទេយ្យទាន ឡើងទៅវត្តកែវសិក្ខាគិរីស្វារៈ ហៅវត្តប្រាសាទព្រះវិហារ ដោយបានចែកក្រមា និងថវិកា ជូនយាយជី តាជី ៦០នាក់ ដោយម្នាក់ៗ ទទួលបានក្រមា ចំនួន០១ និងថវិកាចំនួន១០,០០០រៀល ដែលជាវត្តដាច់ស្រយាល នៅតាមខ្សែបន្ទាត់ព្រំដែន កម្ពុជា-ថៃ។ លោក មាស ធីបញ្ញា បានថ្លែងថា ការចូលរួមកាន់វេនបិណ្ឌនេះ គឺដើម្បីបង្ហាញពីទឹកចិត្ត គោរពស្រឡាញ់ប្រតិបត្តិ ព្រះពុទ្ធសាសនា ឲ្យកាន់តែមានភាពរុងរឿង ថ្កុំថ្កើន។ ក្នុងឱកាសនោះ លោក មាស ធីបញ្ញា បានផ្តាំផ្ញើសូមឲ្យបងប្អូនថែរក្សាសុខភាព ត្រូវមានអនាម័យ និងលាងសម្អាតដៃ ជាមួយសាប៊ូ ឲ្យបានជាប់ជាប្រចាំ ចូលរួមការពារទប់ស្កាត់មេរោគកូវីដ-១៩ ក្នុងឱកាសនាពេលភ្ជុំបិណ្ឌខាងមុខនេះ ឲ្យបានគ្រប់ៗគ្នាផងដែរ៕ | 2020-09-12T00:00:00+07:00 | freshnewsasia.com | https://m.freshnewsasia.com/index.php/en/localnews/170681-2020-09-11-14-40-50.html |
b32558fb-0436-49b9-8cb4-6f26fb4871ac | អភិបាលខេត្តកណ្តាល បន្តក្រើនរំឭកដល់ពលរដ្ឋ ឱ្យអនុវត្តវិធានការសុខាភិបាលការពារជំងឺកូវីដ១៩បន្ថែមទៀត | លោកបណ្ឌិត គង់ សោភ័ណ្ឌ អភិបាលខេត្តកណ្តាល បន្តក្រើនរំឭកដល់ប្រជាពលរដ្ឋ និងមន្ត្រីរាជការទាំងអស់ ឱ្យបន្តអនុវត្តតាមវិធានសុខាភិបាល ក្នុងការការពារជំងឺកូវីដ-១៩ បន្ថែមទៀត នាឱកាសកាន់បិណ្ឌ ជាពិសេសត្រូវចូលរួមផ្សព្វផ្សាយឱ្យបានទូលំទូលាយដល់សហគមន៍ឱ្យបានគ្រប់ទីកន្លែង។ ការក្រើនរំឭកបែបនេះរបស់លោកបណ្ឌិត គង់ សោភ័ណ្ឌ នេះនៅគ្រាដែលលោកបានដឹកនាំមន្ត្រីក្រោមឱវាទសូត្រមន្តដាក់បិណ្ឌទី៩ នៅវត្តកៀនស្វាយក្រៅ ស្ថិតក្នុងស្រុកកៀនស្វាយ នាថ្ងៃទី១០ ខែកញ្ញា ឆ្នាំ២០២០។ ដោយបាននាំយកនូវគ្រឿងសក្ការបូជា មានទៀនធូប ទេយ្យទាន និងបច្ច័យមកបូជាចំពោះព្រះរតនត្រ័យ និងប្រគេនដល់ព្រះសង្ឃ ដើម្បីធ្វើបុណ្យឧទ្ទិសកុសលដល់បុព្វការីជន ជីដូនជីតា ញាតិការ ទាំង៧សន្ដាន ដែលបានចែកឋាន ទៅកាន់បរិលោកខាងមុខ សូមឱ្យមកទទួលនូវផល្លានិសង្ឃ ឱ្យបានទៅសោយសុខនៅទីស្ថានបរមសុខគ្រប់ៗជាតិ កុំបីឃ្លៀងឃ្លាតឡើយ។ លោកបណ្ឌិត គង់ សោភ័ណ្ឌ បានលើកឡើងថា បច្ចុប្បន្ននេះប្រជាពលរដ្ឋខ្មែរទូទាំងប្រទេសសប្បាយរីករាយនឹងការធ្វើបុណ្យធ្វើទាន គ្រប់រដូវកាលដោយគ្មានការហាមឃាត់នោះទេ ពោលគឺដោយសារតែប្រទេសមានសន្តិភាព មានការអភិវឌ្ឍប្រជាពលរដ្ឋមានជីវភាពធូរធារ កត្តាសន្តិភាពនេះហើយ ដែលធ្វើឱ្យកម្ពុជាមានអ្វីគ្រប់សព្វបែបយ៉ាងដូចសព្វថ្ងៃនេះ។ លោកបណ្ឌិត គង់ សោភ័ណ្ឌ ក៏បានបន្ថែមទៀតថា ការដែលធ្វើឱ្យប្រទេសជាតិមានសុខសន្តិភាព គឺពិតជាពិបាកខ្លាំងណាស់ ដូច្នេះយើងទាំងអស់គ្នាគប្បីរួបរួមគ្នាខិតខំរក្សាសន្តិភាពមួយនេះឱ្យបាន ដើម្បីការអភិវឌ្ឍ និងភាពរីកចម្រើនថ្មីៗជាបន្តបន្ទាប់ទៀត ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ គួរជម្រាបជូនថា បុណ្យភ្ជុំបិណ្ឌ ជាពិធីបុណ្យមួយធំជាងគេ ក្នុងចំណោមពិធីបុណ្យផ្សេងៗក្នុងព្រះពុទ្ធសាសនា ដែលប្រជាជនខ្មែរនាំគ្នាប្រារព្ធឡើង មិនដែលអាក់ខានឡើយជារៀងរាល់ឆ្នាំ ដោយចាប់ផ្តើមពីថ្ងៃ១រោច ខែភទ្របទ រហូតដល់ថៃ្ងទី១៥រោច ដែលមានរយៈពេល១៥ថៃ្ង។ សូមបញ្ជាក់ថា ទេយ្យទាន និងបច្ច័យដែលលោកអភិបាលខេត្តបានយកមកប្រគេនដល់ព្រះសង្ឃក្នុងពិធីនេះរួមមាន៖ អង្គរ ១០បាវ ស្មើ៥០០គីឡូក្រាម, ទឹកសុទ្ធ ១០កេស, Coca-Cola ១០កេស, មី ១០កេស, ត្រីខកំប៉ុង១០យួរ និងបច្ច័យចំនួន ៨លានរៀល ព្រមទាំងបានប្រវរណាប្រគេនបច្ច័យដល់ព្រះសង្ឃចំនួន ២០អង្គ ក្នុងនោះព្រះអនុគណស្រុក ប្រគេនបច្ច័យ ៦០ម៉ឺនរៀល រីឯព្រះសង្ឃ១៩អង្គទៀត ក្នុងមួយអង្គប្រគេនបច្ច័យ១០ម៉ឺនរៀល ដោយឡែក យាជី តាជីចំនួន ២០០នាក់ និងកម្លាំងប្រជាការពារចំនួន៦០នាក់ បានជូនថវិកា ក្នុងម្នាក់ៗចំនួន ២ម៉ឺនរៀលផងដែរ៕ | 2020-09-11T23:35:00+07:00 | freshnewsasia.com | https://m.freshnewsasia.com/index.php/en/localnews/170641-2020-09-11-09-35-50.html |
d6cd910c-b2b4-467e-8975-becdbf07355e | លោកស្រី ឱ វណ្ណឌីន បង្ហាញយុទ្ធសាស្ត្រ៥យ៉ាង ដែលក្រសួងសុខភិបាលដាក់ចេញ ដើម្បីការពារកូវីដ១៩ ទោះបីជាអ្នកជំងឺទាំងអស់បានជាសះស្បើយ (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី១១ ខែកញ្ញា ឆ្នាំ២០២០នេះ បានបង្ហាញយុទ្ធសាស្ត្រ៥យ៉ាង ដែលក្រសួងសុខាភិបាលដាក់ចេញ ដើម្បីការពារជំងឺកូវីដ១៩ ទោះបីជានៅកម្ពុជាពេលនេះ គ្មានអ្នកជំងឺកូវីដ១៩ ដោយសារតែការព្យាបាលជាសះស្បើយទាំងស្រុងយ៉ាងណាក្តី។ លោកស្រី ឱ វណ្ឌឌីន បានបញ្ជាក់ប្រាប់បណ្តាញព័ត៌មាន Fresh News ឲ្យដឹងថា ដើម្បីការពារជំងឺកូវីដ ក្រសួងសុខាភិបាលកម្ពុជា បានប្រកាន់យកនូវគោលការណ៍យុទ្ធសាស្ត្រ ៥យ៉ាង ដែលគេហៅថា 5E មានដូចតទៅ៖ មានន័យថា យើងត្រូវតែរកឲ្យបានទាន់ពេលវេលា នូវអ្នកដែលមានវិជ្ជមានកូវីដ១៩។ មានន័យថា យើងត្រូវតែតាមស្រាវជ្រាវបន្តទៀត រកអ្នកដែលសង្ស័យ ឬបណ្តាញចម្លងបន្តនូវកូវីដ១៩ នៅក្រុមណាមួយ ឬទីតាំងណាមួយ ឬកន្លែងណាមួយ ដែលសង្ស័យថា អាចមានការចម្លងពីបុគ្គលមួយទៅបុគ្គលមួយ។ មានន័យថា នៅពេលយើងរកឃើញថាមានអ្នកឆ្លងកូវីដ១៩ ឬក៏សង្ស័យថាមានឆ្លងកូវីដ១៩ យើងត្រូវតែដាក់បុគ្គលទាំងនោះដាច់ដោយឡែកភ្លាមៗ។ មានន័យថា បើសិនជារកឃើញអ្នកឆ្លងកូវីដ១៩ហើយ ត្រូវតែបញ្ជូនគាត់ទៅទទួលការព្យាបាល នៅមន្ទីរពេទ្យរដ្ឋរបស់យើង ឲ្យបានលឿនបំផុត។ មានន័យថា យើងត្រូវតែអនុវត្តន៍វិធានការ ការពារប្រសើរជាងព្យាបាល ឲ្យបានលឿន មុននឹងបុគ្គលណាមួយនោះ ឬក៏ក្រុមមនុស្សណាមួយនោះ មានការចម្លងនូវកូវីដ១៩ ចូលទៅក្នុងសហគមន៍។ លោកស្រី ឱ វណ្ឌឌីន បានសង្កត់ធ្ងន់ដែរថា យុទ្ធសាស្ត្រទី៥នេះ រាជរដ្ឋាភិបាលកំពុងតែអនុវត្តដដែលទេ ខណៈដែលប្រមុខរាជរដ្ឋាភិបាល សម្តេចតេជោ ហ៊ុន សែន ក៏តែងតែអំពាវនាវហើយអំពាវនាវទៀត ឲ្យប្រជាពលរដ្ឋ ចូលរួមវិធានការការពារ កុំឲ្យឆ្លងកូវីដ១៩នេះ។ មន្ត្រីជាន់ខ្ពស់ក្រសួងសុខាភិបាល បានកោតសរសើរថា ក្រោមការដឹកនាំ និងចង្អុលបង្ហាញដោយយកចិត្តទុកដាក់ របស់សម្តេចតេជោ ហ៊ុន សែន កម្ពុជាបានទប់ស្កាត់យ៉ាងល្អ និងយកឈ្នះជំងឺកូវីដ១៩ យ៉ាងត្រចេះត្រចង់។ ។ នេះជាការបញ្ជាក់បន្ថែម របស់លោកស្រី ឱ វណ្ឌឌីន។ គិតត្រឹមថ្ងៃទី១១ ខែកញ្ញា ឆ្នាំ២០២០ កម្ពុជាគ្មានអ្នកឆ្លងជំងឺកូវីដ១៩ទៀតទេ បន្ទាបពីអ្នកជំងឺទី២៧៤ ត្រូវបានព្យាបាលជាសះស្បើយ។ កាលពីថ្ងៃទី១៥ ខែឧសភា ឆ្នាំ២០២០ កម្ពុជាក៏ធ្លាប់បានព្យាបាលអ្នកជំងឺឲ្យជាសះស្បើយ (១០០%) អស់ម្តងរួចមកហើយដែរ៕ | 2020-09-11T22:23:00+07:00 | freshnewsasia.com | https://m.freshnewsasia.com/index.php/en/localnews/170631-2020-09-11-08-23-47.html |
84b565c4-b110-4e07-9bce-c973fb3f69b7 | TOP NEWS: ក្រសួងសុខាភិបាល៖ ទោះបីកម្ពុជាព្យាបាលជំងឺកូវីដ១៩ជាសះស្បើយ ១០០% ជាលើកទី២ក៏ដោយ សូមប្រជាពលរដ្ឋបន្តប្រុងប្រយ័ត្នឲ្យបានម៉ឹងម៉ាត់ ព្រោះហានិភ័យនៃការចម្លងមកកម្ពុជានៅតែមាន (Video inside) | នាព្រឹកថ្ងៃទី១១ ខែកញ្ញា ឆ្នាំ២០២០នេះ ក្រសួងសុខាភិបាលបានប្រកាសថា ករណីអ្នកជំងឺទី២៧៤ ដែលជាអ្នកជំងឺកូវីដ-១៩ ចុងក្រោយគេបង្អស់ដែលបានរកឃើញនៅកម្ពុជា ត្រូវបានក្រុមគ្រូពេទ្យព្យាបាលឲ្យជាសះស្បើយ ហើយទន្ទឹមនឹងនោះក៏ពុំមានករណីកូវីដ-១៩ ថ្មី ត្រូវបានរកឃើញនាថ្ងៃនេះ នៅកម្ពុជាផងដែរ។ ព័ត៌មាននេះត្រូវបានសាទរយ៉ាងខ្លាំងពីសំណាក់ប្រជាពលរដ្ឋកម្ពុជាទាំងមូល ក៏ដូចជាសហគមន៍អន្តរជាតិ ដែលសំដែងនូវការកោតសរសើរថា កម្ពុជាគ្រប់គ្រងការឆ្លង និងព្យាបាលអ្នកជំងឺកូវីដ-១៩ បានល្អប្រសើរ។ ការសម្រេចបាននូវលទ្ធផលដ៏គាប់ប្រសើរនេះមិនមែនកើតឡើងដោយចៃដន្យនោះទេ។ លទ្ធផលនេះកើតមានឡើងដោយសារការខិតខំប្រឹងប្រែងនិងយកចិត្តទុកដាក់ខ្ពស់បំផុត ពីរាជរដ្ឋាភិបាល ជាពិសេសក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា ព្រមទាំងការចូលរួមអនុវត្តយ៉ាងសកម្មពីសំណាក់មន្រ្តី បុគ្គលិកសុខាភិបាល អាជ្ញាធរពាក់ព័ន្ធទាំងអស់ និងប្រជាពលរដ្ឋគ្រប់រូប តាមវិធានការ និងការណែនាំផ្សេងៗដែលបានដាក់ចេញជាបន្តបន្ទាប់ដោយរាជរដ្ឋាភិបាល។ ទន្ទឹមនឹងការរីករាយសាទរនូវដំណឹងនេះ ក្រសួងសុខាភិបាលសូមផ្តាំផ្ញើឲ្យបងប្អូនប្រជាពលរដ្ឋ និងជាពិសេស បុគ្គលិក មន្រ្តីសុខាភិបាល និងមន្រ្តីពាក់ព័ន្ធទាំងអស់ មេត្តាបន្តសហការគ្នាល្អយកចិត្តទុកដាក់កម្រិតខ្ពស់ ក្នុងការបង្ការការចម្លងមេរោគកូវីដ-១៩ថ្មី តាមអនុសាសន៍ណែនាំដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា។ ថ្វីត្បិតតែថ្ងៃនេះពុំមានរកឃើញករណីថ្មីនៅប្រទេសកម្ពុជាយើង ក៏សូមយើងទាំងអស់គ្នាបន្តប្រុងប្រយ័ត្នការពារខ្លួនកម្រិតខ្ពស់ ព្រោះថាហានិភ័យនៃការចម្លងមកកម្ពុជា នៅតែមានដោយសារការរាតត្បាតនៃមេរោគនេះនៅក្នុងពិភពលោក កាន់តែរាលដាលយ៉ាងរហ័ស ហើយការចល័តប្រជាជនក្នុងពិភពលោក មានការកើនឡើងវិញពីមួយថ្ងៃទៅមួយថ្ងៃ។ លើសពីនេះទៀតជំងឺនេះពុំទាន់មានវ៉ាក់សាំង ឬថ្នាំព្យាបាលនៅឡើយទេ។ ក្រសួងសូមរំលឹកថា យើងធ្លាប់មានបទពិសោធន៍ កាលពីថ្ងៃទី១៥ ខែឧសភា ឆ្នាំ២០២០ ដែលបានព្យាបាលអ្នកជំងឺកូវីដ-១៩ ជាសះស្បើយ ១០០% ម្តងរួចហើយ ហើយនៅថ្ងៃនេះបានព្យាបាលជាសះស្បើយសម្រេច ១០០% ជាលើកទី២ ដូច្នេះសូមប្រជាពលរដ្ឋប្រុងប្រយ័ត្នឲ្យបានម៉ឹងម៉ាត់ ដើម្បីកុំឲ្យមានការចម្លងថ្មី ទាំងការទប់ស្កាត់ការនាំចូលពីខាងក្រៅ និងទាំងការចម្លងផ្ទៃក្នុង។ ជំរុញវិធានការបង្ការការពារការចម្លងជាចម្បង «ការពារប្រសើរជាងព្យាបាល» រកឲ្យឃើញរហ័សនូវអ្នកមានផ្ទុកមេរោគកូវីដ-១៩ ព្យាបាលឲ្យបានរហ័សអ្នកជំងឺកូវីដ-១៩ រកអ្នកប៉ះពាល់ឲ្យបានរហ័ស ដាក់អ្នកប៉ះពាល់ឲ្យនៅដាច់ដោយឡែកឲ្យបានរហ័ស។ ក្រសួងបានសង្កេតឃើញថា បងប្អូនប្រជាពលរដ្ឋបានអនុវត្តវិធានការសុខភាពសាធារណៈប្រកបដោយខ្ជាប់ខ្ជួន តាមការណែនាំដ៏ថ្លៃថ្លារបស់ សម្តេចតេជោនាយករដ្ឋមន្រ្តី ដែលខុសពីប្រទេសដទៃនានា សុទ្ធតែដាក់ទណ្ឌកម្ម ឬផាកពិន័យ។ សូមប្រសិទ្ធិពរបងប្អូនប្រជាពលរដ្ឋ ទទួលបាននូវសុខភាពល្អ និងជៀសផុតពីជំងឺកូវីដ-១៩ ដែលជាគ្រោះមហន្តរាយដ៏រន្ធត់របស់ពិភពលោក៕ | 2020-09-11T19:17:00+07:00 | freshnewsasia.com | https://m.freshnewsasia.com/index.php/en/localnews/170608-2020-09-11-05-17-22.html |
f0b19505-12bf-4d16-b0b8-9e4de614ba20 | UN ដង្ហោយសុំថវិកា «១៥ពាន់លានដុល្លារ» សម្រាប់៣ខែខាងមុខ ដើម្បីទប់ទល់នឹងជំងឺរាតត្បាតសកល | អង្គការសហប្រជាជាតិ (UN) នៅថ្ងៃព្រហស្បតិ៍សប្តាហ៍នេះ បានអំពាវនាវឲ្យមានការផ្តល់ជំនួយជាទឹកប្រាក់ជាបន្ទាន់ ដើម្បីប្រយុទ្ធប្រឆាំងនឹងជំងឺរាតត្បាតសកល COVID-19 ដែលបានសម្លាប់មនុស្សច្រើនជាង ៩០០,០០០នាក់ក្នុងរយៈពេលជាង ៦ខែ។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃសុក្រ ទី១១ ខែកញ្ញា ឆ្នាំ២០២០។ អគ្គលេខាធិកាអង្គការសហប្រជាជាតិ លោក អាន់តូនីញ៉ួ ហ្គួទែរែស (Antonio Guterres) បានជំរុញឲ្យប្រទេសនានាផ្តល់ថវិកាបន្ថែមចំនួន ១៥ពាន់លានដុល្លារអាមេរិកក្នុងរយៈពេល ០៣ខែទៀត ដើម្បីផ្គត់ផ្គង់ដល់កម្មវិធីជម្រុញសកម្មភាព (ACT-Accelerator) ដែលជាកិច្ចសហការថ្នាក់សកល ដើម្បីស្វែងរកវ៉ាក់សាំង និងការព្យាបាល ក្រោមការដឹកនាំរបស់អង្គការសុខភាពពិភពលោក (WHO)។ លោក Guterres បានសង្កត់ធ្ងន់យ៉ាងដូច្នេះថា ។ គួរបញ្ជាក់ថា អង្គការសហប្រជាជាតិត្រូវការថវិកាបន្ថែម ដើម្បីបង្កើនឱកាសស្វែងរកដំណោះស្រាយជាសកល ក្នុងការធ្វើឲ្យពិភពលោករបស់យើងទាំងអស់គ្នា បន្តដើរទៅទៅមុខ និងរីកចម្រើន។ ទឹកប្រាក់ជិត «៣ពាន់លានដុល្លារ» ដែលត្រូវបានចូលរួមតាមវិភាគទានកន្លងមកនេះ ពិតជាមានសារៈសំខាន់ណាស់ ប៉ុន្តែយើងត្រូវការ ៣៥ពាន់លានដុល្លារបន្ថែមទៀត ដើម្បីផ្លាស់ប្តូរពីការចាប់ផ្តើមដល់ការបង្កើនលទ្ធភាព ដោយចាប់ផ្តើមពីទឹកប្រាកដំបូង ១៥ពាន់លានដុល្លារក្នុងរយៈពេល ០៣ខែខាងមុខ។ នេះបើតាមការលើកឡើងរបស់លោក លោក Antonio Guterres៕ | 2020-09-11T18:52:00+07:00 | freshnewsasia.com | https://m.freshnewsasia.com/index.php/en/internationalnews/170604-2020-09-11-04-52-41.html |
5d6cd2f2-81b4-4efa-98a9-1727413efee7 | រដ្ឋបាលរាជធានីភ្នំពេញ ទទួលអំណោយសម្ភារការពារជំងឺកូវីដ-១៩ ពី UNICEF សម្រាប់ផ្ដល់ជូនគ្រឹះស្ថានសិក្សាសាធារណៈ | រដ្ឋបាលរាជធានីភ្នំពេញ នៅព្រឹកថ្ងៃទី១១ ខែកញ្ញា ឆ្នាំ២០២០នេះ បានរៀបចំពិធីប្រគល់-ទទួល សម្ភារបង្ការជំងឺកូវីដ-១៩ ដែលជាជំនួយតាមរយៈការគាំទ្ររបស់ USAID ជូនអង្គការ UNICEF សម្រាប់ផ្ដល់ជូនតាមគ្រឹះស្ថានសិក្សាសាធារណៈនៅរាជធានីភ្នំពេញ និងខេត្តចំនួន៥។ ពិធីនេះ ត្រូវបានធ្វើឡើងនៅមន្ទីរអប់រំ យុវជន និងកីឡា ដែលមានការចូលរួមពី លោក នួន ផារ័ត្ន អភិបាលរងរាជធានីភ្នំពេញតំណាងលោក ឃួង ស្រេង អភិបាលរាជធានីភ្នំពេញ និងលោកស្រី ហ្វ័រូហ្គ ហ្វូយូហ្សិថ នាយិកា យូនីសេហ្វ និងតំណាង USAID។ សម្ភារទាំងអស់នោះរួមមាន សាប៊ូ ជែលលាងដៃ និងឧបករណ៍វាស់សីតុណ្ហភាព សម្រាប់ផ្ដល់ជូនសាលារៀនចំនួន៤១៧ នៅក្នុងខេត្តចំនួន៥ និងក្នុងរាជធានីភ្នំពេញ។ ពិធីនេះត្រូវបានរៀបចំឡើងក្នុងសប្ដាហ៍នេះ ក្នុងពេលដែលសាលារៀននៅកម្ពុជា បានចាប់ផ្ដើមអនុញ្ញាតឲ្យ សិស្សានុសិស្សចូលរៀនទ្បើងវិញ។ សម្ភារអនាម័យចាំបាច់សំខាន់ៗទាំងនេះ នឹងបានទៅដល់កុមារចំនួន ២៩០,០០០ នាក់ ដែលផ្ដល់លទ្ធភាពឲ្យពួកគេបន្តការអប់រំសាជាថ្មីប្រកបដោយសុវត្ថិភាព។ ថ្លែងក្នុងឱកាសនោះ លោក នួន ផារ័ត្ន បានអំពាវនាវឲ្យមានការចូលរួមពីគ្រប់ភាគីពាក់ព័ន្ធ រួមមាន៖ គណៈគ្រប់គ្រងសាលារៀន អាជ្ញាធរមូលដ្ឋាន ឱពុកម្តាយ អ្នកអាណាព្យាបាល និងដៃគូអភិវឌ្ឍន៍ ឲ្យបន្តចូលរួម និងបន្តការយកចិត្តទុកដាក់ខ្ពស់ ដល់សិស្សានុសិស្ស ក្នុងឱកាសនៃការបើកដំណើរការសាលារៀនឡើងវិញ សំដៅធានាឲ្យបានថា សាលារៀនជាកន្លែងមានសុវត្ថិភាពសម្រាប់ការសិក្សារបស់សិស្ស។ លោក នួន ផារ័ត្ន តាងនាមលោក ឃួង ស្រេង បានថ្លែងអំណរគុណដល់អង្គការ UNICEF ប្រចាំកម្ពុជា ដែលបានចូលរួមជាមួយរាជរដ្ឋាភិបាល និងជាពិសេសជាមួយ រដ្ឋបាលរាជធានីភ្នំពេញ លើការងារលើកកម្ពស់វិស័យអប់រំ ជាពិសេសក្នុងឱកាស នៃការបើកដំណើរការសាលារៀនឡើងវិញនេះ ដោយបានឧបត្ថម្ភអំណោយជាសម្ភារ រួមមាន៖ ទឹកលាងដៃ ចំនួន៣,៤០៥ដប, ទែម៉ូម៉ែត្រ ចំនួន៤៨៩គ្រឿង, សាប៊ូ ចំនួន៣៩,៧២៥ដុំ, និងផ្ទាំងរូបភាពផ្សព្វផ្សាយ ការអប់រំអំពីការបង្ការជំងឺកូវីដ-១៩ សម្រាប់ចែកជូនដល់គ្រឹះស្ថានសិក្សាសាធារណៈចំនួន២២៩ នៅក្នុងរាជធានីភ្នំពេញ។ លោក Benjamin Wohlauer អនុប្រធានបេសកកម្ម នៃស្ថានទូតសហរដ្ឋអាមេរិក បានលើកឡើងថា ការបើកសាលារៀនឡើងវិញនេះ គឺជាការវិវត្តមួយដ៏សំខាន់ នៃកិច្ចខិតខំប្រឹងប្រែងស្តារទ្បើងវិញពីជំងឺកូវីដ-១៩ ហើយអាមេរិក មានមោទនភាពក្នុងការសហការជាមួយក្រសួងអប់រំ និងយូនីសេហ្វ ដើម្បីគាំទ្រសិស្សានុសិស្សកម្ពុជា ឲ្យអាចចូលរៀនវិញបាន។ លោកស្រី ហ្វ័រូហ្គ ហ្វូយូហ្សិថ នាយិកាយូនីសេហ្វប្រចាំកម្ពុជា បានលើកឡើងថា ។ លោកស្រីថា UNICEF ត្រូវការដៃគូនានាដូចជា USAID ជាដើម ដែលបានគាំទ្រដល់ការបន្តការសិក្សារបស់កុមារនៅកម្ពុជា ក្នុងអំឡុងពេលដែលសាលាបិទទ្វារ ហើយបច្ចុប្បន្ននេះ ក៏កំពុងជួយឲ្យពួកគេវិលត្រឡប់ទៅសាលារៀនប្រកបដោយសុវត្ថិភាពផងដែរ។ លទ្ធផលទាំងនេះមិនអាចធ្វើទៅបានឡើយ ប្រសិនបើពុំមានការគាំទ្រពីរាជរដ្ឋាភិបាលកម្ពុជា ដែលជាថ្មីម្ដងទៀត បានបង្ហាញឲ្យឃើញច្បាស់ថា រាជរដ្ឋាភិបាលផ្ដល់សារៈសំខាន់ដល់ការអប់រំ ដើម្បីជួយឲ្យប្រទេសនេះ មិនត្រឹមតែធូរស្បើយពីជំងឺកូវីដ-១៩ ប៉ុណ្ណោះទេ ថែមទាំងកាន់តែរីកចម្រើនបន្ថែមទៀតនាពេលអនាគត៕ | 2020-09-11T18:23:00+07:00 | freshnewsasia.com | https://m.freshnewsasia.com/index.php/en/localnews/170597-2020-09-11-04-23-31.html |
00b3cf79-08c8-46a1-9307-8239c87a078c | តើសញ្ញាព្រមាននៃជំងឺមហារីកថ្លើមមានអ្វីខ្លះ? | វេជ្ជបណ្ឌិតជំនាញផ្នែកជំងឺថ្លើម ឲ្យដឹងថា ថ្លើមគឺជាសរីរាង្គមួយដែលមានមុខងារសំខាន់ជាច្រើន ក្នុងនោះរួមមាន សំអាតជាតិពុលក្នុងឈាម រក្សាសារធាតុចិញ្ចឹមសំរាប់រាងកាយ ចូលរួមការរំលាយអាហារ និងបឺតយកសារធាតុពុលចេញពីសរីរាង្គ ដោយបញ្ចេញចោលតាមការបន្ទោបង់។ ជំងឺមហារីកថ្លើម បណ្ដាលមកពីកោសិកាខ្លះក្នុងថ្លើម រីកដុះដាលខុសពីប្រក្រតី បង្កើតជាដុំសាច់ (Tumor) ដែលជាហេតុនាំឲ្យប៉ះពាល់ដល់មុខងាររបស់ថ្លើម។ តើរោគសញ្ញាដំបូងៗ នៃជំងឺមហារីកថ្លើមមានអ្វីខ្លះ? ក្រុមវេជ្ជបណ្ឌិតជំនាញ ឲ្យដឹងថា អ្នកជំងឺភាគច្រើន មិនបានចាប់អារម្មណ៍ពីរោគសញ្ញាដំបូងៗ នៃជំងឺមហារីកថ្លើមនោះទេ។ រោគសញ្ញាដំបូងៗ ទាំងនោះ រួមមាន មានអារម្មណ៍ឆ្អែតតឹងពោះរហូត ហើយមិនចង់ពិសាអ្វីឡើយ ឈឺចុកចាប់ក្នុងពោះខាងស្ដាំ ឬនៅជិតស្មាខាងស្ដាំ ហើមជើង មានអារម្មណ៍ខ្សោយ និងអស់កម្លាំង ស្រកទម្ងន់ ស្បែក និងភ្នែកឡើងលឿងស្លេកស្លាំង ជាដើម។ វេជ្ជបណ្ឌិតជំនាញសុខភាពទូទៅ ជនជាតិខ្មែរ-អាមេរិកាំង ដែលជាម្ចាស់គ្លីនីកនៅទីក្រុងលីន (Lynn) ក្នុងរដ្ឋម៉ាស្សាឈូសេត (Massachusetts) លោក វេជ្ជបណ្ឌិត ម៉ៃ សុខារិទ្ធ មានប្រសាសន៍ប្រាប់អាស៊ីសេរីតាមទូរស័ព្ទថា អ្នកកើតជំងឺមហារីកថ្លើម ខ្លះមិនបានបង្ហាញរោគសញ្ញាទេ ទម្រាំបានដឹង គឹច្រើនហួសពេលទៅហើយដោយសារដុំសាច់ (Tumor) ក្នុងថ្លើមរាលដាលខ្លាំង រហូតដល់ពោះឡើងធំ ដោយសារទាចទឹក៖ ។ វេជ្ជបណ្ឌិត ម៉ៃ សុខារិទ្ធ មានប្រសាសន៍បន្ថែមថា អ្នកកើតជំងឺមហារីកថ្លើម បណ្ដាលមកពីការរលាកសាច់ថ្លើមរ៉ាំរៃ (Chronic Hepatitis) ដោយសារវីរុសថ្លើមប្រភេទបេ និងសេ (Hepatitis B/C) ទៅបំផ្លាញថ្លើមជាហេតុនាំឲ្យកើតជំងឺក្រិនថ្លើម។ ករណីខ្លះ លោកថា មហារីកថ្លើម បណ្ដាលមកពីជំងឺថ្លើមខ្លាញ់ (fatty liver disease) ជំងឺថ្លើមតំណពូជ និងខ្លះទៀតមានជាតិដែក (Iron) ច្រើនហួសហេតុស្តុកទុកក្នុងថ្លើមជាដើម។ លោកវេជ្ជបណ្ឌិតថា អ្នកពិសាសុរាច្រើនហួសហេតុ រយៈពេលយូរ ក៏ជាមូលហេតុនាំឲ្យកើតមហារីកថ្លើមដែរ៖ ។ គេហទំព័រសុខភាពក្រុមគ្រូពេទ្យជំនាញ WebMD ឲ្យដឹងផងដែរថា អ្នកកើតជំងឺទឹកនោមផ្អែម អ្នកធាត់ខ្លាំង ឬអ្នកដែលមានរោគសញ្ញារំលាយអាហារ (metabolic syndrome) ក៏អាចបង្កហានិភ័យខ្ពស់នៃការកើតជំងឺក្រិនថ្លើម (cirrhosis) ផងដែរ។ បន្ថែមពីនេះ អ្នកបរិភោគជាតិពុល ដូចជា អាហារផ្អាប់យូរមានដុះផ្សិត (Aflatoxin/molds) អ្នកប្រើប្រាស់ទឹកអណ្ដូងមានជាតិគីមី អាសឺនិក (Arsenic) និងហិតក្លិនសារធាតុគីមី ដែលប្រើសម្រាប់ផលិតប្លាស្ទិក ជាដើម។ ចម្លើយយ៉ាងខ្លី គឺជំងឺមហារីកថ្លើម មិនអាចការពារបានទេ ក៏ប៉ុន្តែវិធានការដ៏ប្រសើរបំផុត ដើម្បីកាត់បន្ថយហានិភ័យខ្ពស់នៃការវិវត្តន៍នាំឲ្យកើតជំងឺមហារីកថ្លើមនេះ គឹចាក់ថ្នាំបង្ការ ជំងឺរលាក ថ្លើមប្រភេទ បេ (hepatitis B vaccine) និងជៀសវាងការពិសាគ្រឿងស្រវឹងច្រើនហួសហេតុពេក រយៈពេលយូរ។ បន្ថែមពីនេះ រក្សាទម្ងន់ឲ្យមានសុខភាពល្អ ទទួលទាន របបអាហារមានជីវជាតិ ហាត់ប្រាណឲ្យបានទៀងទាត់ ជៀសវាងការប្រើម្ជុលចាក់បញ្ចូលគ្រឿងញៀន និងអនុវត្តសុវត្ថិភាពនៃការរួមភេទជាដើម។ ប្រសិនបើមានជំងឺរលាកថ្លើមប្រភេទ បេ និង សេ (Hepatitis A/B) ត្រូវស្វែងរក សេវាព្យាបាលឲ្យទាន់ពេលវេលា និងឲ្យបាន ត្រឹមត្រូវ ដើម្បីទប់ស្កាត់ ឬការពារកុំឲ្យថ្លើមវិវត្តទៅជាក្រិន ដែលបញ្ហានេះ គឺជាមូលហេតុចម្បងនាំឲ្យកើតជំងឺមហារីកថ្លើម។ សំខាន់ជាងនេះទៅទៀត គឺលោកអ្នកត្រូវទៅពិនិត្យសុខភាពឲ្យបានទៀងទាត់យ៉ាងតិច មួយឆ្នាំម្ដង ដោយការធ្វើតេស្តឈាម ដើម្បីពិនិត្យមើលថា តើថ្លើមធ្វើការបានល្អប៉ុណ្ណា និងការថតឆ្លុះ រកមើលដុំសាច់ (Tumor) ក្នុងថ្លើម ឬក៏មហារីកថ្លើម។ ថ្លើម មានមុខងារសំខាន់ណាស់ ដូចជា សំអាតជាតិពុលក្នុងឈាម រក្សាសារធាតុចិញ្ចឹមសម្រាប់រាងកាយ និងបញ្ចេញសារធាតុពុលចេញរាងកាយ តាមការបន្ទោបង់ជាដើម។ ប្រសិនបើវេជ្ជបណ្ឌិតជំនាញ រកឃើញដុំសាច់ក្នុងថ្លើម ដែលសង្ស័យថា ជាមហារីកថ្លើម គ្រូពេទ្យជំនាញ នឹងកាត់ច្រឹបយកសាច់ថ្លើម ទៅពិនិត្យឲ្យបានច្បាស់ ជាមុនសិន មុនពេលវះកាត់ យកដុំសាច់ចេញ ពីព្រោះនៅពេលរកឃើញមហារីកថ្លើមក្នុងដំណាក់ការដំបូងៗ គឺវេជ្ជបណ្ឌិតឯកទេសថ្លើម អាចជួយព្យាបាលបានទាន់ពេលវេលា។ ជំងឺមហារីកថ្លើម ចែកចេញជា ៤ដំណាក់កាល។ ដំណាក់កាលទី១ ដុំសាច់ក្នុងថ្លើម មិនទាន់ឆ្លង ឬរីកដុះដាលទៅកន្លែងផ្សេង។ ដំណាក់កាលទី២ គឺដុំសាច់មហារីកឆ្លងចូលក្នុងឈាម និងមានដុំសាច់ដុះក្នុងថ្លើមយ៉ាងតិច ២ឬ៣ដុំ ហើយមានប្រវែងក្រោម ៥សន្ទីរម៉ែត្រ។ ដំណាក់កាលទី៣ គឺដុំសាច់មហារីកឆ្លងចូលក្នុងឈាម និងសរីរាង្គនៅក្បែរផ្សេងទៀត និងមានប្រវែងលើសពី ៥សន្ទីរម៉ែត្រ។ ចំណែកដំណាក់កាលទី៤ វិញ គឹជាដំណាក់កាលចុងក្រោយរបស់អ្នកជំងឺ ដែលនេះ មិនអាចសង្គ្រោះជីវិតបានទេ ដោយសារមហារីកថ្លើមនោះ បានឆ្លងចូលទៅសរីរាង្គផ្សេងៗ ទៀត។ គេហទំព័រសុខភាពដដែលបញ្ជាក់ថា វិធីព្យាបាល គឺអាស្រ័យទៅតាមដំណាក់កាលរបស់វា អាយុរបស់លោកអ្នក និងដុំមហារីកថ្លើមនៅតូច មិនទាន់រាលដាលទៅសរីរាង្គផ្សេងទៀត។ ប្រសិនបើក្នុងដំណាក់កាលដំបូងៗ វេជ្ជបណ្ឌិតជំនាញជំងឺថ្លើម អាចវះកាត់យកដុំសាច់ (Tumor) ក្នុងថ្លើមនោះចេញពេលវានៅតូច ឬក៏ប្ដូរថ្លើមថ្មី ក្នុងលក្ខខណ្ឌមានអ្នកផ្តល់ថ្លើម ក៏ប៉ុន្តែជម្រើសបែបនេះ ហាក់មិនសូវកើតឡើងនោះឡើយ៕ | 2020-09-11T18:08:00+07:00 | rfa.org | https://www.rfa.org/khmer/news/health/Warning-signs-of-Liver-Cancer-and-how-to-lower-the-risk-09112020065352.html |
37081e30-8ed4-4162-b3c5-23df3472e6ba | TOP NEWS: កម្ពុជាព្យាបាលអ្នកជំងឺកូវីដ១៩ ជាសះស្បើយអស់ ១០០% ម្តងទៀត គ្មានអ្នកកើតថ្មីទេ (Video inside) | ក្រសួងសុខាភិបាល បានប្រកាសឱ្យដឹងនៅព្រឹកថ្ងៃសុក្រ ទី១១ ខែកញ្ញា ឆ្នាំ២០២០នេះថា អ្នកជំងឺចុងក្រោយម្នាក់ ត្រូវបានព្យាបាលឱ្យជាសះស្បើយហើយ។ នេះជាការព្យាបាលជាអស់អ្នកជំងឺកូវីដ១៩ជាថ្មីម្តងទៀត ខណៈដែលខែឧសភា កម្ពុជា ធ្លាប់ព្យាបាលអស់អ្នកជំងឺរួចម្តងមកហើយ។ អ្នកជំងឺកូវីដ១៩ ចុងក្រោយគេ ដែលព្យាបាលជាសះស្បើយនេះ ជាបុរសជនជាតិឥណ្ឌូណេស៊ីអាយុ ១៨ឆ្នាំ ស្នាក់នៅភូមិ២ មិត្តភាព ខេត្តព្រះសីហនុ។ បុរសរូបនេះ ជាអ្នកធ្វើដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសម៉ាឡេស៊ី បានមកដល់កម្ពុជានៅថ្ងៃទី៣០ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុស កូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ រហូតមកដល់ព្រឹកថ្ងៃទី១១ ខែកញ្ញា ឆ្នាំ២០២០នេះ កម្ពុជារកអ្នកកើតជំងឺកូវីដ១៩ ចំនួន ២៧៤នាក់។ អ្នកជំងឺទី២៧៤ ដែលព្យាបាលជាចុងក្រោយគេនេះ គឺជាការព្យាបាលជាសះស្បើយ (១០០%) អស់អ្នកជំងឺជាលើកទី២ហើយសម្រាប់កម្ពុជា។ កាលពីថ្ងៃទី១៥ ខែឧសភា ឆ្នាំ២០២០ កម្ពុជា បានព្យាបាលអ្នកជំងឺឱ្យជាសះស្បើយ (១០០%) អស់ម្តងរួចមកហើយ៕ | 2020-09-11T14:39:00+07:00 | freshnewsasia.com | https://m.freshnewsasia.com/index.php/en/localnews/170579-2020-09-11-00-39-11.html |
910c6a8f-9d2b-4ac4-8196-43e3faf3c2e9 | សម្តេចតេជោ ចូលរួមរីករាយជាមួយដំណឹងថា គ្រូពេទ្យកម្ពុជា ព្យាបាលអ្នកជំងឺកូវីដ១៩ បានជាសះស្បើយអស់ទាំងស្រុង នៅក្នុងដំណាក់កាលទី២ | ភ្នំពេញ ៖ សម្តេចតេជោ បានសូមចូលរួមរីករាយជាមួយដំណឹង ពីក្រសួងសុខាភិបាល ដែលបាន បញ្ជាក់ថា នៅក្នុងដំណាក់កាលទី២ នៃការឆ្លងរាលដាលជំងឺកូវីដ-១៩ ដែលមានអ្នកជំងឺ ២៧៤ នាក់ គឺមកដល់យប់មិញនេះអ្នកជំងឺទី ២៧៤ ដែលជាអ្នកជំងឺកូវីដ-១៩ចុងក្រោយ បានព្យាបាលជាសះស្បើយហើយ។ បើតាមផេកហ្វេសប៊ុក Samdech Hun Sen, Cambodian Prime Minister សម្តេចតេជោ នាយករដ្ឋមន្ត្រី បានថ្លែងថា សុខសប្បាយជាទេបងប្អូនជនរួមជាតិ? ខ្ញុំសូមចូលរួមរីករាយជាមួយដំណឹងពីក្រសួងសុខាភិបាលដែលបានបញ្ជាក់ថា នៅក្នុងដំណាក់កាលទី២នៃការឆ្លងរាលដាលជំងឺកូវីដ-១៩ ដែលមានអ្នកជំងឺ ២៧៤ នាក់ គឺមកដល់យប់មិញនេះអ្នកជំងឺទី ២៧៤ ដែលជាអ្នកជំងឺកូវីដ-១៩ចុងក្រោយ បានព្យាបាលជាសះស្បើយហើយ។ នេះជាដំណឹងដ៏រីករាយបំផុតសម្រាប់កម្ពុជាយើង។ ប៉ុន្តែទោះបីយ៉ាងណាក៏ដោយ សូមបងប្អូនបន្តចូលរួមថែរក្សាសុខភាពអនាម័យឲ្យបានល្អ កុំឲ្យឆ្លងកូវីដ-១៩ឲ្យសោះ។ សូមឧស្សាហ៍ដុសលាងសម្អាតដៃជាមួយសាប៊ូ ជែល ទឹកអាល់កុល ហើយពាក់ម៉ាសនៅកន្លែងចាំបាច់ ដូចជានៅកន្លែងទីប្រជុំជនដែលមានមនុស្សច្រើនអ៊ូអរដូចជាក្នុងពិធីបុណ្យនៅតាមវត្តអារាមជាដើម។ សូមបងប្អូនធ្វើដំណើរសុខសប្បាយតាមផ្លូវ និងបានជួបជុំក្រុមគ្រួសារធ្វើបុណ្យទាន ក្នុងរដូវភ្ជុំបិណ្ឌសប្បាយរីករាយទាំងអស់គ្នា នៅទូទាំងប្រទេស៕ | 2020-09-11T12:08:21+07:00 | cen.com.kh | https://cen.com.kh/archives/243176.html |
e6df3158-42b0-4cf3-8758-9a54479922ea | គ្រូពេទ្យខ្មែរពូកែណាស់ ! ព្យាបាលអ្នកជំងឺកូវីដ១៩ ជាសះស្បើយអស់១០០% | នៅព្រឹកថ្ងៃទី១១ ខែកញ្ញា ឆ្នាំ២០២០ នេះ ក្រសួងសុខាភិបាល បានចេញសេចក្តីប្រកាសឱ្យដឹងថា អ្នកជំងឺចុងក្រោយម្នាក់ ត្រូវបានព្យាបាលឱ្យជាសះស្បើយហើយ។ អ្នកជំងឺកូវីដ១៩ ចុងក្រោយគេ ដែលព្យាបាលជាសះស្បើយនេះ ជាបុរសជនជាតិឥណ្ឌូណេស៊ីអាយុ ១៨ឆ្នាំ ស្នាក់នៅភូមិ២ មិត្តភាព ខេត្តព្រះសីហនុ។ បុរសរូបនេះ ជាអ្នកធ្វើដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសម៉ាឡេស៊ី បានមកដល់កម្ពុជានៅថ្ងៃទី៣០ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុស កូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមបញ្ជាក់ថា គិតមកដល់ព្រឹកថ្ងៃទី១១ ខែកញ្ញា ឆ្នាំ២០២០នេះ កម្ពុជារកអ្នកកើតជំងឺកូវីដ-១៩ ចំនួន ២៧៤នាក់ ដោយក្រុមគ្រូពេទ្យខ្មែរ បានព្យាបាលជាសះស្បើយ ១០០% ៕ | 2020-09-11T09:08:24+07:00 | kbnnews.com | https://kbn.news/archives/180506 |
d4ac2bea-cf24-4a62-9a7d-a00c86cc23f2 | ដំណឹងល្អ៖ គិតត្រឹមថ្ងៃទី១០ ខែកញ្ញានេះ មានករណីព្យាបាលជាសះស្បើយវីរុសកូវីដ ១០០% ជាលើកទីពីរ | ភ្នំពេញ ៖ បើតាមសេចក្តីជូនព័ត៌មានរបស់ក្រសួងសុខាភិបាល គឺស្ថានភាពជំងឺកូវីដ-១៩ នៅទូទាំង ប្រទេសកម្ពុជា គិតត្រឹមម៉ោង៧ព្រឹកថ្ងៃទី១១ ខែកញ្ញា ឆ្នាំ២០២០ ស្ថានភាពជំងឺកូវីដ១៩គឺ ចំនួនអ្នកព្យាបាល ជាសះស្បើយសរុបទូទាំងប្រទេស មានចំនួន ២៧៤នាក់ ស្មើនឹង១០០% បានន័យថាកម្ពុជាមិនមានអ្នកជំងឺកូវីដ១៩សម្រាកព្យាបាលនៅក្នុងមន្ទីរពេទ្យទៀតនោះទេ។ ក្រសួងសុខាភិបាល ចេញសេចក្តីជូនដំណឹងពីករណីជាសះស្បើយចំនួន ១នាក់ និងមិនមានករណីវិជ្ជមានវីរុសកវីដ-១៩ ថ្មី នៅថ្ងៃទី១០ ខែកញ្ញា ឆ្នាំ២០២០។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបពីស្ថានភាពជំងឺកូវីដ -១៩ នៅកម្ពុជា គឺ ស្ថានភាពជំងឺកូវីដ-១៩ នៅទូទាំងប្រទេស ៖គិតត្រឹមម៉ោង៧ព្រឹកថ្ងៃទី១១ខែកញ្ញាឆ្នាំ២០២០ ស្ថានភាពជំងឺកូវីដ១៩នៅកម្ពុជា គឺ ចំនួនអ្នកព្យាបាល ជាសះស្បើយសរុបទូទាំងប្រទេស មានចំនួន ២៧៤នាក់ (ស្មើនឹង១០០% ធៀបនឹងចំនួនអ្នកមានវីរុសកូវីដ-១៩ទាំងអស់ នៅក្នុងចំនួននេះ មានស្រី ៥៤នាក់ និងបុរស ២២០នាក់ – អ្នកមានវីរុស១វីដ-១៩ មានចំនួនសរុប ២៧៤នាក់ (ស្រី្ត ៥៤នាក់ និងបុរស ២២០នាក់)។ ក្រសួង បានបន្តថា ករណីជាសះស្បើយចំនួន ១នាក់ ដែលជាករណីទី២៧៤ (ចុងក្រោយគេបង្អស់) ត្រូវបានព្យាបាលជាសះស្បើយ ១០០% ជាលើកទីពីរ នៅថ្ងៃទី១០ ខែកញ្ញា ឆ្នាំ២០២០ នេះ គឺបុរសជនជាតិឥណ្ឌូណេស៊ីអាយុ ១៨ឆ្នាំ ស្នាក់នៅភូមិ២ មិត្តភាព ខេត្តព្រះសីហនុ ជាអ្នកធ្វើដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសម៉ាឡេស៊ីបានមកដល់កម្ពុជានៅថ្ងៃទី៣០ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ សូមរំលឹកថា កាលពីថ្ងៃទី១៥ ខែឧសភា ឆ្នាំ២០២០ មានការព្យបាលជាសះស្បើយ ១០០% លើកទី១ ម្តងរួចទៅហើយ ដែល នៅពេលនោះ ប្រទេសកម្ពុជាបានរកឃើញអ្នកជំងឺកូវីដ-១៩ សរុបចំនួន ១២២នាក់ប៉ុណ្ណោះ ដែលករណីទី១២២នោះ គឺជាស្ត្រីជនជាតិខ្មែរអាយុ ៣៦ឆ្នាំនៅខេត្តបន្ទាយមានជ័យ ត្រូវបានព្យបាលជាសះស្បើយចុងក្រោយគេបង្អស់ផងដែរ នៅពេលនោះៗ។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌល់គ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកលើជំងឺកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ -១៩ នៅក្នុងប្រទេសកម្ពុជា។ ក្រសួងសុខាភិបាល បន្តជូនដំណឹងដល់សាធារណជនអំពីការវិវត្តន៍នៃបញ្ហាសុខភាព តាមទំព័រហ្វេសប៊ុក និងគេហទំព័រ៕ | 2020-09-11T07:53:01+07:00 | cen.com.kh | https://cen.com.kh/archives/243036.html |
Subsets and Splits
No community queries yet
The top public SQL queries from the community will appear here once available.